
Caiete de istoria filosofiei 
şi filosofia culturii 


PAIDEIA 


Cuvânt înainte 


Gh. Vlădutescu 


„Lupta între generaţii“ este, cred, numai în reprezentarea (cel puţin) a celor mai 
vârstnici sau, mai restrictiv, doar a acelora dintre ei care, tocmai pentru că se tem de 
ceilalţi, se supradimensionează, zicând(u-şi) că, de neînlocuit, decât să fie înlocuiţi mai 
bine, după ei, potopul (în acest caz, pustiul). Totuşi, apele curg, şi tot mai năvalnic pe 
cât se împotrivesc pietrele... 

„Lupta dintre generaţii“, în acest înţeles, devastatoare, înverşunând pe unii contra 
altora; în altul, de deosebire (poate chiar de opunere) în identitate este binefăcătoare şi 
pentru cei (mai) tineri, şi pentru cei (mai) vârstnici. Vijelioşi unii, chiar imprudenţi (este 
nevoie şi de imprudenţă), în mişcare bine supravegheată, ceilalți atâta cât (şi cei care) 
nu se iau în seamă decât pe ei înşişi (ca în politicianism) se adună. Şi aceasta dincolo de 
ei, în acel spaţiu care este al culturii ce ne poartă pe toţi. 

Acest Caiet al tinerilor nu este, ca atare, nici secret (sau pieziş) programatic 
(aşa zicând) generaţionist. El vrea numai să dea seamă de personalitatea, totuşi, a unei 
generaţii. Fiecare din cei care participă la primul fascicol (şi bănuiesc că tot asemenea şi 
cei următori), este deja (vor fi) mai mult, mai puţin, el însuşi (ei înşişi). Dar, pe fondul 
acesta, social, de azi, mai curând de entropicitate cu dramatice mişcări browniene, cu 
trăiri, aproape concomitente, de speranţă şi de deznădejde, cu sentimentul că (fiecare) a 
venit prea devreme sau prea târziu, cu ispita renunţării, dar şi cu aceea a insurgenţei 
chiar aberante, pe acest fundal, aşadar, ce mai înseamnă cutare sau cutare în strictă 
individualitate? 

Ca în paradoxul încă zenonian al grămezii: un grăunte, lăsat să cadă, nu face un 
zgomot perceptibil, pe când o „baniţă de mei“, da. Trăind paradoxal, acum şi aici, noi 
ne putem întreba (nedumeri): de ce şi cum? Până ne-am răspunde altfel, acest caiet este 
(fie şi) o încercare de răspuns. 


lunie 1999 


Două crize ale metafizicii 


Sebastian Grama 


Sofiştii sunt tocmai contrariul erudiţilor noştri, care se îndreaptă numai 
spre (acumulare de) cunoştinţe, căutând ceea ce este şi ceea ce a fost — 
o masă de material empiric unde descoperirea unei forme noi, a unui 
vierme sau a altor gângănii netrebnice este o mare fericire. Prin urmare, 
savanții noştri profesori sunt mult mai nevinovaţi decât au fost sofiştii. 
Însă pe această inocenţă filosofia nu dă nici un preţ. 


G.W.F. Hegel 


O anume ritmicitate paradoxală a exerciţiului filosofic în dubla sa raportare la sine, 
după determinarea „interioară“/,exterioară“ a filosofemelor, a înscris un reflex nu mai 
puţin ritmic în istoria filosofiei, ca efort al tematizării unei eventuale dislocări a planurilor 
discursului. ,„Tematizare“, ca un efect recurent ţinând de metabolismul corpus-ului discursiv, 
înseamnă reducere, dimensionare a imensităţii, captare în şi sub rigorile unei scheme 
sintactico-semantice, prescriptibilitate a alternanţei câmpurilor de semnificare într-un spaţiu 
organizat, supus autorităţii sistemului. Localizare/dislocare, într-un cuvânt, problema apare 
deja odată cu jocul dialectică/sofistică şi persistă încă, de pildă, în acela dintre logocentrism 
şi deconstrucţie. Aşadar nu „regionalizările“, fie din perspectivă istorică, fie din perspectivă 
sistematică, au a interesa aici. Dincolo de evidenţa, în fond, suficientă, că ele ar avea sens 
numai în urma şi ca rezultat cumva secund al parcurgerii problemei, altfel argumentarea 
suferind de viciul circularităţii, dincolo de aceasta, în primul caz nu s-ar ajunge decât la 
„încheieri“ fatalmente provizorii şi care, mai grav, s-ar prezenta ca absolute, iar în cel 
de-al doilea caz, ataşamentele unilaterale ar implica subrepţiunea nuanţelor admonitive, 
dinspre o parte sau alta, în „replicile dialogului“, ceea ce ar bloca demersul într-o exterioritate 
abstractă sau/şi ar duce la ridicolul (înspăimântător de frecvent, din păcate) al predicii 
moralizatoare ce crede că poate rezolva o chestiune strict tehnică. Opoziția „termenilor“ 
în joc este una doar pentru plasarea în zona problematică venind a fi cercetată. Altminteri, 
ea dispare în desfăşurarea însăşi a jocului. 

Abia o dată cu această „dispariţie“, revenind la exigenţa reflexului tematizării, devine 
legitimă întrebarea cu privire la topografia discursului. Astfel, „mutarea“ de deschidere 
a jocului aparţine dialecticii. Căci dacă depăşita fixare în absoluta negativitate ca retragere 
într-o determinare topică nu trecea dincolo de judecata lipsită de concept, părăsirea ei ar 

trebui să fie ori ca implozie, ca identificare totală în noțiunea unui raționalism 
imperturbabil şi de aceea la rândul său abstract, ori ca repliere, prin suspensia dialectică, 
a determinaţiilor opuse în unitatea concretă, speculativă a ideii împlinite în exercițiul 
filosofic. O altă situare, conform prescripției topologice a sistemului, nu este posibilă. 
Şi nu este posibilă, deoarece mişcarea determinată — aici ritmicitatea invocată stă fără 
rest în slujba sistemului — are a fi dinspre „interior“ către „exterior“. Filosofemele interior 
determinate revin la sine ca anticipare a lor în chiar determinarea exterioară, enciclopedia 
desăvârşindu-se în această sinteză, ce pune în unitatea sistemului anticiparea, alienarea 
şi recuperarea sinelui deja cu dubla sa determinație. Unde apare, atunci, paradoxul? 
Sistemul, de la Platon la Hegel, pare a fi fără fisură, suplețea înșelătoare a sofisticii 
găsindu-se stigmatizată, pentru sistem, o dată cu formalismul rigid al Modernilor. Se 
mai poate vorbi despre „joc“ — în afara acelui spațiu „tolerat“ tocmai în vederea asigurării 
mai profunde a funcţionalităţi articulaţiilor? Aceasta este ceea ce urmează a fi cercetat. 

Decupajul institutiv, într-un sens katharsis echivalând cu însăşi filosofia în primă 
determinaţie, organizează spaţiul revendicabil dinspre sistemul în genere, deplasând 
limita din planul ontic în planul logic, „amarnica necesitate“ rezultată fiind tot pe-atât 
distincţie pe cât identificare, delimitare a nelimitatului ca nelimitabil în sine. Această 
„dilatatio mentis“ ca aşezare, ca depunere a mărcilor unui cadru încă abstract, a unui 
„deja“ nedeterminat, este investiţia de sine a în-sine-lui ca identificare a în-sine-identicului 
— şi „a gândi este totuna cu a fi“. Însă identificarea este totodată pentru sine şi ca 
diferenţiere, întrucât este instituire, iar aducerea la sine a diferitului nu înseamnă altceva 
decât dedublare a în-sine-lui, ca simultană sesizare de sine ca altul în chiar identificarea 
sa. Aşadar identitatea şi diferenţa, acum în plan ontologic, nu stau nici ca doar diferite, 
nici ca simplu identice. Ambele variante ar bloca posibilitatea oricărui discurs. Articulația 
semantică nu este aici o problemă de lingvistică în sensul îngust al termenului, ci ea ţine 
de însăşi posibilitatea filosofiei ca ontologie. Dublul raport ontic/logic, restituit discursului 
în forma identitate/diferenţă, astfel inversat însă pentru sine acelaşi tocmai deoarece 
dublu, deschide spaţiul în care se produce discursul filosofic propriu-zis, ca reflectare în 
sine a acestei mişcări. Şi deci, iarăşi, rezultatul nu este în sine diferit faţă cu începutul, 
numai că, de la prima instituire şi până la sinteza „cu adevărat“ onto-logică, discursul a 
recuperat în sine şi pentru sine toate determinaţiile necesare elaborării, în el însuşi, a 
sensului efectiv filosofic. Ontologia este legitimată ca tocmai această unitate cu sinele 
său a discursului. Dacă, de la (t)autologie, s-a trecut la forma „reală“ a judecății, însăşi 
realitatea judecății se cerea tematizată ca restituire a unităţii termenilor. Deoarece, în 
judecată, realitatea este reprezentată numai în latura formală, în consecinţă raportarea 
reciprocă a termenilor rămânând una exterioară, filosofia trebuia să dea seamă şi de 
latura opusă, recuperând în unitatea speculativă atât identitatea abstractă, cât şi diferenţa 
absolută. Adică, determinarea interioară şi determinarea exterioară se reclamau repuse 
ca o dublă determinare. În-sine-le pus ca atare pentru sine şi fiinţa-pentru-altul aveau, 
ca trecere interior determinată a ontologiei în modul realităţii ca discurs metafizic, a fi 
restituite gândirii ca diferenţă cuprinsă — aşadar, luând în considerare şi aşezarea 
corelativă, totodată şi ca determinare exterioară. Altminteri, sistemul, chiar dacă (sau 
tocmai pentru că) numai negativ, ar fi fost constrâns să admită un rest injustificabil 
dinspre logica sistemului însuşi, ceea ce ar fi atras după sine punerea în condiţie precară 
a întregii construcţii, blocând sensul enciclopediei. „Crizele“ metafizicii implică un 
asemenea joc, în iminenţa blocajului, între ceea ce tinde a-l impune sintezei enciclopedice 


Două crize ale metafizicii 9 


în şi ca discurs filosofic, pe de o parte, şi — pe de altă parte — efortul restituirii restului 
(de) către discursul filosofic. Atari „crize“ pot fi urmărite — cu sofistica — în preajma 
„naşterii“ metafizicii — şi, prin criticismul kantian, în preajma „desăvârşirii“ metafizicii. 
Un anume „formalism“ pare a fi ceea ce au comun cele două momente, însă sensul 
propriu-zis al acestuia rămâne de discutat. Platon, apoi Aristotel — într-un caz — Hegel 
în celălalt — reprezintă reacţiile sistemului. Iar „provocarea“ se lasă „citită“ — parcă 
deja prevenind asupra unei „vocaţii labirintice“ — din oricare punct. În fapt, cu un fel de 
„perversitate“ accentuând violent tensiunea jocului, incriminatul rest ameninţă sistemul 
uzând tocmai de ceea ce are acesta mai „tare“, adică, la limită, de însăşi sistemicitatea 
sa, de înseşi căile trasate în logica articulaţiilor sale. Paradoxal, dacă sistemul nu şi-ar fi 
determinat momentele constituirii ca articulaţii ale constituţiei proprii, dacă istoria 
filosofiei nu ar fi fost decât istorie, decât o serie de abstracții adăugându-şi-se numai 
exterior, fără corespondenţă esenţială în planul determinării interioare, atunci dificultatea 
nu s-ar mai fi propagat dincolo de stricta limită a „unei“ filosofii sau a „alteia“. Însă 
aceasta nu înseamnă absolut nimic, deoarece este totuna cu a spune că, pentru a nu fi 
tulburat de nici o dificultate, sistemul ar fi trebuit să nu fie deloc. Reiese de aici că 
problema nu este una „aplicată“, din afară, sistemului, nu este un simplu exerciţiu agonal 
ce ar putea fi suspendat prin nemairaportarea la „celălalt“ şi prin cufundarea în 
autosuficienţa de „sine“. Căci „sinele“ s-ar anula pe sine însuşi. Restul nu stă ca un 
adaos inutil de care sistemul n-ar avea decât să se purifice concentrându-se în ceea ce 
este el în chip esenţial, ci tocmai această concentrare este cea care produce restul şi îl 
asigură în „condiţia“ sa ca perturbatoare lipsă de condiţie în cadrul sistemului, ca 
sustragere condiţionării dinspre sistem. Prin urmare, “crizele“ sunt momente ale 
conştiinţei de sine a filosofiei, în sensul că ele îi revelează ceea ce, ca revers şi totodată 
prelungire a demersului propriu-zis constructiv, rămânea ca rest insesizabil şi cu funcţii 
„secrete“, deci fatalmente perturbatoare pentru sistem, în însăşi construcţia sistematică. 
Astfel, fiecărei teze venind ca un element de bază al structurii sistemului îi corespunde 
un revers care este revers al său, şi nu o contrapoziţie arbitrară. Tensiunile date în aceste 
corespondențe „reprezintă“ însăşi istoria filosofiei. Dacă “începutul adevărat“ se află 
„acolo unde gândul liber concepe fiinţa ca fiind gând (...), fiinţă pe care o recunoaşte ca 
fiind esenţă“ („determinaţie generală, gândirea care se afirmă pe sine însăşi“, 
„determinaţie abstractă“)!, primele două „trepte“ ale trilemei lui Gorgias depun exactul 
revers al tezelor parmenidiene exprimând acest „început“. Iar rezonanţa, în sistem, a 
reversului, întrucât este revers al unei teze constituite ca element de bază, urmând însuşi 
traseul necesar dinspre logica sistemului, se resimte până la articulațiile aparent cele 
mai îndepărtate ale structurii edificiului deja metafizic. „Periferia“ supunându-se 
„autorităţii centrale“, o problemă apărută „la centru“ se va propaga necesar către 
„periferie“. Poate să pară un truism, însă acest fapt, care aici este dat numai ca reformulare 
a ceea ce se spusese dinainte, are consecinţe mult mai ample decât se arată la o primă 
abordare. Ca o vicleană stratagemă recuperatorie, sistemul îşi semnalează şi îşi confirmă 
unitatea, cumva invers, tocmai în continuitatea dificultăţilor ce îl străbat. Astfel, punând 
„a fi“ şi „a gândi“ (apoi, în „treapta“ ultimă, şi discursul faţă cu ele) în diferenţă absolută, 
„dialectica lui Gorgias înseamnă oprirea pe loc în această deosebire, întocmai cum a 
reapărut ea din nou la Kant; dacă rămân neclintit la această diferenţă, evident, ceea-ce-este 
nu poate fi cunoscut“?. Aici ar sta zisul „formalism“ unind cele două „crize“; ar fi ca 
rezultat al extremei „purificări“, mai întâi ca dublă inserţie a limitei bordând în absolut 

gândirea faţă cu fiinţa şi, de partea opusă, cu discursul, iar apoi ca retragere în netulburarea 
transcendentalului. În ambele cazuri — o doar superficial deconcertantă inversiune —, 
ceea ce reiese vine ca nelimitată disponibilitate a formei, adică infinită abstracţie nedefinit 
aplicabilă oricărui conţinut efectiv: la Kant, de exemplu, “prolegomene la orice metafizică 
viitoare care se va putea înfăţişa drept ştiinţă“, iar la sofişti arta făcându-mă a fi „gata (...) 
să răspund oricui, indiferent ce ar vrea să mă întrebe“. Kant pare să reangajeze, prin 
dubletul presupus actual în „înfăţişare“, clasica paradigmă dată în dichotomia doxă/ 
epistemă, dar instanţa critică îşi fundamentează autoritatea mai curând în sugestia mai 
vechii mathesis universalis, în sensul înscrierii pe una — şi doar pe una — dintre laturile 
raportului determinat subiect/obiect. În rest, numai „claritatea“ Şi „distincţia“ ideilor au 
devenit „puritate“ transcendentală, deplasarea axelor fiind secundară faţă cu suveranitatea 
imperturbabilă a schemei. Deci „criza“ se rezumă la aceea că, dacă, metateoretic, esenţa, 
definiţia, eidos-ul operând liber în cadrul epistemei cedează falsei „înfăţişări“ ca doxă, 
la nivelul conţinutului metafizica însăşi are a fi aşezată în corelaţie cu doxa în măsura în 
care nu este a priori traversată dinspre o critică a raţiunii pure. Or, ceea ce, în termenul 
subiectului, înseamnă „a priori“, în termenul opus corespunde, simetric, fenomenalităţii 
obiectului. Nu este suspectabil nici un paradox aici, fiindcă situarea exterioară, dinainte 
însuşită în perspectiva „oricărei metafizici viitoare“, stă în perfectă echivalență, în celălalt 
plan, cu situarea exterioară în perspectiva oricărui în-sine al obiectului, deci tocmai cu 
fenomenalitatea acestuia. Repetiţia simetrică atestă schema în „puritatea“ sa vacuă — 
iar deja într-o astfel de parcurgere a criticismului se întrevede posibilitatea recuperării 
hegeliene. Prelungind aceeaşi logică — întrucâtva în maniera exerciţiului aporetic, însă, 
pentru sistem, considerând aporetica doar ca prim moment al unei demonstraţii în 
ansamblu retroverte —, la Kant, nivelul „teoretic“ (moment obiectiv al metateoriei) şi 
nivelul „metateoretic“ (moment subiectiv) menţin, în ele însele, fiecare în raportarea la 
conţinutul său, amintita „oprire pe loc în diferenţă“, ritmică privilegiere a momentului 
subiectiv, încercuire de sine ca formalism abstract. Sistemului, spre a se reaşeza în propria 
deplinătate, asigurat mai profund pentru sine în urma „crizei“ şi ca deja depăşire a ei, 
nu-i rămânea decât să se replieze asupra lui însuşi, reunind în sinteza speculativă diferitele 
momente luate ca momente ale sale, recaptându-se pe sine în altul său ca suspensie a 
diferenţei dintre cei doi şi, prin aceasta, ca recuperare a diferenţei ca diferenţă internă, 
producând determinaţii — şi nu blocând artificial exerciţiul filosofic în sterilitatea 
negativului absolut. Nu se poate gândi ceea-ce-este într-un paradoxal rest sieşi, la limită 
fără „sine“, doar ca „prolegomene“: Kant însuşi pune această concluzie, rezultat dublu 
determinat interior ca, pentru ştiinţă, la nivel „teoretic“ şi, pentru metafizică, la nivel 
„metateoretic“. Iar captarea de către sistem a interiorităţii ca interioritate a sa în dubla 
determinare, „interioară“/“exterioară“, este reinvestire de sine în altul suprimat şi totodată 
menţinut în esenţă: “examinarea facultăţii de cunoaştere este ea însăşi cunoaştere şi nu 
poate ajunge la ceea ce vrea să ajungă, deoarece ea însăşi este acest lucru“*. Jocul 
„înfăţişării“ se lasă încadrat, aşadar supus unui centru care se realizează pe sine deopotrivă 
prin sine şi prin chiar acest joc. Altfel spus, enciclopedia presupune „înfăţişarea“ ca 
mişcare proprie, abstracţia dezvăluindu-se pe sine ca atare şi impunând, ca reflex, 
revenirea la concretul ce se înfăţişează tot pe-atât ca esenţă. Energia desfăşurată în 
momentul critic se arată astfel a fi în sensul sistemului. Reflexul se produce în perfectă 
urmare a logicii care generase criza: la Kant, teoria, cunoaşterea, nu poate capta în-sine-le 
obiectului său, adică obiectul în sine, ceea ce înseamnă că, tocmai în virtutea 

imperturbabilității schemei dincolo de ocurențele sale, deci tocmai în virtutea caracterului 
său abstract, nici însuşi criticismul kantian, ca teorie a cunoaşterii, ca „metateorie“, nu 
poate capta în-sine-le obiectului său, adică esenţa cunoaşterii. Or, dacă esenţa cunoaşterii 
este aceea de a fi cunoaştere a ceea ce nu este în-sine (straniu efect de rezonanţă a unui 
fel de „Esse est percipi“ remetabolizat), rezultă, în prelungirea logicii criticismului Kantian 
ca aplicare la el însuşi, că esenţa obiectului său, a cunoaşterii, atât cât nu poate fi captată, 
este tocmai aceea de a fi cunoaştere deopotrivă a esenței. Căci fie criticismul este el 
însuşi ca ştiinţă, şi atunci ceea ce se afirmă despre ştiinţă este valabil şi pentru el, fie nu 
este ştiinţă, şi atunci (dincolo de faptul că, după propria logică, trebuie „demascat“ în 
sensul că doar „se înfăţişează“ drept ştiinţă) lui nu i se aplică nimic din ceea ce se afirmă 
despre ştiinţă, deci nici faptul că nu poate capta în-sine-le obiectului său. Ambele 
posibilităţi conduc la aporia semnalată de către Hegel: în prima este evident că 
neajungerea la ceea ce se doreşte ajuns se datorează situării deja în locul aceluia, iar în 
a doua, de asemenea, criticismul, cunoaştere a cunoaşterii, nu mai poate fi cunoaştere şi 
se anulează pe sine. 

Astfel, însăşi „criza“ se anulează pe sine, redeschizând către întregul înfăţişându-se 
ca sistem. Căci sistemul implică articularea „teoretic“/,metateoretic“, „interior“/ „exterior“, 
adică „filosofia pretinde unitatea, întrepătrunderea celor două momente“: „momentul 
formal, subiectiv“şi „conţinutul, momentul obiectiv“. În această unitate se depăşeşte 
gândirea obiectului pentru cunoaştere ca separat de obiectul în sine. La Kant, obiectul în 
sine nu era nici în spaţiu, nici în timp, nici nu exista — deoarece, fireşte, în sine fiind, nu stă 
în afară de sine, deci nu ex-sistă — (de altfel, existenţa este o categorie a intelectului, în 
consecinţă neţinând de obiect, ci de subiect) — etc., aşadar numai subiectul aducea, pentru 
el însuşi, obiectul în formele şi categoriile sale, despre el neputându-se vorbi decât atât cât 
era astfel făcut a fi pentru subiect. Urmează că obiectul era după „măsura“ subiectului. Ori 
că subiectul este „măsura“ obiectului — adică „omul este măsura tuturor lucrurilor“. Iar 
Hegel, soluţionând „criza“ kantiană prin recuperarea pentru sistem a în-sine-lui obiectului, 
pare a fi soluţionat deopotrivă şi „criza“ sofistică, atât cât se arată ea a fi „cuprinsă“ în cea 
de a doua. Iar această „cuprindere“, ea însăşi, pare suficientă pentru a justifica pe deplin 
afirmaţia că „alunecările“ sofiştilor, cât nu fuseseră eliminate din calea sistemului „ortodox“ 
încă de la Platon şi Aristotel, şi-au sfârşit „cariera filosofică“ odată cu marea sinteză 
hegeliană. Că, adică, sistemul îşi rezolvase astfel, în expresia istorică a trecerii de la Kant 
la Hegel, una dintre cele mai grave probleme. Însă, pentru a demonstra acest lucru, este 
necesară o revenire asupra legăturilor interioare dintre cele două „crize“, spre a putea 
confirma, simultan, replica logicii speculative ca replică deopotrivă la ceea ce încă nu 
fusese recuperat din provocarea sofistică. 

Întrucâtva, aşadar, în sensul în care Wittgenstein avea a preveni că „despre ceea ce 
nu se poate vorbi trebuie să se tacă“, în-sine-le obiectului, noumen-ul cădea, pentru 
Kant, în afara „teritoriului“ de care ştiinţa poate da seamă: discursul ştiinţific îşi pune ca 
obiect al său, cumva circular (însă „vicios“, nu enciclopedic), „fiinţa-pentru-discurs“, 
determinaţia exterioară — în care obiectul (îi) apare. Gândirea şi fiinţa ca atare stau în 
diferenţă absolută, conform celei de-a doua „trepte“ a trilemei lui Gorgias. La limită, 
după criticism este pus ca esenţial discursul despre ceea ce nu este „propriu-zis“ esenţial 
în obiect, tocmai pentru că nu se admite un „propriu-zis“: ceea ce este dicibil nu este 
propriul — iar Gorgias analizase: dacă în-sine-le ar fi (în) gândire, el nu ar putea fi pus în 
discurs. Şi astfel, pentru situarea kKantiană (în-sine-le nu este (în) gândire), sistemul 

produce reversul hegelian: “dacă numim însă concept esenţa, adică în-sine-le obiectului, 
şi pe de altă parte înţelegem, din contră, prin obiect conceptul ca obiect, anume cum este 
el pentru un altul, atunci examinarea constă în a vedea dacă obiectul corespunde 
conceptului său“€, ceea ce conduce la faptul că obiectul „aparţine esențial” cunoaşterii, 
iar, pentru situarea în ultima „treaptă“ a trilemei sofistului, Platon va aduce în discuţie 
„dreapta potrivire a numelor“. În consecinţă, conform exigenţelor sistemului, obiectul 
trebuie să cadă sub concept, iar definiţia obiectului ca desfăşurare a esenței sale trebuie 
să îşi afle topos-ul în discurs. Altfel spus, tocmai invers decât pentru sofişti ori Kant, 
esenţa aparţine discursului ştiinţific (filosofic), iar ceea ce se opune esenței, fie „accident“, 
fie „fenomen“, ca surplus indiferent şi apărând numai în plan secund, deci neintegrându-se 
în definiţia obiectului, nu stă, chiar de aceea, ca obiect al ştiinţei — ori, dacă stă, precum 
la Hegel, stă numai întrucât este revelată unitatea sa cu esenţa. Diferenţa de nuanţă 
dintre cele două momente ale soluţiei nu este lipsită de însemnătate: Platon admite 
accidentul spre a-l depăşi, în polemicile sale cu sofiştii, către esenţă, Aristotel de asemenea 
admite accidentul, însă îl dizolvă pentru câmpul ştiinţei (care nu poate fi decât a 
universalului), pe când Hegel, la limită, ca desăvârşire a enciclopediei, reclamă negarea 
tocmai a accidentalităţii accidentului, adică punerea sa ca nemaiopus aceluia care i se 
opunea în forma judecății fără de concept. Această distincţie între cele două momente 
ale reacției sistemului este importantă pentru a suspenda mijlocirea istorică permiţând o 
lectură a hegelianismului în perspectiva tensiunilor interne ale sistemului însuşi, deci 
pentru a lăsa „vocaţia constructivă“ şi „vocaţia deconstructivă“ (ale filosofiei) libere — 
ca libertate asumată — în jocul lor ce determină, poate, măcar sub un anumit unghi, 
însăşi istoria filosofiei. În absenţa precizării notei distinctive (importantă deopotrivă şi 
în perspectiva conţinutului), libertatea ar fi apărut ca mişcare haotică, iar trecerile de la 
o determinare istorică la alta — grave transgresiuni. Astfel, din contră, ceea ce se urmăreşte 
este tocmai mişcarea interioară a sistemului eliberat de constrângerile unei raportări 
numai istoriciste. Despre modul concret în care dificultatea ridicată prin sofişti se oferă 
lecturii în confruntarea sa cu logica speculativă hegeliană — are a se vorbi mai departe. 

Revenind, apartenenţa esențială a obiectului discursului la discurs este ceea ce par 
a nega sofiştii. Discursul are, evident, un obiect al său, însă acest obiect nu este obiectul 
ca atare, adică nu este ca-atare-le obiectului, ci este ceea ce, dacă admitem totuşi un 
ca-atare, i se adaugă acestuia în chip indiferent. Or, tocmai indiferența obiectului ca 
obiect al discursului sofistic este aceea care produce dificultatea. Chiar de la o primă 
abordare, încă superficială, se arată că, admițând accidentul, îl admitem ca nefiind cauzat, 
deci negăm pretenţia sistemului de a da seamă exhaustiv de ceea ce există (altminteri, 
numai principiul ca atare este necauzat), iar dacă îl admitem ca fiind cauzat, alunecăm 
în autocontradicţie, deoarece, cauzat, ar fi necesar, iar accidentul — un truism — este 
accident tocmai pentru că nu este necesar. Însă necesară este esenţa. Or, esenţa, ca fiind 
în-sine-le, deci ne-ex-sistând ca atare, defineşte individul fără a fi ea însăşi individ. Este 
limpede că individul nu poate fi propria sa esenţă — şi, nefiind esenţă, trebuie să fie 
altceva, deci accident. Însă, fiind accident, nu este necesar. Dacă individul nu este necesar 
şi dat fiind că nu esenţele, ci doar indivizii ex-sistă, înseamnă că nu există decât accidente, 
că nu există nimic necesar, deci că nimic nu poate fi justificat prin esenţă. (Poziţia 
aceasta se regăseşte, în expresia ei tare, la Berkeley: esenţa şi existenţa sunt una, însă nu 
pe latura principiului, ci pe latura individualului, cea formală, subiectivă, rezultatul fiind 
pierderea necesităţii ca necesitate interioară — şi deci rămânerea în abstracţia pură, goală, 

esenţa pusă numai simplu exterior). Aşadar, trebuie considerat că ipoteza iniţială nu este 
valabilă, în consecinţă că nu poate fi admis accidentul. Astfel fiind, totul este absolut 
necesar, inclusiv individul, iar dacă individul este absolut necesar înseamnă fie că nu 
poate fi justificată decât existenţa unui singur individ — căci absoluta necesitate face ca 
esenței, care este una singură, să nu-i poată corespunde mai mulţi indivizi, multiplicitatea 
implicând diferenţa accidentală şi deci accidentul —, fie, ceea ce de fapt este acelaşi 
lucru, numai privit în sens invers, că fiecărui individ îi revine câte o esenţă şi deci că, în 
plan orizontal, atât cât esenţele sunt în sine şi, ca atare, incomunicabile, nu se mai poate 
justifica nici o asemănare între indivizi, fiecare, faţă cu fiecare, fiind absolut diferit. 
Esenţa, întrucât este în sine, nu poate comunica, adică este în-sine-le absolut faţă cu 
ceea ce nu este ea însăşi, cu ceea ce este în afară de sine însăşi; urmează că, ţinând 
seama de absoluta necesitate postulată în această ipoteză, aşadar de inexistenţa 
accidentului, că, paradoxal, comunicarea (de pildă asemănarea) în planul individualului 
este datorată accidentului. Dar s-a spus că nu există accident. În plus, asemănarea în 
planul individualului s-ar justifica paradoxal prin diferenţă, iar diferenţa dintre indivizi 
— prin identitate ca identitate a esenței. Această dublă aporie, reprezentată aici sub forma 
unei false dileme, se regăseşte în două — la rându-le numai fals opuse — „variante“ ale 
teoriei sofistice despre discurs. Problema se pune, iarăşi, în zona relaţiei dintre fiinţă, 
gândire şi limbaj. Care ar fi statutul ontologic al discursului? Mai întâi, fiinţa, identică 
sieşi, este gândire. În virtutea „dreptei potriviri a numelor“, se afirmă articulaţia dintre 
limbaj şi fiinţă. Cele trei sunt aşadar una în triplă determinare, de unde rezultă că orice 
discurs, fiind ceea-ce-este, este adevărat. Deci este adevărat şi discursul punând fiinţa 
ca nefiind. Cum însă fiinţa este şi nu poate decât să fie’, înseamnă că discursul, întrucât 
o poate (s)pune şi ca nefiind, este totodată şi altceva decât esenţa (sa). Lucru evident 
încă din modul abstract al intelectului... Dar, dat fiind că esenţa este ceea ce este imuabil, 
variabilitatea discursului impune, pentru rațiune — şi aici deja, ca reflex în sine absolut 
simultan, apare contradicţia, admiterea accidentului: şi anume a sa ca atare. Sofistica 
este, ca şi după aşezarea aristotelică, imposibila ştiinţă a accidentului. Necesar, discursul 
pune fiinţa ca fiind. Dimpotrivă, atât cât este după accident, aşadar sofistic, discursul 
neagă fiinţa — ceea ce se întâmplă la Gorgias. Esenţa neregăsindu-se aici, întrucât este 
necesar a spune că fiinţa este, rezultă că discursul (acesta) este „pur“ accident, 
ghilimetându-şi statutul ca „ontologic“. Deoarece a admite „purul“ accident echivalează 
cu a nu mai gândi esenţa ca dând seamă exhaustiv de ceea ce este. Iar dacă totuşi, mai 
departe, esenţa este menţinută în condiţia ei necesară pentru sistem, atunci se instituie 
clivajul intransgresabil dintre fiinţă şi gândire — ceea ce de asemenea se întâmplă la 
Gorgias. În ambele cazuri, metafizicul apare ca limitat, fiinţei adăugându-i-se altceva. 
Or, accidentul astfel înţeles ca altceva este ceea ce nu este. Aşadar, nefiinţa este. Platon 
(„Sofistul“, 254 a) şi Aristotel („Metafizica“, 1026 b, 1061 b, 1064 b...) pun discursul 
sofistic, întrucât este după accident, ori întrucât „este“ accident, “în cadrul nefiinţei“”. 
Cum însă nu poate fi acceptat că nefiinţa este, trebuie revenit şi respins accidentul: în 
fapt, deja, a spune că el este ceea ce nu este înseamnă — „oarecum“, preluând nuanţa 
prudentă a unei expresii aristotelice! — a spune pur şi simplu că nu este. Deci discursul, 
neputând fi după ceea ce nu este, căci „nu se poate spune, nici gândi ceea ce nu este“ 
(Parmenide, fr. 8), trebuie să fie după ceea ce este. S-a ajuns iarăşi în punctul iniţial: nu 
există discurs după accident, adică nu există discurs sofistic în general — de unde rezultă 
că nici discursul care pune fiinţa ca nefiind, dacă un astfel de discurs există (şi, după 

cum se vede, există), nu este după accident, ci după esenţă. Aşadar, după esenţă, se 
poate spune că fiinţa nu este. În acest fel, se arată că, în fapt, cele două „variante“, 
anume că nu se poate spune decât ceea ce este, deci că nu există „minciună“!!, şi respectiv 
că nu se poate spune ceea ce este („treapta“ ultimă a trilemei lui Gorgias), sunt nu 
„două“, ci o dublă aporie. Aici, „forma“ şi „conţinutul“, “subiect(iv)ul“ şi „obiect(iv)ul“, 
„interiorul“ şi „exteriorul“, nefiind identice, nici nu diferă. Aporia, obiectiv, pune 
discursul în această „condiţie“ fără condiţie faţă cu fiinţa şi gândirea, iar subiectiv se 
pune pe sine ca expresie a acestui conţinut obiectiv în dubla „determinare“ fără 
determinare a „variantelor“!?. Acestea sunt şi totodată nu sunt reciproc determinate. Ca 
şi discursul despre care se vorbeşte faţă cu fiinţa şi gândirea, “variantele“ în care se 
vorbeşte nu sunt nici una ca fiind cealaltă, nici una ca fiind altceva decât cealaltă. Aşadar, 
înseşi „forma“ şi respectiv „conţinutul“ aporiei stau în acest raport inconceptibil, 
confirmându-se pe sine tocmai prin aceea că se infirmă — şi invers. Dacă s-ar fi confirmat 
la nivelul formei subiective fără ca simultan să se şi infirme, aporia, prin chiar faptul 
confirmării, ar fi admis identitatea pe care, la nivelul conţinutului obiectiv, o infirma. 
Infirmându-se însă, ea confirmă tocmai identitatea sa cu sine însăşi, acest „sine“ fiind 
diferenţa faţă cu sine. 

În aceasta constă, iarăşi, paradoxala ritmicitate care a provocat reacţiile sistemului. 
Cum un asemenea raport incalculabil între identitate şi diferenţă etc. nu putea fi admis 
dinspre sistem, logica speculativă trebuia să şi le reaproprieze deopotrivă şi ca unitatea 
lor. Esenţa ca identitate şi expresia esenței ca diferenţă, prin urmare, spre a elimina 
„reciproca“ indiferenţă din neîncadrabilul „cadru“ al aporiei, nu mai au a sta în „pura 
dezbinare abstractă“ (în fond un întreit pleonasm) de la care pornindu-se s-a ajuns în 
situaţia critică descrisă. Fiinţa trebuie sesizată mai întâi în identitatea sa cu nefiinţa — 
precum, de altfel, şi la Gorgias, dar în vederea unei alte deschideri. Gândirea pur negativă 
se determină pe sine tocmai prin raportarea la ceea ce nu este ea — şi este ca tocmai 
această raportare, negativitate. O atare soluţie abstractă a opoziţiei dintre eleatism şi 
sofistică ar putea fi „citită“, conform unor consecinţe mai mult sau mai puţin implicite 
ale interpretării hegeliene, pentru Epoca Modernă, în momentul reprezentat de spinozism. 
Totuşi, sesizarea determinaţiei ca negativitate „obiectualizată“ nu trece dincolo de simpla 
delimitare a ceea ce se delimitează, conţinutul neregăsindu-se aici, după cum deja s-a 
spus, decât în modul abstract al reflexiei formale. Astfel, numai cuprinderea raportului 
implicit în negativitate este cea care revelează unitatea în diferenţă a identităţii ca 
negativitate şi a diferenţei ca propriul său conţinut pozitiv. Dificultatea semnalată de 
sofişti ar fi depăşită prin aceea că indecidabila ritmicitate a dublului este pusă ca în sine 
simultaneitate sistematică a determinaţiilor opuse, deci fără exclusivismul situării 
unilaterale. Adică raportul, acum, este concept. Identitatea este negativitate întrucât se 
afirmă pe sine în opoziţie faţă cu pozitivul existent, astfel explicitându-se conceptul, iar 
suspendarea acestei negativităţi, a acestei opoziții este, iarăşi, realizarea identităţii ca 
unitate în diferenţă. Deoarece, fără termenul opus, însăşi identitatea, care a fost dedusă 
negativ, nu ar mai fi justificabilă, iar opoziţia însăşi, dacă rămâne absolută, justifică 
diferenţa pură, nedeterminată faţă cu identitatea, ceea ce înseamnă că se anulează pe 
sine, reîntorcându-se la pura indeterminare a începutului abstract, fiinţa identică nefiinţei. 
Or, de aici, sistemul ar fi blocat: este, altfel spus, tocmai dubla aporie a discursului aşa 
cum a apărut ea la sofişti. În consecinţă, opoziţia, confirmându-se, trebuie, simultan, să 
se suspende pe sine în unitatea opuselor. Discursul nu este accident faţă cu fiinţa, ci este 

fiinţa în fiinţarea ei pentru-un-altul. Aşadar, identitatea care se recunoaşte pe sine ca 
totodată diferenţă. Ori: discursul este diferenţa ca expresie a identităţii — sensul acestei 
„expresii“ fiind conceptul însuşi ca unitate a esenței cu determinaţiile sale. Aceasta nu 
este simplă alăturare, care ar duce iarăşi la admiterea accidentului „pur“, nici nu este 
doar forma abstractă a judecății, deoarece diferenţa nu este expresie a identităţii ca numai 
altceva. Conceptul se reflectă pe sine deopotrivă cu propriul său conţinut pozitiv. Dacă 
identitatea — în sine — este ceea-ce-este şi, ca atare, se opune diferenţei şi totodată lui 
ceea-ce-nu-este, acest ceea-ce-nu-este nu stă ca un „nimic gol, ci el trebuie să fie înţeles 
în mod necesar ca nimic al aceluia al cărui rezultat este“, astfel depăşindu-se aparenţa 
ca aparenţă a prinderii „în ceva străin“ şi atingându-se „un punct în care fenomenul 
devine identic esenţei“!*. 

Acest „punct“, nu propriu-zis punctum, Ci, mai curând, apex, unind în sine aversul 
şi reversul ca un al treilea tocmai pentru că în sine dublu determinat şi astfel unul, 
nemaigândit în separație ca una sau ca alta din determinaţii, este concretul pentru filosofia 
ca discurs şi însuşi discursul filosofic în recunoaşterea lui de sine ca totodată altceva. 
Un apex al reprezentării, depăşindu-i modul, apex al judecății în şi ca însuşi topos-ul 
propriu termenilor săi şi de aceea deopotrivă „somă“, corpus real, la care se ajunge prin 
restituirea acestora întregului căruia îi aparţin ca numai termeni. Aporia sofistică, redusă, 
aici, ori, mai prudent, spre a nu pune ca deja absolut stabil ceea ce încă nu este decât 
remediu al instabilității, fără a fi fost el însuşi confirmat în propria stabilitate — aporia 
sofistică, deci, părând aici redusă la un moment al mişcării sistemului către sine însuşi, 
provenea din nedepăşirea unui „astigmatism“ al discursului, având ca urmare 
imposibilitatea de a cuprinde relatele ca determinaţii punctuale aparţinând esenţial relaţiei 
ca relaţie a lor. Dedublarea absolută a apex-ului — chiar şi lingvistic —, în fapt suprimând 
apex-ul ca atare, se regăsea în spaţiul discursului ca discurs, nu centrându-se şi 
cuprinzându-se pe sine în propria unitate, ci, „astigmatic“ fiind, descentrându-se în şi ca 
apicis, acest plural însemnând „subtilităţi juridice“ — în care sofiştii excelau risipindu-şi 
gândirea după accident. Logica speculativă re-mediază contradicţia operând asupra 
acestei articulaţii ratate — şi tot de aici are sistemul a-şi confirma stabilitatea, cumva 
precum într-o prosopopee, însuşind logica deocamdată numai regional activă a 
demersului, preluându-i „energia“ şi întorcându-şi-o sieşi ca obiect şi deopotrivă subiect 
al său, abia astfel desfăşurându-şi propria necesitate pentru sine ca real conţinut, ca 
unitate în mişcare. Simetric spunând, fără a violenta, întru nimic, ordinea purei necesităţi 
logice a sistemului, „care se va justifica numai prin expunerea sistemului însuşi, totul 
revine la a înţelege şi a exprima adevărul nu ca substanţă, dar tot atât ca subiect“. 
Reintegrând exigenţa acestei „totale reveniri“ în contextul raportării sistemului la aporia 
discutată ca doar moment al reconfirmării sale, aşadar spre a certifica recuperarea 
(„meta-“) topică, lecturii i se impune mai întâi a lua în considerare, defel paradoxal, 
propriul rezultat ca punct de pornire — anume zona aporiei ca adusă la dimensiunile 
unui spaţiu calculabil, distanţei infinite (dintre fiinţă şi gândire, dintre gândire şi discurs) 
imprimându-i-se măsura sistemului, cerința topologică reflectată la rândul ei în topica 
discursului ca fiinţă-pentru-altul a ceea ce este în sine, deci a sistemului însuşi ca 
deopotrivă acestea două. În consecinţă, nici un accident nu mai tulbură spaţiul discursului: 
el este absolut necesar, expunere a esenței înseşi, întrucât esenţa şi existenţa coincid. 
Aşadar, „locul“ şi „corpul“ sunt, cum erau la Gorgias, una, dar aceasta nu mai este „o 
absurditate“, căci discursul este locul în care se realizează fiinţa, adică unde fiinţa în 

sine vine la existenţă fără a se înstrăina sieşi. Rezultă că, în discursul filosofic produs ca, 
după şi prin logica speculativă, în care expunerea şi conţinutul stau în unitate (astfel 
părăsindu-se rigidul formalism, metodologismul abstract al Modernilor), „amarnica 
necesitate“ face ca topica discursului să fie (deci să fie esențial) însăşi topologia 
sistemului. Determinarea „exterioară“ a filosofemelor este în chip esenţial una cu 
determinarea lor „interioară“, ceea ce înseamnă că topos-ului unui filosofem în discurs 
îi va corespunde absolut topos-ul acelui filosofem în planul a ceea-ce-este ca atare. 
Menţinerea diferenţei care a fost nu suprimată, ci doar suspendată, se impune întrucât 
altfel s-ar putea trage de aici concluzia că, esenţial fără a fi şi altceva decât ceea ce se 
arată, discursul nu spune nimic mai mult decât (pe) sine însuşi, fapt ce ar echivala, 
dincolo de evidenta reînscriere în traiectul unei „variante“ sofistice, cu o întoarcere la 
aporia kantiană a punerii în „intangibilitate“ a ceea-ce-este-ca-atare şi a concentrării 
demersului asupra a ceea ce se poate spune (şi atât) despre ceea ce este. Revenind, acum 
ceea-ce-este se arată pe sine ca discurs, iar logica discursului este logica fiinţei, adică 
ontologia ca logică. Prin urmare, nici un rest nu scapă sistemului, el este perfecta 
enciclopedie, fiecare parte a sa justificându-se — topic şi semantic — prin toate celelalte. 
Perfecţiunea enciclopediei este întrucât fiinţa este şi nu poate decât să fie, ea (tocmai 
pentru că nu există nimic „pur“ accidental) dă seamă de tot, nu îi lipseşte nimic şi nu i se 
poate adăuga nimic, iar filosofia ca discurs filosofic este înfăţişarea absolut necesară a 
fiinţei. Atunci, cum, după chiar premisa acestei construcţii, unitatea a ceea-ce-este cu 
ceea-ce-se-arată este una esenţială, ea trebuie să îşi afle locul, aşa cum şi l-a aflat până 
aici în discurs, şi în planul a ceea-ce-este. De unde reiese că fiecare „plan“ este în 
întregime conţinut într-o „parte“ a celuilalt. Căci, dacă discursul, absolut necesar, pune, 
într-un topos delimitat al său, ca esenţială unitatea lui însuşi cu fiinţa, înseamnă că, 
tocmai deoarece această unitate este absolut necesară, ea însăşi trebuie să fie în ceea ce 
se exprimă pe sine prin discurs. Deci discursul se află deja înainte de sine însuşi ca 
discurs în fiinţă — şi nu doar ca „posibil“, ci ca real, pentru că, ne-real, el nu putea 
cuprinde, aşa cum în fapt cuprinde, în sine, unitatea sa cu ceea-ce-este. Aşadar, ceea ce 
cuprinde este cuprins în acela pe care îl cuprinde, discursul aflându-se deja fără rest în 
fiinţa care nu se realizează pe sine decât prin discurs. Înseamnă că fiinţa este deja reală 
— şi ca atare prin discurs — înaintea discursului însuşi, adică discursul îşi este anterior 
sieşi, precede în-sine-le său, iar cum în-sine-le discursului despre fiinţă este însăşi fiinţa, 
rezultă că discursul este anterior fiinţei. Or, cum nimic nu se poate adăuga fiinţei, deoarece 
nefiinţa nu este, urmează că discursul „este“ nefiinţa, deci fie că discursul nu este 
(ceea-ce-este), contrazicând ipoteza care stă la baza acestei dialectici, fie că, discursul 
fiind, nefiinţa este — şi, în consecinţă, discursul „este“ ceea ce nu este (fiinţa), revenind 
la aceeaşi contradicţie. Dar, dacă nimicul este „nimic al aceluia al cărui rezultat este“, 
s-a ajuns din nou în punctul de plecare: fiinţa opunându-se şi totodată identică nefiinţei. 
Deci, în planul discursului, afirmaţia se contrazice pe sine, iar această contradicţie nu 
este decât ea însăşi. Urmează că discursul, dacă nu este pura exprimare a ceea-ce-este, 
nu este esenţial, ci doar accidental, conducând la dubla aporie a accidentului, iar dacă 
este pura exprimare a ceea-ce-este, el este totodată şi propria sa contradicţie, ceea ce nu 
este el, adică nu pură exprimare a ceea-ce-este. Astfel fiind, pentru ca „adevărata metodă 
a ştiinţei filosofice“ să fie „conştiinţa formei pe care o ia automişcarea interioară a 
propriului ei conţinut“!€, deci pentru a supune pura accidentalitate, suprimând-o în lipsa 
esenţialităţii sale, sistemului, este necesară admiterea deopotrivă a discursului ca, invers, 

nefiind pură exprimare a ceea-ce-este, deci admiterea, tocmai, a accidentului. Aşadar, 
accidentul este necesar ( — şi aici nu este decât o reformulare a ceea ce s-a spus mai 
înainte, cu Platon şi Aristotel, apoi cu Hegel însuşi: la primii, sofistica, pentru că se 
ocupa de accident, era „rânduită în cadrul nefiinţei“, accidentul stând mai curând aproape 
de aceasta, iar la cel din urmă, fiinţa şi nefiinţa revelându-se în identitatea lor, fiinţa ca 
absolută necesitate stând ca identică nefiinţei de felul căreia s-a arătat accidentul). Or, 
dacă este necesar, accidentul fie nu este accident, deci nu este deloc, fapt care face 
imposibil, după necesitatea semnalată, discursul ca, invers, pură exprimare a ceea-ce-este, 
aşadar însăşi logica speculativă, fie, necesar (însă necesar a fi, nu a fi într-o determinaţie 
univocă), este totuşi accident, deci ceea ce nu se supune, în discurs, necesităţii absolute 
a ceea-ce-este, în consecinţă discursul deschizându-se în atopia unei „zone“ care 
excedează esenţa şi astfel rupe continuitatea enciclopedică absolut necesară sistemului. 
Paradoxal, ori, încă o dată, paradoxal numai într-o lectură superficială, aporia îşi 
redeschide „zona“ preluând exact mişcarea prin care sistemul venise a o închide: 
suprimarea absolută a opoziţiei, dacă ar fi fost — şi nu putea fi decât — retragere în pura 
continuitate abstractă a noţiunii vide, nu ar fi făcut decât să blocheze sistemul în propria 
lui iminenţă şi ar fi ratat realul într-o infinită repetiţie de sine, pură tautologie sterilă, un 
fel de narcisism monarhic prin care, din neputinţa supunerii celuilalt propriei autorităţi, 
filosofemul s-ar fi mărginit a-l nega spre a se confirma pe sine în unicitatea sa pur 
formală; demersul necesar impunea, deci, „pasul“ invers, adică suspensia opoziţiei cu 
menţinerea, în această suspensie, a opuselor ca determinaţii aparţinând esenţial şi real 
unităţii concrete. Însă, tocmai în virtutea acestei „depozitări“ a contradictoriului în ceea 
ce îl depăşeşte şi totodată organizează ca unitate a sa cu tautologicul pur, aşadar tocmai 
în virtutea maximei „virtuţi“ a suspensiei dialectice, contradicţia suspendată în sinteză 
operează, totuşi, în cadrul ei, nu conform exigenţelor sale ca sistem, ci, mai departe, în 
sensul destructurant pe care sistemul îl reclamase a fi suprimat. Dar, cum opoziţia abstractă 
în spaţiul căreia se opreşte intelectualismul rigid s-a revelat ca suspendându-se pe sine 
ca doar moment al desăvârşirii enciclopediei, ultima concluzie impune întrebarea cu 
privire la diferenţa dintre aporia sofistică şi numai falsa „aporie“ rezultată din formalismul 
modern. S-a văzut că, de fiecare dată, acesta din urmă purta inevitabil, prin însăşi condiţia 
sa ca formalism, către pierderea în-sine-lui obiectului — aici stând, aşa cum o citise 
Hegel, principala trăsătură comună a celor două „crize“. Dar, dacă logica speculativă 
preia lesne provocarea din criticismul kantian şi o reaşază pentru sine reducând-o la una 
dintre laturile propriului adevăr ca sistem, provocarea sofistică, în forme subtile, greu 
discernabile şi totuşi menţinându-şi („„aproape“?) intactă energia, traversează labirintul 
cu geometrie flexibilă al recuperării hegeliene şi se regăseşte operând liniştit până în 
gândirea aşa-numitului „post-structuralism“ ( — etichetă neînsemnând în sine nimic, 
însă având utilul dar de a strânge laolaltă tot ceea ce nu se lasă în mod propriu clasificat 
prin exterioarele mijloace „tradiţionale“)”. 

Pare că deja Gorgias, referindu-se la puterea discursului, în „Elogiul Elenei“, descrisese 
această mereu deconcertantă aptitudine a „morbului“ retoric de a concentra un maximum 
de energie într-un „spaţiu“ infinitesimal, el putând „duce la împlinire cu un trup foarte 
mărunt şi aproape de nevăzut (GpOvEOTOATOV) o lucrare pe de-a-ntregul divină“ (fr. 11, 
[8]).“Morbul“ este, aici, discursul însuşi, logos-ul. Ceea ce înlătură opinia superficială 
conform căreia sofistul ar ignora „le dédoublement par lequel le discours, réalité sensible, 
s ° e ffacerait devant une autre réalité qu'il signifierait’; din contră, acest fel de sentenţe 

provin din ignorarea — în cel mai bun caz numai voită — a incalculabilei dubluri impredictibil 
„manifestate“ de logos. El este, fără îndoială, “realitate sensibilă“, însă tot pe-atât 
G(POV EOTOTOG — şi invers, APOVEOTOTOV, este tot pe-atât locul în care ceea-ce-este-în-sine 
vine la existenţă ca fiinţa-sa-pentru-altul — iar Gorgias anunţă că, hegelian, „ceea-ce-este 
rămâne obscur (avés) dacă nu întâlneşte aparenţa, iar aparenţa e inconsistentă dacă nu 
întâlneşte ceea-ce-este“ (fr.26, s.n.S.G.). Aşadar, nu se menţine, precum la Kant, raportarea 
exclusiv şi fatal exterioară a ceea ce este gândit şi spus faţă cu ceea-ce-este-în-sine: chiar 
acesta din urmă se arată pe sine, vine a se pune în lumină (Poivo), vine la prezenţă ca 
fenomen. O simplă depunere a exactului „negativ“ (şi în sens „fotografic“) a tezelor 
parmenidiene ar fi înlăturat problema chiar odată cu enunţarea ei. Ceea ce, însă, atunci, ar 
fi confirmat „buna cumpănire“ a termenului prim extinzând-o la limita necesităţii acestuia 
în articularea pentru sistem a termenului secund, în fapt, la Gorgias, apare mai degrabă ca 
„insesizabilul corp“, indescriptibil, imprescriptibil în infinita sa variabilitate, operând — 
indiscernabil („„corp“ în-corporat, „în-sine“ fără sine, a-corporal) — în articulaţia însăşi, în 
„modul“ articulării. Nu doar nefiinţa, în care Platon anunţă că se adăposteşte sofistul, este 
locul „întunecimii“ („Sofistul“, Joc.cit.), ci şi ceea-ce-este, cât nu este „în stare de 
manifestare“, „în modul manifestării“ (potvouévœc) rămâne „întunecat“. Altfel formulând, 
iarăşi, fiinţa, atât cât este gândită în oprirea sa ca numai în-sine-le absolut „pur“, este una 
cu nefiinţa — însă aceasta, deoarece, tocmai, nu se poate gândi ceea-ce-nu-este, nu („mai“) 
implică nici situarea exhaustivă în termenul celălalt, în lipsa de sine ca „purul“ 
ceea-ce-stă-în-afară, fiinţă-pentru-altul ca „absolută ex-sistenţă“ (sintagmă în sine însăşi 
contradictorie): fenomenul nu poate fi gândit absolut în afara esenței — şi nici invers. 
Cumva precum „al treilea om“ din argumentul eponim, Gorgias pare, prin consecinţele — 
ori, poate, mai curând, prin „rădăcinile“ — teoriei sale — erodând însăşi „rădăcina“, 
„originea“ metafizicii —, a-şi afla un traseu la limită iretrasabil prin zona neutră, infinită 
pentru că adimensională, dintre spaţiul criticismului Kantian şi sistemul lui Hegel. Numai 
înşelător este aici o dublă mişcare atestând, ca în logica speculativă, unitatea contrariilor 
— altminteri „problema sofisticii“ ar fi fost în totalitate „rezolvată“. Căci dublura, în 
enumerarea sensurilor sale, aparent depunere a lor ca momente ale mişcării unificându-le 
în sine ca desfăşurare a sistemului, repune, cu fiecare dintre acestea, „condiţia“ fără condiţie 
a „astigmatismului“; astfel, orice subsumare dinspre logica sistemului a câte unei situări, 
paradoxal, impune admiterea tocmai a imposibilității acelei situări — şi deci deplasarea 
rupturii de sens mereu în zona pe care sistemul, ca proprie condiţie într-un „moment“ al 
său, o revendicase pentru sine ca deja redusă la definiţia unui topos apropriat fără rest în 
orice determinare, „interioară“ sau „exterioară“, a exerciţiului filosofic. Aşadar, logos-ul 
însuşi ar fi „zona dublurii“, multiplicându-se infinit şi perpetuu indiferent faţă cu delimitările 
topice ori meta-topice impuse de către sistem. Aşezările critice, raţionaliste, intelectualiste, 
într-o perspectivă sau alta a raportului dintre identitate şi diferenţă, aşezări „istoric“ necesare 
sistemului ca definiţie, deci expunere a esenței sale, în chiar determinarea lor, nu mai sunt, 
prin indiferenţă, posibile. Logos-ul, în „zona sofisticii“, indiferent, nici fiinţă, nici neființă, 
nici esenţă, nici accident, nici identitate nici diferenţă, întotdeauna fiecare dintre ele pentru 
că niciodată una ca atare, sustrăgându-se oricăreia în al oricărei topos l-ar declara sistemul, 
deci neabandonându-se unităţii care l-ar integra odată fixat după una sau alta dintre formele 
gândirii, logos-ul, aşadar, dacă este pus ca termen al opoziţiei, se arată ca nemaifiind în 
sine nimic, preluând în întregime condiţia termenului opus, adică anulând opoziţia însăşi: 
„cuvântul [spune Gorgias] nu reproduce ceea ce este exterior, ci ceea ce este exterior 

conferă cuvântului un sens“ (Sextus Empiricus, op.cit., VII, 85; s.n.S.G.). Suprimarea 
diferenţei ca despărţire de modul intelectului — şi aici trebuie văzută, în fapt, miza a tot 
ceea ce s-a spus — nu duce însă nici către noţiunea identităţii raţionale, nici către totalitatea 
speculativă: dacă aşa ar sta lucrurile, atunci întoarcerea la reprezentare ar fi complet 
imposibilă, iar discursul nu s-ar mai „exprima“ decât pe sine însuşi, ceea ce revine la una 
dintre „variantele“ dublei aporii sofistice. Fiindcă „nu este cu putinţă să susţii că (...) din 
faptul existenţei [vorbirii] în virtutea unui substrat real ar rezulta putinţa ei de a reproduce 
lucrurile care există datorită substratului lor real (tœ noxeíueva Kai OvTO)“; chiar 
presupunând un atare „substrat“, „cuvintele diferă în cel mai înalt grad de corpurile vizibile“ 
(ibid., 86). “Diferenţă“ — ghilimetată — a indiferentului ca non-(id)entitate, indiferența 
logos-ului, indiferenţă „între“ identitate şi diferenţă, asupra căreia previne cu parcă 
apotropaic mimată ironie şi Platon într-un pasaj desfăşurându-se fatalmente în zona dublurii 
(„Cratylos“, 407e sqq), stă tocmai în non-aderenţa lui, oricum ar fi pus pentru sistem, la 
una dintre situările vizând soluţionarea acestui raport între ceea-ce-este şi ceea-ce-se-arată 
— şi, de aici, în neintegrabilitatea lui ca atare în rigorile vreuneia dintre formele exerciţiului 
filosofic, după vreuna dintre facultăţile gândirii. Neintegrabilitate „ca atare“ pentru că 
indiferent absolut integrabil oricăreia. Infinită disponibilitate oferindu-se infinit sistemului 
şi chiar de aceea imposibil de gândit în afara „ofertei“, perpetuu numai ocurenţială identitate, 
nimic „în sine“ dincolo de ocurenţă, deci de nefixat, de neîncadrat, incaptabil într-un 
status, de nelocalizat; şi ce „obiect“ mai are integrarea dacă este a „ceva“ care, exact 
deoarece se dă pe sine infinit, se sustrage infinit sieşi, adică „oricărui în sine“? Orice 
flexus al gândului încercând „localizarea“ induce tensiuni insuportabile în discursul forţat 
a se cuprinde fără rest pe sine într-una dintre „părţile“ sale — „cuprindere“ ce s-a dovedit 
a-l readuce în aporia care trebuia evitată. Aşadar, nici eliberându-şi urmările în spaţiul 
delimitat al retractabilităţii în „unitatea originară“ sau identitatea abstractă, nici 
admiţându-şi-le în pur formala solubilitate intelectualistă a separaţiei absolute a în-sine-lui, 
dar simulând infinit „promisiunea“ exhaustivei investiţii în mereu „celălalt“ topos, la limită 
insesizabilă în absenţa de sine a perpetuu impropriei „sale“ atopii, „criza“ sofistică se 
menţine astfel ca ilimitabil rest indiferent faţă cu determinaţiile sistemului. 
Neadăugându-i-se exterior şi totodată neînsuşindu-i-se ca interioritate, aceasta se arată ca 
tocmai jocul articulaţiilor de care exerciţiul filosofic, dincolo de punctualele pretenţii 
taxinomice ridicate într-o „şcoală“ sau alta, nu are cum se dispensa. Dar, deocamdată, 
această deschidere — joc sau rost — ca zonă a variabilităţii — poate fi lăsată — în suspensie 
— unei viitoare discuţii. 

Vocabularul percepției 
în Iliada A' 


Liviu Stroia 


Studiul de faţă urmăreşte reconstituirea vocabularului simţurilor prezent în textul 
Iliadei şi încearcă o explicaţie a utilizării lui: apariţia în text a termenilor care fac referire 
directă la cele cinci simţuri, întrebuinţarea lor întâmplătoare sau datorată unor automatisme, 
posibilitatea pierderii semnificației primare, în fine folosirea acestor termeni în mod 
deliberat în locuri unde interpretarea lor este indispensabilă înţelegerii textului. 

Aşa-numita „chestiune homerică“! a fost de-a lungul timpurilor una dintre temele 
favorite ale filologilor clasici (şi nu numai). Atenţia cercetătorilor a fost îndreptată asupra 
personalităţii lui Homer, asupra epocii in care au fost create poemele homerice, asupra 
lumii lui Odiseu, Ahile, Elena, Hector şi Priam, probleme care şi-au aflat mai mult sau 
mai puţin răspunsul. O prezentare a studiilor moderne asupra lui Homer poate fi găsită la 
A. Heubeck, Die Homerische Frage (1974), cu o amplă bibliografie. Lucrarea de faţă se 
mărgineşte la tratarea unui singur aspect legat de vocabular. De aceea am lăsat la o parte 
deliberat prezentarea problemelor de ansamblu, considerând că personalitatea autorului” 
sau subiectul epopeii sunt binecunoscute, iar apoi orice abatere de la scopul propus nu ar 
face decât să tărăgăneze demersul. 

Am încercat să ilustrez cu exemple fiecare dintre cele cinci simţuri care există potrivit 
abordării tradiţionale. Alegerea termenilor a fost făcută în urma lecturii textului, datorită 
întinderii deosebit de mari a epopeii homerice am considerat studiul de faţă ca un început 
pentru o cercetare mai amplă şi, de aceea, am pornit cu cântul A; acesta constituie baza 
de plecare. Apoi am urmărit cu ajutorul Indexului Homeric şi al dicţionarelor pasajele 
din restul Iliadei în care apar cuvintele analizate şi le-am discutat pe cele care mi s-au 
părut mai importante. Cursul firesc al cercetării m-a condus către noi termeni, chiar dacă 
aceştia nu apar în cântul A’. Pe de altă parte, lipsa unor termeni care să ilustreze un 
anumit simţ m-a determinat să iau în calcul cuvinte din afara acestui cânt“, către care am 
fost condus de trimiterile dicţionarelor sau de comentarii’. În fine am introdus, acolo 
unde am considerat că se cuvine, termeni care ies în evidenţă prin sensul lor cu totul 
special. Nu am luat în discuţie cu consecvență cealaltă epopee homerică, Odiseea; am 
făcut trimiteri la acest text doar atunci când mi s-a părut că ele sunt justificate, că apropierea 
de un pasaj din Odiseea aduce ceva nou în discuţie”. 

În privinţa textului, am folosit în principal ediţia Oxford, editată de D.B. Monro 
şi T. Allen precum şi traducerea lui G. Murnu’. Observaţii importante şi interpretări 
am găsit însă şi în ediţiile lui Ameis precum şi în cea coordonată de P. Mazon’. 
Confruntarea lecţiunilor nu a fost în principiu necesară datorită problemelor relativ 
puţine pe care le pune vulgata homerică în privinţa criticii de text’. Pentru sensurile 
cuvintelor am folosit dicţionarul lui H.G. Lidell şi R. Scott!!, dar şi dicționarele homerice 
ale lui G. Autenrieth şi R.J. Cunliffe”. Etimologiile urmează Dicţionarul Etimologic 
al lui P. Chantraine” pentru cuvintele greceşti şi pe cel al lui Ernout şi A. Meillet!* 
pentru cele latineşti. Gramaticile lui D.B. Monro" şi P. Chantraine'* m-au ajutat să 
clarific multe dintre problemele pe care mi le-a pus textul. Am folosit permanent 
comentariul lui Ameis-Hentze-Cauer de unde am extras observaţii de detaliu sau 
interpretări ale comentatorilor!”. 

Am încercat să diferenţiez termenii între ei prin descrieri semice!* cât mai clare, 
pornind de la ideea că nu există sinonimie perfectă şi, prin urmare, doi termeni trebuie să 
fie deosebiți prin cel puţin un semn”. La sfârşitul lucrării se găseşte un tablou sinoptic cu 
toţi termenii discutaţi, însoţiţi de descrierile lor semice. 


Perceptia senzorială. Simțurile 
(conceptia antichităţii greceşti până la Platon) 


Nici una dintre definițiile percepţiei nu este în întregime satisfăcătoare. Cu toate 
acestea se consideră în general că percepţia este funcţia prin care un organism ia cunoştiinţă 
de ceea ce-l înconjoară prin intermediul simţurilor sale. Deşi resimţită ca imediată, 
percepţia este rezultatul unor activităţi foarte complexe de tratament de informaţii, realizate 
fie în paralel, fie în etape succesive. Această concepţie contemporană este rezultatul 
eclectic a numeroase dezbateri filozofice. 

În ce priveşte simţurile, ele constituie ansamblul aparaturii care permite tratamentul 
specific de informaţii care provin din mediul exterior. În mod tradiţional se disting cinci 
simţuri, în funcţie de informaţiile tratate sau de existenţa la om a organelor receptoare 
specializate: vederea, auzul, gustul, mirosul şi simţul tactil”. Teoria simţurilor îşi are 
originea în stabilirea raportului care priveşte diferenţele lor calitative. 

Pentru omul modern percepţia senzorială poate părea un lucru relativ uşor de definit 
dacă nu cumva chiar de la sine înţeles. 

Care era însă concepţia lumii antice despre percepţia senzorială şi simţuri? Nu este 
uşor de dat un răspuns la această întrebare, date fiind informaţiile puţine care ni s-au 
păstrat. Cea mai importantă sursă o constituie o lucrare a lui Teofrast, de sensu et 
sensibilibus. Autorul face o trecere în revistă a diferitelor păreri asupra percepţiei senzoriale 
şi a simţurilor. 

oi pvokot au fost cei dintâi care au luat în calcul problema percepţiei; ei ofereau o 
explicaţie pur fiziologică”. O dificultate a fost însă de la început remarcată în cazul 
văzului, unde în aparenţă contactul între organul receptor şi obiectul receptat lipseşte şi 
unde pentru realizarea percepţiei este nevoie de un mediu (să zicem „aerul“). Atunci 
când a fost conştientizat faptul că există şi un alt tip de percepţie, „mentală“, a apărut 
nevoia stabilirii unei distincţii care la început a fost una cantitativă: se considera că 
percepţia mentală se deosebeşte de cea senzorială cantitativ. 

Odată cu Parmenide care deosebeşte fiinţa de neființă şi asociază nefiinţa cu percepţia 
senzorială, aceasta din urmă este implicată în dispute epistemiologice*: Heraclit şi 
Parmenide îi refuză accesul veritabil la adevăr, în timp ce pentru Epicur toate percepțiile 
noastre senzoriale sunt adevărate, iar «160no1c, senzaţia, este criteriul suprem al adevărului 
(Lucr. de rerum natura, IV 469-419). 

Atunci când a apărut concepţia despre natura necorporală a sufletului, s-a simţit 
nevoia stabilirii raportului general dintre sufletul imaterial şi corpul material şi a raportului 
specific dintre acea parte sau facultate a sufletului cunoscută ca aio6no1g şi acea parte a 
corpului de care ea se folosea, Spyavov. Simplul contact dintre corpuri devenea un lanţ 
cauzal ce pornea de la corpul perceput şi de la calităţile lui, trecând printr-un mediu (în 
cazul văzului), un organ de simţ şi o facultate senzitivă până la suflet şi devenind ceva 
necorporal într-un punct sau altul al procesului. După Parmenide nu a mai fost posibil ca 
gândirea, vânoc, să fie tratată doar ca o formă de aio8no:g cantitativ diferită, ci ca fiind 
de un tip diferit; consecinţa a fost că a început să se acorde o tot mai mare atenţie 
facultăţii şi modului de producere a acestui tip superior de percepţie în defavoarea percepţiei 
senzoriale. 

După cum aflăm din lucrarea lui Teofrast de sensu et sensibilibus (chiar la începutul ei): 

Ilepi 5 aioenoeoc oi p`v roial kai kaðóñov 56501 5 etotv: oi u`™v yàp tÂ 
uoto noiodovw, oi 5" tô Evavrio. Ilopueutâng iv kal 'Eurne5oki ic ka IIAGTOv TO 
Ouoto, oi 6” nepi Avačayópav kai HpăkAeiTov TG vavta. 

Prin urmare există două şcoli care explică diferit modul în care se produce aio8no1c: 


1) Scoala lui Parmenide, Empedocle şi Platon 
se bazează pe dictonul „asemănătorul cunoaşte pe asemănător“, şi ia în calcul două aspecte: 
a) cel ce cunoaşte nu poate să cunoască un obiect fără ca între el şi acesta să existe 
un fel de identitate a elementelor; 
b) cunoscând un lucru devenim în acelaşi timp mai asemănători lui. 


TÒ yàp aLo8&ve6001 Kat TÒ Ppoveîv WG TOVTO AEyer. Această afirmaţie care este 
atribuită lui Parmenide în capitolele 3-4 (senzaţia şi gândirea sunt totuna) intră însă în 
conflict cu fr. 7, 

où yàp unnore toto dayı evar ph óvta 

AAA od toS’ &p 0600 Shows c`pye vóna 

um5€ o’ E00c noivneipov óðòv katà thvõe Biácðo, 

vou ĝv ğ&ğokonov öuua kal NXNEGGOAV &Kkovńv 

de unde aflăm că filozoful nu punea mare preţ pe aioenoiq ca modalitate de 
cunoaştere; aşadar afirmaţia are puţine şanse de a fi autentică. 

O teorie elaborată a senzaţiei găsim la Empedocle, fr. 3: 

GA?” ä&y Oper non radun, ni Sov ExAGTov, 

umre TLV? ÖPLV EXov TIOTEL TAÉOV Î KAT’? &KOVNV 

N &KONV épiðovrov DTP TPAVÓATA YAWOONG,; 

pte ti Tv Gov, ónóon rópog oti vooo, 

yviov mioty Epvke, vei 5 ñ Sov #kaotov. 

Acesta consideră că ceea ce este perceput de fiecare simț este vrednic de crezare. 
Pentru el lucrurile materiale sunt formate prin amestecuri între cele patru elemente, 
otowyeta, pământul, aerul, focul şi apa; fragmentul 6: 

TEGGOAPA yàp T&VTOV PLLOLATA NPOTOV Kove: 

Zevc &pyhs “Hpn te pepeoBioc NÒ’ "A5ovevg 

Notis 0’, îi Sokpvor reyye kpovvoua Bpóterov. 

àyévnta: OTovXEta. 

Cele patru elemente se întrepătrund şi dau naştere unei varietăţi de lucruri”. Fiecare 
obiect produce continuu emanaţii, &roppoat”, care pătrund prin porii, nopor, potriviţi 
lor în organele de simţ corespunzătoare şi astfel ia naştere senzaţia (Teofrast, de sens. 7). 
Nu este însă de ajuns să existe simetrie între efluviu şi por: mai este nevoie ca asemănătorul 
să vină în contact cu asemănătorul la nivelul substanţei: yanı p°v yàp yaîav ónónapev, 
võatı vop”. Cf. teoria similară a lui Democrit”. 

Empedocle face între aioenoG şi ppovnog o distincţie cantitativă. ppOvnoc, gândirea, 
este un tip special de senzaţie care se produce în sânge (de unde consecinţa că inima este 
sediul gândirii), acesta fiind cel mai desăvârşit amestec de otoryeta”. 

Pentru atomişti toate lucrurile se reduceau la atomi şi vid, &ropo şi KevOv, în consecinţă 
ei reduceau orice senzaţie la contact; în concepţia lor, corpurile produc emanaţii, numite 
ei6w1a%, a căror formă se aseamănă cu cea a lucrurilor din care au emanat. eiða 
pătrund în cel care simte sau pătrund printre atomii acestuia, rezultând senzaţia. 

Din capitolul 50 al lucrării lui Teofrast aflăm că Democrit 

ravrnv 5" 1561g Aéyer tv nàp Eupaorwv ov evOvG Ev T KOpn Yiveo0ar, AAAA 
TÒV &éÉpa TOV HETOAEV TG OWEeoG Kai TOD ópwpévov TVn0d000L OVOTEAAGUEVOV DIO to 
OPOUEVOV Kai toi OPOVTEG WNAVTOG yàp Gei Yiveo0a1 Tiva &roppońv: ENETO TOdTOv 
OTepe0v 6vro kal GAAOXpov Eupatveoor T0tG GULAG Ùypoîs. kal TO `v TVKVOV OV 
Sexeo0ou, tò Ò` bypov õuévar. 610 kal tods DYpobG Tv oxùnpâv 6P00Av G&puetvovg 
£"voL TpÒG TÒ pôv, ei ó `v čO BUT V OG AETTOTOTOG KO TVKVOTOTOG EIN, Tă 5'EvTOG 
OG H&MGTA COUPÒ KAÌ Kevă TVKVÍG Kai OTLEPÔG GAPKOG, ÉTI Ò` iKUÓÕOG NAXELOG TE 
Kal Junapâc, kal ai pheBeg <ai> katà T0VG OPOXANOVG EeVBEtaL kal viko, OG 
„„OHOLOOXNHOvEîv“ TOÎG ANOTVTOVLÉVOLG. TĂ yàp åpópvia U&MOTA čëkaotov Yvopilew. 

Democrit îmbogăţeşte teoria lui Empedocle în problema văzului şi acordă atenție 
aerului ca mediu al percepţiei. Şi el întemeia posibilitatea senzaţiei pe principiul 
„asemănătorul cunoaşte pe asemănător“. Cu un capitol mai înainte, Teofrast observase că 
atomiştii explică senzaţia prin ideea de schimbare, &AAotwo1g; nu este vorba de o schimbare 
calitativă, ci de mişcarea atomilor, &roua, care se ciocnesc şi care, pătrunzând în cel ce 
simte, modifică poziţia atomilor din alcătuirea acestuia”. Toate senzațiile pot fi explicate 
prin variatele forme şi mişcări ale &roua în contact cu cel ce simte; ceea ce simţim 
drept dulceaţă, căldură şi culoare nu sunt decât impresii subiective. 

Alături de Empedocle şi atomişti, de aceeaşi tradiţie („asemănătorul cunoaşte pe 
asemănător“) ţine şi Diogenes din Apollonia; despre el aflăm în capitolul 39 al lucrării 
lui Teofrast: Aroyévng 8 &onep tò Giv kal tò ppoveîv TO &épı kal TăG OiGONOEI; 
å&várnter: Cunoaşterea se produce când aerul din afara organismului se amestecă cu cel 
aflat înăuntru, tipul de cunoagtere fiind determinat atât de puritatea aerului care pătrunde, 
cât şi de răspândirea amestecului rezultat. ppovno:c rezultă, astfel, atunci când aerul 
inhalat este mai pur, iar amestecul sângelui cu aerul se răspândegte în tot corpul”. 

2) Şcoala lui Anaxagora şi Heraclit 
îşi sprijină explicaţia pe opoziţia dintre cunoscător şi lucrul cunoscut; despre ea este 
vorba în capitolele 25-26 ale lucrării lui Teofrast. 

Alcmaion din Crotona, discipol al pitagorismului, a susţinut că „asemănătorul cunoaşte 
pe neasemănător“; el considera că între o16eno1G şi ppovnorg există deosebire, aceasta 
fiind distincţia care-l separă pe om de restul animalelor”. „Asemănătorul cunoaşte pe 
neasemănător“ apare şi la Anaxagora care se sprijină pe dovezile empirice că senzațiile, 
în special cele tactile, se bazează pe contrast” (de exemplu, simţim frigul din pricina 
căldurii din noi). Orice senzaţie, fiind o schimbare, este însoţită de suferinţă, novoc. 

Platon îşi formulează teoria senzaţiei, cel mai general, în Philebus* şi în Timeus*. 
5vvaţuG proprie agentului acţionează asupra corpului pacientului. Dacă partea afectată 
este una imobilă în care predomină pământul (ex. osul sau părul), afecțiunea nu se 
răspândeşte şi atunci poate rezulta durere sau plăcere, nu însă senzaţie. Dacă însă este una 
mobilă, cum sunt organele de simţ, afecțiunea se răspândeşte până ajunge la conştiinţă, 
PpOvwLov, şi atunci rezultă senzaţie. Aceste pasaje sugerează că percepţia e o pură pasivitate 
în cel ce simte; când discută însă despre văz, Platon preia de la Empedocle şi Democrit 
teoria care face din imagine, Eupoo'c, un produs al conlucrării dintre obiect şi subiect. 
Ambele sunt esențialmente calităţi în stare de schimbare, dar odată aduse unul în raza de 
acţiune a celuilalt, cu ajutorul luminii primite de la Soare“, 8&wvaţuc, albitatea din obiect 
şi calitatea luminii din ochi iniţiază locomoţia şi aceasta „dă naştere“ culorii, care face ca 
ochiul să vadă, iar obiectul să devină lucru colorat”. Aceste schimbări calitative, când 
sunt comunicate sufletului, au ca rezultat senzaţia“. 

Platon pare însă nedecis între două tendinţe. Teoria sa este puternic dinamistă prin 
faptul că leagă n&8n cu puterile şi sugerează că &vvapug e o calitate reală inerentă obiectului 
perceput”; în schimb, în cealaltă teorie a sa privitoare la yéveorç precosmică, el reduce 
toate corpurile la solidele geometrice“, aşa că aici avem de-a face cu o variantă de 
atomism unde calitatea este redusă la cantitate în ordinea formei, oyfìpa, poziţiei, OOG, 
şi mişcării, KLvno1G. 


Văzul 


Dintre toate cele cinci simţuri, în Il. I, văzul este cel mai bine reprezentat. Personajele 
epopeei iau contact cu necunoscutul în primul rând prin intermediul acestui simţ. Privarea 
de vedere îi poate produce mult rău celui în cauză“; percepţia vizuală denaturată este şi 
ea dăunătoare”. Unul dintre atuurile divinității este faptul că poate apărea în ochii 
oamenilor sub orice înfăţişare sau poate fi o prezenţă nevăzută pentru muritorii de rând; 
de asemenea îl poate face nevăzut pe oricare dintre muritori, salvându-l dacă este nevoie 
dintr-un pericol“. 

De la simpla privire, în durată sau punctual, se poate ajunge la privirea într-o anume 
direcţie“, sau a unui lucru anume“; poţi vedea un pacient, deci consulta, acorda asistenţă 
cuiva“; poţi vedea ceva pentru ca apoi să fi informat asupra respectivului lucru”; poţi 
merge să vezi pe cineva, adică să faci o vizită. Într-un sens mai evoluat, poţi vedea cu 
ochii minţii” sau căuta ajutor”, acorda atenție"; enumerarea sensurilor pe care aceste 
verbe le capătă în anumite contexte poate continua. 

Construite cu preverbe, verbele care exprimă actul vederii îşi pot preciza înţelesul, 
prin marcarea clară a direcţiei”, a sensului”, a intensității” etc. 
Iată care sunt cele mai importante dintre verbele de vedere: 


6păa / + percepţie vizuală // + durată / 


1. Etimologie 

1.1. Snona. Forme verbale radicale; face parte din conjugarea supletivă a lui 6p&o. 
Viitorul Swopoi apare adesea cu preverb. Aorist pasiv 6pOfivar, perfect Ouuor; vechi 
perfect activ Onono. Există un deziderativ Opetovreg „care doresc să vadă“ (I. 14,37) cu 
complementul în genitiv. 

òpáo. Reprezintă urma unei flexiuni atematice a unui radical *6pn- în hom. öpnnar 
(II. 1,56, 198). Conjugarea este supletivă: 6p&o/Owopour/e"5ov/Orona şi EOPOKA. “OT- se 
raportează la ideea de vedere. *opa- este durativ; înseamnă „a ţine ochii aţintiţi“ şi se 
raportează la subiect şi nu la obiect şi la percepţie ca e°ðov. *16- este punctual şi se 
raportează la noţiunea de percepţie. 

1.2. Snona. Radicalul *okw- (*o,kw-) din lat. oculus şi compuşii de tip atrox. 
Scr. iksate. 

Opă&o. Existenţa unui F iniţial este certificată de imperfectul Eopov. Aspirata ar 
putea indica un radical *swor- alături de *wor-. Prezentul Gponuou arhaic şi atestat în 
miceniană arată absenţa aspiraţiei şi a lui digama. În miceniană, radicalul *sor- alternând 
cu *wor- sau *swor-. Cf. vgs. wara „atenţi“, gor. war(s) „prudent“, v. nordică varr, toh. 
A war B wera. 

2. Întrebuinţări 

a privi Y 23 W 323 

Opoov `m’ &netpova nóvtov A 350 T 325 I 646 P 637 X 166 Q 633 

a vedea 

TOv &iiov 0% Tg 0pâ7o [ovrnv] A 56 A 198 B 799 T 234 A 347 

0poov Bávatov Y 481 

a lua în considerare ceva 

Ec vyevenv 0poov K 239 

a merge în vizită E 200 205 ÈX 141 

2.1. a privi 

Y 22-23 

AA TOL u` EYO eve ntoyìi OVAVUTOLO 

Ñuevog, EvB'0p6ov péva tTÉpyopat... 

Zeus este îngrijorat de soarta troienilor care trebuie să dea piept cu Ahile dezlănțuit. 
El îi trimite pe zei să se amestece în luptă şi-şi rezervă rolul de a privi. 

Y 322-323 

Öç Sé ke kep6eo ei5fi EAavvov 110660vag innovs, 

aie tép’ ópóœv otpéger żyyóðev, ov5€ È ine. 

önTaG Tò npôtov TavvoN Boćéorov iuo, 

AAN Eye A6poitoc kal tòv npovyovta dokeve. 

Nestor îi dă sfaturi fiului său, Antiloh, spunându-i că dibăcia celui ce mână caii şi 
priveşte mereu téppa poate fi mai de preţ decât valoarea cailor. În această situaţie ópóœv 
se referă precis la un termen, la obiectul în acuzativ, borna care este privită cu atenţie. 

A 348-350 

„.. XVTĂp ' Ayiiebg 

čakpúcasc Erăpov «pap četo vóogi Mooe1c, 

OTV’ Ep” &Aòc noi, 0p60v Er &neipova nOvTov. 

După ce îngăduie trimişilor să o ia pe Briseis, Ahile priveşte plângând marea şi i se 
adresează mamei sale, chemând-o în ajutor. Semul distinctiv este valorificat de prepoziţia 
giç cu acuzativul, care arată direcţia. 

2.2. a vedea 

A 197-198 

otf 5'0mev, tavas 5” xoung če Ilnie ova 

oto poivouevn. Tv C’ ĞAA@V OŬ TIG ÖPĜTO. 

Atena îi aduce lui Ahile un mesaj de la Hera; o vede dintre toți numai el. Este 
acţiunea de „a vedea“ în sine fără conotaţii în plus. 

Y 480-481 

.. 6 SÉ uv Eve Eeîpa Papvveeic 

npóo®’ Opoov B&vaTov. ... 

Deucalion este răpus de Ahile, „priveşte moartea în faţă“. Sensul verbului este 
metaforic, expresia reprezintă un eufemism. 

2.3. a lua în considerare ceva 

K 237-239 

um5” cú y aiðóuevos oor peor epeo Tov `v &peto 

KOAAEITELV, oò 5" yeipov ónácoca aidot elkov 

éc Yevehv 0p6ov, unë’ ei BooevTepoc otv. 

Diomede urmează să meargă, pe timp de noapte, în tabăra troienilor, campaţi acum 
în fața zidurilor. Agamemnon îl îndeamnă să-şi aleagă un tovarăş, şi asta fără a ține 
seama de strălucirea neamului din care se trage sau de rang. Nu mai este vorba despre „a 
vedea“ propriu-zis ceva, ci de a privi cu ochii minţii. A lua în considerare obârşia cuiva 
implică respect. 

2.4. a merge în vizită 

> 140-141 

oueîc `v vv ôte OaAáoovg eùpéa Kóùnov 

òyópevaí te yépov ov KA SOLOTA TATPÓG, 

KAL Oi ÓVT &YOPEVOAT’... 

Tetis se duce în Olimp să-i procure arme noi fiului său; pe Nereide le trimite în 
adâncuri, să-l vadă pe Nereus şi să-l informeze. Percepția senzorială nu are relevanță în 
cazul de faţă. Important este scopul pentru ele se duc, pentru care „îl văd“ pe Nereus: 
pentru a-i comunica ceva. 


3. Compuşi cu preverbe 

3.1. eioop&o / + percepţie vizuală / /+ durată/ /+ direcţie/ 
a privi ceva 

Tpoov nov A 4 E 183 H 214 etc. 

xpóa X 321 

a căuta un sfat sau ajutor K 123 N 478 490 

a da atenţie, a respecta Beovc 6 M 312 

3.1.1. a privi ceva 

A 3-4 

... TOÙ Ò` XPVOÉOLG ÕENÓÁEOOL 

SedéyaT AAANAovG, Tpowv róñiv eioonwvrec: 

Zeii stau în sala de aur şi beau nectar, privesc însă spre Troia. Preverbul eio- 
marchează direcția. 

X 321 

Eioopóov XPOa KOAOV, ... 

Ahile se luptă cu Hector şi se uită, caută locul unde să-l lovească, zona neapărată a 
corpului. eio- indică direcţia, iar contextul oferă un sens în plus, acela de fixare a țintei. 

3.1.2. a căuta un sfat sau ajutor 

K 121-123 

NOMAGKL yàp pele te kal ov ¿béer noveeo0ou 

007 öKvo Elkov oŬT’ GUPPOASINOL VOOL0, 

GA) Eu& T'eioop6ov kai Euhv nori5Eypevog ppv. 

Agamemnon îşi caracterizează fratele care e delăsător şi aşteaptă din partea lui un 
îndemn, un sfat pentru a întreprinde ceva; „caută“ sprijin la el, ca la un frate mai mare. 

3.1.3. a da atenţie, a respecta 

M 310-312 

Tiadke ti Ñ SN vâi teTiuńuecða párta 

čõpn te KpEootv te i` nieloig 6erdeoow 

Ev AVKin, v&vTec 6" Beovbc dc eL00p00oot, 

Sarpedon se adresează lui Glaucos şi-l îndeamnă la fapte de vitejie; ei sunt datori să 
arate licienilor că sunt nişte conducători vrednici şi că nu în zadar li se acordă cinstiri 
asemenea zeilor. 

3.2. Epopăo / + percepţie vizuală / /+ spaţialitate / 

a vedea 

O návt pops r 277 

a alege, a face o selecție I 167 

3.2.1. a vedea 

T 276-277 

Zed nátep "18n8ev peðéov KV5LOTE HEYLOTE, 

"HE)6G 9, ÖS nâvT” POPS oi NOVT'ETOKOVELG, 

Înaintea luptei dintre Paris şi Menelau se fac sacrificii şi se înalţă rugi. Agamemnon 
începe adresându-se lui Zeus, apoi Soarelui care le vede şi le aude pe toate. 

3.2.2. a alege, a face o selecţie 

I 167 

ei òye tods àv Ey EriOwopuou ot ` m0£000ov. 

Agamemnon va alege solii pe care să-i trimită lui Ahile pentru împăcare. „Va vedea“ 
în urma unei examinări atente, pe cine va trimite (Fenix, Aias, Ulise, Odiu şi Euribat). 
Sensul suplimentar oferit de context este cel de alegere. 


3.3. kaBop&o /+ percepţie vizuală/ / +sens (către în jos)/ 
a se uita în jos 

A 336-337 

“EvB& cgtv kaTă “oa u&yxnv étávvooe Kpoviov 

éé ”18nc kaBopâv: tol 5'%Aimiovg Ev&pi(ov. 
Zeus priveşte lupta din înălţimea muntelui Ida. Preverbul xa8- indică sensul: de sus 
în jos. 


£'6ov /+ percepţie vizuală/ /+ punctualitate/ 


1. Etimologie 

1.1. i5eîv funcţionează ca aorist al lui Gpo şi înseamnă „a vedea“ ca senzaţie percepută, 
cu aspect aoristic (Hom., ion.-att.). Numeroase forme cu preverb: &n-, 61-, eio-, Ev-, 
£E-, KOT-, NAP-, NEPL-, NPO-, Kpoo-, Dn-, nep-, 6vv-. Forma medie, mai puţin folosită 
decât cea activă, a furnizat adv. ioù „iată“. 

1.2. Este un aorist tematic vechi de la un radical *wid- cu vocalism zero; arm. egit, 
skr, ăvidat, lat. uideo. 

2. Întrebuinţări 

a vedea 

tÒ i6wv A 330 B 198 Tr 236 

A 203 T 130 N 344 II 179 

a merge s ăvezi pe cineva (drag) 

oikfaG ğAoyóv te Z 365 E 63 

a inspecta 

uta A 476 A 97 

a vedea un pacient, o rană A 195 205 217 

a lua cunoştinţă, a cunoaşte 

totovg 150v &vEpog A 262 T 185 

NSN TÒ EOvra A 70 85 363 365 385 

a vedea ceva în legătură cu cineva 

um ce woua Bevvouevnv A 587 600 T 154 E 572 etc. 

a afla, a descoperi A 249 E 221 © 105 251 376 etc. 

a-şi îndrepta privirile într-o direcţie 

»n65pa A 148 giç oùpavóv Tr 364 Z 404 II 167 334 etc. 

Spxio, Zevg iorw H 411 K 329 0 36 etc. 

a vedea cu mintea/inima 

TÓ TOL Khp ei5erou e vou A 228 B 215 © 559 I 645 M 103 etc. 

tóčæv B 718 

uaoTroovvag B 832 r 202 H 236 237 I 128 A 710P 5 

0v5€£ tı 0'6e vofjoou A 343 

Enea eppeoi orv î15n B 213 r 202 H 278 etc. 

a fi la fel cu, a semăna 

tÂ teioapuevoc B 22 280 795 T 122 etc. 

a fi informat despre ceva 

Evviiio A 124 

a şti valoarea cuiva 

0000v péptepóç eiut A 185 H 226 © 111 etc. 

a se simţi recunoscător 

i5£0 Tov Eăpw E 235 

2.1. a vedea 

A 329-330 

tòv 5"eîpov rapá te KMOiN kal vn peñaivn 

ňpevov. où’ &pa tÉ ye iðàv yhðnoev ’AyıAAeÙG. 

Cei doi mesageri ai lui Agamemnon, veniți să o ia pe Briseis, îl găsesc pe Ahile 
lângă corabia lui neagră. Acesta, văzându-i, nu se bucură. ið®v, participiu aorist, exprimă 
acţiunea simplă de „a vedea“. 

A 202-203 

TINTA aiyióyoro AL0G TExog ei nAovdoG; 

 îva bBpw tön "Ayapueuvovog "Arpe "500; 

O evoluţie de sens se observă în acest fragment în care Ahile se-nfurie văzând-o pe 
Atena; el crede că zeiţa îi este favorabilă Atridului şi o întreabă dacă a venit „să vadă“, 
adică „să certifice“, „să constate“ fapta regelui. 

2.2. a merge să vezi pe cineva (drag) 

Z 365-366 

Kal yàp éyòv 0"kov 5" edevoouat ppa ouar 

oixfac &AOEOV te ptinv Kai výmiov vióv. 

Hector, aflat pentru scurt timp între zidurile cetății, refuză invitația Elenei la odihnă 
şi se grăbeşte să-şi vadă soția şi fiul; gestul troianului este însoțit de afecțiune. 

2.3. a inspecta 

A 475-476 

"16m8ev katodoa nap’ öyanorv Eruóevtos 

yeivat’, Enel pa Toked01w äp’ čoneto pa 15£0801. 

„A merge să-ți vezi turmele“ implică atât actul în sine al vederii cât şi inspectarea lor 
(număr, starea sănătății etc.). Ideea de supraveghere se adaugă sensului primar al verbului. 

2.4. a vedea un pacient, o rană 

A 193-195 

TaABvBv ÖTT T&yLoTo, Mayáova 6edpo káùeocov 

POT "AGKANTLOD viòv &uiuovos inthpoc, 

Spa ín Mevéñaov &phïov ’Atpéog vióv 

Menelau este rănit în luptă şi fratele său îl trimite în grabă pe Taltibiu după doctorul 
care să-l vadă, deci să-l examineze. 

2.5. a lua cunoştinţă, a cunoaşte 

A 262-265 

où yáp To totong i50v &vépac 0V5” ouat, 

oîov Ile1p1006v te Apvavtá te noipéva Aav 

Karvéa T’ Eéádróv te kal &vtiðeov Horópnuov 

Onoćéa T’ Aiye`ðny, énieikeñov O00v&ToLOIW. 

Nestor face elogiul bărbaţilor de odinioară, pe care el i-a cunoscut şi lângă care a 
luptat; ca ei n-a mai văzut pe alţii. 

2.6. a vedea ceva în legătură cu cineva 

A 586-589 

TETĂOABL „rep Eu, ai &văoxeo kn5ouEvn TEP, 

um ce ptâmv nep ċoñoav év 0p8oipotow ouar 

Bervouévny, T6Te 6"01 Ti SVVNGOUOL &XvIHuevOG Tep 

Xpououetv. &pyodtos yàp *0Avumoc &vrupEpeo0ur. 

Hera a cutezat să-l înfrunte pe Zeus. Fiul ei, Hefaistos, încearcă să o consoleze, văzând- 
o atât de afectată, de rănită. Spre deosebire de situaţia anterioară (2.5), ne este furnizată 
numai o informaţie despre persoana în cauză; este vorba de o cunoaştere parţială. Dacă 2.5 
privea o cunoaştere globală, aici informaţia se referă numai la o cunoaştere parţială. 

2.7. a afla, a descoperi 

A 246-249 

î pevere Tpâog oxe50v EA8&uev EvOă te vfiec 

eipvoT'eWnpuuvor rolis émi Ovi 0ui&oonc, 

Sppa nT ai K'Dupuv Ùrépoxn yeTpa Kpoviov; 

Agamemnon se răsteşte la aheii care nu se îngrămădeau să dea piept cu duşmanul și- 
i întreabă ironic dacă îi aşteaptă pe troieni mai aproape pentru a afla dacă-i ajută zeii. 

2.8. a-şi îndrepta privirile înt-ro direcţie 

A 148 

Tov 5'&p'or65pa 15%v npootepn nóðac kòs “AyıAAevs. 

Ahile este supărat pe Agamemnon şi îi răspunde, privindu-l. Adverbul wr65pa 
precizează direcţia privirii; cf. T 364 unde prepoziţia giç (cu acuzativul) arată direcţia”. 

P 333-334 

“Oc Epar”, Aiveiac 5'exopnBoiov "An6iiovo 

čyvo EG &vra i50v, ueya 5'EkTopa e`ne Bonooc. 

Troienii, în lupta pentru leşul lui Patroclu, sunt încurajați de Apolo. Acesta, sub 
înfăţişarea lui Perifas Epitianul, i se adresează lui Eneas care iniţial nu-l recunoaşte, dar 
privindu-l în ochi îşi dă seama că este însuşi zeul şi că troienii au sorţi de izbândă. 

H 411 

OpKLa 5" Zevg toto Epty6ovnog n6o1g “Hpne. 

Pentru a-şi îngropa morţii, cele două tabere încheie un armistițiu. Divinitatea este 
invocată, chemată să certifice înţelegerea pe care o încheie combatanții, este pusă să 
privească OpKLO. 

2.9. a vedea cu mintea/inima 

A 228 

„... TO ÕÉ TOL KNp eteta € vol 

Percepția vizuală în sine nu se realizează, sensul este unul derivat; lupta alături de 
cei mai bravi i se pare lui Agamemnon echivalentă cu xùp; vede lupta ca moarte sigură. 

B 831-832 

... Meponog Ilepkootov, òc nepi n&vTov 

i6ee LOvToGVvAG... 

Meriop din Percote cunoaşte artele divinatorii, este un prooroc. El „vede“ viitorul, 
se pricepe la descifrarea lui. Cf. şi 

A 342-344 

ñ yàp 6 Y'6hoLfioi ppeoi Over, 

0vV6£ Tı 0'6e voca HO TPO660 kal niooo, 

ÖTTAG Oi TAP& VNV6i G00L LOEEOLVTO 'AYOLOL. 

unde Ahile îi reproşază lui Agamemnon că nu-i în stare să prevadă urmările pe care 
le poate avea pentru ahei jignirea pe care i-o provoacă. 

B 212-213 

Oepotrnc 6'E11 uODdvoG GHETPOENNIG EKOAGA, 

öç Enea ppeoiv orv &kocu te TOMA te tlân 

Tersit este „un flecar priceput la necuviinţi de tot felul“%. Deşi nu de dorit, şi acesta 
este un talent. 

2.10. a fi la fel cu, a semăna 

B 22 

oti 5 &p' vr'p kepaifig Nnin & vi Eoikog 

NEGTopt, tóv PO pádrota yepóvtæv tT? ’Ayapéuvov: 

TÂ utv żecáuevoc npocepwvee Betos överpoc: 

Visul, trimis de Zeus, i se arată lui Agamemnon sub înfăţişarea lui Nestor”, prin 
urmare este asemenea lui Nestor, este văzut ca fiind Nestor. 

2.11. a fi informat în legătură cu ceva 

A 124 

0V5£ Ti nov i5uev &vwnio Kelueva Torá. 

Ahile nu ştie ca aheii să aibă vreo rezervă din care să-i poată da mai-marelui lor 
ceva în schimbul lui Hriseis. El are această informaţie şi „calculează“ cum i-ar putea 
răscumpăra pierderea fetei. 

2.12. a şti valoarea cuiva 

A 184-187 

.. EV SÉ K'ăyo Bpion 50 KOAMTAPNOV 

OVTOG iàv KiuGinv 5£ tò 6%v yépac Spp'Ev ciðfis 

0060v pEeprepog ei o£0ev, otvyén 6” kai XAAOG 

“Gov éo pob kai Ouooenuevor &vrnv. 

Agamemnon ameninţă că se va duce personal să o ia pe Briseis, spunând că el este 
mai puternic, mai important decât Peleianul. Contextul implică ideea aprecierii, evaluării. 

2.13. a se simţi recunoscător 

Z 233-235 

“Ynve Ava návtæv te Bev n&vTov T'AvOponov, 

u`y òh nov'Euov Erog Ekimvec, NÔ’ ETI Kal vov 

ne10ev Ey é KE 701 156£0 XÓPOV TILATA T&VTA. 

Hera vrea să apeleze la un şiretlic şi-l roagă pe Somn să-l adoarmă pe soţul ei, 
promiţându-i că-i va fi recunoscătoare în veci. 

3. Compuşi cu preverbe 

3.1. Svoet5o /+ percepţie vizuală/ /+punctualitate/ /+distincţie/ 

a distinge, a face deosebirea per õtasietar &vâpâv N 277 

a cunoaşte valoarea, a şti Ñv &pernv, ei ... © 535 

3.1.1. a distinge, a face deosebirea 

N 276-278 

ei yàp võv napă vnvoi Aeyoiueda n&vrec &pLoToL 

EG 160%X0v, EvOa áAoT aperi Svoet5eToui &v5pâv, 

Eve” O te eròs dvp SG TÕAKOG eEepoven. 

Merione se întoarce din luptă să-şi ia o lance nouă; cea cu care plecase se rupsese în 
luptă. El ţine să-l asigure pe Idomeneu, pe care-l întâlneşte, că nu fuge de pericol; la 
rândul său, Idomeneu îl asigură că nu-l bănuia de laşitate. Ei luptau doar lângă corăbii, 
unde se vede citejia bărbaţilor. Nu percepţia vizuală este cea care joacă rolul cel mai 
important aici, ci distincţia care se face între luptători, între bărbaţi, în funcţie de curajul, 
de vitejia pe care le arată în luptă şi acest lucru este indicat de preverbul õta-. 

3.1.2. a cunoaşte valoarea, a şti 

O 535-538 

aŬprov Ñv &pernv ðiasioetar, ei K’ ÒV ÉYXOG 

petvy EnepxOuevov: &AX èv npÉtoo `w 

xeioetat owrnBetc, rohées Aup adtòv ETOipoL 

MEMO GvLOVTOG EG aðprov: 

Troienii erau pe cale să obţină victoria, dacă nu i-ar fi prins întunericul şi nu i-ar fi 
silit să aştepte venirea următoarei zile pentru a relua ofensiva. Hector li se adresează 
tovarăşilor săi de arme şi le promite că îl va răpune pe Diomede a doua zi, când acesta va 
vrea să afle dacă e în stare să-i înfrunte sulița, adică să se pună cu el. Verbul sugerează 
ideea de încercare şi totodată pe cea de evaluare. 

3.2. eioavet5o /+ percepţie vizuală/ /+ punctualitate/ /+ direcţie/ /+ sens (către în sus)/ 

a se uita într-un sens (cu insistenţă, atenţie) II 232 Q 307 

II 231-232 

eWXEeT Enea OTAG ueow Epkei, 6etpe 5" o'vov 

oùpavòv eicaviðóv. Aia 5” où A40e teprixépavvov. 

Ahile consimte să-l trimite pe Patroclu* în luptă; înainte de plecare, el priveşte 
cerul şi închină lui Zeus vin negru dintr-o cupă din care nimeni altcineva nu mai băuse şi 
din care nu mai închinase niciunui alt zeu. Preverbul eio- sugerează orientarea privirii, 
iar &v- sensul către în sus. 

3.3. eioet6o / + percepţie vizuală/ /+ punctualitate/ /+ direcţie/ 

a se uita, a vedea Ziiva = 13 153 158 £ 235 T 15 £ 407 

a fi martor la pvhornw II 256 

3.3.1. a se uita, a vedea 

= 153-160 

“Hpn 5'eioetăe xpvo68povog OpOaiuotoi 

oto’ ¿E OVAVUNOLO nò piov: AVTIKA 5'Eyvo 

TOV `v TOITVVOVTO páyxnv &và KVSL&vELpov 

aùtokaciyvntov ka õaépa, yatpe 5" 9vuâ. 

Ziva č’ ér’ &KporăTns kopvofs norvriðaros “Ins 

îuevov etoetâe, orvyepoc 6£ oi ënrAeto vu. 

uepunpiăe 5 Enea Bonc nótvia “Hpn 

OTNOG EEONGPOLTO Atò vóov OÂYLOXOLO. 

Troienilor aflaţi la ananghie le vine în ajutor Poseidon; Hera îl vede şi se bucură; 
apoi, privind înspre Zeus, se posomorăşte, se întristează; pe dată se gândeşte la o stratagemă 
pentru a-i adormi vigilenţa”. 

È 234-236 

HETÒ 6£ op nodwkng einer” "Ayuiebg 

Sukpva Bepuà xEov, Erei eio5e niotòv ETaipov 

Ketpuevov év péptpo 5e5oiiuEvov OEI XAAKG, 

Aheii au smuls din mâinile troienilor trupul lui Patroclu; Ahile îl priveşte plângând 
pe tovarăşul întins pe targă, străpuns de suliţi, neînsufleţit. Participiul ketuevov 
funcţionează ca apoziţie pe lângă Eraîpov şi aduce o informaţie în plus. 

3.3.2. a fi martor la 

II 253-256 

tor O `v onetoag te kal evE&puevoc Aù nOTpi 

ày xLoimv sicle, Sénas 5'ArtOnk” évi ni 

otf 5 náporð’ £A0v koine, éT 5 HOecAe OvuÂ 

eicidéeiv Tpoov ko ’ Ayarðv pioni aivnv. 

După ruga către Zeus, pentru îndepărtarea troienilor de la corăbii şi întoarcerea cu 
bine a lui Patroclu din luptă, Ahile se retrage la cort pentru a putea privi de acolo 
încăierarea dintre ahei şi troieni. Direcţia este arătată de preverbul eio- iar contextul 
furnizează o nuanţă în plus, aceea de a constata, a fi martor la. 

3.4. EKxaTet50 /+ percepţie vizuală/ /+ punctualitate/ /+ sursă/ /+ sens (către în jos)/ 

a vedea ceva de undeva (de pe o înălţime) 

A 506-508 

"Apyetor 5” péya ayov, EpvoavTo 6" vekpovc, 

18v6ov ò` rod nporepo: veutonoe 6'An6hiov 

Ilepy&uov ékkatiðóv, Tpoeooi Ò` KÉKAET’ &ÖOAG. 

Apolo, care privea din Pergam, îi vede pe troieni că dau înapoi în fața duşmanului 
şi îi îmbărbătează, îi înflăcărează, asigurându-i că Ahile stă tot supărat departe de luptă. 
Cele două preverbe, x- şi xat- sursa, locul de unde se priveşte, respectiv sensul privirii 
(de jus în jos). 

3.5. ¿etw /+ percepţie vizuală/ /+ punctualitate/ /+ intensitate/ 

a face ochii mari, a se holba 

Y 340-343 

“Qg einov Minev QÙTÓO’ , Enei ÕIENÉEPAÕE n&vTa. 

a` ya 6'Erer” Aifos Gr 6p00Auâv okéðac’ &yAdv 

Beoneocinv: 6 Snerta éy’ črev 0p80A Loto, 

Oxencag ©’ pa e`ne npoc ðv ueyainropa 6vuov: 

Enea făcuse imprudenţa de a se pune la luptă cu Ahile şi deznodământul i-ar fi fost 
total nefavorabil dacă n-ar fi fost salvat de Poseidon care-i pune o ceaţă pe ochi lui Ahile 
şi-l zmulge pe troian din toiul încăierării. După ce-şi recapătă vederea şi se dezmeticeşte, 
Peleianul face ochii mari şi priveşte insistent şi mirat în jur după adversarul pe care-l 
socotise o pradă sigură pentru sulița sa. Preverbul £5- indică semnul distinctiv / + 
intensitate/. 

3.6. Enet6o /+ percepţie vizuală/ /+ punctualitate/ /+ conotaţie defavorabilă/ 

a prevedea 

X 59-65 

TpoG õ’éu` tòv úotNvov ET ppovEovT! EAEnoov 

5vouopov, öv pa narhp KpoviSns Eni ympaos où 

aion Ev &pyoAEn pOtoei kakà n0A)'Err.50vra 

viâc 7'01Avu&vovg EAknbeioag Te 9byorpoc, 

Kai 0xA&puovg kepaiConEvovc, Kai vro TEKvo 

Ba)i6peva npori yain Ev aivi niot, 

EAKONEvAG TE vVoVG ofis VO Xepoiv "Axouv. 

Bătrânul Priam îşi imploră fiul să ocolească o înfruntare directă cu Ahile; în 
eventualitatea în care va fi ucis, multe rele se vor abate peste Troia, iar el va rămâne 
singur. Enumerarea nenorocirilor pe care le prevede este emoţionantă, iar imaginea 
bătrânului rămas la sfârşitul vieţii fără sprijinul fiului său nu poate decât să ne amintească 
de soarta sărmanului Peleu, rămas acasă, care nu-şi va mai revedea nici el fiul“. Preverbul 
nı- adaugă aici verbului o conotaţie potrivnică, ostilă. 

3.7. neptora /+ percepţie vizuală/ /+ punctualitate/ /+ intensitate/ 

a fi (foarte) priceput! K 247 N 728 

K 246-247 

TOVTOV Y'EONOUEVOLO Ko éx TVPOG aiðopévoro 

upo voothoarpev, Enei neploi6e voou. 

Agamemnon vrea să trimită pe cineva în recunoaştere, pentru a obține informaţii 
despre tabăra adversă. Diomede, ispitit de gloria unei astfel de fapte, dar fără îndoială şi 
de răsplata pe care o promite Agamemnon, se oferă voluntar; el vrea însă pe cineva care 
să-l însoţească şi dintre toţi îl preferă pe Ulise care îi oferă o garanţie a reuşitei prin 
priceperea de care dă întotdeauna dovadă. Sensul verbului evoluează, de la cel concret de 
a vedea mai bine“* (decât un altul) la a şti mai bine şi apoi a fi mai priceput. Cf. şi: 

N 726-728 

“BEKTOp &UNXAvOG EGOL NAPAPPNTEtoL miOE60UL. 

oðverá tor nepi xe 0e0c noheunio Epyo 

1owveka kal Bovi f ébéder nepúðpevar &Arov: 

Polidamas îl sfătuieşte pe Hector să-şi cheme căpitanii pentru a ține sfat, atrăgându- 
i atenţia că, dacă în luptă este mai priceput decât alţii, nu înseamnă că este şi cel mai 
înţelept, cel mai priceput la sfat; în fiecare domeniu există unul care e cel mai priceput, 
după cum au vrut zeii. 

3.8. npoetâo /+ percepţie vizuală/ /+ punctualitate/ /+ sens (către înainte)/ 

a se uita către înainte II 756 £ 527 X 275 

X 273-276 

°H þa, kai &urenoAov npo' ei B0MX06KLOV čëy%XOG: 

Kal TO `v vta 150v MievaTo patros EKTOp. 

ECero yàp npoiðóv, TÒ 5" ÙTÉPTTATO XOAKEOV ÉYXOG, 

év yain S énáyn. 


å&ðpéo /+ percepţie vizuală/ /+ punctualitate/ 


1. Etimologie 

1.1. „a-şi îndrepta privirile către“; cu prepoziția £g sau cu un complement în acuzativ 
„a privi cu atenţie“ (Hom. etc.) la Homer numai tema aoristului. Verbul este folosit cu 
preverbe, mai ales &v-, 61-, sio- (deja la Homer), En-, nepr-,. 

1.2. EvBpeîv: pviooew (Hsch.), 9pnoko. vo (Hsch.), de unde 6pnorevo etc.; o 
iniţial ar fi o proteză, sau o variantă a prepoziţiei £v, *n, sau chiar un & copulativum. Din 
punct de vedere indo-european *dher „a ţine“, *a0pog; termenul ar fi în cele din urmă 
înrudit cu 8povog şi &Əpóoç, ceea ce din perspetivă grecească nu este deloc simţit. 

2. Întrebuinţări 

a vedea 

K 11-13 

Tor ÖT’ EG neStov tò Tpoikov &Opnoete, 

Bavualev Tvpă NOAA tà kateto "111001 npò 

OVAAV ovniyyov V'EvonNv GuA50v T &vIpOTovV. 

Pe când ceilalţi dorm, Agamemnon este neliniștit şi nu poate închide ochii, privind 
la troienii campaţi în faţa cetăţii, pe câmpie, şi care prezintă un pericol real. 

Însoţit de participiu, cf. M 391 Z 334. 

3. Compuşi cu preverbe 

ċoaðpéo „a zări“ /+ percepţie vizuală/ /+ punctualitate/ /+ direcţie/ 

T 449-450 

” Ape Sms àv’ urov potita Ompi Eoikog 

ei nov eoaepnoerev 'A?c&avâpov Beoer6ta. 

Menelau, asemenea unei fiare, scotoceşte printre rânduri după prea puţin dornicul 
de luptă Paris care fusese scăpat de zeiţa Afrodita, într-un nor de ceaţă, din lupta cu 
rivalul său; Atridul încearcă să-l zărească pe frumosul troian. 


Note 


* Articolul, care priveşte numai văzul, face parte dintr-un studiu mai amplu care tratează 
toate cele cinci simţuri în Iliada A. 


: Numeroase lucrări poart acest titlu; e.g. A. Heubeck, Die Homerische Frage (1974), G.F. 


Else, Homer and the Homeric Problem (1967) etc. 
Cea mai cunoscută versiune a Vieţii lui Homer, alcătuită în mod eclectic în perioada 
elenistică, spune că Homer s-a născut la Smirna (o colonie eolică devenită încă de timpuriu 
ionică) a trăit în Chios şi a murit în Insula Ios din Arhipeleagul Cicladic; el se numea iniţial 
Melesigenes, tată fiindu-i râul Meles şi mamă nimfa Creteis;, descindea din Orpheus şi era 
contemporan, sau chiar rudă cu Hesiod; un episod foarte cunoscut este întrecerea poetică pe 
care a susţinut-o cu acesta în Eubeea. 

3 De pildă analiza lui yivkvc m-a determinat să analizez şi pe yivxepog care funcţionează 
ca dublet, probabil din necesităţi metrice, şi pe yevonor, apoi pe nuepóg. 

4 Pentru miros v. 68un. 

În special comentariul Ameis-Hentze-Cauer. 

é Este cazul lui &'w care ilustrează fenomenul de sinestezie. 

YI Cf. SC care nu apare decât în Odiseea. 

Homer, Iliada, în româneşte de G. Murnu, Editura de Stat pentru Literatură şi Artă, 
Bucureşti, 1959. 

3 P. Mazon, P. Chantraine, P. Collart, R. Langumier. 

10 Cf. Thomas W. Allen, Homer - The Origins and Transimission. 

11 H.G. Lidell - R. Scott - S. Jone, A Greek-English Lexicon”, Oxford, 1977, (LSJ). 

12 RJ. Cunliffe, A Lexicon of the Homeric Dialect, Norman 1963. 

P. Chantraine, Dictionnaire étymologique de la langue grecque. Histoire des mots Paris, 
1968-1980 (DELG). 

14 A. Ernout - A. Meillet, Dictionnaire étymologique de la langue latine. Histoire des mots, 
Paris, 1979 (DELL). 

15 D.B. Monro, Homeric Grammar. 

1€ P, Chantraine, Grammaire homérique I, 1958; II, 1963. 

17 De ex. în cazul lui &^œ. 

Am considerat semnul ca reprezentând unitatea minimală de semnificație care intră ca 
element component în sensul unității lexicale. 

19 Excepţie fac situaţiile în care un cuvânt funcționează ca dublet al altuia (yivkvs, 
yavrepóg). 

20 Simţul tactil reprezintă o excepție, în sensul că nu are un organ receptor specializat. 

21 Văd un măr şi ştiu că este roşu, îl pipăi şi ştiu că este tare, îl miros şi ştiu că este parfumat, 
îl gust şi ştiu că este dulce, îl muşc şi aud un zgomot; însumând toate aceste receptări parţiale 
ale obiectului „măr“ obţin, cu ajutorul simţurilor, o informaţie globală, de ansamblu. 


5 


8 


18 


Vocabularul perceptiei în Iliada A 37 


Apare ideea unei diferenţe calitative între cele două tipuri de percepţie. 

a 2i 

24 ofe BO, 

= fr 108. 

26 Diels, 68A135. 

27 fr. 105, Teofrast, de sens. 9. 

% vw, Alexandru din Aphrodisia, de sens. 56, 12: etâoia Y&p tiva öporópoppa &nò tv 
OPOHEVOV cvveyâç &nroppéovta Kal éunintovta t yer 100 Opâv ATLOVTO. 

29 Cf. Lucretius, de rerum natura, III, 246-257. 

30 Teofrast, de sens. 66. 

Teofrast, de sens. 44. 

Teofrast, de sens. 25: Tâv ð` uù TO ONOLO NOLOVVTOVv tùv atono "AAkuatov u`v 
npâTov &popiler Thv npos tà Ca 5opopov. &veponov yáp pno tv ğAAov 5iopEperv ÖT 
uOvos Evvinor, Tù CAAA aioo&veroi u'v ov &vvinoi 6£, s ETepov Ov tÒ ppovetv kal 
aioðávecða, kal oğ, kaðánep, 'Eure5oki ic, TOVTOV. 

3 Teofrast, de sens. 27. 

34 33d-34a. 

35 64a-d. 

5 Timaeus 45b. 

37 Theaitetos 156c-e. 

35 Timaeus 45c-d, Slc-d. 

Teofrast, de sens. 60. 

40 Cf. Timaeus 52d-53a; calităţile, împreună cu 8wvapueic, ce le sunt asociate, se mişcă haotic în 
preajma Receptacolului;, apoi, însă, vo intră în acţiune şi pune ordine în haos prin aceea că din 
calităţile primare pământ, aer, foc şi apă construieşte cele patru corpuri primare ale lumii sensibile 
şi identifică fiecare „element“ cu câte unul din solidele geometrice primare inscriptibile în sferă. 
+1 V, episodul luptei dintre Ahile şi Hector, când Atena, nevăzută, îl ajută pe primul. 

V. apariţia Visului viclean la începutul cântului B, Vis care-l îndeamnă pe Agamemnon 
să înceapă atactul asupra Troiei. 

43 Avantaj de care zeii din Iliada se folosesc din plin; v. T 449-450 unde Afrodita îl scapă 
pe Paris, într-un nor de ceaţă, din faţa furiei rivalului său Menelau. 

44 T 364. 
5 A4. 

4 A 195. 
4 A 262. 
1 7365. 
49 A228. 
5 K 123. 
5 M312. 


52  Deex.eioetâo. 

53  Deex.eioovel60. 

54 Deez. ¿teiðo. 

55 Cf. eiceiðo, cicopáo şi oaðbpéo. 

5 Trad. G. Murnu. 

Desigur, din punct de vedere logic, ceea ce apare în vis nu implică o percepție vizuală reală. 
58 Cf. P. Creţia Catedrala de lumini. Homer, Dante. Shakespeare, Humanitas 1997, p. 52-60, 
care face o caracterizare a figurii lui Patroclu şi arată importanța pe care o are, alături de Ahile, 
în structura poemului; numai în el are Ahile destulă încredere pentru a-l trimite în luptă în 
locul său, numai el poate, fi şi este, luat de duşmani drept Ahile, căci îi seamănă în ceea ce 
priveşte vitejia şi forţa. 

59 În războiul troian cea mai mare parte a zeilor sunt personaje „angajate“, fără însă a ni se 
da lămuriri precise cu privire la natura poziţiei pe care o adoptă. Cât de cât rezervat este 
Hermes, mai degrabă prudent: el refuză lupta cu Leto (E 498-501), ştiind cât de periculos este 
să aibă de-a face cu iubitele lui Zeus. De partea Grecilor par a se situa Hera, Athena, Poseidon, 
Hephaistos şi Hermes, în timp ce de partea Troienilor sunt Aphrodita, Ares şi Apollo. Un lucru 
important este că zeii nu luptă unii împotriva altora; astfel, Apollo nu luptă contra lui Poseidon 
( 462-469). Pe de altă parte, zeii arată respect oamenilor: Apolo nu uită că ei sunt o specie 
inferioară, dar îi respectă, chiar şi pe duşmani; în tot ceea ce face, el nu depăşeşte anumite 
limite „morale“. Într-o situaţie diferită se găseşte Athena, care se pretează la înşelătorii 
(X 229-231). 

60 Desigur, o deosebire constă în faptul că asupra Ftiei nu se vor abate nenorocirile pe care 
le va pătimi Troia. 

61 Cf.e'5ov. 

62 Intensitatea este marcată de preverbul nepi-. 

Focul şi Logos-ul. Heraclit 


Cristian Iftode 


M-am căutat pe mine însumi 


frag. 101 


I 


1. O provocare: lectura istoric „inversă“ 


Textul de față se structurează pe două mari părți, intim corelate, fiind vorba, mai 
degrabă, de ceea ce, în metaforă platonică, am putea numi „două navigări “. 

Propunerea noastră este o lectură „inversă“ din punct de vedere istoric: nu ne vom 
adânci de la început în analiza fragmentelor lui Heraclit, pentru o evidențiere a 
înţelesurilor termenilor de „foc“ şi „logos“, ci vom privi spre Heraclit dinspre o 
reconstrucţie a ipotezei lui Cratylos, luând ca punct de pornire un pasaj din „Metafizica“ 
lui Aristotel şi scoțând astfel în prim-plan problema justificării limbajului. 

Pe această linie de cercetare vom întreprinde şi „a doua navigare“, pornind de această 
dată de la „Cratylos“-ul lui Platon, pentru ca, prin Heraclit, să vizăm problema originară 
a raportului mit/metafizică. 


2. Cratylos 


Ce va fi fost, cu precizie istorică, Cratylos „heracliteanul “ (Arist., Metaph., I, 6, 
987 a 29; Diog. Laert., IV, 6), este imposibil de reconstituit astăzi. 

Ceea ce ne va interesa pe noi sunt cele două „mărturii“ despre Cratylos, cea 
platonică şi cea aristotelică. Punând faţă în faţă aceste două referiri, comentatorii au 
mers fie pe ideea unui Cratylos platonic cu totul „reinventat“, fie pe considerarea 
„ipotezei“ din dialogul platonician ca ţinând de un „heraclitism moderat“, de la care 
Cratylos va fi evoluat la un „total agnosticism“, evidenţiat în Metafizica IV, 5, 1010 a7'. 

Interpretarea noastră va considera cele două ipoteze, „platonică“ şi „aristotelică“, perfect 
analoge. Miza „demonstraţiei“ este evidenţierea următorului fapt fundamental: intenţia 
metafizică de întemeiere a determinatelor, de justificare a individualelor, presupune, simultan 

SUI 


(prin chiar această mişcare), intenţia justificării limbajului ca „țesătură“ şi „potriveală 
înşelătoare a cuvintelor“ (Parmenide, frag. 8). Acest raport de analogie dintre numirea 
principiului având în vedere justificarea discursivităţii şi numirea principiului vizând 
justificarea metafizică a lumii, a fiinţării, stă în continuare şi în atenţia textului de faţă. 


3. Reconstruirea ipotezei „aristotelice“ 


Care este „opinia“ lui Cratylos, după Aristotel? 

„(...) întreaga fire este în mişcare, iar despre ceea ce se mişcă mereu nu se poate 
afirma nimic trainic (întemeiat — n.n), cel puţin este exclus să poți afirma vreun adevăr 
despre ceea ce se schimbă în toate chipurile, necontenit. Din acest fel de a concepe 
lucrurile s-a cristalizat, ajungând la maximum de înflorire, opinia acelora ce se dădeau 
drept adepti ai lui Heraclit, opinie pe care o împărtășea şi Cratylos;, acesta era de părere 
că, la urma urmei, nu trebuie să spui nici o vorbă. El arăta numai cu degetul şi critica 
afirmaţia lui Heraclit că nu poţi să te cufunzi în acelaşi râu de două ori, pentru că Cratylos 
credea că nu poţi face lucrul acesta nici măcar o dată.“ (Metaph., IV, 5, 1010 a. 

Meditând asupra acestor afirmaţii, trecând de „litera“ lor, vom vedea că aparentul 
„relativism“ al lui Cratylos nu poate fi altceva, în ordinea filo-sofiei ca şansă la metafizică, 
decât para-doxal, absolutizare a principiului (ontologic). „Avertismentul“ lui Cratylos, pe 
urmele lui Heraclit, vizează consecințele ontologiei ca ontologie pură: nu (mai) putem gândi 
şi rosti nimic în-temeiat (cu temei) despre lume ca devenire deoarece, cu cât gândim în mai 
deplină coerenţă şi logicitate „este “-le (ca principiu în sine), cu atât el pare mai „amarnic 
strâns “ în limitele unei semnificaţii (pur) nominale (nu se mai semnifică decât pe sine, „este“-le 
ca „este“), iar lumea şi limbajul (ca „lume pentru noi“) par mai desprinse de acest „este“, par 
mai degrabă că nu sunt, decât că sunt. La limită, ontologia pură ar anula astfel şansa gândirii 
de a înţelege realul, de a întemeia lumea şi limbajul, ar echivala cu „antimetafizica“. Gândirea 
pură ce postulează ființa ca „în sine“, fiinţa ca ființă, pare incapabilă de a mai da seama de 
ființa ca temei al fiinţării, al limbajului, trece „țesătura“ limbajului şi „curgerea“ lumii mai 
degrabă în orizontul „nopţii“, al neființei (ca în sine) — dar cum nu putem accepta, gândi doi 
termeni în sine (ca „în sine“, temeiul trebuie să fie unul), înseamnă, în marginile acestei 
ipoteze, că, „dacă numai fiinţa este“, lumea şi limbajul, rostirea cu sens, nu pot fi legitime: „la 
urma urmelor, nu trebuie să spui nici o vorbă“. Încă o frază plină de înţeles conţine fragmentul 
citat mai sus. Intervalul abisal dintre reflecţia în deplină logicitate asupra lui „este“ şi lumea 
aceasta, limbajul acesta, face imposibilă înţelegerea oricărui lucru după temei, înţelegerea 
oricărui lucru ca „unu“ şi identic cu sine, ca „acelaşi“: în acest sens, în acelaşi râu nu te poţi 
cufunda nici măcar o dată — „critica“ fragmentului heraclitic 91. 

Filosofia, ca filosofie, nu se putea naşte decât ca o conştiinţă ce caută să gândească 
un temei pentru individuale, care caută să justifice lumea aceasta, şi totodată, care 
sesizează, cel puţin pre-simte, identitatea problematică între gândirea unui temei pentru 
lume şi gândirea unui temei pentru discursivitate. Mai mult, putem prezuma că acea 
„Criză de conştiinţă “ care a determinat trecerea de la locuirea „mitică“ a lumii la demersul 
filosofic, liber-reflexiv, a fost, într-un anume sens, „o criză de limbaj “*, o criză 
determinată de discursivitate ca rostire a adevărului şi, totodată, scandaloasă posibilitate 
de rostire a falsului. Potrivt lui M. Detienne, „prin noua sa funcţie, care este în mod 
fundamental politică, în relaţie cu agora, logos-ul, cuvânt şi limbaj, devine un obiect 

autonom, supus propriilor sale legi. Două mari direcții se vor deschide în reflecția asupra 
limbajului. Pe de-o parte, logos-ul, ca instrument al relațiilor sociale: care este modul în 
care acționează el asupra semenilor? (...) Cealaltă cale, explorată de filosofie, se deschide 
în schimb asupra logos-ului ca mijloc de cunoaştere a realului.“ 

Traseul de până aici al expunerii a încercat să argumenteze pentru o interpretare a 
lui Heraclit vizând acest fond problematic comun al filosofiei greceşti. Astfel reconstruită 
ipoteza lui Cratylos, avem deja acces, pe un drum clar conturat, la „nucleul“ fragmentelor 
heraclitice — frag. 30. 


4. „Focul“, într-o primă aproximare 


Nedumeritor, aparent contradictoriu, se înfăţişează la prima vedere frag. 30: 
„Această lume (orânduire, Kosmos), aceeaşi pentru toate, n-a făurit-o nici vreun zeu, 
nici vreun om, ci a fost, şi este, şi va fi un foc etern care după anumite măsuri se 
aprinde şi după anumite măsuri se stinge“.€ 

Într-o ontologie simbolică, precum „apa “ lui Thales, „apeiron-ul lui Anaximandros 
sau „aerul“ lui Anaximenes, „focul“ (tò nôp) lui Heraclit stă ca nume, termen-supleant, 
pentru principiul (arche) în sine. 

Cum gândim temeiul pentru determinate (această lume)? Iată întrebarea metafizică. 

În ordine ontologică, principiul, ca ceea ce „este“ (în sine), trebuie gândit 
necontradictoriu ca „unul“, „etern“, „imuabil“. Ca temei, el trebuie să genereze 
universal, rămânând însă intransformabil, pentru că, fiind Unul care în-temeiază, 
determinatele nu pot fi gândite ca „dincolo de“, ca „altceva decât“ el; problema metafizică 
este de a putea gândi simultan temeiul ca „în sine“ şi, totuşi, „prezenţă în“ determinate, 
lumea aceasta ca nimic altceva decât Unul, totuşi, diferită de Unul în sine. 

De ce „focul“ ca termen pentru ceea ce este în sine? Probabil, într-o primă 
aproximare, datorită caracteristicilor fenomenale ale acestuia, ca ceea ce poate fi „stins “ 
şi „aprins“ (vom reveni, la „a doua navigare“, asupra temeiurilor alegerii acestui 
nume). Fiindcă focul numai ca foc, etern, prin absolutizare a principiului (ontologic), 
conduce la eşecul indicat în reconstruirea ipotezei lui Cratylos. Singura şansă este să 
„Slăbim“ într-o oarecare măsură principiul, să-l „stingem “, pentru a putea, în oarecare 
măsură, să dăm fiinţă lumii, să o „aprindem “. Faţă cu focul ca foc, ca „este“ în sine, 
lumea ca devenire, curgere continuă (frag. 9; frag. 91), mai degrabă nu este, decât este. 

Singura şansă de „în-fiinţare“ a lumii este „dedublarea“ Unului, numirea 
principiului, ca şi într-o primă compunere, atât „stingere“, cât şi „aprindere“ (frag. 
30), atât „lipsă“, cât şi „prisos (frag. 65). Aceasta pentru că, atât cât aduce la prezență 
lucrurile, multiplele, physis-ul se ascunde (frag. 123: „naturii — physis — îi place să 
rămână ascunsă“) în temeiul său (focul ca arché), se „ocultează“, se stinge. Trebuie să 
gândim însă simultan „stingerea“ ca „aprindere“ şi „aprinderea“ ca „stingere“, „lipsa“ 
ca „prisos“ şi „prisosul“ ca „lipsă“, „naşterea“ ca „moarte“ şi „moartea“ ca „naştere“ 
(frag. 21; frag. 76), deoarece focul este şi nu este în fiecare mişcare în parte. Ca principiu 
în sine, „focul“ nu poate trece în neființă prin „stingere“, „lipsă“ ori „moarte“. 
„Stingându-se, el nu este şi este, iar aprinzându-se, este şi nu este“.ă „Divinitatea (fiinţa 
în sine — n.n.) este zi şi noapte, iarnă — vară, război — pace, săturare — foame (...), dar 
îşi schimbă înfăţişarea întocmai «ca focul»“ (frag. 67). 

În acelaşi timp însă, focul ca stingere nu este altceva decât focul ca foc, dar atât cât 
îl gândim „diminuat“, „stins“, focul poate sta ca temei ce înfiinţează lumea aceasta: 
„lipsa (...) este formarea lumii“ (trag. 65); focul face vizibilă lumea prin această 
„diminuare“ a sa, „prisosul“, „aprinderea“, „întorc“ lumea în Unul originar: „din toate 
unu şi din unu toate“ (frag. 10). 

O dată ce termenul în sine este considerat ca stingere/aprindere, demersul cu 
intenţionalitate metafizică poate merge mai departe. Lucrurile individuale sunt întemeiate 
în funcţie de „elementele “ corespunzătoare lor. Într-o elementologie tradiţională, acestea 
erau în număr de patru: focul, aerul, apa, pământul. Elementele trebuie la rândul lor 
justificate în funcţie de un principiu unic: de vreme ce acesta a fost ales „focul“, urmează 
ca focul ca stingere să treacă, fără desigur a fi vorba de o transformare propriu-zisă, în 
aer, apă, respectiv pământ. Într-un fel, „focul“ este acum gândit într-o compunere secundă, 
i se aplică, succesiv, „categoriile “ aerului, apei, pământului: „moartea pământului 
înseamnă naşterea apei, moartea apei înseamnă ivirea aerului, (moartea) aerului înseamnă 
foc şi invers“ (frag. 76). Trecerea de la un mod de a exista la altul, de la o „categorie“ la 
alta (v. şi frag. 31) trebuie în acelaşi timp gândită ca eternă şi de neschimbat „rămânere 
în“ şi „pătrundere a toate“ a principiului, a „focului etern“: „Toate se preschimbă în 
egală măsură cu focul şi focul cu toate “ (frag. 90). 

Măsura, legea care determină „măsurile “ stingerii şi aprinderii (frag. 30), cea care 
asigură supremul echilibru în maxima discordanţă, armonia ca tensiune a contrariilor 
(„cele opuse se acordă şi din cele discordante rezultă cea mai frumoasă armonie“ — 
frag. 8; „ei nu înţeleg cum cele discordante se acordă; există o armonie a tensiunilor 
opuse ca de pildă la arc şi la liră“ — frag. 51; „armonia invizibilă“ — frag. 54), „comunul “ 
(xyn6s) — frag. 2 — agon-ului, al luptei (frag. 80), „înțelepciunea “ (...) de a cunoaşte 
ceea ce cârmuieşte toate prin mijlocirea tuturor“ (frag. 41), aceasta este Lógosul (frag. 
1; frag. 2; frag. 31; frag. 50; frag. 72 etc.). 


5. Raportul dintre „foc“ şi „Logos“ 


Polisemia termenului „logos“ în limba greacă este unul din factorii determinanţi 
pentru extrema diversitate de interpretări oferite fragmentelor heraclitice. 

Reducerea Logos-ului heraclitic la un unic înţeles (de „discurs“, de „gândire“ sau 
de „măsură“) credem că este ilegitimă. Nu putem vorbi la Heraclit de o reflecţie asupra 
„limbajului“; considerăm însă că reflecţia heracliteană asupra Logos-ului este pregătitoare 
pentru şi vizează implicit necesitatea justificării discursivităţii. 

Ca şi divinitatea atoatecârmuitoare (frag. 50: „logos-veşnicie“, „divinitate-dreptate“; 
frag. 31), Logos-ul heraclitic, precum „focul etern“, desemnează, numeşte ceea ce este 
cu necesitate, principiul (arche) acestei „orânduiri“ (Kosmos). „Focul şi Logos-ul — o 
spune şi Couloubaritsis — sunt, dacă nu acelaşi lucru, cel puţin două feluri de a spune 
acelaşi lucru, două feţe ale aceleiaşi realităţi, ale aceleiaşi «physis», Focul manifestând 
temeiul pornind de la care există devenire şi lucruri particulare, iar Logos-ul traducând 
felul în care devenirea se manifestă şi se dă omului“. Mai mult, am spune noi, în această 
„semantică“ a principiului, Logos-ul pare a avea o „demnitate“ mai înaltă, ca „măsură“, 
„lege cârmuitoare“ a „focului“. 

Acelaşi interpret citat mai sus propune ca sensuri ale Logos-ului heraclitic acel 
ceva prin care cunoaştem şi exprimăm orice („logos individual“), acel ceva la care 
participă toţi („logos comunitar“), acel ceva care pune în raport lucrurile prin măsură, 
ca şi acel ceva care conferă unitatea oricărui lucru, care pune toate lucrurile în raport şi 
le strânge laolaltă („Logos ontologic“). Totuşi, distincţia „logos individual“/ „logos 
comunitar“ este greu de susţinut, mai ales având în vedere frag. 2, anume respingerea 
expresă a gândirii individuale ca phrânesis. 

Cum stau împreună, în acest caz, logos-ul propriu al omului (v. frag. 115), ca rostire/ 
gândire, şi Logos-ul ca lege eternă atoatecârmuitoare? 

De vreme ce „focul“ şi „Logos-ul“ numesc un acelaşi, putem prezuma următoarea 
analogie: precum Focul etern ca Unul trebuie gândit, pentru a întemeia, ca şi compus, 
„dedublat“ în stingere/ aprindere, analog, Logos-ul etern, Legea rostuitoare şi rostitoare, 
în mental mitic, prin gura „stăpânitorilor de adevăr“!!, ca rostire/credinţă!” trebuie acum 
gândit ca Unu dedublat în logos care distinge, divizează, şi logos care reîntregeşte, 
strânge laolaltă; secund, precum „focul ca stingere“ e gândit prin „categoriile“ 
elementare, I6gosul ca inteligenţă conceptuală care distinge va trebui să justifice 
categorial modul în care sunt constituite enunţurile noastre despre „această lume“ — 
necesitatea justificării discursivităţii, explicit dezvoltată o dată cu Platon (,„Cratylos“, 
„Parmenide“, „Sofistul“), vis-a-vis de „criză“ sofistică. Chiar şi până atunci, însă, „nimeni 
nu se va lăuda că a evitat metoda diviziunii“ (Platon, „Sofistul“, 235c)5. 

Dedublarea Unului rezidă aşadar în această disociere originară (care este, aşa cum 
vom vedea la „a doua navigare“, chiar disocierea mitului de filosofie) între logos-ul care 
distinge, divizează (frag. 1: Kata physin diaireân hekaston), şi lógos-ul care reîntregeşte, 
strânge laolaltă (Xynos, „Comunul“ din frag. 2, „divinitatea care le gospodăreşte pe toate 
— frag. 31, „ceea ce cârmuieşte toate prin mijlocirea tuturor — frag. 41). 

„Logos-ul propriu al sufletului“ (frag. 115) se instituie ca logos care divizează, nou 
regim al gândirii conceptuale, „categoriale“. Dar atât cât este Logos (etern), logos-ul 
trebuie gândit, precum focul ca stingere simultan ca aprindere, ca /6gos care strânge 
laolaltă, reuneşte multiplele în Unul — „Drumul în sus şi drumul în jos este unul şi 
acelaşi“ (frag. 60), este L6gos. Lucrurile stau astfel deoarece, dacă „diviziunea corespunde 
multiplului“!, e nevoie în prealabil de postularea Unului ca temei în sine; la fel, pentru 
ca filosofia să fie, e nevoie în prealabil de mit. Doar dinspre „lumea“ mitului se va putea 
naşte, instaurată ca supleanţă pentru ceea ce, mitic, este ca prezenţă de negândit şi 
neîngrădită, o gândire ontologică a fiinţei ca fiinţă, „amarnic“ strânsă în „hotarele“ ei 
(v. Parmenide, frag. 8). 


6. Excurs despre krisis-ul parmenidean 


„«Adevăr» rostit de un gen de om legat prin mai multe trăsături de urmaşii 
«stăpânitorilor de adevăr», Aletheia lui Parmenides este totodată primul «adevăr» grec 
care se deschide confruntării cu caracter raţional“!5. 

Reflecţia parmenideană în jurul lui „a fi“ (Esti) separă fiinţa de „cuvinte“, „nume“ 
(Epea, onâmata), „potriveala înşelătoare a cuvintelor“ (frag. 8) fiind corespondentul 
devenirii, curgerii lumii. „La întrebarea dacă /6gos-ul este realul, întregul real, la 
întrebarea care este punctul statornic în curgerea cuvintelor“!*, Parmenide răspunde: 
„este“-le;, Nefiinţa nu este şi nu poate fi gândită, Fiinţa este, iată Aletheia. 

„Calea Adevărului“ (frag. 2) este a „simplului“ care se opune „dublului“!, 
ambiguităţii, „bicefalităţii“, lui Apate. Dar pentru ca Aletheia să fie „simplul“, Unul 
„nedivizat“ (frag. 8), Parmenide instituia anterior krisis-ul, „alternativa“ (frag. 8), 
diviziunea — „este sau nu este“ (frag. 8). Acesta este momentul desprinderii de tradiţie, 
de mit, în care nu se punea această problemă a „alegerii“. Instituind krisis-ul!5, se instituie 
noul „regim“ al inteligenţei care divizează, care judecă; astfel, caracterul unitar indistinct 
al mitului precede („ontic“) Unul „lipsit de părţi“ (frag. 8) parmenidean, gândit (noein) 
astfel printr-un demers de „purificare“ a I6gos-ului. 


7. Heraclit şi Logos-ul „strângerii laolaltă“ 


O dată ce „canonul“ parmenidean (furnizarea „semnelor“ fiinţei, în deplină coerenţă 
a gândirii) va fi fost înfăptuit, gândirea care divizează va putea să consimtă (în-temeiat) 
la demersul (metafizic) de justificare a individualelor — multiple („curgerea“, fluxul 
devenirii) ca justificare (categorială) a „fluxului“ dis-cursivităţii. 

La Heraclit, însă, acest logos al reunirii, luat în stăpânire de noua reflecţie mai ales 
prin Parmenide, este vizat, complementar, dinspre tainica sa purcedere din logos-ul 
„eficace“ al mitului, din mit ca logos „eficace“. Atitudinea lui Heraclit este duală, pe 
de-o parte angajat în noul tip de reflecţie (în reflecţie ca nou tip), pe de alta, angajat în 
sursa din care s-a rupt această reflecţie, în tradiţia mitului (această problemă va sta în 
atenţia noastră în partea secundă a textului). 

Oricum, considerarea Logos-ului heraclitic doar sub unul dintre cele două aspecte, 
doar ca instituire a diviziunii, a dedublării, sau doar ca ceea ce „fiinţează ca element 
unificator în fiinţare, ca element unificator al fiinţării, cel ce adună laolaltă“ 
(Heidegger)'?, este în egală măsură nesatisfăcătoare. Ambele „chipuri“ trebuie sesizate 
simultan, mai mult, tensiunea polemică, agonală dintre cele două „feţe“ ale Logos-ului 
(v. frag. 53). 


8. „Logos-ul propriu al sufletului“ 


Mai necesită lămuriri anumite aspecte ale fragmentelor heraclitice. Este în joc chiar 
şansa gândirii la metafizică, la înţelegerea realului. 

Că „logos-ul propriu al sufletului“ (frag. 115) nu este altceva decât Logos-ul 
(etern), e incontestabil: „cercetând hotarele sufletului, n-ai putea să le găseşti, oricare 
ar fi cărarea pe care ai merge. Atât de adânc logos are“ (frag. 45). Şi totuşi, logos-ul 
propriu al sufletului este ca „diminuare“, ca „stingere“ a celui etern: „sufletele sunt 
exhalaţii ale umezelii“ (trag. 12). Acest fragment nu poate fi înţeles decât prin corelarea 
sa cu celelalte fragmente semnificative, altfel pare total contrariant: logos-ul ca gândire, 
fiind după principiu, ca foc, „arde“ lucrurile cercetate, le „transformă“ în exhalaţii 
(frag. 7), multiplicitatea fiind „incendiată“ în Unul originar (frag. 65). Exhalaţiile 
intră în „categoria“ aerului, ceea ce e pe deplin coerent cu afirmaţia din frag. 31: 
„Jocul, sub acţiunea l6gos-ului, divinitate care le gospodăreşte pe toate, este 


preschimbat, prin intermediul aerului, în apă“ — forma subtilă şi efemeră a 
„exhalaţiilor“, ca intermediar în trecerea „focului“ în „apă“, prin „aer“, este singura 

şansă a gândirii de a „îngheta “ curgerea. Totodată, în reflectare asupra-şi, „natura“ 
sufletului, în conformitate cu „natura ascunsă“ (frag. 123) a Logos-ului, trebuie să fie 
„foc“ — „sufletul uscat este cel mai înţelept şi mai bun“ (frag. 118) — dar „foc“ ca 
stingere/aprindere, apă/aer, l6gos ca „diviziune“/“compunere“ (frag. 1 — „deşi toate 
se petrec pe potriva acestui l6gos, oamenii seamănă cu nişte nepricepuţi când fac pe 
pricepuţii în asemenea cuvinte şi lucruri ca acelea pe care le descriu eu, divizând 
fiecare lucru după natura lui şi arătându-i alcătuirea“), doar astfel logos-ul propriu 
sufletului putând „să se sporească pe sine însuşi“ (frag. 115). Echilibrul armonic (în 
sensul frag. 54) ce trebuie păstrat pentru ca sufletul să nu devină apă — „pentru suflete, 
a deveni apă înseamnă moarte“ (trag. 36) — este fragil. Logos-ul propriu sufletului 
trebuie însă să nu piardă din vedere lumea, multiplicitatea, să rămână mereu în contact 
cu lucrurile, cu ceea ce nu este el (în ordine secundă, nu primă), cu „moartea“ sa, 
care e şi „naştere“ (frag. 21; frag. 77: ,„ noi trăim moartea lor (a sufletelor), iar ele 
(sufletele) trăiesc moartea noastră“). În fine, demersul de „luare în posesie“, ca 
inteligibilitate, a lumii, prin sufletul „cugetător“, trebuie făcut cu convingerea că, mereu, 
„Căutătorii de aur („aur“ trimite prin „strălucire“ la „foc“ ca inteligibilitate a lumii 
după principiu — „Toate se preschimbă în egală măsură cu focul şi focul cu toate — 
aşa cum mărfurile se schimbă pe aur şi aurul pe mărfuri“ — frag. 90) sapă mult şi 
găsesc puţin“ (frag. 22). 

Dacă „noi trăim moartea lor (a sufletelor), iar ele (sufletele) trăiesc moartea noastră“ 
(frag. 77), înseamnă că suntem şi nu suntem „foc“, suntem şi nu suntem „apă“: „coborâm 
şi nu coborâm în aceleaşi ape curgătoare, suntem şi nu suntem“ (frag. 49a). „Prindem “ 
lumea în concept atâta cât „stingem “ principiul, „dizolvăm “ lumea în Unul originar 
(frag. 10; frag. 41; frag. 50) atâta cât „aprindem “ principiul. „Suntem şi nu suntem“, 
suntem ceea ce este al nostru, căutare a propriului (frag. 101: „M-am căutat pe mine 
însumi“), fiinţă cunoscătoare şi „logică“, tocmai pentru că nu suntem fiinţă 
atoatecunoscătoare şi „comun“ (frag. 2 — xynos), Logos. 

Situarea metafizică a omului gânditor este astfel pe deplin reliefată ca situare 
intervalică, dar tocmai acest „deplin“, ca „prisos“ (frag. 65), poate anula metafizica 
(fiindcă, heracliteean, „saţietatea naşte crima“), poate fie să o întoarcă în spaţiul 
mytos-ului (de la „myein“, ca tăcere grăitoare), fie să o condamne la tăcerea (mută) a 
lui Cratylos. La distanţă de aproximativ 2500 de ani de la Heraclit, Wittgenstein încheia 
Tractatus-ul cu următoarea afirmaţie: „despre ceea ce nu putem vorbi trebuie să tăcem“. 
Dar să tăcem cum? 

O serie de întrebări neliniştitoare se nasc la finele acestui demers. Am argumentat 
satisfăcător pentru alegerea „focului“ de către Heraclit? Care este, mai intim, raportul 
Logos-ului etern cu logos-ul propriu al sufletului, ca şi raportul acestuia/acestora cu 
focul? Mai grav, rămân fragmente care se sustrag demonstraţiei desfăşurate aici, în 
sensul de a fi (aparent) indiferente faţă de problematica de mai sus (frag. 5; frag. 14; 
frag. 15; frag. 32; frag. 52; frag. 57, etc.), şi care par ancorate în „mit“, într-o tradiţie 
a rostirii „oraculare “. 

Aşadar, trebuie să întreprindem o „a doua navigare “, în care să punem explicit 
problema raportului mit/filosofie — în cazul lui Heraclit, şi pentru filosofie ca atare. Va 
trebui să vedem în ce măsură, dacă, cum şi în vederea a ce este ancorat Heraclit în 
tradiţie, în mit. 

II 
A doua navigare 


Partea pe care am înţeles-o (din scrierea lui Heraclit — n.n.) e minunată şi 
îndrăznesc să cred că e la fel şi cea pe care n-am înţeles-o; dar este nevoie 
de un cufundător din Delos spre a înţelege totul. 

Diog. Laert., II, 5 („Socrate“), 22 


9. Ipoteza „platonică“ a lui Cratylos 


Demersul porneşte, din nou, de la Cratylos, dar, de data aceasta, de la ipoteza lui 
Cratylos din dialogul platonic omonim. 

Ca şi în ipoteza „aristotelică“, problema centrală este justificarea limbajului, în 
indisociabilă corelaţie cu în-temeierea lumii. Explicit pusă problema limbajului, în cazul 
dialogului platonic, demersul duce la ultimele consecințe ipoteza mimologică. „Cratylos 
voia să legitimeze cuvântul cu încărcătură ontologică “?!; în acest caz, numele (onoma) 
este justificat în ființa sa (ca ón), dar ființa ca fiinţă, trecută în limbaj, re-produsă, nu mai 
poate fi gândită ca temei al lumii acesteia, ca devenire; la limită, prin absolutizare, numele, 
din mimesis, devine ființa însăşi, se produce o dedublare a fiinţei în sine: „Ar fi de tot 
hazul, Cratylos, dacă numele şi lucrurile ale căror nume sunt s-ar asemăna pe deplin, căci 
totul ar fi cumva îndoit şi nu ai mai putea desluşi care este lucrul el însuşi şi care numele“ 
(432d). Dar cum nu putem gândi doi termeni în sine, ființa ar trece, în acest caz, în “spatele“ 
limbajului, s-ar „întuneca“, ceea ce, în perfectă analogie cu ipoteza „aristotelică“ a lui 
Cratylos, ar conduce la imposibilitatea de a concepe fiinţa ca temei (în semnificaţie „reală“), 
limbajul ca dis-cursivitate şi lumea ca devenire, cursivitate. 

Aşadar, trebuie să existe o necesară inadecvare a numelui la ceva-ul numit, va spune 
Socrate în acest dialog platonic; pentru a putea rosti acelaşi-ul, trebuie să fie diferenţa: 
„Vezi, dar, prietene, că trebuie căutată o altă dreaptă potrivire atât a imaginii, Cât şi a celor 
despre care tocmai vorbeam, fără să fie necesar ca, atunci când ceva lipseşte sau e adăugat, 
imaginea să înceteze de a mai exista. Sau tu nu simţi cât le lipseşte imaginilor (numelor — 
n.n.) să poată avea aceleaşi date pe care le au lucrurile ale căror imagini sunt?“ (432, c-d) 

Înseamnă că, atunci când numim temeiul „temei“, deja îl de-naturăm, heraclitic vorbind, 
îl „stingem“ într-o oarecare măsură (frag. 30); atât cât îl vom putea gândi ca şi compus al 
„atributelor“ sale — secund, focul ca aer, apă, respectiv pământ — atât îl vom putea gândi 
mai deplin, mai cu „prisosinţă “ (frag. 65), mai „aprins“, ca temei al în-temeiatelor, dar, 
simultan, atât îl vom putea gândi mai puţin, mai „lipsit“, mai „stins“, ca temei în sine, „veşnic 
viu“ (frag. 30). Pe ambele „braţe“ ale aporiei, în funcţie de „situare“, ne pândeşte capcana 
cogniţionismului nonrestrictiv — „jocul“ (frag. 52) se poate întoarce împotriva jucătorului 
ne-priceput, fără măsură, „părăsit“ de Logos-ul „comun tuturor “ (frag. 114), precum vraja 
împotriva ucenicului-vrăjitor, a celui care „uită“ că „toate legile omeneşti se nutresc din 
unica lege divină, căci aceasta are atâta putere cât vrea să aibă, ajunge pentru toti, fără să se 
epuizeze vreodată „(frag. 114) — ceea ce echivalează, la limită, cu pierderea de sine, cu 
eşecul „căutării de sine “, anunţată în frag. 101. 

Că demersul lui Heraclit, atât cât vizează lumea, vizează implicit şi limbajul, stă ca 
argument şi opinia pe care Socrate e pus să o exprime în „Cratylos“, potrivit căreia 
onomaturgul a instituit limbajul „cu gândul că totul se află într-o veşnică mişcare şi 
curgere“(439 c). Înţelepţii vechi, desprinşi din mitica lume a „stăpânitorilor de adevăr“, 
se împărtăşeau, pare-se, din inima înţelepciunii heracliteene a veşnicei curgeri. 

Este momentul să ne întrebăm din nou: de ce (tocmai) focul ca nume pentru 
principiu? Un răspuns posibil este dezvoltat la punctul următor. 


10. Focul prometeic 


Nu ne putem raporta la timpul „naşterii“ filosofiei, de care Heraclit ţine, decât ca la 
o „naştere“, şi în acest sens trebuie să recurgem la un „dincolo“ al ei, la mit, precum 
„faţa nevăzută a lunii“ faţă de ceea ce este ştiut (şi poate fi gândit) pentru conştiinţă.” 

Deocamdată, însă, un salt peste timp până în sec.VI d.Ch., aducând în atenţie un pasaj 
surprinzător din „Prolegomenele“ lui David: „Diviziunea o menţionează el (Platon — n.n.) 
în dialogul «Sofistul», spunând: «nimeni nu se va lăuda că a evitat metoda diviziunii». (...) 
Şi tot el spune în acelaşi dialog despre diviziune, că arta diviziunii ne-a fost dăruită de 
Prometeu, odată cu focul strălucitor. Se spune în mituri că Prometeu a furat de la zei focul şi 
l-a dat oamenilor. Aceasta este o vorbire alegorică; căci deoarece Prometeu a descoperit 
cel dintâi metoda diviziunii, iar metoda diviziunii corespunde focului, pentru aceasta se 
spune că a dăruit el oamenilor focul. lar că metoda diviziunii corespunde focului, rezultă 
limpede de aici: aşa cum focul le separă şi pe cele de un singur gen unele de altele, şi pe cele 
de genuri diferite (...) tot astfel şi diviziunea le separă atât pe cele de un gen unele de altele, 
cât şi pe cele de genuri diferite”. 

Pasajul este contrariant la prima vedere, de remarcat fiind şi faptul că a doua trimitere 
la dialogul „Sofistul“ nu este de găsit în textul platonic. 

Cum se explică acest „misterios“ pasaj? Să fie vorba doar de o analogie instituită 
ad hoc între „foc“ şi „diviziune“ (diairesis), a cărei sursă se pretinde a fi în Platon în 
vederea sporirii credibilităţii acestui procedeu „suspect“? 

Tindem să credem că lucrurile nu stau chiar aşa. O dată, dacă tot ce ar fi interesat 
era instituirea acestei analogii, nu pare a fi necesară şi trimiterea la mitul prometeic; pe 
de altă parte, siguranţa cu care se face această trimitere pare a sugera o interpretare a 
mitului bine cunoscută în filosofia greacă; în aceeaşi ordine de idei, trebuie precizat că 
textul Prolegomenelor are un caracter ce nu presupune dezvoltări „personale“, ci 
prezentarea didactică şi rezumativă a unor idei deja „clasicizate“ în gândirea filosofică. 

Întorcându-ne la Heraclit, analogia lui David este în deplin acord cu relaţia foc/ 
I6gos propriu al sufletului ca inteligenţă care divide, distinge. 

Interpretarea mitului prometeic, în acest context, credem că este extrem de 
semnificativă, mai ales ţinând seama de faptul că acest mit poate fi considerat pentru 
lumea elină ca având aceeaşi importanţă şi pondere pe care o are mitul păcatului originar 
pentru lumea semită”. 

Plină de semnificaţii pentru „criza de conştiinţă“ care a determinat, la un nivel 
profund, ruptura de tradiţie, ruptură prin care filosofia a putut să se nască, pare imaginea 
fixată în mit, potrivit căreia, pentru ca omul să dispună liber de foc, să se înstăpânească 
asupra lui, trebuia să se producă o ne-legiuire împotriva divinului, un furt de la zei. 

„Darul“ prometeic al focului, pentru oameni, nu putea fi conceput decât ca o a-nomalie, 
o abatere de la ordinea divină în care omul primea focul „doar ca dar ceresc sub forma 
fulgerului ce aprinde sau a soarelui ce încălzeşte“”. În frag. 64, Heraclit foloseşte 
termenul „fulger“ înțelegând prin el „focul etern“; mai mult, esențial, focul este 
„inteligența“, rațiunea „care gospodăreşte totul în lume“ (frag. 64). 

Resemnificând termenii mitului, tocmai despre furtul „inteligenței“, al raţiunii 
cuvântătoare, este vorba în această „mărturisire“, este vorba în cazul „naşterii“ filosofiei, 
ca trecere de la cuvânt-revelat, „cuvântul-eficace “ al „prezicătorului“, „aedului“ şi 
„regelui-judecător“ la „cuvântul-dialog“, la regimul intelectual al argumentaţiei 
noncontradictorii.2 

Specific acestui nou regim intelectual, de care ţine filosofia incipientă, este demersul 
hermeneutic prin care miturile tradiţionale sunt resemnificate, „salvate“ prin prisma 
sensurilor pretins ascunse”. Cu mitul prometeic se întâmplă însă un lucru ciudat: 
resemnificat în telul propus mai sus, mitul se întoarce împotriva ideii înseşi de 
resemnificare, a luării în stăpânire a termenilor mitului în vederea noului regim intelectual, 
„regim“ condamnat ca ilegitim. 

Astfel stând lucrurile, ceea ce este necesitate, „măsură “, dreptate a gândirii/rostirii 
umane, este, simultan, supremă infidelitate, nedreptate comisă faţă de ambiguitatea 
Logos-ului divin, a înţelepciunii mitice originare, rostită prin gura „stăpânitorilor de 
adevăr“ fiindcă „Legea înseamnă şi atunci când dai ascultare unui singur om“ (frag. 
33). Natura acestui mit este una „agonală““: suprema „armonie“ a celor discordante 
(frag. 8) e armonia agon-ului, „părintele tuturor“, cel care separă planul „divin“ de 
planul „uman“, şi pe „sclavi“ ( ai „cuvântului-eficace “ ) de cei „liberi “(stăpânii gândului 
lor, ai propriei lor rostiri) frag. 53: „Războiul este părintele tuturor, regele tuturor; datorită 
lui unii apar zei, alţii oameni, pe unii îi face sclavi, pe alţii liberi.“ 

Din această perspectivă, mitul prometeic, nerostit ca atare, stă ca „nucleu“ al 
filosofiei lui Heraclit. Să mai zăbovim o clipă asupra „focului prometeic“. În sine, ca 
dar divin, focul apare ca „aprindere“ a fulgerului şi „încălzire“ a soarelui. El e dătător 
de lumină şi căldură ca mistuire. Focul este ceea ce face vizibile lucrurile, lumea, 
făcându-se astfel vizibil şi pe sine, dar, inevitabil, prin mistuire a lucrurilor, pentru o 
întreţinere continuă a sa. 

Este dreaptă considerarea principiului ca lipsă/prisos, stingere/aprindere? Este 
dreaptă şi nu este dreaptă, pare a răspunde Heraclit. „Unul (...) doreşte şi nu doreşte să 
fie chemat cu numele de Zeus“ (trag. 32). Atât cât „doreşte“, este „întregul“, „nedivizat“, 
„nemuritor“, „Logos-veşnicie, tată-fiu, divinitate-dreptate“ (frag. 50). Atât cât „nu 
doreşte“, este „întregul“ „divizat“, „născut“, „muritor“, totuşi, nu mai putin, „Unul“, 
„Logos-veşnicie, tată-fiu, divinitate-dreptate“ (frag. 50). Cu alte cuvinte, este dreaptă 
considerarea Unului ca, simultan, lipsă/prisos, stingere/aprindere, etc., ca singura şansă 
a minţii noastre („focul“ înstăpânit de om) de a gândi lumea aceasta (a o justifica 
metafizic); este nedreaptă, ca „păcat originar“ împotriva Logos-ului, a Unului astfel 
dedublat, divizat. 

Această dublă „răspundere“ faţă de Unul — „judecător“ (frag. 63-64; frag. 15) 
sporeşte „vizibilitatea“ asupra avertismentului heraclitic, vizând pe „omul care uită 
unde duce drumul“ (frag. 71). 

În lumina acestor spuse, ar fi nimerit să ne mai oprim o dată asupra dialogului 
„Cratylos“. 

11. Logos-ul şi temeiul discursivităţii 


Care este mobilul criticii socratice a „mimologismului“ din „Cratylos“? 

Problema este cea a în-temeierii limbajului. Adoptând ipoteza „mimologică“, 
suntem incapabili de a gândi un temei pentru discursivitate: „s-ar putea (...) ca 
alcătuitorii de nume ei înşişi să fi fost prinşi ca şi într-un soi de vârtej] [dionisiac] 
tulburându-şi minţile, cufundându-se în neguri şi târându-ne deopotrivă şi pe noi“ 
(439c). Socrate le opune visul apolinic al „„Formelor pure“, nume pentru principiu (de 
altfel, această pro-punere este şi miza celei de-,„a doua navigări“ din „Phaidon“, 
începând la 99d): „Ia o clipă în considerare, Cratylos prietene, lucrul pe care eu însumi 
l-am închipuit în vis de multe ori. Oare suntem noi în măsură să spunem că este ceva 
bun şi frumos în sine, şi la fel despre fiecare dintre realităţi?“ „Critica“ socratică 
vizează implicit pe Heraclit, indicând „partea“ din cartea efesianului care, într-o 
mărturisire transmisă de tradiţie (Diog. Laert., II, 5, 22), se sustrăgea înţelegerii (pur) 
raţionale socratice. 

Fapt este că mergând pe „linia lui Heraclit“, interogaţia asupra temeiului cunoaşterii 
ca discursivitate ajunge, pentru a nu regresa la infinit, nici a admite o circularitate 
logic-neinteligibilă, la postularea unei cunoaşteri mai originare decât cunoaşterea 
discursivă, dia-logală şi logică, şi întemeind-o pe aceasta din urmă — o cunoaştere revelată, 
prin cuvânt-eficace, anterioară atât din punct de vedere istoric, cât mai ales ontic, celei 
prin cuvânt-dialog, ca „discurs despre “;, acest „fel“ de cunoaştere e vizat de Heraclit în 
frag. 93: „Stăpânul, al cărui oracol se află la Delfi, nici nu vorbeşte, nici nu tăinuieşte 
nimic, ci se exprimă numai prin semne “. 

Iată, pare a spune Heraclit, pentru a nu cădea în abisul totalei incomprehensiuni, 
gândirea noastră trebuie, în cele din urmă, să se întoarcă la, să se hrănească din Lâgos-ul 
universal, ca înţelepciune originară a Zeului, Unul în numiri diferite: Zeus (frag. 32) şi 
Dionysos, Dionysos şi Hades (frag. 15). 

Dar „beţia“ pe care o trezeşte o asemenea „hrană zeiască“, pare a răspunde Socrate, 
pierde de asemenea gândirea proprie omului, „logos-ul propriu al sufletului“, pentru că 
o face ineficace, inoperantă, la limită, de prisos. 

În fond, pentru ca filosofia, „născută“ prin resemnificarea termenilor mitici, mai 
adecvat, prin luarea în stăpânire a semnificaţiilor acestora (ca şi „furt“, să nu fie 
„abandonată“, trebuie să renunţăm la o cunoaştere „mai originară“ decât cea logică, 
raţională, să postulăm termenul „în sine“ în condiţia agnosiei, dar să ne aplecăm ca 
gândire asupra lui: prin con-ceperea fiinţei, care rămâne în sine „agnostos“, 
„transcendenţă“ pură, gândirea pură nu se gândeşte decât pe ea însăşi, îşi dă lege şi 
„hotar“, îşi gândeşte marginea „în hotarele unei cumplite legături“ (Parmenide, frag. 8). 
Este punctul din care „canonul“ parmenidean al fiinţei luminează ca nucleu din care 
emerge întreaga filosofie. 


12. Heraclit şi „visul lui Parmenide“ 
Drumul a condus în clipa de faţă din nou la Parmenide. Credem că ar fi binevenită, 


dinspre o filosofie care îşi întreabă „originile“, punerea „faţă în faţă“ a „prologului“ 
poemului parmenidean cu fragmentele heraclitice. 

„Prologul“ (frag. 1) e edificator ca demers de luare în posesie, de către gândire, a 
termenilor mitului. Doar „calea mult lăudată“ a Fiinţei este cea care face să iasă „Copilele 
Soarelui“ din lăcaşul propriu al lor, care este tocmai „lăcaşul noptii“; în mit, „ziua“ şi 
„noaptea“ se presupun una pe cealaltă, stau ca „unul“, după cum afirmă şi Heraclit: 
„(...) Ziua şi noaptea: doar sunt una“ (frag. 57). 

Doar calea onto-logiei este cea care desparte complementarele feţe ale Unului ca 
opuse în sine (krisis-ul), care desparte “lumina“ de „întuneric“ şi Aletheia de Lethe — 
în fertila ambiguitate a mytos-ului, ele coexistă tainic („în această gândire, Alétheia şi 
Lethe nu se exclud şi nici nu se contrazic; ele sunt cei doi poli ai uneia şi aceleiaşi 
forţe religioase. Negativitatea Tăcerii şi a Uitării constituie reversul inseparabil al 
Memoriei şi al Alâtheiei“%), negura este vălul proteguitor al Focului viu, necesar 
pentru a proteja „slaba vedere“ a muritorilor. În această ordine, spune Heraclit, dinspre 
Logos-ul etern, înţelepciune a Zeului, toate conflictele şi raporturile opozitive ale 
acestei lumi se armonizează: „Pentru divinitate, toate sunt frumoase, bune şi drepte; 
oamenii însă consideră că unele sunt drepte, altele nedrepte“ (frag. 102), ei instituie 
diviziunea, krisis-ul. Contradicţiile gândite, „nedreptăţile“, sunt de fapt disonante 
necesare (în analogie cu filonul dionisiac al muzicii) în jocul Zeului-Copil Dionysos 
(frag. 52). Reflecţia asupra timpului (Aion), sugerată de frag. 52, evidenţiază tocmai 
această „natură ascunsă“ (frag. 123), în care „naşterea“ e simultan „moarte“, iar 
„moartea“, „naştere“ (frag. 76), „războiul fiind părintele tuturor lucrurilor“ (frag. 53), 
fiindcă „fiecare moment (temporal — n.n) există numai în măsura în care l-a nimicit 
pe cel precedent, părintele său“.% Frag. 52 („„Aion este un copil care se joacă, mutând 
mereu pietrele de joc; este domnia unui copil“) necesită o precizare suplimentară: nu 
este aici vorba de Timpul în genere, ci, în maniera mitului, e vorba de Aion ca fiu al 
lui Chronos, ceea ce, arhaic, trimite la durata unei vieți, la destin (individual) — v. 
Euripide, Herakles, 899-900. Astfel citit, frag. 52 pune viaţa umană şi „logos-ul propriu 
al sufletului“ sub semnul femporalităţii. 

Pe de altă parte, însă, ispita prometeică este mare: temerara încercare a gândului 
omenesc nu va avea, însă, şanse de izbândă, atâta vreme cât gândirea nu se întoarce 
„cu spatele“ la lume şi „limbaj“ (Parmenide, frag. 7), cât timp farmecul, vraja, amăgirea 
lógos-ului, „potriveala înşelătoare a cuvintelor“ (frag. 8), nu este „suspendată“ printr-un 
demers de „purificare “ a gândului ca (numai) gândire de sine. Acest „canon “ înfăptuit, 
gândirea va putea lua în posesie lumea şi limbajul, pentru a da seama de el/ele. 
„Canonul“ neînfăptuit, muritorii temerari se situează într-un primejdios abis, iscat de 
clivajul între „lumea mitului“, nepărăsită complet, şi noua reflecţie „critică“, 
„independentă“, asupra lui arche — damnata condiţie a „bicefalităţii“, ca numire 
incoerentă a doi termeni în sine, „focul“ şi „noaptea“, când de fapt nu este necesar 
decât unul (frag. 8). Este clară, în acest punct, complementaritatea lui Heraclit cu 
Parmenide. Heraclit înţelege că singura şansă (metafizică) a gândirii este de a pune 
atât „focul“, cât şi „noaptea“, ca două nume pentru un acelaşi Unu în sine, „stingerea“ 
şi „aprinderea“ ca două nume pentru „focul etern“. Se instituie astfel, ca intenţie 
majoră, problema limbajului, a împletirii cuvintelor, a numirii diferite a Unului 
cum putem gândi aceasta? Cum o putem gândi cât mai coerent? 

Anterior însă (din punct de vedere ontologic), conform lui Parmenide, doar krisis-ul 
este „poarta“ ce „desparte“, cu adevărat, categoric, „cărările Nopţii şi ale Zilei“, Al&theia 
de Léthe. 

13. Raportul mit/metafizică 


A sosit momentul să precizăm, de o manieră clară, raportul mit/metafizică, în cazul 
lui Heraclit şi în cazul filosofiei în genere. 

În propria sa „logică“, mitul nu se supune nici unei diviziuni, împărțiri instituite 
ulterior de rațiune — moral/imoral, adevărat/fals sau, în altă ordine, monoteism/ 
politeism“. „Logica“ mitului este o logică a ambivalenţei, a coexistenţei vizibilului şi 
invizibilului“!, în care fiecare trimite la contrariul său (complementaritatea opuselor). 

Deja obiect al unui discurs, orice catalogare a mitului este fatal sortită unei 
înstrăinări; discursul mito-logic cel mai puţin inadecvat este probabil acela care nu 
caută să supună mitul unei raţionalizări fără rost, ci îl postulează în condiţia unei unități 
originare a virtuţilor (primordiale) ale vorbirii şi credinţei.” Singura „caracterizare“ 
justă a mitului este aşadar punerea sa sub semnul unei in-distincţii originare. Astfel 
stând lucrurile, filosofia iniţială ca „nou“ regim intelectual se deosebeşte de mit tocmai 
prin aceea că ea, ca inteligenţă care divizează, este cea care operează distincţiile, 
deosebirile. În acest caz — limită, deosebirea („mit“/“ metafizică“) se identifică cu condiţia 
de posibilitate a deosebirii (în genere). 

„Alternativa“ mit/metafizică este posibilă în momentul în care alegerea, diviziunea 
devine posibilă (conştientizată ca alegere), se face. Înseamnă că, în acest sens, diviziunea 
diferența, deosebirea precede „calea“ Adevărului (ontologic), a fiinţei ca Unul, simplul, 
(în) deplina coerenţă şi logicitate a gândirii, şi precede ulterioara gândire a fiinţei ca 
temei pentru identitate şi diferenţă. 

Înseamnă că diferenţa (conştientizarea alterităţii) este înainte de instituirea diviziunii 
identitate/diferenţă, înainte de propria ei instituire. 

Care este raportul mytos/l6gos? Pentru ca gândirea să fie logos care divide, trebuie 
să existe un indistinct care să fie divizibil; or acesta este tocmai mytos-ul indistinct de 
logos. „Grecia arhaică nu deosebeşte „„mytos** în nici un fel de valorile semantice ale 
lui „logos“. Când l6gos-ul care divide se instituie, această instituire nu este posibilă 
decât prin anterioara diviziune l6gos/mytos; krisis-ul are ca obiect mytos-ul ca l6gos, 
lógos-ul ca mytos, acesta e obiectul diviziunii, conducând ulterior la disocierea 
(semantică) între „mytos“ şi „logos“. Cum am arătat şi la punctul anterior, filosofia se 
naşte tocmai prin instituirea separaţiei (krisis) termenilor complementari în gândirea 
arhaică, mitică, Parmenide fiind cel care realizează în principal această bifurcaţie*. 

De altfel, numai prin această diferenţiere devine posibilă mito-logia: „Istoricul poate 
observa cum filosofia presocratică se naşte din mitologie. (...) interpretarea miturilor dă 
la iveală un nou limbaj ideologic, un metalimbaj, cu modelele şi conceptele sale 
(Greimas)*?. 

Să ne întoarcem acum la Heraclit. 

Gândind principiul ca temei pentru determinate, Heraclit e nevoit să accepte 
complementaritatea, unitatea atributelor opuse prin care este semnificat temeiul. Gândirea 
conduce la suprema complementaritate a opuselor, care era acceptată neproblematic în 
„logica“ mitului. 

Oare drumul gândirii conduce la punctul de pornire, de inițială disociere, în care 
L6gos-ul, cuvântul divin, e „primit“ şi „mărturisit“? Oare cuvântul-dialog, pentru a nu 
se suprima pe sine în totală incomprehensiune şi incomunicabilitate, trebuie să se întoarcă 
la cuvântul-revelat, la Alâtheia în tainică complementaritate cu Léthe? În acest punct 

pare Heraclit a se învălui într-un anumit halo: filo-sofia, ca metafizică, pare a se dizolva 
în sophia mitică, în Lógos. Ancorat în profunzimile tradiţiei, Heraclit pare a consimţi la 
„Căutarea temeiului“ doar pentru a-i indica filosofiei necesara ei întoarcere la cuvântul 
revelat: „drumul în sus şi drumul în jos este unul“ (frag. 60), precum „tot unul este 
începutul şi sfârşitul unei circumferinţe“ (frag. 103), drumul este de la Logos, la Logos, 
de la „focul etern“ la „focul etern“. 

„Grecul este dublu“, descoperă „fascinat“ Detienne, considerând că „mitologul 
hesiodic este geamănul adevărat, homozigot al filosofului arhaic, gândind uscatul şi 
umedul, susul şi josul, în acelaşi timp cu fiinţa şi nefiinţa“*. Dar dualitatea, „bicefalitatea“ 
grecului este evident una tensionată, o tensiune agonală, polemică, şi nu aşa cum afirmă 
la un moment dat Detienne, anume că „de altfel, capul filosof nu manifestă vreo dorinţă 
de a-şi domina vecinul mitolog. Nu există nici tensiuni, nici conflicte“. 

Naşterea filosofiei, ca „aprindere“, este posibilă doar prin „stingerea“ vechii culturi. 
Noul regim intelectual, pentru a depăşi periculosul moment de tranziţie al „bicefalităţii“, 
trebuie să se înstăpânească asupra tradiţiei. 

Oare „naşterea“ philo-sophiei înseamnă „moartea“ sophiei, a înţelepciunii mitice, 
stingerea cuvântului revelat? 

În „agonie“, vechea „gândire“ avertizează prin glasul lui Heraclit: oare cei care 
par „sclavi“ nu sunt de fapt „liberi“, şi invers (v. frag. 53)? Şi dacă lucrurile stau 
aşa, înseamnă că philo-sophia, abia născută, trebuie suprimată, pentru ca sophia 
mytos-ului să renască, plină de vigoarea începuturilor, nu ca ritualism fără viaţă (v. 
frag. 5) al bătrâneţii? Suprimarea filosofiei ar fi astfel justificată filosofic (aşa cum 
resemnificarea, în cazul mitului prometeic, se întoarce împotriva sa, a resemnificării 
ca modalitate în care „noul“ se înstăpâneşte asupra „vechiului“). Din perspectiva 
„stăpânitorului de adevăr“, descendent al arhonților-basilei, celebratori ai 
misteriilor, pare Heraclit a se adresa „noctambulilor, magilor, participanţilor la 
bacchanalii, menadelor şi iniţiatorilor în misterii“ (frag. 14); din această perspectivă 
pare el a se ridica împotriva ritualismului mecanic, fără „viaţă“ (frag. 5), a 
„iniţierilor“ practicate „nelegiuit“, (frag. 14) fără o re-cunoaştere a naturii unitare, 
unice a Zeului (frag. 10; frag. 15; frag. 32, etc.). 

Însă astfel, metafizica, şansa abia întrezărită, ar fi suprimată. Metafizica în 
viitoarele pro-iecte va fi însă posibilă tocmai ca radicală părăsire a Lâgos-ului mitic: 
chiar dacă termenii ei, resemnificaţi, pot trimite (în cazul unui timp al filosofiei încă 
aproape de „începuturi la termeni ai mitului, mai mult, chiar dacă structura 
enunţurilor ei pare uneori a reitera vorbirea oraculară, oximoronică, a mitului, 
deosebirea este categorică: pentru că, în cazul metafizicii (ca gândire categorială), 
unitatea atributelor opuse ale arch&-ului este mediată de gândire, e o necesitate de 
gândire a lumii ca în-temeiată. Semnificativ în acest sens este frag. 140, îndoielnic a-i 
fi aparţinut cu adevărat lui Heraclit, oricum, pe deplin în spiritul metafizicii: „Dacă 
Unul, dedublat în contrarii, este tăiat, contrariile devin cognoscibile“. În schimb, în 
mit, nu se pune nici o clipă, prin chiar natura însăşi a mytos-ului, problema de a 
gândi cum stau împreună atributele opuse ale Zeului — revelaţia este taină, mister 
„înfricoşător“, şi mărturisire a tainei ca taină (frag. 93); vederea „principiului“ în 
întreaga sa lumină ar echivala, precum în mitul lui Zeus şi Semele, părinții lui Dionysos, 

cu „combustia spontană“ a ființei umane. 

14. Heraclit şi „întoarcerea în peşteră“ 


Există o ispită de neînvins în luarea în posesie a „focului viu“ al gândirii, există şi o 
necesitate a comunicării (cu sens), o necesitate de rostire, de discurs (logos) despre Adevăr. 
Adevărul „bine rotunjit“ al lui Parmenide cade, inevitabil, în „discurs despre“, ca onto-logie. 
Se cere justificarea limbajului şi/spre justificarea individualelor, a lumii acesteia. Altfel, 
„ascensiunea“ pe calea Adevărului rămâne inoperantă, demersul ontologic pierde lumea 
aceasta, aşa cum, în așa-zisul „mit al peşterii“, cel întors din „lumea“ fiinţei în sine e 
incapabil să mai vadă individualele — „umbre“, e incapabil să rostească Adevărul pentru 
ceilalți, să comunice cu semenii săi (v. Platon, „Republica“, 517a). 

În această lumină pare a se schiţa avertismentul lui Heraclit: dacă muritorii nu ar fi 
încercat să ia ei în stăpânire focul, dacă Lumina nu ar fi fost „dezbrăcată“ de vălul 
proteguitor al Nopţii, al întunericului, cu alte cuvinte, dacă omul s-ar fi mulţumit (în 
continuare) a fi doar „pâlnia“ întoarsă către lume, prin care se rosteşte Adevărul, Fiinţa, 
atunci „vederea“ (gândirea/rostirea) nu ar fi fost orbită, arsă de lumina incandescentă a 
în sine-lui. Mai mult, revelaţia luminoasă ar fi fost, simultan, popas în noapte, în 
întunericul absolut, germinativ, de unde, întoarsă, privirea ar fi putut sesiza, ca într-un 
fenomen optic binecunoscut, cele mai vagi umbre ca maximă luminozitate. 

Lucrurile stând altfel, răzvrătirea „prometeică“ va trebui să cunoască judecata 
Focului-Dionysos (frag. 15; frag. 63-64). 


15. Încheiere 


Înseamnă că, în dezvoltare ulterioară, filosofia a putut fi atât datorită lui Heraclit, 
cât şi în dauna lui Heraclit. 

vis-à-vis de mit, vizând în fapt ceea ce este deja o reconstrucţie conceptuală a mitului (i.e. 
mitologia). 

M. Detienne, op. cit., p. 223. 

Ibidem, p. 224. 

„Traduceri trădate“? 


Sabin Totu 


Pentru a configura „statutul“ neființei (tò pì £6v) în parmenidism va trebui cercetată 
„corespondenţa“ dintre a gândi (voeîv) şi a fi (e"vav), prin prisma „opoziţiei“ dintre fiinţă 
(tò £0v) şi neființă (tò un £0v), dar şi antiteza dintre Calea adevărului şi „Calea“ opiniei. 

„Cheia“ ar părea să fie fr. III. Traducerea lui, într-adevăr, presupune necesar o anumită 
„orientare“ în vederea realizării interpretării. Chiar dacă, mai mult sau mai puţin, se 
reuşeşte „coerentizarea“ cercetării, dificultăţile nu dispar. În fond, orice interpretare este 
şi o propunere, iar în acest caz, orice interpretare propusă poate fi propunerea interpretată. 

Extrem de important este faptul „reconstituirii“ sensului (uzajului) verbului e "vas în 
Poemul parmenidian. Charles H. Kahn, avertiza că distincţia semantică dintre „este“ 
predicativ şi „este“ existenţial nu corespunde exact distincţii sintactice dintre construcţia 
predicativă şi cea absolută a verbului grecesc e"var. „Pentru uzajul filosofic al verbului, 
valoarea fundamentală pentru einai, când este folosit singur (nu predicativ, without 
predicates) nu este „a exista“, ci „a fi aşa“, „a fi cazul“ sau „a fi adevărat“ (1). O'Brien 
respinge, însă, această „folosire“ a verbului, considerând-o falsificare a textului. Şi, pentru 
că, traducerea lui O'Brien se vrea cât mai puţin o „interpretare“ (trădare), vom porni 
cercetarea începând cu aceasta pusă în opoziţie cu cea a lui Tarân („tributară“ ipotezei 
lui Kahn) (2), evident privind doar acele aspecte ce sunt considerate a fi „miezul“ doctrinei 
parmenidiene. 

Astfel, două traduceri bazate pe „înţelesuri“ distincte ale modului de folosire al 
verbului eivor vor genera şi două interpretări diferite. Şi, dincolo de concluziile finale, se 
va configura un alt „plan“ al interpretării ca re-semnificare a acestora. 

Fragmentul III, în traducerea lui O'Brien spune: 


„For there is the same thing for being thought and for being“; 

„Pentru că acelaşi lucru este «pentru» a fi gândit şi «pentru» a fi“ (3). 

Aceasta înseamnă că, traducând infinitivul voe?v în folosire „completivă“ — cu 
pasivul, „for being thought“, eivou devine „obiect“ al gândirii. Ceea ce mai înseamnă, 


având în vedere cele spuse mai sus, că diferența dintre voeîv şi eivat „comandă“ 
discursul zeiţei? 

Tradus de către Tarân, fr. III ne-ar spune: 


„... for the same thing can be thought and can exist“, 
„Căci, acelaşi lucru poate fi gândit şi poate exista“ (4) 


Astfel, ceea ce poate fi gândit nu poate să nu fie; adică, între existenţă şi gândire nu 
este vreo diferenţă? În ce sens? Adică, ceea ce poate fi gândit este totuna cu sine? Ceea 
ce există, pentru că identic sieşi, poate fi gândit? Şi atunci, acelaşi lucru înseamnă „a 
gândi şi a fi“? 

Fragmentul VIII, „piatra unghiulară“ a „construcţiei“ parmenidiene, ar fi lămuritor 
pentru cele două traduceri, mai ales versurile 34-36. 

O'Brien: 


„It is the same to think and ‘our’ thinking that “is”. For you will not find 
thinking without the being in which “the thinking” has been given expression“, 


„Acelaşi lucru înseamnă a gândi şi gândirea “noastră” că „este“. Căci tu nu vei 
găsi gândirea în afara fiinţei în care “gândirea” să fie exprimată“. 


Tarân: 


„Itis the same to think and the thought that [the object of thought] exists, for without 
Being, in what has been expressed, you will not find thought; (... )“ 


„Acelaşi lucru înseamnă a gândi şi gândul că [obiectul gândului] există, căci în 
afara Fiinţei, în care este exprimat, nu vei găsi gândul; (...).“ 


Pentru O'Brien, între voetv şi vonua nu are a fi vreo diferenţă, cât gândirea ca 
proces este totuna cu a gândi „este“, sort. Dar, identitatea lor presupune diferenţa dintre 
voetv şi e" vor, cum am văzut? „TO óv“ să însemne doar ființa gândirii? 

Dacă pentru Tarân „a gândi“ înseamnă acelaşi lucru cu „gândul“ că obiectul gândului 
există, atunci, cum reiese chiar din traducere, Fiinţa este ceea-ce-este şi necesar „este 
gândită“. Adică, întrucât este, este şi gândită, gândind „ceva“. În acest sens, gândirea (tò 
voeîv) este a Fiinţei (tò óv)? 

Or, dacă ţinem cont de promisiunea Zeiţei — folosind o anume „cheie“ a uşilor — 
interpretarea participiului prezent substantivizat, tò óv, al verbului e "vor trebuie 
confirmată de „scopul“ lui Parmenides. Dar, mai degrabă orice interpretare este un mijloc 
pentru scopul „interpretului“. Ceea ce nu este altceva decât un început al filosofiei însăşi. 

Conform fr. II doar două Căi pot fi concepute (vooo): 


— „<este>, şi de asemenea: nu este posibil <de> a nu fi (...)“ 
— „<nu este>, şi de asemenea: este necesar <de> a nu fi (...)“. 


Functie de uzajul verbului e vou ar rezulta, cum am văzut, două interpretări distincte. 
Dar, re-semnificând, amintind că una dintre Căi este a convingerii ce însoţeşte adevărul, 
problema aceasta capătă o dimensiune nouă. 

Nuanţând, Eorwv şi ovk Eorw promit atât „aflarea“ pe Calea convingerii ce însoţeşte 
adevărul, şi care „este“ (£oTw), cât şi aflarea lui „este“ (tò £0v), „căci acelaşi lucru este 
a gândi şi a fi“. Traducând astfel, urmând Calea adevărului, ov Eo7. apare ca necesitate 
a folosirii existenţiale a verbului e vor. 


Prin urmare, Ființa nu este „obiect“ al unei gândiri „subiectuale“ (a unui individ) ce 

o descoperă „legiferându-i“ existenţa, şi nici identitate a unei raţiuni universale. 
x 

În ipoteză, vom propune o cercetare conformă semanticii ființei şi, în acelaşi timp, 
sintacticii gândirii. Cele două „planuri“ ar trebui să confirme punctul de vedere potrivit 
căruia identitatea şi diferența sunt „limitele“ noastre, propriul nostru destin? 

Vom miza, aşa cum am spus, pe traducerea lui O'Brien, din mai multe motive. Cel 
mai important îl consideram a fi păstrarea, prin traducere, a mentalităţii epocii şi a 
îndepărtării de influenţele târzii (în special neoplatonice) asupra textului. În plus, aceasta 
poate fi considerată cea mai gramaticalizată traducere, oferindu-ne posibilitatea distingerii 
clare a „planului“ sintactic. 

Traducerea fr. III de către O'Brien astfel: 


„For there is the same thing for being thought and for being“ (5) 


motivând folosirea „completivă a infinitivului, şi posibilitatea, prin urmare a traducerii 
sale printr-un pasiv (i.e. voetv, <for being thought>), prin considerarea celor două infinitive 
nu ca subiect al folosirii copulative a verbului (ceea ce ar fi însemnat „platonizarea“ 
afirmației parmenidiene), ci ca nişte „completive“ ale pronumelui (tò... XVT6) sau ale 
unităţii sintactice pronume + verb (tò aùtò... EOTLwv), denotă faptul că fiinţa (tò óv) este 
„obiect“ al gândirii şi al discursului. Dar, ne aminteşte autorul, „o analiză gramaticală nu 
va epuiza conţinutul filosofic al discursului“ (6). 

Termenul £o7.(v) constituie o altă dificultate a traducerii; „Eorw*: afirmarea fiinţei 
(de l'âtre), şi nu, cum a fost interpretat în pripă de tradiţie, afirmare despre fiinţă sau 
fiinţare. Teza lui Parmenides nu este o teză despre fiinţă, ci ea este teza (thesis) fiinţei, 
poziţia fiinţei“ (7). În pofida celor afirmate de către O’Brien, anume respingerea sensului 
veritativ al verbului einai, Aubenque nu exclude posibilitatea folosirii conştiente de către 
Parmenides a verbului cu acest sens, ca rezultat al „intervenţiei filosofice asupra 
limbajului“ (8). 

Fragmentul III ar desemna, în traducerea lui Aubenque (aceeaşi cu cea a lui Diels din 
primele ediţii ale Presocraticilor) identitatea fiinţei cu inteligibilitatea, ţinând cont de faptul 
că s-a afirmat explicit identitatea fiinţei cu inteligența? Traducerea ar suna astfel: 


„Car penser (I'Stant) et être, c'est la même chose“ (9). 


Noua interpretare pare să introducă un alt plan, cel gnoseologic, cu valoare de 
argument non-lingvistic. Şi dacă fr. VI este tradus astfel: 


„Il faut dire et penser que I'&tant est“ (10), 
şi nu: 
„It is necessary to say this, and to think this, <namely> that there is being“ (11), 

între „a gândi“ şi „a vorbi“ nu mai există nici o diferenţă? Atunci „a vorbi“ e totuna cu „a 
fi“? Chiar dacă discursul e asociat gândirii adevărate, în prima parte a poemului (în care 
este vorba despre fiinţă), distingând între logos şi epos (discursul asupra opiniilor 
muritorilor), problema rămâne, pentru că „a doua parte“ este „învăţătura“ ca rezultat al 
indeciziei muritorilor în ceea ce priveşte alegerea între fiinţă şi neființă şi al păstrării ca 
„obiect“ al cercetării aparențele (tà 5oxodvra). Or, problema excluderii verbului legein 
şi a substantivului logos confirmă doar cele spuse mai sus. 

„Que parler soit dire l’être, telle est donc la «décision» qui est au fondement de la 
«thèse» de Parmenides“(12), cum afirmă Aubenque, contrariază şi mai mult, când în 
poemul parmenidian versurile 15-16 ale fr. VIII sunt explicite: 

- (..) n Ò` KploiG nepi tovtov év 16 EOTiv: EoTw Ñ 0Vk EoTw“(...) (13) 

Interpretarea lui Aubenque este una platonizantă; problema din Sofistul, „cum 
logos-ul poate fi fals, dacă el este adevărat prin definiţie“ (14), rezolvată prin „paricid“, 
este o altă „poveste“ (u080q)“. Problema platoniciană este una generată de teza sofistului 
Gorgias, iar „rezolvarea“ e adusă de re-semnificarea (vd. Parmenides) poziţiei 
parmenidiene. 

Nu spunerea (le parler) „decide“ rost(u)irea (le dire) fiinţei (/” être), ci convingerea 
(peitho) că raţiunea (logos), şi nu simţurile (15), va impune „decizia“ (kpLo1G). 

Este evident faptul că fr. III este greu de interpretat fără apelul la vv. 34-35 ale 
fr. VIII. Singurul lucru de necontestat este că, într-adevăr, „între gândire şi fiinţă legătura 
care lipsea, aceea a logos-ului“ (16) avantajează considerabil „explicitarea“ sa. Dar, ... şi 
complică. Ignorarea polisemiei cuvântului „fiinţă“ şi, implicit, atribuirea unui singur 
sens, cel de ousia, reproşată de către Aristotel lui Parmenides, să fie doar efect al 
indistincţiei planurilor semantic şi sintactic? Dacă, aşa cum afirmă E. Benveniste, trebuie 
distinse, pentru verbul „a fi“ un „sens lexical“ şi o „funcţie sintactică“ (17), iar, în 
consecinţă, fiinţa se opune devenirii (sensul lexical făcând din verb „o specie particulară 
a numelui“, ceea ce conduce la dobândirea unei semnificaţii determinate, configurată în 
jurul ideii de „permanenţă“), „gândirea“ parmenidiană nu poate fi „cuprinsă“ de o 
interpretare sau alta. Deşi seducătoare, ipoteza lui Aubenque, universalizarea de către 
Parmenides — în numele universalităţii funcţiei sintactice — a sensului lexical al fiinţei, 
şi de aici, excluderea devenirii din planul logos-ului, nu invocă propria-i teamă (sau 
tulburătoare constatare): „L'histoire de la metaphysique sera celle d'un parricide qui 
ne sera jamais entièrement consommé“ (18)? 

E greu de eludat dezinvoltura cu care Plotin identifică fiinţa cu intelectul, iar Proclus e 
greu de contrazis când afirmă: tatov čati TO voetv kal tò € vor, pnoiv ò Ilapueviân (19). 

Totuşi, să nu-l uităm pe „divinul“ Platon. Şi poate că, într-un fel, aşa ne aducem mai 
bine aminte de „părintele nostru“ Parmenides. 

„Textul lui Parmenides n-a fost aproape niciodată citat pentru el însuşi, adică, pentru 
a face cunoscute ideile autorului său, ci pentru a sprijini sau ilustra subiectele tratate de 
către comentator: amestecul în interiorul spiritului a fiinţei cu gândirea (Plotin, Enn.V, 

1, 8), valorizarea nous-ului faţă de senzaţii (Clement, Strom.V, 2), etc.“ (20). 

Să admitem că „scopul“ lui Parmenides este de-a legitima posibilitatea discursului 
despre fiinţă. Atunci, între voeîv şi e "vor va exista un raport logic configurat legic de 
principiul non-contradicţiei, deci, coerenţa discursului înseamnă forma „enunţului“ 
fr. III, cât „coerenţă“ înseamnă „calea adevărului“. „A gândi“ înseamnă „a gândi 
coerent“. De aceea, adevărul este adevărul gândirii. Dar, ce semnifică acest adevăr al 
unei fiinţe (tò £6v) ne-născute, ne-pieritoare, identică sieşi.....? 

Dimpotrivă, ceea ce „poate fi gândit“ semnifică acelaşi lucru cu ceea ce „poate 
exista“. În această traducere, între voeîv şi e“vou nu un raport logic se stabileşte, ci unul 
existenţial. Dacă poate fi gândit, şi este gândit, atunci este. Dar, cum se face trecerea de 
la „a fi în minte“ la „a fi în realitate“? Întrebarea, ştim, nu are a avea un răspuns de facto. 

Poate că divinul Platon ne va ajuta mai mult. Deşi, e greu de presupus în ce sens 
personajul imaginat de el este un „Parmenides“ intuit sau un „alt“ Parmenides. Şi poate 
că „de-platonizând“ personajul „Parmenides“ îl vom intui, şi noi, pe acelaşi Parmenides? 

Ca şi în cazul poemului parmenidian, textul platonician indică o anumită „sursă“ a 
nedumeririlor. Într-un fel, ar fi aceeaşi cu cea parmenidiană: modul de folosire al raţiunii. 
Şi Parmenides şi „Parmenides“ evidenţiază o singură modalitate de-a atinge Adevărul: 
depărtarea de simţuri. Dar, cât „a fi“ este totuna cu „a gândi“, ce mai înseamnă cele ce 
sunt într-un mod determinat? Cele văzute? 

Din „punctul de vedere“ al gândirii nerătăcite prin hăţişul simţurilor, „cele văzute“ 
erau pentru Parmenides „roadele“ deciziei muritorilor bicefali. Or, aceasta înseamnă că 
alături de „este“ apare şi „nu este“. Adică, „a fi“ şi „a nu fi“ ar fi totuna şi nu totuna. 
Totuşi, dacă pentru Parmenides eleatul singura cale către Adevăr, „este“, nu era şi nu va 
fi alta, pentru Platon atingerea Adevărului (21) este Calea. „Parmenides“ dă dezlegare 
limbii. „Legea“ parmenidiană, totuşi, este împlinită, şi nu încălcată. Adevărul nu va fi 
altfel atins decât în modalitate parmenidiană, dar platonician în sens. 

Cele ce (a)par, tà 5oxodvro, nu pot fi adevărate întrucât nu pot fi gândite. Cum poţi 
confirma că „ceva“ este, când, admițând „naşterea“ şi „moartea“, ceea-ce-este nu a fost 
şi nu va fi? Afirmând negația, oare, nu admiţi că ceva „este şi nu este“? Parmenides nu 
vizează, însă, „existenţa sensibilă“ a văzutelor; prin „naştere“ şi „moarte“, adică „este“ 
Şi „nu este“, înţelege falsa întemeiere a gândirii. Nefiinţa „nu este“ şi nu este „Nefiinţa“. 
Altfel, „a fi“ doar pare a fi. Dar, cât muritorii decid „numirea a două forme“ (cf. Fr. VIII, 
53-54), adică le separă — dându-le caracteristici opuse şi stabilindu-le semne independente 
(semnificând independent), unele de altele, pentru cele ce sunt, pentru că sunt văzute, şi 
pentru cele ce nu sunt pentru că nu sunt văzute — deci, acelaşi corp este, pentru că este 
văzut, şi nu este, pentru că nu este văzut — „Focul“ şi „Noaptea“ au a fi temeiuri ale unei 
„gândiri-numiri“. 

Opoziția fundamentală dintre „foc“ şi „noapte“/ „lumină“ şi „întuneric“/ „uşor“ şi 
„greu“ pune în evidenţă distincţia ontologică dintre pvorg — „natura“ văzută — şi 70 Ov 
— „fiinţa“ gândită, dintre „logica sensibilă“ (22) şi „logica fiinţei“, dintre „logica naturii“ 
şi onto-logie. 

Or, „Parmenides“ deja ştie că alta e miza unei „gândiri gânditoare“ în raport cu 
„sensibilele“. Pentru el nu mai este o „problemă“ faptul că neadmiterea distincţiei dintre 
cele două planuri — inteligibil şi sensibil — ar duce la „nimicirea virtuţii însăşi a dialecticii“ 
(Parmenides, 135e) (23). Dar, e un mister cum „sensibilele“ (ne)apar fără să fie, iar 
„inteligibilele“ sunt fără să (ne)apară. S-ar părea că acea „legătură“ dintre fiinţă (tò Ov) 
şi gândire (70 voeiv), suntem „noi“. Iar noi suntem prin ceea ce nu suntem: logos. Aceasta 
este marele mister ontologic ce îl frământă pe „divinul“ Platon? 

Poziţia personajului platonician este departe de a fi constituită prin opoziţie cu cea a 
eleatului. Teza zenoniană confirmă, de fapt, ipoteza conform căreia „Parmenides“ susţine 
„teza“ Unului, şi nu a Fiinţei, sugerând ipostaza „exerciţiului henologic“ ca temei al 
„tezei Fiinţei“. Or, şi ipotezele platoniciene conferă „teoriei Ideilor“ acelaşi statut? Adică, 


A 


sunt ele un „exercițiu“ în vederea întemeierii „teoriei Ideilor“? 


62 Sabin Totu 


Prin urmare, „Parmenides“ este mai degrabă un alt Parmenides? Sau un Parmenides 
care gândeşte altfel? Poate, „doar“ un Parmenides ipotetic? Oricum, regula conform 
căreia trebuie cercetat atât în ipoteza că acel „ceva“ este, cât şi în ipoteza că nu este, ne 
obligă faţă de „memoria“ Eleatului. 

Deocamdată, în linii mari, ştim că Parmenides împărtăşeşte spusele Zeiţei, conform 
cărora nu sunt posibile decât două Căi de cercetare: 

a) „este, şi de asemenea nu este posibil să nu fie“ 

b) „nu este, şi de asemenea este necesar să nu fie“ (cf. fr. 2, 3-6). 

Mai ştim că „muritorii bicefali“ au găsit cu cale să „numească două forme“, fapt 
pentru care „s-au rătăcit“, confundând, astfel, fiinţa cu nefiinţa (cf. fr. 8, 51-52). Şi, cel 
mai împărtăşit lucru, ştim că fiinţa (tò óv) este nenăscută (&yévntov), nepieritoare 
(Gvoie8pov), unică (podvov), întreagă (intactă) (ovA6uehec), imobilă (&tpepéc), în 
întregime aceeaşi (Guod nâv), una (Ev), continuă (6vvexEG)... 

Pentru „Parmenides“, însă, se pare, înaintea tezei că Ideile sunt „realităţi în sine şi 
prin sine“ (cf. 135 b), trebuie presupusă ipoteza fiinţării acestora pentru „gândirea 
gânditoare“. Apoi, că orice asemenea „obiect al cercetării“ trebuie presupus atât în: 

a) ipoteza că este, 

cât şi în 

b) ipoteza că nu este. 

Or, aceasta înseamnă că altul este raportul gândirii (ñ Si&voro, cf. 135 b, c) cu 
„realitatea“ (tò Ov). Acest raport al gândirii ca voeîv (în cazul parmenidian) şi ca ôté vora 
(în cazul platonician) cu „realitatea“ tò Ov, considerăm a fi „nodul“ problemei. 

„Parmenides“ este interesat de modul cum „a fi gândit“ reflectă „ceea ce este“. Cât 
„a gândi“ e totuna cu „a fi“, problema existenţei celor „văzute“ (sensibile) este o falsă 
problemă. Cât „a gândi“ înseamnă justificarea prin „realitatea“ Ideilor a existenţei 
sensibilelor, „a fi“ re-configurează „limitele“ Aóyoç-ului. Distingând între cele două 
„planuri“, parmenidian şi platonician, „obiectul“ cercetării noastre va fi fiind „amestecul“ 
nefiinţei în gândirea despre „ceva“ sau/şi a „ceva“. Adyog-ul nu mai este doar „bunul 
mediator“ între voetv şi etvoa, ci neîndurător „judecător“ în procesul dintre „realitatea 
gândită“ şi „gândirea realităţii“. 

Doctrinele nescrise 
în viziunea şcolii de la Tübingen! 


Mihaela Pop 


A. Privire diacronică asupra interesului acordat 
învățământului oral platonician 

1. Schleiermacher și viziunea romantică 
asupra operei platoniciene 


În una dintre lucrările sale?, Hans Krämer consideră că direcţia actuală majoră de 
cercetare în domeniul operei platoniciene, aceea numită exoterică, îşi află originea în 
perioada romantică germană. În plus, personalitatea cea mai importantă a perioadei 
romantice pentru studiile platoniciene a fost Schleiermacher. Acesta a imprimat o anumită 
orientare în studierea operei platoniciene în strânsă legătură cu celelalte preocupări 
culturale ale sale şi cu situaţia spirituală de la 1800. W. Dilthey” şi H. G. Gadamer“ au 
atras atenţia asupra acestor aspecte. 

La îndemnul lui Schlegel, Schleiermacher abordează textul platonician din 
perspectiva autarhiei scrisului sub influenţa reformei protestante care punea un accent 
deosebit pe cunoaşterea învățăturilor biblice. Acestea trebuiau interpretate doar pe baza 
textului biblic şi trebuiau înţelese prin ele însele. Schleiermacher a generalizat acest 
obiectiv religios la cercetările din varii domenii dezvoltând astfel principiul interpretării 
textelor scrise. Iată de ce principiul autarhiei textului se aplică şi la opera platoniciană. 

Un alt aspect specific gândirii romantice şi care va influenţa abordarea operei 
platoniciene îl reprezintă concepţia romantică despre unitatea artei cu filosofia, unitatea 
dintre forma artistică şi meditaţia filosofică. Din această perspectivă, fiecare dialog 
platonician va fi considerat ca un organism viu, ca o unitate perfectă şi suficientă sieşi. 
Schleiermacher considera că Platon are o capacitate ideală de artist-filosof în prima 
perioadă şi de filosof-artist în perioada de bătrâneţe. 

Pentru Schlegel, filosofia lui Platon constituia o expresie a încercării de cunoaştere 
a infinitului care însă nu se lăsa cuprins în totalitatea lui, iar în raporturile lui cu lumea, 
infinitul se lasă reprezentat doar prin imagini şi alegorii. Şi Schlegel susţine ideea corelării 
artei cu filosofia în cazul lui Platon. Însă, dacă Schleiermacher caută un plan fundamental, 
o doctrină, un sistem, Schlegel vede în Platon un gânditor în continuă dezvoltare. El 
consideră că forma artistică e fundamentată filosofic. 

Pe baza demonstrațiilor lui Schleiermacher şi Schlegel se naşte o nouă interpretare, 
de astă dată în contextul filosofiei idealiste, mai ales în domeniul filosofiei identităţii. 
Este vorba de interpretarea dată gândirii platoniciene de către F.W.J. Schelling. Tot 
Dilthey este cel care, în studiul mai sus menţionat, a relevat şi rolul idealismului obiectiv 
în conturarea unei anumite atitudini faţă de gândirea platoniciană. Dilthey consideră că 
Schelling aplică, în analiza operei platoniciene, concepte specifice filosofiei europene 
de la Descartes la Kant, şi nu conceptele specifice filosofiei antice, în special cele legate 
de metafizica substanţei. Concluzia lui Schelling este că Platon este primul filosof 
sistematic al gândirii europene. Preocupările pentru metodă şi sistem vor elimina rapid 
interesul pentru tradiţia indirectă privitoare la doctrinele nescrise. Pentru Schelling, 
filosofia platoniciană se dezvoltă pe trei coordonate: dialectică, fizică şi etică. Elementul 
unificator îl reprezintă unitatea absolută a contrariilor (existenţă şi cunoaştere), unitate 
realizată prin Ideea de Bine şi care coincide cu divinitatea. Dialectica ideală (formală) 
este înţeleasă ca unitate între unitatea absolută şi „filosofiile reale“ (etica şi fizica) 
analizate în mod speculativ. Identitatea ideală este dată de existenţă plus cunoaştere şi, 
în mod analog, identitatea reală o reprezintă unitatea spirituală împreună cu cea materială 
în forma de viaţă (suflet plus corp). Această interpretare pe temeiul identităţii va exclude 
dualismul principiilor din tradiţia indirectă. Schleiermacher a apreciat dialogul platonizant 
Bruno’ scris de Schelling în 1802 considerând că prin intermediul acestuia se va stârni 
interesul pentru Platon. 

Schleiermacher pleacă (la fel ca Schelling) de la identitatea dintre absolutul 
cunoaşterii şi acela al existenţei şi care se prezintă ca separate prin opoziţia dintre subiectiv 
şi obiectiv, spiritual şi material, ideal şi real, rațiune şi materie cărora le corespund etica 
şi fizica. Aceste contrarii se întrepătrund pe baza unor relaţii în care prevalează câte una 
dintre cele două. Schleiermacher urmează concepţia lui Schelling: identitatea originară 
e imitată prin imagini. Acestea sunt simboluri ale absolutului: organismul (înţeles ca o 
întrepătrundere între suflet şi corp), universul, natura (acel ceva organizat şi cu caracter 
teleologic), conştiinţa (relaţia dintre subiect şi obiect), opera de artă şi orice raport de 
expresie, reprezentare şi simbolizare a ceea ce e interior şi exterior. În Introducerea la 
opera lui Platon, tradusă în germană, Schleiermacher îi atribuie lui Platon „esenţa infinită 
nu numai ca existenţă obiectivă şi existenţă creatoare (subiectul), dar şi ca putere creatoare 
în modul în care opera de artă a divinității e compusă din infinitatea operelor de artă“. 
Schleiermacher consideră că Platon „a căutat un principiu şi un temei comun pentru 
fizică şi etică“ precum modernii Spinoza şi Fichte, fără reprezentarea unei arte şi a unei 
opere de artă. I se atribuie astfel lui Platon un concept universal de artă care se referă la 
existenţă şi gândire infinite. 

Putem astfel să considerăm că Schleiermacher l-a actualizat pe Platon ca obiect de 
studiu, dar, în acelaşi timp, l-a adaptat la orientarea romantică. Pentru Schleiermacher, 
în cazul lui Platon trebuie să vorbim despre o ontologie a dialogului artistic. Platon 
trebuie înţeles ca filosof-artist, iar scopul interpretării este unitatea dintre caracteristica 
meditaţiei filosofice şi forma artistică a operei. Dacă se vorbeşte despre oralitate în 
cazul operei platoniciene, atunci ea are în vedere aspectul oral al dialogurilor care are 
un scop bine stabilit: ideea de a sugera transmiterea orală, directă a adevărului. Fiecare 
dialog este o unitate organică, dar şi toate la un loc constituie o țesătură unitară. Fiecare 
dialog va continua o temă anterioară, va pregăti ceva ulterior şi va consolida anumite 
aspecte. În acest mod, scrierile se înlănţuie după un plan didactic precis pentru că, în 

opinia lui Schleiermacher, metoda precede conţinutul. Ca urmare, primul dialog ar 
trebuie să fie Phaidros. 

În epocă, K.F. Hermann‘ a fost printre puţinii care au susţinut ideea unei doctrine 
platoniciene nescrise. Aceasta s-ar fi manifestat în ultima perioadă de creaţie platoniciană. 
Dar verdictul lui Schleiermacher a rămas cel mai important. Kramer” consideră că succesul 
acestei atitudini se datorează şi reacției romantice la noţiunea de sistem, reacţie 
reprezentată prin filosofi ca Nietzsche sau Kierkegaard. În plus, critica lui I. Kant 
referitoare la ezoterismul Scrisorii VII, critică motivată de raționalismul iluminist şi 
orientată în special spre domeniul politic, a exercitat, de asemenea, o mare influenţă. 
Astfel, acestea au fost principalele aspecte care i-au determinat pe mulţi comentatori 
platonicieni din secolul al XIX-lea şi din secolul nostru, cum ar fi: E. Zeller, P. Shorey, 
P. Natorp sau C. Ritter, să considere eliminat, pentru totdeauna, ezoterismul platonician. 


2. „„Doctrinele nescrise“ în secolul al XX-lea 


Cu toate acestea, secolul nostru a readus în atenţia unora dintre comentatorii 
platonicieni o serie de pasaje aristoteliciene, în special cele din Metafizica, dar şi din alte 
lucrări, în care se fac referiri clare la „doctrinele nescrise“ (&ypapa ðóyuata)’. Este vorba 
de anumite doctrine menţionate ca fiind platoniciene, dar care nu apar enunțate ca atare în 
Dialoguri. Aceasta a dus la formularea ipotezei potrivit căreia „misterioasele“ doctrine 
s-ar referi la teoriile pe care Platon le-a susţinut în cadrul Academiei. Aşa a început o 
activitate intensă de reconstruire a acestei gândiri exprimate oral, dar nu şi în scris. 

Léon Robin este primul care realizează un studiu asupra menţiunilor lui Aristotel 
referitoare la teoria Ideilor şi identificarea lor cu Numerele în celebra lui lucrare La 
Théorie platonicienne des Idées et des Nombres d'après Aristote, apărută la începutul 
secolului.” Concluzia importantă la care ajunge Robin este că interpretarea lui Aristotel 
„pare să ne pună pe urmele unui Platon neoplatonician“!. Urmează un nou studiu în 
care Robin compară rezultatele obţinute cu textul Dialogurilor!!. Platon ar fi construit o 
ontologie nouă începând cu Parmenide. Teoriile pe care le găsim în Sofistul, Omul Politic 
şi Philebos sunt în acord cu mărturiile lui Aristotel. Nu mai era vorba de două lumi 
diferite, ci de o singură realitate şi de o singură lume, dar în grade variate de ordine şi 
dezordine, de fiinţă şi neființă în funcţie de gradul în care inteligenţa, raţiunea stăpânea 
pe baza măsurii matematice, raţionalizante.” Robin devine astfel adeptul interpretării 
genetice sau evolutive a gândirii platoniciene. J. Stenzel, W.D. Ross, O. Toplitz, F.M. 
Cornford, Ph. Merlan, P. Wilpert vor susţine şi ei schema unui platonism evolutiv. În 
această orientare, doctrina orală platoniciană se va situa pe acelaşi plan cu opera scrisă 
şi va reprezenta perioada de bătrâneţe a gândirii lui Platon. Ei vor acorda o importanţă 
semnificativă Doctrinelor nescrise în scopul clarificării unor teme filosofice care apar în 
Dialoguri şi care şi-ar păstra caracterul aporetic dacă nu s-ar face apel la tradiţia indirectă 
referitoare la învăţământul oral. De pildă, D. Ross” polemizează vehement cu H. Cherniss 
care a afirmat în una dintre lucrările sale!“ că Platon nu ar fi predat nimic în cadrul 
Academiei şi că Aristotel ar fi dedus totul din Dialoguri. Dând ca exemplu celebrul 
fragment din Phaidros 275c-277a despre superioritatea oralităţii asupra textului scris şi 
pasajul din Scrisoarea VII 341c-342d, Ross se întreabă dacă putem să ne imaginăm 
măcar că Platon nu ar fi discutat cu discipolii săi. Singurul răspuns pe care şi-l dă: “It is 
really unthinkable“! În plus, el consideră că Legile, fiind un text foarte lung şi mai puţin 

metafizic, în opinia lui, ar putea constitui un exemplu al conversaţiilor îndelungi ce au 
avut loc în întrunirile Academiei. 


3. Ezoterism şi exoterism platonician 


W. Jaeger este cel care a definit tratatele aristoteliciene drept cursuri de Şcoală 
(ezoterice) deosebindu-le de Dialogurile literare publicate (exoterice), iar cunoaşterea 
doctrinelor nescrise platoniciene trebuia să contribuie la lămurirea relaţiilor între filosofia 
platoniciană şi cea aristotelică deoarece lecţiile orale puteau fi comparate cu textele 
aristotelice păstrate. J. Burnet şi A. Taylor au reluat această distincţie dintre o doctrină 
exoterică şi una ezoterică. Ei sunt de părere că întreaga noastră cunoaştere referitoare la 
învăţământul ezoteric platonician depinde de mărturiile aristotelice”. 

Se cuvine să semnalăm semnificaţia dată termenului „ezoterism“ de către adepţii 
acestei orientări de cercetare. C.G. Gadamer respinge conceptul de „doctrină ezoterică“ 
în sensul de „doctrină secretă“!*. Autorul consideră că nu e vorba de o învăţătură secretă 
asemeni celei specifice iniţierii religioase, ci e vorba de o educaţie orală, specifică 
activităţilor din Academia platoniciană. Acest tip de educaţie asigură o anumită impresie 
de continuitate care răzbate şi din diversele pasaje introductive ale Dialogurilor. 

Reprezentanţii Şcolii de la Tubingen au demonstrat că Dialogurile aparţin genului 
protreptic. În acest sens, Gadamer îl citează pe K. Gaiser”. Trebuie să menţionăm faptul 
că Gadamer nu este un fervent adept al orientării ezoterice, dar consideră că încă în 
dialogurile de tinereţe apar referiri la preocupările dominante în etapele ulterioare însă, 
pe de altă parte, consideră că Dialogurile trebuie să rămână elementul de bază în orice 
analiză a gândirii platoniciene. 

La rândul lui, Gaiser consideră că termenul “ezoterism“ are o semnificaţie distinctă în 
cazul lui Platon. El vorbea despre învăţăturile sale doar discipolilor lui care aveau cunoştinţele 
sau competenţa necesară. Deci, ezoteric ar însemna competenţă într-un domeniu”. 

M.D. Richard consideră că sintagma „învăţământ oral“ cuprinde tot ceea ce nu era 
destinat publicării. lar doctrinele nescrise se adresau unui grup restrâns din cadrul 
Academiei. Iată de ce, învăţământul oral mai este supranumit învăţământ ezoteric sau 
latura ezoterică a gândirii platoniciene. Termenul „ezoteric“ ar avea în acest caz o conotaţie 
particulară referindu-se la cercetările şi învăţăturile din interiorul Academiei în opoziţie 
cu Dialogurile destinate unui public larg, de unde decurge şi caracterul lor exoteric!?. 


4. Respingerea ipotezei unui învăţământ oral platonician 


H. Cherniss pare să fie cel mai radical dintre criticii acestei ipoteze. În lucrările 
sale: Aristotle’ s Criticism of Plato and the Academy, publicată în 1944 şi The Riddle of 
the Early Academy, publicată în 1945” sunt expuse argumentele lui în favoarea respingerii 
ipotezei ezoterismului platonician. Mai întâi, referitor la pasajul din Phaidros în care 
este condamnat textul scris, Platon ar exclude propriile lui Dialoguri, iar Scrisoarea VII 
nefiind acceptată ca autentică, nu avem argumente în favoarea susţinerii existenţei unui 
învăţământ oral platonician. Apoi, Cherniss consideră că Aristotel nu a avut, în ceea 
ce-l priveşte pe Platon, nici o altă sursă de informare în afara Dialogurilor; imaginea 
deformată pe care ne-ar oferi-o Stagiritul despre mentorul lui s-ar datora unor „extrapolări 
aventuroase pornind de la Dialoguri sau unei false proiectări în platonismul lui Platon 
însuşi a unor doctrine care ar fi apărut ulterior, o dată cu Speusip şi Xenocrate“?!. 

Printre cei care resping cu vehemenţă ipoteza învăţământului oral se numără 
cercetătorul american G. Vlastos şi şcoala americană organizată şi condusă de el, M. 
Isnardi Parente, G. Watson, E.N. Tigerstedt, R. Turnher, H. Meissner et. all. 


5. Contribuția Şcolii de la Tubingen în determinarea doctrinelor majore 
ale învățământului platonician oral 


Aşa cum am văzut în paginile anterioare, interesul pentru „doctrinele nescrise“ se 
reactualizează după o pauză de peste un veac, la începutul acestui secol prin L. Robin. 
Acest interes va cunoaşte, cu timpul, forme tot mai clare de expresie. Ca o replică, parcă, 
la atitudinea romantică germană, tot gânditorii germani vor fi cei care îşi vor îndrepta 
atenţia spre învăţământul oral. Este vorba de doi mari comentatori platonicieni din secolul 
nostru: Konrad Gaiser şi Hans Krămer. Ei vor pune bazele unei adevărate şcoli de cercetare 
a învăţământului oral platonician cu sediul la Universitatea din Tubingen. Este semnificativ 
că lucrările celor doi încep să fie publicate în deceniul şase al secolului nostru după o 
perioadă de peste patru decenii de la primele semnalări ale importanţei doctrinelor nescrise. 
Interpretarea „genetică“, aşa cum o numeşte M.D. Richard, plasează doctrinele orale pe 
acelaşi plan cu doctrinele expuse în Dialoguri. Şcoala de la Tubingen respinge teoria 
genetică afirmând că în spatele teoriei Binelui se află teoria principiilor, a principiului 
Unu. În timp ce Krämer a încercat să demonstreze realitatea istorică a doctrinelor nescrise 
la Platon, Gaiser a căutat să dezvăluie temele mari la care se referă aceste doctrine. 

Un fapt demn de atenţie este că în perioada în care reprezentanţii Şcolii de la 
Tubingen ajungeau la aceste concluzii şi îşi publicau rezultatele cercetărilor lor, alţi 
comentatori care nu sunt adepţii direcţiei acestei Şcoli ajungeau la aceleaşi concluzii 
fără să pornească de la afirmarea teoriei principiilor ca primordială. Este, în special, 
cazul cunoscutului cercetător P. Kucharski care publica în anii ‘50 o serie de studii” în 
care este demonstrat interesul lui Platon pentru numere şi temeiul matematic al teoriilor 
sale. Tocmai din această cauză, deşi acest capitol are în vedere o succintă prezentare a 
coordonatelor majore ale cercetărilor Şcolii de la Tubingen, pe parcursul întregului nostru 
demers vom avea mereu în vedere şi concluziile la care a ajuns Kucharski. De fapt, teza 
ezoterismului platonician este încă destul de greu admisă, dar, asemeni lui Kucharski, 
tot mai mulţi cercetători ţin seamă de această nouă imagine a platonismului. În mediile 
germanofone, trebuie menţionată contribuţia lui Th. A. Szlezak privitoare la forma 
dialogului şi pretinsa neconcordanţă cu ezoterismul” sau interpretarea neohegeliană a 
lui V. Hosle ori lucrările lui I. During şi H. Happ pentru relaţia dintre platonismul oral şi 
filosofia peripateticienilor. Studiile altor comentatori germani: H.G. Gadamer, K. Oehmer, 
H.M. Baumgartner, J. Lohmann, E. Schmalzriedt, H. Gundert şi C. F. von Weizsacker 
au contribuit simțitor la dezbaterile legate de învățământul oral platonician. 

J. Annas, W.K.G. Guthrie şi J.N. Findlay sunt reprezentanții spațiului anglofon în 
acelaşi domeniu. Trebuie menţionat că W.K.G. Guthrie, J. Annas şi H.G. Gadamer 
păstrează o atitudine intermediară. În Franţa au apărut o serie de studii ale lui P. Aubenque, 
J. Pepin şi J. Brunschwig, iar M. Untersteiner şi G. Reale sunt cercetătorii cei mai 
cunoscuţi în Italia în domeniul doctrinelor nescrise”. 

B. Doctrinele majore ale învăţământului oral platonician 
în viziunea Şcolii de la Tubingen 
1. Distincția dintre discursul oral şi textul scris 


În cele ce urmează vom încerca să facem o scurtă prezentare a celor mai importante 
doctrine platoniciene incluse de reprezentanţii ezoterismului în învăţământul oral 
platonician. 

M.D. Richard afirmă că temeiul învăţământului oral îl reprezintă cercetarea 
cauzelor ultime (oirtat), a principiilor ultime (&pyat) şi a elementelor primordiale 
(o7oryeto). Toate aceste teme fundamentale se regăsesc în câteva doctrine care intră 
sub umbrela noţiunii de „doctrine nescrise“. Acestea ar fi: teoria sau doctrina 
principiilor ultime, teoria Ideilor-numere şi teoria polivalenţei funcţionale a principiilor. 
Evident, fiecare teorie cuprinde o serie de aspecte importante care vor fi prezentate 
sumar în cele ce urmează. Pentru aceasta, vom trece mai întâi în revistă pasajele din 
Dialoguri care fac trimiteri la o cunoaştere mai aprofundată, aceea orientată spre 
principii şi cauze ultime. 

Vom începe prin a menţiona pasajul 340-345 din Scrisoarea VII şi pe cel din Phaidros 
274b-278e în care este abordată relaţia dintre oralitate şi scris şi sunt menţionate marile 
avantaje ale dialogului oral. În rezumat, textul scris este unul fix, condamnat la neputinţa 
de a evolua, de a fi ameliorat; el are un caracter încifrat, iar transmiterea lui poate genera 
interpretări false. Discursul oral este viu, supus devenirii, ameliorării. În Phaidros, 
concluzia atrage după sine şi o distincţie importantă pentru studiul nostru şi la care vom 
reveni în capitolele următoare. Este distincţia dintre filosof, ca adept al discursului oral, 
viu şi scriitor. Filozoful nu fixează prin scris (278d) ceea ce e cu adevărat important 
pentru el, căci cunoaşte lucruri mult mai preţioase (riu6Trepo) decât conţinutul scrierilor 
sale care sunt de mai mică valoare. 

Există şi alte idei semnalate în aceste pasaje şi care vor constitui teme importante 
ale analizei noastre: relaţia joc-seriozitate, imitaţie-adevăr. Nu facem decât să le 
menţionăm aici, urmând să le abordăm pe parcursul analizei noastre. Ceea ce se poate 
reţine este că aceste pasaje atrag atenţia asupra unei devalorizări a discursului scris. 


1.1. Sugestii privitoare la abordări ulterioare mai profunde 


Să vedem acum care sunt pasajele din Dialoguri semnificante pentru doctrina 
principiilor ultime. Gaiser consideră că aproape toate Dialogurile oferă sugestii în această 
direcţie. Toate acele pasaje în care se pune problema unei opoziții fundamentale şi a 
medierii termenilor opuşi pot reprezenta dovezi în acest sens. 

În Symposion ascensiunea de la frumuseţea sensibilă, imperfectă, spre cea perfectă; 
în Parmenide, prin opoziţia dintre Unu şi Multiplu; Sofistul — genurile cele mai generale 
şi opusele lor; Omul Politic prin opoziţia dintre ordine şi dezordine, dintre comensurabil 
şi incomensurabil; Philebos — aspectele legate de limită şi nelimitat şi genul mixt; 
Timaios, unde cosmologia se întemeiază pe opoziţia dintre forma inteligentă şi mişcarea 
mecanică şi diverse cărţi din Legi unde apare conflictul dintre Unu şi Multiplu. 

Krămer consideră că numai cu ajutorul teoriei principiilor putem construi coerent 
semnificaţia adevărată a cărţilor VI şi VII din Republica (cele referitoare la imaginea 
Soarelui şi analogia liniei divizate cât şi definiţia Binelui). 

Un alt element pe care adepții ezoterismului îl folosesc în favoarea susținerii 
învățământului oral constă într-o caracteristică specifică aproape tuturor dialogurilor: 
interlocutorul principal (Socrate, Străinul din Eleea sau Timaios) declară înainte de 
atingerea punctului culminant al demonstrației că nu poate să dea definiția esențială a 
aspectului analizat şi că va reveni probabil asupra lui, cu alt prilej. Explicaţia pe care 
o dau ezoteriştii ar fi următoarea: reținerea de care dă dovadă Platon în asemenea 
momente trimite la teoria principiilor şi se explică prin necesitatea protejării 
cunoştinţelor fundamentale în faţa unei proaste aplicări a lor de către cititori 
incompetenţi. lată câteva pasaje în care Platon nu dezvăluie cele mai înalte cunoştinţe 
(TIuLOTepo): 

— Protagoras 357b — Socrate nu dezvăluie adevărata natură a artei măsurării 
(petpetixý téxvn) (...) “Despre ce fel de tehnică şi ce fel de ştiinţă este vorba 
vom cerceta pe urmă“. 

— Charmides169a unde Socrate afirmă: „Ne-ar trebui un om mare, prietene, care 
să ştie să le lămurească aşa cum se cuvine pe toate, dacă sunt alcătuiri care nu au 
din fire puterea de a se răsfrânge asupra lor însele (npos E&vTo) ci doar asupra 
altora (npòs 6116)...“ 

— Euthydemos 290b-291a unde Clinias afirmă la un moment dat că „descoperirile 
pe care le-au făcut matematicienii le trec spre folosinţă dialecticienilor“. Această 
idee este lămurită, ulterior, în Republica 510c-sqq şi 531c-sqqg. 

— Menon 16e-77a — Socrate îi spune lui Menon că ar putea să dea definiţia 
conceptului figurii („figura e limita unui solid“) dacă nu ar fi obligat să participe 
la Mistere şi dacă ar putea rămâne alături de Socrate. Gaiser consideră că aluzia 
la Mistere are o semnificaţie specială aici sugerând finalitatea activităţii 
speculative. În pasajul menţionat, Gaiser consideră că ar fi sugerată definiţia 
limitei şi s-ar aplica analogiei dimensiunilor, adică ar fi vorba de acea definiţie 
care vizează principiul formal, în cazul dat, esenţa însăşi a virtuţii. 

— Republica VI — Socrate refuză să dea definiţia Binelui însuşi şi acceptă să 
dea doar definiţia imaginii binelui: „Dar mă tem că nu voi fi în stare... Însă... 
să lăsăm acum problema de a şti ce este Binele însuşi — ea este prea însemnată 
în raport cu actualul mers al discuţiei pentru a ajunge, cel puţin în momentul 
de faţă, la opinia mea despre el...“ (506d-e). Chiar şi în punctul culminant în 
care defineşte Ideea Binelui ca fiind cauza realităţii şi a cunoaşterii 
(508e-509c-d), Socrate recunoaşte că nu epuizează nici măcar analogia 
soarelui. Chiar şi în mitul peşterii din Cartea VII, cele afirmate despre Bine 
nu au un caracter definitiv şi complet. Acelaşi demers laborios este realizat 
pentru descoperirea esenței sufletului. „Există însă un alt drum, mai lung şi 
care ia mai mult timp, ce poartă într-acolo — şi totuşi el e pe măsura celor 
spuse şi cercetate înainte.“ (435d). 

— Phaidros are şi el semnificaţie dublă: dezvăluie esenţa sufletului (246a), dar 
numai în modul în care ea apare (este imagine a esenței) şi, în acelaşi timp, are 
în vedere „țeluri mari“ (274a), adică Ideea de Bine. 

— Sofistul 254c — Străinul renunţă să cunoască Fiinţa şi Nefiinţa în esenţa lor şi se 
mulţumeşte să le considere în imaginea oferită de genurile cele mai înalte. ,,...chiar 
dacă n-am putea prinde prea limpede cu mintea atât fiinţa lucrurilor, cât şi nefiinţa 
lor, măcar să nu fim cu totul lipsiţi de raţiunea lor...“. 

— Omul Politic 258cd, unde apare problema măsurii juste care indică depărtarea 
egală a binelui atât de exces, cât şi de lipsă. Cu toate acestea, determinarea 
“esenței însăşi a exactitudinii“ este exclusă pentru moment căci e considerată a 
fi o problemă prea grea, pentru moment. Rezultatele obţinute formează doar o 
bază pentru o ţintă mai dificilă. 

— Timaios 48c unde se afirmă următoarele: „Cât despre noi, acum, să ne mărginim 
la atâta: nu este cazul să vorbim nici despre principiul originar, nici despre 
principiile (sau cum ar mai vrea cineva să le numească) ale tuturor lucrurilor, 
dacă nu de altceva, măcar din pricina greutăţii de a explica ce gândim prin 
prezenta noastră metodă de expunere. 

Potrivit opiniei lui Krämer”, dialogul Filosoful ar fi trebuit să cuprindă o imagine 
gigantică de ansamblu asupra ordinii axiologico-categorială a lumii senzoriale plasată 
într-un univers ontologic de factură matematico-logică a lumii inteligibile. Ar fi fost 
„Dialogul Dialogurilor “. 

Pasajele menţionate demonstrează că rezervele lui Platon în enunţarea temelor 
principale ale cercetării sale nu trimit la un vid al cunoaşterii lui, ci la un nivel de 
cunoştinţe care depăşea cu mult nivelul discuţiilor acelui moment. Socrate stabileşte 
limitele demersului său dialectic în funcţie de nivelul de cunoaştere, de competenţa 
interlocutorilor săi”. Iar aceştia acceptă atitudinea lui Socrate pentru că devin conştienţi 
de propriile lor limite în cunoaştere, cum e cazul lui Glaucon”. 


1.2. Prelegerea despre Bine 


Un discipol al lui Aristotel pe nume Aristoxenus menţionează cele amintite deseori 
de Aristotel însuşi despre prelegerea publică a lui Platon „Despre Bine“ (nepi 7oya800)%. 

Este ştiut faptul că însemnările celor care au participat la această prelegere scot în 
evidenţă dezamăgirea resimţită de publicul larg, dezamăgire cauzată de faptul că Platon 
a tratat tema Binelui în termeni matematici şi cu ajutorul unui limbaj care era neclar, 
chiar ininteligibil pentru mulţi dintre cei prezenţi la acea prelegere publică. 
W.K.C. Guthrie” respinge importanţa semnificației acestei prelegeri considerând-o o 
problemă fără răspuns, un simplu „red herring“ care nu merită o atenţie specială. 
K. Gaiser” ţine să demonstreze că mărturiile referitoare la prelegerea lui Platon sunt 
departe de a fi atât de nesemnificative şi că însăţi prelegerea nu trebuie considerată „a 
red herring“. El menţionează o serie de mărturii privitoare la aceeaşi prelegere. Simplicius 
scria în comentariile lui In Aristotelis Physica, p. 151, 6-11 Diels şi la p. 453, 25-31 în 
care îl citează pe Alexandru din Aphrodisia care afirma că, potrivit concepţiei lui Platon, 
primele principii care includ înseşi Ideile sunt Unu (tò ëv) şi Diada nedeterminată (A 
5vas &opLorog) pe care o numea Marele şi Micul (uéya koti uikpov) după cum menţiona 
şi Aristotel în lucrarea lui Despre Bine. Aceleaşi informaţii sunt oferite, afirmă amintitul 
Alexandru din Aphrodisia, de către Speusip şi Xenocrate şi alţi participanţi la prelegerea 
lui Platon „căci toţi aceştia au scris pentru a consemna învăţăturile lui Platon“. 

Alături de însemnările lui Simplicius, Gaiser menţionează mărturiile lui Themistius 
şi Proclosi!. 

Pe lângă aceste texte, Gaiser mai menţionează şi trei fragmente comice despre Binele 
lui Platon. Gaiser presupune că cei trei autori care au fost contemporani sau aproape 
contemporani cu Platon, se referă la prelegerea descrisă de Aristoxenus. 

1. Într-un fragment din Alexis”, un musafir flămând spune: “Mănânc orice şi 
oriunde, chiar dacă nu e o mâncare caldă. Binele, aşa cum spune Platon, e bun 
oriunde — dacă mă-nţelegi; iar ceea ce-i plăcut, e plăcut oriunde, fie aici, fie 
aiurea“. 

2. Într-un fragment din Amphis*, un sclav îl descurajează pe stăpânul care vrea să 
se căsătorească cu o tânără: “Binele ce-l vei dobândi de la ea nu va fi mai mare 
decât Binele lui Platon.“ 

3. Iar pentru Philippides* Binele lui Platon e sinonim cu cea mai mare fericire 
omenească. „Ascultă la mine, ar trebui să nu te căsătoreşti niciodată şi să trăieşti 
fericit. Binele lui Platon asta vrea să spună, Pheidylus: nu-ţi lua nevastă şi nu-ţi 
încerca norocul în alte lucruri de felul acesta“. 

Concluzia lui Gaiser: majoritatea iubitorilor de teatru auziseră despre Binele lui 
Platon. Devenise chiar proverbial şi avea semnificaţia a „ceva de importanţă universală, 
dar greu de înţeles“.%5 

Din însumarea diverselor mărturii despre doctrina platoniciană a Binelui ca Unu, 
mărturii adunate de doxografi, se pot extrage aspectele fundamentale ale doctrinei 
platoniciene a primelor principii. Binele, excelența (&pern) unui lucru este probat de 
caracterul permanent al lui, de frumuseţea şi forma lui. Dar aceste calităţi depind de 
ordine (1&&1s, KOGpos), adică de o bună proporţionare a părţilor în cadrul întregului. Ca 
urmare, temeiul ordinii este unitatea şi deci aceasta sau caracterul de a fi unu (one-ness) 
este cauza tuturor celor bune sau a binelui însuşi. 

Dar lumea sensibilă este expresia dezordinii şi a lipsei binelui, într-un cuvânt, a 
multiplului nedeterminat. Cele două principii acţionează împreună, unul dintre ele fiind 
dominant. Ramurile matematicii stau mărturie, dezvăluie modul în care unitatea şi ordinea 
se transformă treptat în multitudine nedeterminată şi dezordine. 

Aritmetica şi geometria pot demonstra „modul în care numerele raţionale întregi 
devin complet iraționale prin intermediul combinării cu diverse tipuri de cantităţi 
incomensurabile. Cunoaşterea armoniei şi astronomiei ne ajută să descoperim că sunetele 
se bazează pe relaţii numerice şi că mişcarea corpurilor celeste nu este una întâmplătoare, 
ci respectă o ordine logică. Astfel, matematica a devenit pentru Platon modelul care 
poate dezvălui cel mai corect şi mai precis că toate manifestările lui &pern depind de 
ordine şi unitate.“ 

Gaiser consideră că aceste teorii platoniciene sunt probate chiar şi astăzi, prin 
cercetările oamenilor de ştiinţă şi a filosofilor. El menţionează ideile exprimate de Alfred 
North Whitehead în 1941, în articolul „Mathematics and the Good“ în care se fac 
referiri directe la prelegerea lui Platon despre Bine. Whitehead consideră că Binele 
înseamnă guvernarea ordinii, formei şi a structurii, iar răul este lipsa lor”. 

În articolul mai sus prezentat, Gaiser încearcă să ofere o explicaţie pentru faptul 
că această prelegere despre Bine nu e menţionată în Scrisoarea VII a cărei autenticitate 
a fost pusă la îndoială de mulţi comentatori platonicieni (printre care de H. Cherniss), 
dar pe care Gaiser o susţine cu convingere şi argumente. El consideră că Scrisoarea 
VII a fost scrisă curând după moartea lui Dion (354 a.Cr.) şi înaintea prelegerii despre 
Bine. Autorul citează un pasaj din Scrisoare (341de)*, care vine în sprijinul afirmației 
sale: formularea respectivă nu şi-ar mai fi avut rostul dacă Platon ar fi încercat deja 
să-şi facă publică doctrina principiilor. Cât priveşte pasajul de la 343cd* în care Platon 
menţionează cât de uşor este să pari ridicol când încerci să dai expresie directă Ideilor. 

Gaiser consideră că el se referă la dezbaterile din interiorul Academiei în faţa unor 
discipoli încă insuficient pregătiţi. Explicaţia este doar pe jumătate satisfăcătoare, dar 
nu ne propunem aici să dezbatem asemenea atitudini adoptate cu privire la pasaje 
problematice din textele platoniciene. Gaiser consideră că prelegerea Despre Bine a 
avut loc după compunerea Scrisorii VII, adică între anii 355 şi moartea lui Platon 
(348-347 a.Cr.). Autorul consideră că această prelegere târzie nu constituie o probă 
pentru teoria susţinută de adepţii orientării evoluționiste în gândirea lui Platon. Ea ar 
fi o dovadă că Platon îşi concepuse cu mult timp înainte doctrina principiilor şi oferă 
în continuare motivații posibile pentru această „întârziere“. Printre aceste motivații 
enumerăm: elitismul practicat de cei din Academie, faptul că Platon nu era un 
simpatizant al democraţiei nici prin originea lui, nici prin atitudinea lui politică. Măcar 
numai aceste două aspecte puteau genera suspiciuni cu privire la întrunirile din 
Academie şi bănuieli că aceasta i-ar putea încuraja pe adepţii tiraniei. 

Instructiv în acest sens este faptul că Platon era deseori ironizat în comediile vremii. 
Gaiser menţionează că s-au păstrat 17 pasaje în care sunt atacați Platon şi şcoala lui. 
Unul dintre comediografi, Aristophon, a scris o comedie întreagă dedicată lui Platon“ 
în care abordează viaţa ascetică a filosofilor. Este evident că Platon a simţit asemănarea 
dintre pericolul care plana asupra lui şi cel care îi pecetluise soarta lui Socrate, după 
cum decurge din Apologie, unde Platon consideră că o mare responsabilitate pentru 
acuzele aduse lui Socrate se datorează şi comediei Norii a lui Aristophan. 

Caracterul „misterios“ al discuţiilor din Academie era un subiect favorit al 
comediilor. Fragmentul 180 din Alexis: „Să vorbeşti prostii între patru ochi cu Platon““!. 
Concluzia lui Gaiser este că prelegerea Despre Bine a fost unica prelegere „populară“ 
despre principii susţinută cu scopul de a calma spiritele înfierbântate ale vremii. 

Am ţinut să prezentăm rezumativ opiniile expuse de Gaiser despre prelegerea lui 
Platon pentru a realiza o imagine mai clară asupra contextului cultural şi politic din 
Atena lui Platon şi pentru a sugera mai apăsat că învăţământul oral din Academie a fost 
o realitate de care trebuie să se ţină seama în înţelegerea operei platoniciene scrise. Mai 
este de menţionat că există o mărturie din care se poate deduce că Platon ţinea în mod 
regulat prelegeri sau discursuri despre Bine în Academie: Simplicius” deţine informaţia 
de la Alexandru din Aphrodisia, comentator din sec. II. Krämer susţine ideea acestor 
prelegeri academice pe baza unor demonstraţii lingvistice. În textele menţionate apare 
termenul de &xpóaoıs care era echivalentul termenului npaypateta şi desemna un ciclu 
de cursuri pe care Aristotel le ţinea în Lyceu. Termenul apare asociat cu Ilepi T&yo00% 
(Despre Bine), discursul lui Platon în pasajul I, 1, 1782a 23-30 din Magna Moralia a lui 
Aristotel. Faptul că prelegerea publică şi cursurile academice poartă acelaşi titlu probează, 
credem noi, importanţa pe care Platon o acorda subiectului şi faptul că teoria în cauză 
avea mai multe registre de abordare. 

În ceea ce priveşte datarea prelegerii publice, Krămer considera că ea ar fi avut loc 
înainte de redactarea Republicii şi, astfel, ea ar aparţine perioadei în care Platon a întemeiat 
Academia. Aşa s-ar explica, în opinia lui Krämer, insistența lui Platon din Republica cu 
privire la necesitatea pregătirii riguroase matematico-dialectice a discipolilor. Considerăm 
că interpretarea lui Gaiser, menţionată mai sus, este mai aproape de realitate. Este destul 
de greu de acceptat că Platon ar fi avut deja acumulate şi rezolvate toate problemele 
legate de teoria principiilor, a cauzelor prime şi chiar a dialecticii încă de la înfiinţarea 
Academiei“. Acestea şi alte dezacorduri dintre reprezentanţii Şcolii de la Tubingen 

dezvăluie dificultățile interpretării, dar nu resping ideea unei faze incipiente a 
ezoterismului anterior Dialogurilor de maturitate. 

Cât priveşte transmiterea cursurilor Despre Bine există o adevărată tradiție indirectă 
care cuprinde un număr semnificativ de texte-mărturii. În comentariul lui la Fizica lui 
Aristotel, Simplicius se referă la însemnările pe care Aristotel însuşi şi discipolii lui 
le-au făcut în timpul întrunirilor din Academie. Mai sunt menţionaţi Speusip, Heraclid 
şi Hestie, cât şi alţi discipoli ai lui Platon, de astă dată“. Tot Simplicius relatează şi 
mărturia lui Porphyr”. O altă mărturie importantă aparţine lui Diogene Laertiost€. Nu 
trebuie omise nici mărturiile lui Hesichius şi Ptolemeu. 

Richard atrage atenţia că pentru reconstruirea Cursurilor Despre Bine este necesară o 
lectură atentă şi a textelor care nu menţionează expres numele lui Platon. Exemplul de bază 
îl constituie textele lui Aristotel care, de multe ori, foloseşte formulări ca „unii“ sau „anumiţi“. 
Speusip şi Xenocrate îi atribuie de obicei lui Pythagora şi pitagorismului doctrinele 
platoniciene. În studiul des menţionat al lui Richard este prezentată o schemă cronologică a 
transmiterii mărturiilor despre învăţământul oral platonician pe care ne permitem să o 


reproducem pentru a oferi o imagine sugestivă a ceea ce este numit „tradiţie indirectă“. 


2. 


2.1. Probleme legate de stabilirea principiilor şi deducerea treptelor fiinţei 


În acest subcapitol vom porni de la câteva aspecte metodologice. Reprezentanţii 
Şcolii de la Tubingen consideră că fundamentul demersului filosofic îl reprezintă căutarea 
principiilor ultime ale realului. Analogia dintre structura limbii şi aceea a fiinţei este 
deseori semnalată în Dialoguri, de pildă în Timaios 48bc: „Trebuie să examinăm însăşi 
natura apei, a focului, a aerului şi a pământului în starea lor de dinainte de naşterea 
cerului. Căci până acum nimeni n-a explicat naşterea lor, deşi vorbim ca nişte oameni 
care ar şti ce anume este focul şi fiecare dintre acestea, postulându-le ca principii originare 
— elemente ale universului, asemănându-le cu literele din care el e alcătuit: deşi cineva, 
fie şi slab de minte, n-ar trebui să le compare, în cadrul acestei analogii, nici măcar cu 
silabele““. G. Reale consideră” că teoria platoniciană a principiilor expusă mitologic 
este specifică gândirii religioase a grecilor. Teoria ar exprima în formă filosofică o schemă 
a gândirii greceşti. Haos şi Gaia sunt două zeități mitice şi simbolice pentru două entităţi 
opuse: amorfia şi forma, nelimitatul şi limitatul, dezordinea şi ordinea. Mai mult chiar, 
potrivit Paulei Philippson pe care o citează Reale” „o formă polară e structura de bază a 
teogoniei greceşti şi a gândirii greceşti în general“. 

Această structură fundamentală funcţionează şi la gânditorii presocratici. Parmenide 
aminteşte de cele două aspecte antitetice: lumina şi întunericul — „După ce totul a căpătat 
numele de lumină şi de întuneric, iar aceste denumiri — potrivit puterilor fiecăruia — s-au 
aplicat unui lucru sau altuia, totul e deopotrivă plin de lumină şi de nevăzută noapte, 
amândouă egale de vreme ce nimic nu ţine exclusiv de una sau de alta“*!. Despre Pythagora 
şi pitagoricieni, Aristotel afirma: „Drept elemente ale numărului, ei socot perechea şi 
neperechea, iar dintre acestea primul este infinit, celălalt finit. Unitatea provine din 
amândouă elementele, iar numărul din unitate““?. Philolaos, în lucrarea Despre univers, 
afirmă: „În mod necesar lucrurile existente sunt toate fie delimitări ce mărginesc, fie fără 
de margine (nerpa), fie totodată limitate şi nelimitate“.” Iar despre Empedocle, Aristotel 
afirma, în aceeaşi ordine de idei: “ca principii propriu-zise care pun în mişcare elementele, 

stabileşte Philia şi Neikos. Căci elementele trebuie să dăinuie mişcate succesiv o dată unite 
de Philia, altă dată dezbinate de Neikos“.** Şi, în sfârşit, Stagiritul consideră că în ceea ce 
priveşte „perechile de contrarii, se ştie că de fiecare dată unul din temeiuri este privaţia, 
iar toate contrariile se pot reduce la opoziţia dintre Fiinţă şi Nefiinţă şi la cea dintre Unu 
şi Multiplu... Aproape toţi cercetătorii sunt de acord că lucrurile şi substanţele constau din 
contrarii; cel puţin toţi au recunoscut că principiile se reduc la contrarii...“ 

Ceea ce îl deosebeşte pe Platon de predecesorii lui este faptul că el reuşeşte să 
facă saltul de la planul fizic la planul metafizic. Acest al doilea registru de cercetare şi 
care va cuprinde teoria Ideilor şi a principiilor ultime este ceea ce Reale numeşte 
„seconda navigazione“. Filosofia preplatonică a abordat problema principiilor la un 
nivel fizical, dar în manieră teoretică şi cu metode specifice: gânditorii preplatonicieni 
au teoretizat cumva opinia comună. Platon, în schimb, a avut în vedere teoria lui 
Anaxagoras în care intelectul (vos) este cauză a tot ce există. Pentru Platon, vods 
ordonează totul în cel mai bun mod. 

Al doilea nivel al cunoaşterii, specific de astă dată lui Platon, duce la cunoaşterea şi 
înţelegerea registrului inteligibil al fiinţei (tò őv). „Această seconda navigazione înseamnă 
descoperirea unui nou tip de cauză — realitatea inteligibilă. Toate lucrurile se explică 
pornind de la ea“. Lucrurile frumoase se explică prin Frumosul în sine, lucrurile mari 
şi cele mici, prin Marele şi Micul în sine. Caracterul ontologic al acestor entităţi este 
bine conturat încă din Phaidon 74a, 99d-100a. Este vorba de două niveluri de existenţă: 
cel fenomenal, al sensibilului şi cel superior, al inteligibilului. 

Giovanni Reale semnalează că noţiunea de inteligibil este creaţia lui Platon, dar că 
există încercări anterioare de conturare a acestei noţiuni, în special la Anaximene şi Melissos. 
Pentru Anaximene, aerul era principiu al tuturor lucrurilor şi este necorporal (&6OHATOS). 
Melissos afirmă că „dacă fiinţa este, ea trebuie să fie una; dacă e una, trebuie să nu aibă 
trup căci de-ar avea grosime, ar avea şi părţi şi atunci n-ar mai fi una“. Gomperz considerăs* 
că pentru preplatonicieni, necorporalul însemna ceea ce nu are formă determinată în sens 
fizic, ceea ce este &owuaros. Platon va modifica semnificaţia; la ele, necorporalul depăşeşte 
caracterul material, fizic, devine o formă inteligibilă, cauză non-fizicală a lucrurilor fizice. 
Iată un pasaj din Phaidon 85e: „S-ar putea spune că într-o liră acordată, armonia e invizibilă, 
incorporală, cu desăvârşire frumoasă, divină în timp ce lira însăşi şi coardele ei, acestea 
sunt corpuri şi ca atare corporale, compuse, telurice“.* 

Întemeind inteligibilul, Platon descoperă teoria Ideilor ca prim pas în această 
seconda navigazione, urmând ca pasul definitiv să fie realizat prin abordarea teoriei 
principiilor. Reale atrage atenţia că această schemă ascensională a deducerii 
inteligibilului nu presupune cu necesitate şi o succesiune în timp a trecerii de la teoria 
Ideilor la cea a principiilor. Unii reprezentanţi ai Şcolii de la Tubingen (Krămer şi 
Gaiser în special) consideră că teoria principiilor este prezentă deja în Dialogurile de 
maturitate, în forme mai mult sau mai puţin explicite şi că Platon a pornit de la 
această teorie dezvoltând apoi teoria Ideilor“. Demersul din Phaidon este reluat în 
Republica 510a-511c şi apoi în Parmenide, unde este respectată aceeaşi schemă a 
demersului: a) este expusă critic teoria Ideilor; b) sunt prezentate explicit unele 
argumente ale teoriei principiilor. Sofistul schimbă perspectiva — foloseşte doar câteva 
Idei numite genuri supreme şi pe care Reale le numeşte Metaidei şi nu se aminteşte 
nimic despre întreg, deci nici despre principii. Philebos reconfirmă demersul major şi 
pune în relaţie tematica axiologică cu cea ontologică. 

H. Krămer este unul dintre cei care afirmă că teoria principiilor ocupă poziţia 
fundamentală şi iniţială şi care, ulterior a cunoscut o dezvoltare a aspectelor ei particulare. 
El oferă spre exemplificare, unele pasaje din Dialogurile de tinereţe şi maturitate care 
sugerează anumite preocupări pentru teoria principiilor: Lysis, primul prieten (1pOTov 
pthov); Smp. — Frumosul în sine şi gradele ontologice de frumuseţe; Phdn. 97cd — Binele, 
cauză finală. Rep. — Binele în sine şi analogia Soarelui; Phdn. şi Phlb. — Binele în sine 
are caracter universal şi metafizic, nu e doar uman, se ridică astfel la nivelul Ideii de Bine 
care este deasupra esenţelor (En&kerva ts oòctas) aşa cum apare în Rep. 509b. În Grg. 
apare conceptul de ordine — (r&&1s) care e unul din aspectele determinante ale Binelui 
(Rep. 506a, 517c, 540c). Tot în Rep. apare conceptul de Unu ca unitate şi întreg. Statul 
trebuie să fie unul, omul trebuie să fie unitar, esenţa Binelui însuşi este unitatea”. 

În doctrinele nescrise, în registrul axiologic, Unu-Binele produce, prin delimitarea 
Multiplului ordinea (r&£1s) şi stabilitatea (npeputo). 


2.2. Metoda euristică 


După descoperirea inteligibilului, problema care se punea era următoarea: care era 
metoda adecvată pentru a putea cunoaşte inteligibilul. Iată ce afirmă Aristotel în fr. B 33 
din Protreptic: „Ceea ce e anterior are şi mai mult caracterul unei cauze decât ceea ce este 
posterior; dacă acela e suprimat, va fi suprimat şi cel care-şi primeşte substanţa de la 
primul: liniile dacă numerele sunt suprimate; suprafeţele dacă liniile sunt suprimate, 
corpurile dacă suprafeţele sunt suprimate, ceea ce numim silabe dacă litera e suprimată“.% 
Ideea reapare în rezumatul făcut de Alexandru din Aphrodisia asupra Discursurilor Despre 
Bine sau în paragraful 65 din Codex Marcianus — Divisiones de unde menţionăm doar 
următorul pasaj: „Într-adevăr, suprimarea genului şi a diferenţei specifice duce la suprimarea 
speciei, ceea ce demonstrează că acestea sunt noţiuni anterioare speciei“.* Deci există o 
anterioritate şi o posterioritate logică, dar şi una ontologică a substanţei. Ideea e confirmată 
de Aristotel în Metafizica D 11, 1019a 24, unde Stagiritul o atribuie clar lui Platon. Toate 
acestea scot în evidenţă caracterul ontologic al inteligibilului platonician. 

Noţiunile de anterioritate şi posterioritate sunt strâns legate de acelea de „separare“ 
(Xopiou6s) şi de participare (ue0e&s). Anteriorul este că ceea ce este separat (Xâp1s), 
existenţa posterioară e condiţionată de altceva şi participă la acel altceva. 


2.3. Stabilirea principiilor 


Potrivit mărturiilor adunate, se poate afirma că Platon considera principiile ca 
fiind temeiurile care nu au alte cauze în afara lor. În fr. 35-36 din Protreptic, Aristotel 
reia metoda platoniciană: “Trebuie să existe o cunoaştere a cauzelor şi a elementelor 
înaintea cunoaşterii lucrurilor care le sunt posterioare. Căci acestea din urmă sunt doar 
parte a realităţii supreme şi realităţile prime nu decurg din ele şi nici nu se nasc sau 
există celelalte realităţi... Căci cum ar putea cineva să înţeleagă cuvintele dacă nu cunoaşte 
silabele sau cum ar putea să cunoască silabele dacă nu ştie nimic despre litere“. Cum 
am mai observat deja, analogia dintre structura fiinţei şi structura limbii este destul de 
frecventă în Dialoguri”. 

Pentru a atinge principiile cele mai înalte („pe acelea doar zeul le ştie şi, dintre 
oameni, doar cei îndrăgostiţi de el“), Platon a folosit două metode de reducţie dialectică: 

reducţia universalizantă şi categorială, de inspiraţie socratică (6vvayoYN) şi pe cea 
elementarizantă şi dimensională, de inspiraţie pitagoreică (6rotpeo1s). 


2.4. Reducția universalizantă şi categorială 


Acest tip de reducţie oferea posibilitatea reducerii la principii. Referitor la 
modalitatea de aplicare a acestui tip de reducţie, pe lângă mărturiile lui Alexandru din 
Aphrodisia şi ale lui Sextus Empiricus, există un alt rezumat al lui Hermodoros, transmis 
prin Simplicius, In Physica, p. 247-288 Diels*. Toate textele vorbesc de o clasificare a 
fiinţei în diverse categorii. Platon deosebea două genuri de fiinţe, unul pentru fiinţele 
existente în sine (tà xoT'obr& vro) şi celălalt pentru fiinţele care există în mod diferit 
(tà npos Erepa). Acest al doilea gen era, la rândul lui, divizat în contrarii (tà Evovrio) 
şi relative (tà npos t1). 

În cazul contrariilor, existenţa unui membru exclude existenţa celuilalt în acelaşi 
timp, iar în celălalt caz, ambii termeni apar şi dispar în acelaşi timp. Totodată, în cazul 
termenilor corelativi: înalt-scund, dublu-jumătate, apare un termen mediu, aspect care 
nu e posibil în cazul contrariilor de tipul: viaţă-moarte, sănătate-boală. Dintre cele trei 
clase categoriale ale fiinţei, doar ceea ce există prin sine, există cu adevărat, concepţie 
pe care Platon o împărtăşea cu pitagoreicii după cum afirmă Aristotel”. Deci, fiinţa este 
fiinţă doar în măsura în care e „una“. Dacă condiţia înţelegerii fiinţei e unitatea ei înseamnă 
că unitatea precedă fiinţa, deci principiul e anterior categoriei fiinţei (tò öv). În ceea ce 
priveşte contrariile, ele aparţin fie Egalului, fie Inegalului ca genuri superioare. Pentru a 
le reduce la unul dintre aceste genuri, trebuie stabilit dacă admit sau nu Marele şi Micul 
sau ceea ce e Mult sau Puțin. Nemişcarea intră în categoria Egalului, mişcarea în categoria 
Inegalului căci în mişcare e posibil şi ceea ce e mai mult şi ceea ce e mai puţin. Alte 
asemenea perechi sunt sănătate-boală; Sextus mai menţionează caracterul de a fi 
drept-curb, potrivit naturii -contra naturii, iar Hermodoros menţionează perechile: 
acordat-dezacordat şi copt-necopt.” 

Entităţile relative se subordonează genurilor Exces — Lipsă. Printre acestea se 
grupează: mare, mai mare; înalt, mai înalt şi corelativele lor: mic, mai mic; scund, mai 
scund. Se poate observa că în acest mod cele trei clase ale fiinţei sunt raportate la cinci 
genuri supreme. Deşi ar putea să pară o complicare, şi nu o reducere, cele cinci genuri 
sunt reductibile şi ele: Egalitate — Unu”! şi respectiv: Inegalitate — Diada nedeterminată 
care are în vedere Marele şi Micul, Excesul şi Lipsa”. Ca urmare, cele cinci genuri se 
reduc la cele două principii Unu şi Diada nedeterminată. lată schema pe care o oferă 
P. Wilpert pentru reducţia categorială.* 


Ev aðpıotos vás 
ie TR ngpoxi RO Metos 
Se o O O II 
TÒ KAO, AVTĂ TÒ KAT, EVOVTLOGLV TÒ TPÒS TI 


S-a pus problema analogiei dintre această schemă categorială şi cea ontologică. 
Krămer şi Gaiser au încercat să demonstreze că genul în sine se raportează la Idei şi cele 
diferite, la lucrurile sensibile.” 

Număr 
(IDEE) 4 


(SUFLET) | i 
Suprafaţă KOAT, EVOAVTLOGLV 


OXOPLOTOs Vás 
VOLUM 
(Fenomen) 


Alţi cercetători consideră că aceste clasificări se pot aplica şi mai în profunzime, 
chiar la fiecare nivel al fiinţei. M.D. Richard îl menţionează pe H. Happ” care consideră 
că, în acest mod, o structură fundamentală susţine toate treptele fiinţei şi diversele ei 
modalităţi de manifestare nu diferă decât prin metoda folosită. Krămer este de părere că 
această concepţie categorială „premerge concepţiei aristotelice despre substanţă şi 
accident şi corespunde cantităţii şi calităţii la Aristotel“. Dar tot el adaugă că, pentru 
Platon, rostul acestor categorii este de a conduce spre teoria principiilor. 


2.5. Reducţia dimensională 


În această modalitate de analiză, Platon pornea de la realitatea corporală, afirmând 
existenţa a două tipuri de corpuri: cele fizice şi cele matematice (vonTă PvoLK& şi vontà 
có ata)”. Treptele următoare erau: suprafaţa-linia-numărul-principiile numerelor care 
erau şi principiile ființelor.” În plus, există multe pasaje din Metafizica lui Aristotel în 
care se face trimitere la această argumentare pe bază de analogie.” 

Există şi un alt pasaj al lui Sextus Empiricus (în Adv. Math., 259-262) care este 
foarte apropiat de cele aristotelice. Rezumând acest pasaj, se pare că Platon reducea 
lumea sensibilă la principiile imateriale prin eliminare progresivă (&polpeo1s) a 
diferenţelor. Procedeul e împrumutat din matematică, unde matematicianul, pentru a-şi 
duce la bun sfârşit analiza, procedează prin izolarea figurilor de corpurile fizice în care 
ele au consistenţă materială. Operația inversă este np6o8eo1o care desemnează „adunarea“. 
Dacă prin abstragere, scădere ajungem la unităţi simple, prin adunare, adăugare ajungem 
la realităţi compuse. Prin ideea abstragerii este sugerată în Republica 509b poziţia Binelui 
ca principiu, căci el se află „deasupra esenţelor“ (Enexewa ths ovo0s)%. Fără să 
definească esenţa Binelui, Platon afirmă doar că el este cauza tuturor lucrurilor în acest 
dialog. Krămer demonstrează în studiul menţionat că în Republica sunt prezente ambele 
linii metodologice“ şi cea universalizantă şi cea elementarizantă. Prin intermediul lor, 
Platon reuşeşte să ajungă la Binet!. Într-o altă lucrare”, Krämer afirmă că în Rep. 516a, 
532a, metoda universalizantă duce la „Metaidee“ — principiu care se află deasupra 
genurilor supreme al egalităţii şi identităţii, al asemănătorului şi diferitului. Acestea 
sunt în relaţie cu principiile, aşa cum sunt speciile în raport cu genul. De pildă, se poate 
spune că identicul şi asemănătorul sunt specii ale unităţii. Demonstrând funcţionarea 
ambelor metode în Republica, Krămer susţine existenţa unui „pluralism metodologic“ 
la Platon. Prin acesta, principiile vor avea un statut dublu, ele sunt elementele prime şi, 
în acelaşi timp, genuri supreme. Unu este cel mai simplu şi cel mai universal în acelaşi 
timp. „Dubla funcţie a principiilor demonstrează că nu sunt nişte adaosuri la doctrina 
Ideilor. Ele sunt meta-idei şi universale de cel mai înalt rang.“ 


80 Mihaela Pop 


Dacă noţiunii de unitate pură îi adăugăm situarea în spaţiu, obţinem punctul — 
“unitate situată“5*; prin abstragere — reducem punctul la unitate pură, principiu al 
numărului. De exemplu, în Republica 526c, 527d, 528ab se menţionează că studiul 
matematicii are o ordine care trebuie respectată. Ea merge de la simplu (aritmetica) la 
complex (armonie). Platon procedează analogic în plan ontologic, de la sensibil la 
proprietăţile fiinţei şi apoi la elementele sale ultime. 

Metoda are o importanţă ontologică deosebită căci ea scoate în evidenţă entităţile 
matematice cărora le acordă un loc special pe scara ierarhizării fiinţei. Entităţile 
matematice au o poziţie intermediară căci în ele orice structură a fiinţei este exprimată 
analogic. Astfel, ierarhiei fiinţei îi corespunde o ierarhie dimensională: Principii — Idei 
— Corpuri — Umbre ~ Număr — Linie — Suprafaţă — Volum. De altfel, Platon explica 
reducerea ontologică la principii şi tensiunea dintre Limită şi nelimitat (mepas  &nepov) 
printr-o succesiune de raporturi, proporţii de numere raţionale (A6yov) care ajungeau la 
proporţii cu numere iraționale după cum afirmă în repetate rânduri şi Stagirituls care 
descrie aceste serii de proporţii pentru a comenta noţiunea de relativ. Aplicându-se trei 
tipuri de medii proporţionale: media aritmetică, armonică şi geometrică, se pot defini 
acei Aóyorı incomensurabili şi nedeterminaţi şi în acest mod devine posibilă reducerea 
lor la o unitate raţională adică la principiul determinării care e principiul prim. Se va 
proba astfel, că matematica asigură modalitatea tehnică de realizare a reducţiei la principii. 


2.6. Deducţia treptelor Fiinţei 


Dacă prin procedeul descompunerii se ajunge la elementele ultime, se poate proceda 
şi invers, realizându-se deducerea realului din principii, după cum menţionează acelaşi 
Sextus Empiricus% care afirmă că imediat în urma principiilor veneau Numerele, apoi 
figurile geometrice şi apoi lumea sensibilă. În acest mod, seria dimensională juca un rol 
special. 

Teoria Numerelor Ideale, a entităţilor matematice şi chiar generarea corpurilor 
sensibile sunt marile încercări ale susținătorilor doctrinelor nescrise. Diversele mărturii 
atestă faptul că Numerele ideale erau generate prin acţiunea comună a principiilor Unu 
şi Diada nedeterminată. Nu este foarte clar încă dacă Platon identifica Numerele ideale 
cu Ideile sau subordona Ideile celor dintâi. În capitolul referitor la Numerele ideale vom 
încerca să dăm un răspuns acestor probleme. 

Pe de altă parte, şi deducţia întinderii geometrice ridică probleme. În acest caz, se 
pune problema locului mărimilor continue, ideale în ierarhia fiinţei şi semnificaţia pe 
care o avea teoria liniilor indivizibile (insecabile) în ontologia lui Platon. În plus, cu 
excepţia textelor aristoteliciene“ nu există alte mărturii privitoare la teoria entităţilor 
intermediare. Gaiser consideră că interpretarea ontologică a structurii dimensionale ajută 
la rezolvarea acestor probleme în mod convingător.’ 

Vom încerca să abordăm rezumativ problemele menţionate deja. Teoria Numerelor 
ideale va fi abordată separat, într-un alt capitol, având în vedere importanţa ei. 

Pornind de la teoria Ideilor, care ocupă treapta ontologică imediat următoare a 
inteligibilului, Reale consideră că teoria principiilor, analizată şi adusă în centrul 
demersului platonician de către ezoterişti, nu subminează cu nimic teoria Ideilor*?. 
Iată aspectele fundamentale ale Ideilor paltoniciene: 1. caracterul de a fi inteligibile 
pentru că aparţin acestui registru al inteligibilului; 2. sunt imateriale; 3. sunt fiinţă în 

sens deplin, nu se nasc şi nu pier, nu se dezvoltă şi nici nu cunosc diminuarea, reducerea”. 
4. Ideile sunt imuabile şi nu sunt supuse transformării. Numai lumea sensibilă este 
supusă devenirii. Ideile aparţin fiinţei, inteligibilului la care însă participă într-o 
anumită măsură şi sfera devenirii. Dacă Ideile ar fi supuse devenirii ele ar deveni 
altceva decât ceea ce sunt. Transformarea Ideii de Frumos în urât, de pildă, ar duce la 
distrugerea obiectului frumos care participă la Frumosul în sine. Deci Ideile nu pot fi 
cauze dacă se transformă pentru că adevărul lor nu ar mai fi acelaşi.” 5. Ideile aparţin 
categoriei în sine (Kat, &vtà), ele există în sine şi pentru sine.” 6. Ideile sunt 
unificatoare în sensul că unifică multiplul. 

Fiecare Idee este o unitate. Ea explică lucrurile sensibile care participă la ea 
constituind o multiplicitate „uni-ficată“. Modalitatea de realizare a caracterului unitar 
al Ideii este viziunea sinoptică (6Vvop1s)?. 

Se cuvine să semnalăm aici şi una dintre semnificaţiile noţiunii de dualism în gândirea 
platoniciană. Pentru Reale, o semnificaţie care îl deosebeşte radical pe Platon de înaintaşi 
este exact acea seconda navigazione, adică interesul pentru o ordine ontologică 
superioară, imuabilă, veşnică, identică cu sine însăşi, ordinea inteligibilului şi o altă 
ordine, supusă devenirii, aflată în mişcare şi transformare continuă, ordinea sensibilului. 
Reale face apel la contribuţia lui D. Ross“care a inventariat formulările folosite de 
Platon pentru a marca imanenţa şi transcendenţa Ideilor folosind mai ales Dialogurile 
de tinereţe: Laches, Euthypron, Gorgias, Hippias Maior. Concluziile celor doi cercetători, 
ca de altfel ale majorităţii covârşitoare ale comentatorilor cuprind următoarea idee: Platon 
a gândit clar existenţa a două niveluri ale fiinţei, iar nivelul inteligibilului este „adevărata 
rațiune de a exista a sensibilului“*. În această direcţie se construieşte şi mitul geografiei 
celeste, a acelui wnepovp&qoo din Phaidros 247c-e. Acel loc de deasupra cerului nu este 
un loc fizic, ci unul meta-fizic, suprasensibil şi care este identic cu cel din Republica 
509b. Putem deduce astfel că Platon a gândit întotdeauna că sensibilul se poate explica 
numai prin dimensiunea suprasensibilului, incomensurabilul prin existenţa 
comensurabilului, ceea ce e în mişcare prin ceea ce e imobil, multiplul prin unitate. 

Revenind la procesul de deducție a realului, la nivelul inteligibilului există un registru 
al generării mărimilor ideale. În Metafizica, Aristotel menţionează deseori că Platon făcea 
distincţie între „mărimi matematice“ şi „noţiuni posterioare Ideilor“ (tà petà tàs iéas)! 
şi le deriva din primele patru Numere Ideale şi din speciile Marelui şi Micului în felul 
următor: liniile erau obţinute din ceea ce e lung şi din ceea ce e scurt, suprafeţele din ceea 
ce e larg şi din ceea ce e îngust, solidele din ceea ce e înalt şi din ceea ce e scund.” 


2.7. Locul mărimilor continue în ierarhia platoniciană a fiinţei 


Problema care se pune este de ce ar fi omis Platon să precizeze poziţia ontologică a 
acestor mărimi. K. Gaiser consideră că Platon a suprapus două aspecte: pe de o parte, 
teoria unei analogii între treptele ontologice şi seria dimensională şi, pe de altă parte, 
teoria potrivit căreia figurile geometrice există pre-formate în inteligibil ca „mărimi 
ideale“ şi ocupă o poziţie intermediară între Numerele Ideale şi Suflet.” Având în vedere 
introducerea acestor mărimi, seria dimensională are patru trepte, iar seria ontologică 
pare să aibă doar trei (lumea inteligibilă — entităţile intermediare — Lucrurile sensibile)”. 
Dar teoria sufletului din Timaios arată că Platon considera posibilă o analogie între cele 
două serii: cea ontologică şi cea dimensională. Sufletul este limită lineară şi plană a 

corpului!% şi totodată, ca structură matematică, el îmbină legile aritmeticii cu acelea ale 
geometriei, armoniei şi astronomiei!”!. 


2.8. Semnificaţia ontologică a liniilor indivizibile (insecabile) 


Aristotel se întreabă, în Met. A, 992a20-22, „de unde provin Punctele cuprinse în 
Linie? E adevărat că Platon a negat noţiunea de Punct susţinând că ar aparţine geometriei; 
el propunea să i se zică principiu al liniei şi, ca atare, el avea adesea obiceiul să introducă 
noţiunea liniei insecabile.“ Iar în M8, 1084a38b2, Stagiritul afirma: “De aceea, în sistemul 
lor, Mărimile sau noţiunile asemănătoare nu depăşesc Decada numerică. Aşa ar fi, în 
primul rând, unitatea, linia primă insecabilă. Apoi, Diada liniară, apoi celelalte mărimi 
până la Decadă.“ 

Pentru Platon liniile nu pot fi decât comensurabile în sine, căci incomensurabilitatea 
presupune un raport de tensiune între dimensiuni. Liniile raţionale trebuie să aibă o 
măsură comună indivizibilă, căci dacă măsura comună ar fi divizibilă, în momentul 
divizării ultimei măsuri comune, ar apărea necesitatea găsirii unei măsuri care să măsoare 
părţile şi Întregul ar reapărea. Ne-am afla, astfel, în faţa unui proces de divizare la infinit 
şi nu ar mai exista o unitate de măsură absolută pentru linie, ci numai unităţi de măsură 
relative cuprinse în registrul Marelui şi a Micului. 

Aceleaşi lucruri se pot spune despre suprafaţă. În unele fragmente dintr-un tratat 
aristotelician despre Liniile insecabile, un discipol al Stagiritului aminteşte despre liniile 
raționale care sunt măsurabile fie în lungime, fie doar dacă valoarea lor numerică e 
ridicată la putere. Acestea din urmă nu apar decât în domeniul suprafeţelor. Argumentarea 
duce de la mărimi comensurabile, dar la putere, la cele incomensurabile sau iraționale. 
Şi în acest caz se menţine imposibilitatea divizării unităţii de măsură şi ea presupune că 
dacă divizarea ar continua la infinit, mărimile raţionale nu ar mai putea fi deosebite de 
cele iraționale. 

Argumentarea privind liniile insecabile presupune o interpretare ontologică a seriei 
dimensionale potrivit căreia liniile şi suprafeţele sunt de natură diferită: mărimile 
incomensurabile (de exemplu diagonala pătratului) fiind incomensurabile în ordinea 
fiinţei, segmentul raţional există independent de mărimea iraţională (posterioară în ordinea 
matematică-ontologică); în plus, având în vedere că nu putem efectua divizări potrivit 
unor raporturi iraționale decât integrând dimensiunea următoare, asemenea divizări susţin 
existenţa unităţilor insecabile în domeniul liniilor pure. Şi astfel, teoria platoniciană a 
liniilor insecabile este în acord cu teoria numerelor iraționale aşa cum afirmă şi 
demonstrează K. Gaiser!%. Totodată, el menţionează că deşi se preiau modele pitagoreice, 
în gândirea platoniciană se ajunge la „unitate complexă structurală care nu exclude 
diversitatea şi inegalitatea, ci le reduce şi le cuprinde în sine“!%. Din punct de vedere 
ontologic, Platon introduce diferenţa dintre Limită şi Nelimitat (mepos şi &rneipov), 
dintre Unu şi Multiplu, dintre Fiinţă şi Nefiinţă. 

Astfel, cele două doctrine dezvăluie fiecare câte un aspect particular al ontologiei 
platoniciene: doctrina liniilor insecabile este strâns legată de poziţia superioară a Limitei 
faţă de Nelimitat, deoarece acolo unde primul principiu îşi exercită acţiunea limitativă, 
aceasta se realizează printr-o unitate de măsură; acolo unde al doilea principiu este 
dominant (în domeniul entităţilor matematice şi în acela al lucrurilor sensibile), se va 
produce divizarea la infinit. Iată o mărturie a lui Porphyr în această privinţă: “Platon a 
stabilit că ceea ce e mai mult şi ceea ce e mai puţin decurg din esenţa nelimitatului, căci 
oriunde acestea se manifestă în funcţie de tăria intensității sau a lipsei de intensitate, 

ceea ce participă la ele nu se opreşte şi nu ajunge la un sfârşit, ci înaintează spre 
nedeterminarea nelimitatului. La fel se întâmplă cu Mai Marele şi cu Mai Micul şi cu 
termenii folosiţi pentru aceştia de Platon, Marele şi Micul. ...Ceea ce e continuu se 
divizează mereu în părţi divizibile. O asemenea divizare neîntreruptă... închide în sine 
un fel de nedeterminare sau mai degrabă nu numai una, ci una mergând spre ceea ce e 
mai mare şi alta spre ceea ce e mai mic. Vedem şi aici că Diada nedeterminată e compusă 
din unitatea care merge spre Mare şi din unitatea care merge spre Mic.“19 


3. Entităţile intermediare 


Entităţile intermediare (tà uera5v) sunt situate în ontologia platonică, între lumea 
inteligibilă şi cea sensibilă. Aceste entităţi sunt entităţile matematice şi sufletul.!% 


3.1. Entitățile matematice 


Aristotel menţionează în mai multe locuri din Metafizica doctrina platoniciană a 
entităţilor matematice (tà uoBepuorik)!%. Iată, spre exemplificare, pasajul de la A6, 
987b: “Platon mai afirmă că între lucrurile sensibile şi Idei mai există, ca intermediare, 
obiectele matematice, deosebite de lucrurile sensibile prin aceea că sunt veşnice şi 
neschimbătoare, iar de Idei prin aceea că ele există într-o pluralitate indefinită de 
exemplare asemănătoare, pe când fiecare Idee există doar într-un singur exemplar.“ 

De fapt, chiar în Republica 510 sqq, 525sqq este sugerată existenţa unui al treilea 
tip de entitate care aparţine registrului inteligibilului (vonr&), dar nu sunt pure, deci 
ocupă un loc intermediar între inteligibil şi sensibil. În plus, se pare că existenţa acestor 
entităţi matematice e legată de structura dimensională. „Ideile şi Obiectele matematice 
sunt două feluri de substanţe, a treia fiind aceea a lucrurilor sensibile“, afirmă Aristotel. 

Gaiser oferă o schemă care juxtapune cele două serii matematico-ontologice cu cea 
ontologică. 


Unitate Numere 
Idei 

Linie Linii 
Entităţi matematice 

Suprafaţă Suprafeţe 
Lucruri sensibile 

Solid Solide 


Asemeni lucrurilor sensibile, entităţile matematice intră în existenţă prin imitație şi 
multiplicare. Dar, precum Ideile, entităţile matematice sunt mai simple şi mai uşor de cunoscut. 


3.2. Sufletul 


Platon consideră că sufletul ocupă o poziţie intermediară între Idei şi corpuri. Dacă 
avem în vedere structura tripartită a sufletului, aşa cum apare ea în Republica 434a-441b 
sau în Phaidros 246a-246d, partea raţională ... e supusă categoriei limitei în timp ce 

partea instinctuală şi cea volitivă ... şi ... sunt supuse nedeterminării. În Timaios 69cd se 
fac completări importante. Sufletul ar avea condiţie dublă: partea raţională ar constitui 
latura nemuritoare pe când celelalte două sunt considerate „sufletul muritor“ şi sunt 
guvernate de afecte: pentru ... dominante sunt plăcerea şi durerea, ambele determinând 
orientarea spre Rău şi Urât; caracterul războinic, şi speranţa, dar şi frica stau sub semnul 
lui Ovuukov şi duc şi ele la manifestări care stau sub semnul Răului şi al Urâtului. Gaiser 
consideră însă că, de fapt, în analogie cu seria dimensională şi cu cea ontologică se 
poate presupune existenţa unui al patrulea termen care ar fi, de fapt, o combinaţie între 
cele două caracteristici ale sufletului muritor şi latura nemuritoare şi care ar orienta 
aspectele spre Bine şi măsură. Astfel, gândirea raţională în combinare cu dorinţa ar 
constitui o îmbinare între nepoo şi anerpov. 

G. Reale’ atrage atenţia asupra structurii intermediare a sufletului lumii aşa cum 
apare ea în Timaios 34b-c!%. Este vorba, evident, de o poziţie intermediară în plan 
ontologic. Reale consideră că în acest caz este vorba de două amestecuri sau combinări 
prin care se ajunge de la nedeterminat la Ideea de suflet ca Idee intermediară. "° 


Primul amestec Al II-lea amestec 


1. Existenţă indivizibilă | 


1. Existenţă intermediară 1 
2. Existenţă divizibilă 
1. Identicul indivizibil Ideea unică a 
| 2. Identicul intermediar 2 \ sufletului (unitate 
2. Identicul divizibil alcătuită din trei 
a ai Se btuaia componente) 
1. Diferitul indivizibil 
| 3. Diferitul intermediar 3 


2. Diferitul divizibil 


Pentru o mai bună înțelegere, ne permitem să reproducem şi o altă schemă a celor 
două amestecuri aşa cum este ea oferită tot de G. Reale: 


INDIVIZIBILUL 
Identicul Existenţa Diferitul 
| SUFLETUL 
uta i5£0 

Identicul Existenţa Diferitul 
intermediar intermediară intermediar 
EV EKTpLOV 

| Existenţa 

Identicul DIVIZIBILUL Diferitul 


Deci primul amestec generează trei realităţi intermediare: o existenţă intermediară, 
rezultată din combinarea existenţei indivizibile cu cea divizibilă, o identitate intermediară, 
rezultată din combinarea identităţii indivizibile cu cea divizibilă şi o diferenţă 
intermediară rezultată din combinarea diferenţei indivizibile cu cea divizibilă. Al doilea 

amestec va folosi cele trei elemente intermediare pentru a forma o unitate rezultată din 
combinarea celor trei. Această unitate este constituită matematic, ea este o mărime 
matematică aşa cum semnalase şi L. Robin, la începutul secolului. Este de remarcat că 
acest amestec cuprinde două forme de opoziții: una verticală, între Indivizibilul 
inteligibilului şi Divizibilul sensibilului şi una orizontală, între Identic şi Diferit în 
amestec cu Existenţa. Astfel se poate explica afirmaţia lui Aristotel despre „intermediare“ 
în general, despre care spunea că diferă de cele sensibile prin faptul că sunt imobile şi 
eterne, iar de Idei, prin faptul că sunt multe şi asemănătoare, în timp ce Ideea este una. 
Sufletul lumii este unul singur (pwa wea, ev), dar numai în sens intermediar, căci este 
un amestec după cum am văzut, iar sufletele raţionale ale stelelor şi astrelor, ca şi ale 
oamenilor sunt multe şi asemănătoare. 

Reale atrage atenţia că în componenţa sufletului lumii ca entitate intermediară, 
Demiurgul nu a amestecat componentele primordiale, ci numai cele intermediare obţinute 
printr-un prim amestec. 

M.D. Richard aminteşte că Platon este cel care stabileşte o analogie între ordinea 
celor patru tipuri de cunoaştere ale sufletului (vo?s, éniothun, 6050, aíoðnors) şi ordinea 
celor patru Numere Ideale (unu, doi, trei, patru) şi ordinea celor patru dimensiuni (punct, 
linie, suprafaţă, volum). De aici rezultă că sufletul lumii, realitate intermediară între 
Indivizibil şi Divizibil „este de aceeaşi natură cu Entităţile matematice (linii şi 
suprafeţe)“.!!! 

Gaiser a demonstrat că amestecul dintre Identic şi Diferit se poate explica prin 
media geometrică. Dacă considerăm un dreptunghi cu laturile a şi b, putem construi un 
pătrat având o suprafaţă egală cu aceea a dreptunghiului considerând ca latură a pătratului 
o lungime m astfel încât a:m=m:b, adică o lungime care este media geometrică a lui a şi 
a lui b. Astfel, pătratul construit e identic cu dreptunghiul în ceea ce priveşte suprafaţa, 
dar diferit de acesta în ceea ce priveşte laturile. În plus, laturile pătratului sunt egale, ale 
dreptunghiului sunt diferite. Dualitatea (în planul liniilor) a laturilor dreptunghiului este 
rezolvată în planul suprafeţei prin intermediul pătratului constituit pe baza mediei 
geometrice. Trecerea de la registrul liniilor la acela al suprafeţei (de la a doua dimensiune 
la a treia) se realizează prin găsirea unei medii (care ar reprezenta Identicul) între cele 
două mărimi diferite (şi care reprezintă Diferitul). 

Tot în Timaios 36cd este menţionat un alt procedeu matematic. Demiurgul creează 
două cercuri care au un centru fix: un cerc exterior şi altul interior, ambele primesc o 
mişcare de sens contrar celeilalte. Mişcarea cercului exterior este de natura identicului 
pe direcţia laturii unui paralelogram, iar mişcarea cercului interior este de natură diferită, 
pe direcţia diagonalei. Aceste cercuri reprezintă ecuatorul celest şi ecliptica. Şi aici 
există o explicaţie matematică. Este vorba de opoziţia dintre mărimile raţionale (de 
ordinul Identicului) şi de mărimile incomensurabile sau iraționale (de ordinul Diferitului). 
Incomensurabilitatea mărimilor liniare se rezolvă la nivelul suprafeţei. Pe ipotenuza 
unui triunghi isoscel (care e incomensurabil în raport cu catetele) se poate construi un 
pătrat care „raţionalizează“ ipotenuza la puterea a II-a. 

În plus, structura internă a sufletului lumii conţine un număr de porţiuni ale 
căror mărimi sunt obţinute prin două tipuri de progresii geometrice combinate între 
ele: una dublată, iar cealaltă triplată. Potrivit lui Gaiser, este vorba de combinarea 
mediei aritmetice cu cea armonică în care funcţionează numerele tetradei pitagoreice 
(tetraktys). Trecerea de la nivelul sufletului lumii la cel omenesc şi individual se 

explică prin media geometrică sau secţiunea de aur.!!? Cunoscând deja cum funcţionează 
media geometrică se cuvine să facem o scurtă prezentare a acestui tip diferit de divizare 
numit secțiunea de aur. Este vorba de o gradaţie a proporţiilor de la determinatul 
individual la nedeterminat. Gaiser presupune existenţa unui rol cosmologic al „divizării 
continue“. Un exemplu din geometrie: în cazul pentagonului regulat, diagonala lui 
este divizată potrivit secţiunii de aur. În Timaios 55c, dodecaedrul este un corp 
geometric regulat compus din suprafeţe pentagonale ale căror raporturi se bazează pe 
secţiunea de aur. 

Devine evident deci că Ideile mai generale nu au o relaţie directă cu sensibilul unde 
domină Multiplul. Apropierea de această treaptă se face la nivel logic prin specia ultimă 
(&ropov et5oo) cum ar fi „omul“, „calul“, care pot fi reprezentate concret. Trecerea însă 
se realizează prin suflet ca intermediar. Tocmai de aceea, sufletul întrupat pierde o bună 
parte din relaţia cu Ideile şi e atras spre devenire. Prin acest proces de multiplicare şi 
degenerare devine posibilă şi predicaţia multiplă a lucrurilor. De exemplu, proprietăţile 
relative (mare, mic) şi calităţile nu aparţin nivelului general al fiinţei, dar rezultă la 
nivelul sensibilului. 

În Legi X, 894a găsim următorul text: Generarea (yEveos) are loc atunci când ceea 
ce e principiu dobândind o primă creştere, dezvoltare, trece spre ordinul al doilea şi de 
la acesta spre cel cu care se învecinează şi, ajuns la cele trei dimensiuni, produce senzaţii 
la fiinţele sensibile“. Platon deosebea corpurile sensibile de solidele geometrice care 
aparţin inteligibilului. În plus, între corpurile sensibile şi figurile geometrice, Platon 
situa corpurile imperceptibile simţurilor care corespund elementele indivizibile acceptate 
de atomişti.!!* Ca urmare, structura acestei zone a realului ar fi următoarea, potrivit 
prezentării făcute de M.D. Richard în conformitate cu Timaios, 30-31: 


Suprafaţă mărimi cu trei dimensiuni 
elemente 
Volum corpuri sensibile 


În continuare, în Timaios 55a-57cd apare aceeaşi structură ontologică, dar în analogie 
cu solidele geometriei (tetraedru pentru foc, octaedrul pentru aer, icosaedrul pentru apă, 
hexaedrul pentru pământ, dodecaedrul pentru Întreg) ocupă un loc intermediar între 
suprafaţă şi corpuri sensibile. Aceste solide geometrice regulate decurg din două 
triunghiuri elementare prin combinare sau separare.!!* Platon mai stabileşte şi o diferenţă 
între formele în sine (cele patru figuri geometrice (stereometrice), considerate ei5n 
(specii) şi elementele primare care alcătuiesc corpurile sensibile şi care sunt considerate 
yévn (genuri). Corpurile sensibile se obţin prin combinarea genurilor, combinare care se 
poate efectua în funcţie de categoria Identicului sau de categoria Diferitului. Gaiser 
consideră că dacă se corelează seria elementelor cu seria numerelor fundamentale şi cu 
aceea dimensională se poate obţine următoarea schemă care se bazează pe argumentele 
din Timaios 31c-32c: 

Număr (inteligibilul) 1 2 3 4 
Linie 

(suflet, entități matematice) unitate | lungime | lăţime | înălțime 
Suprafață 

Volum (elemente corporale) foc aer apă pământ 


În plus, dialogul Timaios 73b-d oferă explicaţii pentru relaţia dintre macrocosmos 
şi microcosmos. Cele patru elemente trebuie combinate pe baza unor proporţii bine 
determinate. Această combinare corespunde, de fapt, sufletului lumii care e alcătuit din 
toate elementele realului şi care intră în relaţie cu corpul lumii care, la rândul lui, este 
alcătuit pe baza proporţiilor dintre elementele fundamentale. Relaţia dintre cele două 
cosmosuri, cel mare şi cel mic, este sugerată, în opinia lui Gaiser, prin exemplul constituirii 
măduvei spinării. De aici se poate extrage ideea că Platon consideră că procesul generării 
se realizează în mod analog unei construcţii geometrice, de la punct până la volum, 
trecând prin linii şi suprafeţe. Astfel se putea crea o analogie între ierarhia dimensională 
şi cea ontologică, iar structura dimensională permitea lămurirea noţiunilor de anterioritate 
şi posterioritate în ordinea fiinţei, de participaţie şi de separare. În acest proces, contribuţia 
celui de-al doilea principiu sporeşte treptat: fiecare nivel ontologic derivat presupunea 
un factor material tot mai important, sporit faţă de nivelul anterior. Dar cosmosul 
platonician formează un tot pentru că este traversat, la fiecare nivel, de o structură 
matematică identică şi unitară. 


3.3. Teoria Numerelor Ideale 


Potrivit afirmațiilor lui K. Gaiser", putem înţelege această teorie valorificând relaţia 
dintre aritmetică şi geometrie în viziunea matematicienilor greci, dar şi folosind ontologia 
platoniciană. Aristotel a criticat deseori această teorie, dar nu a explicat-o aşa cum ar fi 
meritat. Având în vedere analogia platoniciană dintre structura mărimilor continue şi structura 
realităţii, anterioritatea numerelor asupra acestor mărimi este şi ea de ordin ontologic. Dintre 
numere, cele primordiale sunt primele patru (unu, doi, trei, patru) potrivit unei mari majorităţi 
a mărturiilor.!!SCa urmare a acestei ierarhizări, numerele în cauză conţin figuri geometrice 
„într-o formă prespaţială“"!7. Aceasta înseamnă că structura lumii aritmetice poate fi dedusă 
din aceea a mărimilor ideale. Cele patru numere constituie expresia cea mai generală şi 
perfectă a structurii seriei dimensionale, aşa cum susţine Gaiser. 

În mai multe pasaje din Metafizica, Aristotel menţionează că Numerele decurg 
din cele două principii Unu şi Diada nedeterminată. Primul principiu acţionează ca 
Unu, adică în calitate de cauză a unităţii şi determinării fiecărui număr. Celălalt 
principiu acţionează ca o cauză a nedeterminării, a multiplicităţii şi diversităţii 
numerelor. Unu acţionează ca egalizator al nedeterminării Diadei.!!5 Astfel, primul 
număr par, Diada ideală se naşte, prin egalizarea de către Unu, ca principiu a două 
unităţi inegale conţinute în el. 

„Diada este materia“ (Met. A6, 987b20) şi ea nu e pasivă. Ea este o „putere 
îndoitoare“ (M7, 1082315): „Diada nedeterminată e aceea care, împerechindu-se cu 
Diada determinată, a alcătuit două Diade, deoarece Diada nedeterminată, prin 
împerecherea sa cu cea determinată, a căpătat însuşirea de a fi îndoitoare a numerelor“. 

Seria Numerelor Ideale nu e una nedeterminată, aşa cum se întâmplă cu seria 
Numerelor matematice. Ea se opreşte la Decadă.!!? Decada este numărul perfect căci, 
fiind suma primelor patru numere (1+2+3+4=10), ea reprezintă ceea ce pitagoreicii 
numeau Tetraktys. Numerele Decadei reprezentau cauzele cele mai generale ale realităţii. 
Gaiser consideră că Ideile particulare decurg dintr-un proces matematic determinabil, 
astfel că ele pot fi considerate numere. Cât priveşte Mărimile Ideale, sunt şi ele integrate 
în limitele Decadei după cum s-a menţionat în paginile anterioare.!% O altă caracteristică 
a Numerelor Ideale care le deosebeşte de cele matematice este că nu sunt însumabile 
(&ovpuBherov) pentru că sunt esențe individuale. !?! 


Explicaţia aritmo-geometrică a formării Numerelor Ideale 


Gaiser consideră că există o analogie clară între structura numerelor şi cea a 
dimensiunilor. Acceptând această analogie, se pune problema ce raporturi aritmetice 
joacă un rol important în relaţia dintre dimensiuni. Metoda folosită: dublarea lungimii 
fiecăreia dintre cele trei figuri fundamentale: linie, triunghi şi piramidă. De exemplu, 
laturile triunghiului se subordonează raportului 3:2. Acest procedeu ne ajută să înţelegem 
diversele aspecte pe care le prezintă Numerele Ideale. 

În primul rând, Diada îşi păstrează puterea duplicativă, capacitatea de dublare, iar 
Unu continuă să-şi exercite capacitatea de egalizare. Apoi, raporturile obţinute nu 
depăşesc limita Decadei. În plus, numerele se succed potrivit ordinii anteriorităţii şi 
posteriorităţii în analogie cu seria dimensională, de la linie până la solide.!? 

În ceea ce priveşte mărimile geometrice, acestea sunt „preformate“ în registrul 
aritmetic şi incomensurabilitatea sau iraţionalitatea mărimilor apare iniţial în caracterul 
Numerelor Ideale de a nu fi însumabile (&ovuBieror). Astfel, în figurile regulate (cum 
ar fi triunghiul isoscel, de pildă), laturile nu au o măsură comună cu suprafaţa. Având în 
vedere că între numere există diferenţe analoge celor care există între dimensiuni, nici 
Numerele Ideale nu sunt comparabile direct între ele. 

Această teză ne ajută să înţelegem de ce Ideile sunt şi ele produsul unui amestec şi 
de ce trebuie definite ţinând seamă de locul pe care ele îl ocupă într-o structură 
determinată. În concluzie, latura aritmo-geometrică a doctrinei Numerelor Ideale pare a 
fi convingătoare, în opinia lui Gaiser, căci ea se înscrie perfect în ordinea ontologiei 
platoniciene. Deci Numerele ocupă registrul superior în ierarhia fiinţei, după principii, 
şi formează o zonă guvernată de raporturi precise. Seria dimensională (de la Numere la 
Lucruri sensibile prin linii şi suprafeţe) coincide cu ierarhia fiinţei de la lumea 
inteligibilului până la cea a sensibilului trecând prin regiunea intermediarelor. În acest 
mod, Numerele pot fi definite ca Idei. 


3.4. Subordonarea Ideilor în raport cu Numerele Ideale 
Determinarea matematică a genurilor şi speciilor 


Întrebarea pe care şi-au pus-o cercetătorii a fost dacă Platon a identificat toate Ideile 
particulare cu Numerele. Mărturiile sunt contradictorii. Aristotel vorbeşte de o identificare 
a lor.!% Alţii, dimpotrivă, consideră că Ideile au fost reduse la Numere.” 

Este evident că Numerele Ideale sunt principii formale ale tuturor lucrurilor chiar şi 
ale Ideilor. Gaiser încearcă să clarifice celelalte aspecte ale teoriei Ideilor. Cunoaştem, 

din Dialoguri, că lumea Ideilor este construită pe baza relaţiilor dintre genuri şi specii. 
În Sofistul şi Omul Politic cercetarea Ideilor se realizează prin metoda divizării dihotomice. 
Aceasta presupune producerea unui număr dublu de termeni la fiecare divizare, fiind 
vorba de o continuă ridicare la puterea a II-a. Dar seria numerică obţinută are în vedere 
termenii obţinuţi şi nu oferă explicaţii privitoare la modul în care aceste numere pot să 
caracterizeze o Idee anumită. Gaiser a propus nu numai analiza înlănţuirii pe verticală: 
de la gen la specie, dar şi pe orizontală, a părţilor între ele. Deci, se încearcă determinarea 
aritmetică a locului unde genul este divizat pentru a ajunge astfel la determinarea numerică 
a Ideii. În această direcţie, pasajele din cele două dialoguri unde este menţionat procedeul 
dialecticii descendente (5otpeos) referitoare la divizarea suprafeţelor sau a segmentelor 
pot să aducă lămuriri. „În timp ce mai înainte împărţeam în lăţime întreaga ştiinţă a 
creaţiei în două, acum să facem tăieturi din nou, dar în lungime.“!% Se obţin astfel 
două, apoi patru Idei pornind de la un gen. (Este vorba de o suprafaţă care e divizată 
mai întâi într-un sens apoi în altul ş.a.m.d.). Se obţine astfel o divizare a artei producerii 
(nownrukn) în divină şi umană; potrivit celeilalte divizări, o specie care produce lucruri 
şi una care produce imagini ale lucrurilor. Iată schema oferită de Gaiser: 


Bpîov &vBporivov yévos TOTII TEXvn 
QÙTÒ a b a b 
; s ZN 
TOWTLKOV c A C e d [e d 
V, 
elSoov Z | | | | 
d B A B C D 
TOWNTLKOV 
b d 
£l60s = yévos 
(a+b) (c+d) 


Potrivit opiniei lui Gaiser, dacă avem în vedere o interpretare matematică a divizării 
dihotomice, se presupune că Ideile sunt produse pornind de la genul lor printr-o operație 
numeric determinabilă cu condiţia ca genul şi raportul pe baza căruia se face divizarea să 
fie numeric definite. Specia s-ar putea exprima printr-un raport numeric definit. Ca urmare, 
arta producerii umane de simulacre prin imitație (ca specie) pornind de la genul „nowmukn“ 
apare ca în a treia reprezentare schematică. Genul este toată suprafaţa. Definiţia genului se 
obţine prin calculul dintre gen şi diferenţă specifică. Această definiţie cuprinde şi numerele 
divizate pe verticală şi raportul divizării pe orizontală. Unitatea de bază trebuie să fie 
determinată numeric pentru ca Ideile particulare să fie şi ele, ca urmare, se presupune că 
numerele Decadei constituie punctul de plecare ca gen suprem. Ideile particulare nu sunt 
astfel identificabile cu Numerele pure, dar se definesc prin raporturi reductibile la numere 
întregi. Concluzia lui Gaiser este că se poate vorbi de o identificare a Ideilor cu Numerele 
şi de o subordonare a Ideilor particulare la Numerele pure. 

În Omul Politic 266a este vorba de un raport incomensurabil, irațional ca în cazul 
celui dintre laturi şi diagonala pătratului." Gaiser consideră că acest pasaj este indiciul 
explicării aritmo-geometrice a dialecticii divizării (Satpeo16) care permite o mai bună 

înţelegere a trecerii ontologice de la Numere (Idei) la Corpuri sensibile. De aceea, 
Gaiser este interesat în analiza pasajului, în toată extensia lui (264b-266c) pentru a 
stabili de ce tip sunt raporturile obţinute în procesul de diereză şi, mai ales, problema 
ultimei specii (&topov ei50s). 


4. Tipuri de divizare 
4.1. Binomiala şi determinarea ultimei specii (&Touov ei60s) 


După ce parcurge mai multe trepte ale divizării dihotomice, Platon ajunge în dialogul 
Omul Politic la distincţia între animale bipede şi cvadrupede şi precizează că această 
ultimă divizare se face potrivit criteriului diagonalei, apoi potrivit criteriului diagonalei 
diagonalei. În termeni matematici, aceasta înseamnă că părţile obţinute se află într-un 
raport între ele 2: 4. Gaiser consideră că modelul geometric propus de Platon duce la un 
gen care echivalează cu „dreapta celor două gnomuri“ (binomiala). Această dreaptă este 
suma iraţională a două mărimi care nu sunt direct măsurabile între ele: una e raţională în 
lungime, iar alta doar ridicată la putere. Ca urmare, iraţionalitatea binomialei presupune 
că ridicarea la pătrat nu e suficientă pentru a o face raţională. Dar Gaiser consideră că 
raportul binomialei cu cele două segmente sau mărimi poate fi inversat: dacă dreapta e 
raţională, segmentele vor fi iraționale. Această soluţie e în acord cu concepţia platoniciană 
pentru care genul conţine inteligibilitate într-un grad mai înalt decât specia. Ca urmare, şi 
caracterul de a fi determinabil într-un grad mai înalt va aparţine tot genului. Observăm că 
speciile se vor defini prin relaţia 2-1 şi (2 — 2); ridicate la pătrat vor da 2: 4. Deci cele 
două specii sunt determinabile raţional prin raportul 2: 4 ca raport la puterea a doua. 
”Atouov ei6os se va afla la limitele dintre determinare şi nedeterminare şi va marca 
frontiera ontologică dintre inteligibil şi sensibil, dar şi dintre numerele raţionale şi iraționale. 


4.2. Media armonică şi determinarea speciilor intermediare 
între gen şi &Touov ei60s 


Gaiser a încercat să demonstreze care este tipul de divizare care funcţionează în 
cazul speciilor intermediare. El a apelat tot la dialogul Omul Politic 262b unde Platon 
declară că e mai sigur dacă înaintează în raționamente pe baza „divizării pe jumătăţi“. In 
acest mod se pot observa mai uşor particularităţile acelor specii. Acest tip de divizare 
s-ar baza pe media armonică. Aceasta se efectuează în modul următor: media dintre 
două mărimi date a, b este astfel aleasă încât să depăşească segmentul cel mai mic 
(minora a) cu o parte egală cu aceea cu care e depăşită de mărimea mai mare (majora b). 
Speciile obţinute se deosebesc clar unele de altele şi sunt definite prin raporturi matematice 
precise. Iar faţă de gen, ele sunt legate printr-un raport raţional, determinabil. Divizarea 
potrivit mediei armonice se poate reproduce la infinit dacă divizarea folosită în cazul lui 
atouov £1606 nu ar pune o stavilă marcând trecerea la dimensiunea următoare.!” Mai 
este de amintit că asemeni tuturor celorlalte tipuri de divizări folosite, şi în cazul divizării 
armonice există o reprezentare geometrică a intervalelor armonice. Potrivit lui Sextus 
Empiricus!% linia e limita a două puncte, triunghiul e limita a trei puncte, iar piramida 
(tetraedrul), a patru puncte. Aceste numere intră şi în alcătuirea intervalelor armonice: 
2:1 — octava; 3:2 — cvinta; 4:3 — cvarta. Astfel, există o corelaţie între aceste serii. Şi cu 
această ocazie este de semnalat puternica influenţă pitagoreică (Archytas, Philolaos) 

referitoare la cele patru numere primordiale şi la caracterul sacru al Tetradei. Mai apare 
şi o corelaţie între raporturile geometrice şi cele armonice. Aceste raporturi sunt prezente 
şi în seria dimensiunilor la nivelul suprafeţei şi corpurilor astfel că există o analogie 
evidentă între seria linie — triunghi — tetraedru şi seria 2:1 — 3:2 — 4:3. 

Din cele prezentate se poate deduce faptul că o mulţime de dificultăţi de interpretare 
au dispărut când a fost aplicată dimensiunea matematică asupra teoriei Ideilor pe baza 
analogiei dintre seria aritmo-geometrică şi ierarhia genurilor fiinţei. Concluzia lui Gaiser 
este următoarea: folosind metoda matematică se poate demonstra că Ideile particulare se 
reduc la Numere, precum speciile la genuri şi se poate explica modul în care toate Ideile 
sunt Numere şi pot fi definite prin raporturi matematice.” 

Totodată, folosirea metodei matematice rezolvă şi problematica lui Unu şi a 
Multiplului. Astfel, în raporturile numerice definite, „părţile“ cuprinse în întreg pot fi 
determinate matematic, dar determinarea „părţilor“ nu divizează în mod real întregul, 
căci „părţile“ nu constituie unităţi, ci doar raporturi matematice (A.6y01).!% 

Un ultim aspect important: &rouov £iðos se deosebeşte de celelalte specii intermediare 
prin faptul că epuizează conţinutul genului. Procesul de divizare nu se mai poate produce, 
nu mai poate continua căci nu mai există alte elemente necesare unei noi divizări. 


5. Doctrina mişcării 
5.1; 


K. Gaiser este cel care a studiat în mod special această doctrină. În studiul său 
despre Doctrinele nescrise îi acordă un spaţiu amplu.!*! El constată că în gândirea 
platoniciană, mişcarea are trei specii: este spaţială, ontologică şi poate fi automişcare 
sau mişcarea de către alt subiect. 

Textul de bază în construcţia doctrinei mişcării îl reprezintă Legile X, 893b-e — 
895b. Numărul total al acestor mişcări urcă la zece. Mişcarea de rotaţie, cu un centru, cu 
mai mulţi centri, mişcarea combinată şi deci sporită, mişcarea diminuată, generarea şi 
descompunerea şi rotația asupra sa. lată schema generală a relaţiei repaus—mişcare 
(GT&OLs — Kivno1s) în viziunea lui Gaiser. 


repaus mişcare 

1. fără deplasare cu deplasare 

(rotaţie) (translație) 

fără opoziţie cu opoziţie 

2. curgere -a) un obiect mişcat (descompunere) 

3. rostogolire -b) două obiecte mişcate (compunere) 
fără schimbarea compoziţiei (e610) cu modificarea compoziţiei 
4. sporire 6. distrugere 


5. diminuare 

Din această figură putem deduce că, pe măsură ce mişcările devin tot mai complicate, 
se ajunge treptat la alterarea tot mai puternică a mişcării deoarece fiecare divizare 
presupune separarea în două tipuri de mişcare. În final, obiectul mişcat este pur şi 
simplu distrus. Astfel, şi în cazul mişcării devine clară trecerea negativă de la poziţia 
iniţială primordială a nemişcării spre aceea a mişcării sub forme multiple. Textul 
fundamental folosit de Gaiser pentru analiza teoriei mişcării este Timaios 34a-40a. Aici 
apare clar viziunea platoniciană asupra universului. Construind analogia dintre seria 
mişcării şi aceea a fiinţei, dar în paralel cu aceea a dimensiunilor matematice, Gaiser 
ajunge la următoarea schemă: 


UNU 
Ideea nemişcare (6T001G) 
LINIA 
1. rotaţie Novo (întregul cosmos) 
suflet —— 2. curgere orbitele aştrilor 
3. rostogolire planete (fiinţe vii divine) 
SUPRAFAŢA 
compunere-descompunere 
aparenţe 4. sporire fiinţe vii suprafeţe 
5. diminuare muritori elemente 
CORP 
6. distrugere corpuri corpuri 
materie prin transformarea neînsufleţite elementare 
compoziţiei (e&1s) 
APEIRON 


Un alt aspect care este analizat în cadrul teoriei mişcării este timpul. Acesta e 
considerat o funcţie a mişcării. Din Timaios!* înţelegem că timpul apare ca o funcţie a 
mişcării spaţiale. El este o consecinţă a speciilor mişcării. Ca urmare, vor exista diverse 
specii de timp: a) timpul regulat, măsurător al mişcării astrelor; b) timpul neregulat şi 
nedeterminat care aparţine lucrurilor ce nu se raportează la mişcarea circulară; c) un 
timp al sufletului şi al vovo care e regulat datorită mişcării circulare pure. Gaiser stabileşte 
chiar!” o analogie între spaţiu care receptacul (ypa), care are o paradigmă prespaţială 
la nivelul Numerelor, şi timp (Xp6vos), care are propriul arhetip în versiunea ontologică 
supratemporală a veşniciei (Gov). Aşa cum în registrul spaţiului are loc o trecere graduală 
de la ceea ce e unitar, limitat şi determinat la nedeterminare, tot aşa se întâmplă şi în 
planul temporal. De aceea, Gaiser polemizează cu Cornford care consideră că ar exista 
diferențieri esenţiale între reprezentarea temporală şi cea spaţială la Platon. 

Aristotel afirmă!“ că timpul e mişcarea întregului, deci timpul e constituit numeric 
şi, astfel, poate să fie calculat, măsurat. Toate celelalte procese temporale stau în raport 
de reproducere (copiere) cu timpul autentic şi originar al mişcării celeste. Acest raport 
este analog celui dintre Idee şi aparenţe. Deci, pentru Platon este posibilă chiar o ordonare 
a proceselor temporale în cosmos. Astfel, în concepţia platoniciană, pentru suflet este 
caracteristică mişcarea circulară în spaţiu şi ciclul vital în timp. Pentru corpuri, mişcarea 

rectilinie (sporire, diminuare, distrugere) în plan spaţial şi, în plan temporal, evoluţia 
ireversibilă sau transformarea dezordonată dintr-o stare în alta, dintr-un corp în altul. În 
acest mod, chiar şi procesele temporale ale domeniului istorico-politic pot fi întemeiate 
pe doctrina generală a mişcării. Gaiser este de părere că gândirea politică a lui Platon e 
strâns legată de ontologia generală platoniciană şi de doctrina mişcării." 

Mai este de menţionat faptul că Platon realizează o analogie între problema unităţii 
atomice a timpului, clipa (tò E&oudves) ca formă a prezentului (tò vov) şi problema 
divizării spaţiale, problema liniei indivizibile, insecabile. Gaiser observă că analogia e 
prezentă şi în paradoxurile zenoniene despre mişcare. 

x 

În ceea ce priveşte mişcarea ontologică de generare şi distrugere (yEveois Koti 
000p&), Gaiser semnalează analogia dintre aceste două specii de mişcare şi seria 
dimensională. Platon concepea geneza sau devenirea întru fiinţă ca pornind dintr-un 
punct iniţial, printr-o dimensiune a suprafeţei, pentru a se constitui în cele din urmă în 
„corp perceptibil cu simțurile“. Deci, trecerea de la o treaptă dimensională la alta este 
echivalentă cu trecerea de la un nivel ontologic la altul. Generarea presupune planul 
mişcării spaţiale însă trecerea de la o mişcare circulară la una de creştere sau descreştere, 
diminuare. Referitor la aspectul temporal al acestei mişcări, Gaiser consideră că „noţiunea 
de generare are doar o semnificaţie structurală, nu şi una temporală“.'” În cazul generării, 
momentul iniţial acţionează ca limită (nepoo) structurantă. Când entitatea generată îşi 
pierde figura unitarţ şi e absorbită în dimensiunea subordonată se vorbeşte de distrugere 
(680p&). În acest moment, procesul de de-formare este complet. 

Platon atrage atenţia că deşi mişcarea este asociată Multiplului şi nedeterminării, 
ea începe chiar de la nivelul principiului fiinţei (tò Ov) în măsura în care acesta este o 
cauză a mişcării. În Sofistul 248-251 se afirmă că „fiinţa lucrurilor nici nu stă pe loc, 
nici nu se mişcă“. Deci, fiinţa şi mişcarea nu trebuie înţelese ca opuse. Dar dacă avem în 
vedere opoziţia OTOOIs KíVNOLS, atunci mişcarea aparţine evident celui de-al doilea 
principiu, Diada nedeterminată, Multiplul. Gaiser menţionează că, potrivit afirmațiilor 
lui Eudemos la Fizica lui Aristotel!%, Platon numea Kwvno16, Marele şi Micul, nefiinţa, 
deci principiul secund în diversele lui aspecte. 

Totodată, gânditorul german demonstrează că există mişcare chiar şi la nivelul Ideilor, 
deci în domeniul inteligibilului. Nu e vorba de o mişcare spaţială, evident, ci este vorba 
de mişcarea dialectică dintre Idei. Mărturia cea mai temeinică este demonstraţia din 
Sofistul 245d-255c, unde cele cinci genuri supreme (UEVOTO YEvn) sunt prezentate ca 
temei pentru diversitatea posibilităţilor de raportare. Structura internă a cosmosului 
demonstrează că între Identic (înţeles ca repaus al fiinţei pure) şi Diferit (mişcare şi 
neființă) există o relaţie strânsă. 


A 24 


105 
Ideea 
OT&OIG KIVNOLS 
Identic Diferit 
TOVTOV TOTEpPov 
TÒ UÑ ÖV 


aparența 

În Philebos 23c-27b se face următoarea distincţie între limită şi nelimitat, apoi, 
între amestec şi cauza amestecului (artia SNULOVPYEDV). Această distincţie reia ideile 
din Timaios prin care limitatul (mn&pos) era asociat ontologic cu fiinţa (tò Ov), iar 
nelimitatul (&neipov) cu nefiinţa (tò un öv). Cauza demiurgică este înţelepciunea şi 
raţiunea (60010 Kat vos) şi ea pune ordine în fenomenele temporale.!* Această cauză 
este considerată, la fel ca raţiunea (voñs) capacitatea de structurare, ordonare. Cauza 
distrugerii va aparţine desigur lui «meLpov. 

În Timaios 47e-48a, Platon numeşte această cauză necesitatea (&váyKkn): “trebuie 
însă să le adăugăm şi pe cele care au luat naştere prin lucrarea necesităţii“ sau cauza 
„Tătăcitoare“ (ITAoavouevn otia) cum o numeşte la 48a. Gaiser consideră!“ că 
necesitatea este prezentă chiar şi în activitatea raţiunii (vo9s). Faptul e menţionat într-un 
pasaj din Legi VII, 818be unde sunt deosebite două specii de &váykn: necesitatea 
exterioară, umană şi necesitatea divină, adică legea riguroasă a ordinii ontologice. În 
acest fel se poate considera că raţiunea universală (vos) este aspectul dinamic al 
principiului prim, iar necesitatea este aspectul dinamic al celui de-al doilea principiu. 
La nivelul sufletului care ocupă o poziţie intermediară, cele două forţe acţionează 
împreună. Prima se manifestă prin forţa gândirii şi a cunoaşterii, cealaltă prin afectele 
nonraţionale şi impulsive. 

În procesul generării vor participa ambele principii: primul va genera figura 
determinată, celălalt va acţiona ca temei al diversificării şi individualizării. Cu toate 
acestea, cauza primă (nepa6) va funcţiona ca o cauză autentică, generatoare de existenţă. 


5.2. Sufletul ca principiu al mişcării 


În Phaidros 245ce se afirmă că „tot ce e suflet e nemuritor. Într-adevăr, ceea ce se 
mişcă de la sine este nemuritor... Numai ce se mişcă pe sine, de vreme ce nu se lasă pe 
sine în părăsire, nu încetează niciodată să fie în mişcare, ba, mai mult: el e sursă şi 
principiu al mişcării pentru toate câte se mişcă. ...L.ucrul care se mişcă pe sine e nepieritor... 
tocmai aceasta e natura şi raţiunea sufletului. Căci orice corp care îşi primeşte mişcarea 
din afară e un corp neînsufleţit; în schimb, unul care o primeşte dinlăuntrul său, din sine 
însuşi, e însufleţit.“ 

Am văzut deja că punctul de origine al mişcării este receptaculul despre care vorbeşte 
Timaios. Dar această mişcare a spaţiului este una haotică. Sufletul este cel care generează 
o mişcare ordonată.!" S-a demonstrat că nu numai al doilea principiu este cauză a mişcării, 
ci şi primul principiu poate avea această semnificaţie într-o anumită măsură. Având în 
vedere că sufletul lumii are funcţie structurantă a Ideii în lumea vizibilă, el poate fi 
considerat principiu al mişcării. 

Dar sufletul nu este doar cauză a mişcării exterioare. El se caracterizează şi prin 
automişcare. Dacă în viziunea lui Aristotel, principiul secund (Xopo) ar fi numai unul 
pasiv şi numai forma (ei60s), principiul imaterial este activ, la Platon, ambele principii 
sunt active, unul formează şi conservă, păstrează, iar celălalt descompune şi diversifică. 
Astfel, principiul secund e pasiv într-o substanţă ordonată, iar principiul prim e pasiv 
într-o substanţă dezordonată. 

În ordonarea universului, principiul prim se raportează la cel secund ca forma 
structurantă activă la structura pasivă. Sub această viziune specială, punctul de vedere 
aristotelic se află deja în concepţia platoniciană. 

Prin prezenţa sufletului şi poziţia lui intermediară se realizează echilibrul între cele 
două activităţi (structurantă şi distructivă). Ambele sunt prezente ca Identic şi Diferit în 
suflet şi acţionează conjugat. Dar Nods acţionează pentru stabilitate, unitate, pe când 
å&vayKń acţionează în favoarea mişcării şi deplasării. Cele două sunt mărimi relative 
una pentru alta, însă decizia este luată de mărimea raţională care, astfel, impune un 
anumit grad de ordine şi stabilitate şi generează totodată şi automişcarea sufletului. Iată 
o schemă sugestivă oferită de Gaiser: 


Primul principiu T0ă% 
VOVG 
Idee repaus 
Suflet automişcare — echilibru prin acţiune şi 
non-acţiune 
Aparenţe a fi mişcat de Acțiune şi non-acţiune 
altceva neunificate 
OV GOI 
Principiul secund „spaţiu“ 


În Legi 894b, Platon vorbeşte despre automişcarea sufletului numai după ce a 
menţionat celelalte specii de mişcare (cele spaţiale şi cele ontologice). Iar în Timaios 
47b apare nevoia de a transmite sufletului mişcarea rotativă a cosmosului. Sufletul este 
cel care transmite forţa coagulantă a Ideii la nivelul vizibilului. Dacă sufletul pierde 
legătura lui cu Ideea, el e supus descompunerii. Dar procesul de pierdere a formei 
structurante poate începe şi de la corp. Însă decizia pierderii sau a menţinerii legăturii 
cu Ideea aparţine sufletului. 

În Legi 896d se spune că sufletul este generator şi de fapte bune şi de fapte rele. De 
unde se deduce existenţa a două specii de suflete: cel bun şi cel rău." Revenind la rolul 
benefic, unificator al sufletului bun, Platon deduce raționalitatea şi virtutea divină 
ordonatoare a sufletului lumii din regularitatea mişcării lui circulare. '® 

Sufletul individual, al omului, este orientat şi el spre mişcările astrale (Timaios 
89de-90a). Dacă sufletul e dominat de porniri inferioare (Timaios 42e, 43a-b), corpul e 
abandonat impulsurilor dăunătoare. Chiar şi speciile mişcării spaţiale sunt guvernate de 
suflet; dacă acesta se subordonează complet părţii raţionale, totul devine ordonat şi 
binefăcător, fără prezenţa raţiunii se produce contrariul (Legi, 897a). Gaiser semnalează 
în acest mod posibilitatea pierderii ordinii, a formei ordonate şi alunecarea spre rău 
(KoKi0) nu numai la nivelul individual, dar şi la cel universal. Dacă în Legi 896d existenţa 
sufletului rău este doar deductibilă, în mitul din Omul Politic ea rezultă destul de clar în 
opinia lui Gaiser.“ 


5.3. Teoria principiilor: Unu şi Diada nedeterminată 


Din toate teoriile prezentate până aici rezumativ se poate deduce faptul că toate 
aceste teorii şi întreaga lor demonstraţie presupun ca necesară existenţa celor două 
principii supreme: Unu şi Diada nedeterminată. Un argument suplimentar are în vedere 
contextul filozofic grec în care Platon şi-a gândit doctrinele filosofice. Este vorba de 

prezența celor două principii contrarii în schema ontologică a filozofiei presocratice. 
Reale a susţinut în repetate rânduri acest argument." H. Krämer consideră că teoria 
principiilor la Platon este o „aitiologie“!*. El îl menţionează pe Aristotel în acest sens: 
„pentru el (Platon), Ideile sunt elementele tuturor celorlalte lucruri... şi ridică la 
rangul de principii, Marele şi Micul socotite ca materie şi Unul, socotit ca formă. După 
părerea lui, din aceste principii, prin participarea la Unu, provin numerele. Astfel, 
Ideile pot fi considerate cauze ale lucrurilor, iar principiile (&p%&í), cauze şi elemente 
ale Ideilor. 


5.4. Polivalența principiilor 


Datorită gradului înalt de generalitate pe care îl au, principiile au o „polivalentă 
funcţională“.!“ Unu este gen suprem, măsură a numerelor, condiţie (cauză) a tot ceea ce 
există, cauză a adevărului şi sursă a excelenţei (&pern). Diada nedeterminată a Marelui şi 
a Micului, numită uneori şi Multiplul sau Inegalul este considerată principiu material şi 
joacă un rol determinant în domenii diverse: logică, matematică, fizică, ontologie, axiologie. 


5.4.1. Unu şi Diada nedeterminată ca genuri supreme. 

Cel care ne oferă cele mai multe informaţii în acest sens este, desigur, Aristotel. 
Iată ce afirmă în Metafizica B3, 998b 17-21: Chiar dintre aceia care au afirmat că Unul 
şi Fiinţa sau Marele şi Micul sunt principii ale lucrurilor se pare că unii s-au slujit de 
acestea ca de nişte genuri... dacă, cu cât un lucru e general într-un grad mai mare, cu 
atât are mai mult valoare de principiu, atunci rezultă că genurile cele mai generale sunt 
principii prin excelenţă (Tà UL &ALOTO KOO6AOV, TĂ NP TO, GV TOATE yEvn), deoarece ele 
formează predicatul oricărui lucru. Atunci vor fi atâtea principii ale lucrurilor existente 
câte sunt şi primele genuri şi, în felul acesta, Unul şi Fiinţa ar ajunge să aibă valoare de 
principiu şi substanţă, deoarece ele, mai mult decât oricare altele, constituie predicatele 
tuturor lucrurilor“. "s 

Ca gen suprem, Unu e genul guvernator al categoriilor Identității, Egalităţii, Asemănării 
şi Repausului. Cât priveşte Diada nedeterminată, ea constituie genul suprem al tuturor 
categoriilor care decurg din Mult şi Puțin: Diferitul, Inegalul, Neasemănătorul, Mişcarea. 


5.4.2. Unu şi Diada nedeterminată ca principii ale Numerelor 

Unu este principiu şi măsură (ueTpov) a Numerelor şi reprezintă modelul pentru măsurile 
proprii fiecărui domeniu cantitativ. Aristotel afirmă că „noţiunea de Unu este principiu numeric 
căci măsura primă este principiu pentru că acel ceva prin care noi cunoaştem un lucru la 
obârşie este măsura primă a fiecărui gen“ (Metafizica A6, 1016b17-18)'*%. 

Ca principiu constitutiv al Fiinţei (px 1 Tâv ğvtæv) şi Unu ca principiu al Întregului 
(pX To O nâvTos) el respectă modelul matematic. Unu este o unitate de măsură mai 
exactă chiar decât monada matematică. El este măsura supremă, absolut invariabilă şi 
indivizibilă, este axpiBeororov uétpov. El exprimă caracterul absolut al principiului şi 
semnifică unitatea intactă aflată dincolo de orice individualizare şi de orice transformare 
aşa cum afirmă Aristotel în Politikos.1% 

5.4.3. Unu — cauză formală şi Diada nedeterminată 
— cauză materială a tuturor lucrurilor 

Platon oferă o nouă interpretare în problema Unu — Multiplu. Pentru el, Unu este 
principiul formal, iar Diada nedeterminată este principiul material. În acest mod, Platon 
reuşeşte să depăşească monismul parmenidian. Iată ce spune Platon în Parmenide 
142e-143a: Unul cuprinde întotdeauna faptul de a fiinţa, iar fiinţa — pe Unul; ca atare, 
ivindu-se mereu doi nu mai poate fi nicicând Unu. Prin urmare, Unu care este nu 
constituie astfel decât o mulţime de nedeterminări. Dacă principiul este Unu, ceea ce 
trebuie explicat este Diada nedeterminată. Prin participarea Diadei nedeterminate la 
Unu se nasc Numerele (atât cele ideale, cât şi cele matematice)!!, mărimile (ideale şi 
matematice)!?, spaţiul!* şi lumea sensibilă. 


5.4.4. Unu ca temei al adevărului în cunoaştere 

Unu este principiu al adevărului (GAneo) şi al cunoaşterii (En10THun) aşa cum 
menţionează Aristotel în Metafizica A 6, 1016b20.1% 

„Ceea ce este anterior este mai cunoscut decât ceea ce este posterior şi ceea ce e prin 
esenţă superior este mai cunoscut decât ceea ce este prin esenţă inferior. Ştiinţa are în 
vedere lucrurile care sunt determinate şi ordonate mai degrabă decât contrariile lor şi 
cauzele mai degrabă decât efectele.“ Acestea erau afirmaţiile lui lamblichos referitoare 
la principiul Unu ca temei al cunoaşterii şi al ştiinţei.!55 

În concepţia lui Platon, cunoaşterea înseamnă măsurarea cu ajutorul unei unităţi 
specifice fiecărui domeniu. Însumând apoi treptat cunoaşterea potrivit fiecărui domeniu, 
raţiunea umană poate atinge niveluri tot mai generale, niveluri sinoptice. Unul ca unitate 
de măsură noetică va fi şi unitatea de măsură dialectică supremă. El permite cea mai 
clară cunoaştere şi, în acest mod, cea mai adevărată. Trebuie să ne amintim că Novo 
reprezintă o modalitate de existenţă a lui Unu după cum afirmă şi Aristotel'5. Or, unitatea 
părţii raţionale este condiţia oricărei cunoașteri superioare. 


5.4.5. Unu — Bine: temeiul excelenţei (&peTn) 

Ca măsură (uétpov), limită (tépas), medie (u£00) şi ordine (tæčts, Koouos), Unu 
include şi dimensiunea axiologică. Există multe mărturii în care Binele este identificat 
cu Unu care e considerat cauza tuturor aspectelor pozitive, benefice şi ca sursă a valorii 
fiecărei fiinţe. Aristotel afirmă: “... unii cred că Unul în sine e identic cu Binele în sine, 
încredinţaţi însă că, dintre cei doi termeni, Unul este acela care are caracterul de substanţă 
în măsură precumpănitoare“ (Metafizica, N4, 1091b13-15).5 

Diada nedeterminată va fi temeiul răului (kaki). Tot Aristotel este cel care afirmă 
această idee: “ar rezulta că toate lucrurile, afară de Unul, ar participa la rău...“ (Metafizica, 
A 10, 1075a34); „dacă Unul e principiul Binelui, principiul opus lui Unu — fie că e 
Multiplul, fie că e Inegalul, adică Marele şi Micul — este totuna cu Răul în sine“ (N4, 
1091b35)!%. Aristoxenos afirmă: “Diada nedeterminată este principiu al excesului şi al 
lipsei şi, deci, al Răului“! 

Revenind la relaţia Unu-Bine, trebuie amintit că Unu este principiul, iar Binele este 
determinaţia axiologică a lui Unu. Acesta este substanţa însăşi. Dacă Binele este (Republica 
509b) principiul etern, suficient sieşi aceasta se datorează lui Unu a cărui determinaţie 
valorică este. Ca urmare, toate funcţiile atribuite Binelui pot fi derivate din Unu. 

6. Teoria dreptei măsuri şi relaţia cu principiul suprem ca măsură exactă 


Conceptul de &ġpetń (excelenţă) nu poate fi înţeles fără referire la o structură 
matematico-ontologică. Aceasta îi conferă caracterul de medie între exces şi lipsă. Iată ce 
afirmă Platon în Omul Politic 283c sqq.: „să vedem ce este excesul şi lipsa... Tocmai la 
aceste aspecte s-ar putea referi corect raţionamentul... la lungime şi la scurtime, precum şi la 
orice exces sau lipsă; căci cred eu, arta măsurii (ueTpeTu1) se referă la toate de acest fel“. 

Protagoras (35Ta-e) este unul dintre primele dialoguri în care Platon vorbeşte despre 
o „metretică“, o „artă şi o ştiinţă a măsurii“, care s-ar deosebi de cea matematică. Se 
afirmă că Binele nu e plăcere ca atare, ci o corectă îmbinare a durerii cu plăcerea. La 
întrebarea ce artă şi ce ştiinţă ar fi aceea, răspunsul vine imediat. Dacă a trăi bine înseamnă 
o corectă îmbinare a Marelui cu Micul atunci e vorba de o ştiinţă care poate ajuta la 
determinarea a ceea ce e bine pentru a nu comite erori şi a nu ne lăsa purtaţi de aparenţe; 
această ştiinţă este geometria şi arta măsurii. lar dacă a trăi bine depinde de corecta împletire 
a numerelor pare cu cele impare, a ceva ce e mai numeros cu ceva ce e mai puţin numeros 
atunci va fi ştiinţa aritmeticii şi arta măsurii. La acestea se vor adăuga calcule asupra 
excesului şi lipsei, egalizarea reciprocă prin ştiinţa artei măsurii morale.!% 

În Omul Politic, pasajul menţionat mai sus este mai cuprinzător. Platon arată că 
Marele şi Micul, excesul şi lipsa pot întreţine două tipuri de relaţii: 1. raporturile dintre ele 
şi 2. raporturile cu dreapta măsură. În opinia lui G. Reale, această distincţie are un temei 
ontologic şi gnoseologic precis căci se bazează pe structura fiinţei.'*! Primul tip de raporturi 
este unul cantitativ, celălalt are un caracter calitativ. „Cu ajutorul raporturilor calitative se 
produce acea măsură a fiinţei care e necesară pentru generare, adică structura ontologică a 
realităţii, prin acest tip de raporturi, oamenii deosebesc binele de rău şi devin buni sau răi, 
virtuoşi sau vicioşi“1%. Sub semnul raporturilor calitative stau toate artele şi produsele lor 
care, dacă se conformează dreptei măsuri, produc lucruri frumoase şi bune. 

Valoarea lucrurilor derivă din ordinea (T&&10) pe care unitatea o exercită. Dreapta 
măsură, adică media dintre extreme constă într-o delimitare (opiouevov) a multiplicităţii, 
o unitate în multiplicitate. Concepţia ontologică a lui Platon posedă o semnificaţie 
axiologică, este de părere şi H. Krămer: Tot ceea ce există, în măsura în care e delimitat 
şi determinat de Unu, este nu numai fiinţă şi cunoaştere, dar şi înzestrat cu valoare 
(Binele e frumosul =10 kOAdv, iar Răul e urâtul=tò a ioypóv“.!® 

Principiul Unu se defineşte şi ca măsură exactisimă sau măsură perfectă. Ideea Binelui 
ca măsură perfectă apare deja în Republica, dar şi în Omul Politic. În Philebos 26a şi 64d 
se afirmă: „un amestec, oricare şi oricum ar fi el, dacă nu are parte de măsură şi proporţie, 
e necesar să nimicească elementele amestecate şi pe sine cel dintâi. Căci aşa nu mai e vorba 
despre un amestec, ci fiind o punere confuză laolaltă el ajunge mereu o nenorocire pentru 
ingredientele amestecate. Şi Aristotel aminteşte că „Binele e măsura perfectă“ (năvrov 
yàp åkpıBéotatov uétpov tayaðòv stv). În plus, din o serie de pasaje din Metafizica 
deja menţionate anterior rezultă că Unu este principiu şi măsură a Numerelor Ideale deci 
al Ideilor şi al tuturor celorlalte niveluri ontologice. La nivelul sensibilului, el este unitatea 
în diversitate. Acelaşi fenomen se produce în morală, în viaţa sufletului. 

Trebuie semnalat că tocmai noua metretică de ordin calitativ constituie o depăşire 
a gândirii pitagoreice deoarece aceasta considera că ambele raporturi sunt măsurabile 
doar în sens matematic. lată schema privitoare la dimensiunea axiologică a principiilor, 
schemă oferită de Şcoala de la Tubingen. 

7. Problema dualismului platonician din perspectiva învăţământului oral 


Din cele prezentate sumar până aici decurge faptul că structura dualistă este 
fundamentală în gândirea platoniciană. Prin dualism trebuie să se înţeleagă, potrivit lui 
M.D. Richard!%, existenţa a două principii dintre care cel secund nu derivă din primul. 
Există mărturii care atestă că, fără Diada nedeterminată, Unu nu ar putea genera nimic. 
Aceasta este, de pildă, convingerea lui Proclos!%. 

H. Krămer este de părere că al doilea principiu nu are o valoare egală cu a principiului 
prim, dar acest aspect nu infirmă caracterul dualist al platonismului. În timp ce Unu se 
situează dincolo de Fiinţă, Diada nedeterminată rămâne dincoace de ea.!% 

Platonismul oral avea ca scop sistematizarea ansamblului cunoştinţelor şi al relului 
cu ajutorul unei duble mişcări dialectice: de reducere la principii şi de deducție pornind 
de la principii. Atât mişcarea ascendentă, generalizarea, cât şi cea descendentă, 
elementarizarea, se realizează în trepte. Structura ontologică a universului a fost 
schematizată de reprezentanţii Şcolii de la Tubingen. Între Limită şi Nelimitat apare 
ierarhizarea următoarelor genuri ale fiinţei: 

— Ideile superioare sau Metaideile (cum le numeşte Reale) şi care se identifică cu 
Numerele Ideale ale decadei; ele sunt entităţi reale, inteligibile prin cunoaştere 
matematică; apariţia lor şi faptul că se produce chiar o mişcare combinatorie 
între ele probează deja prezenţa activă a principiului secund. 

— Ideile particulare nu mai aparţin nivelului Numerelor Ideale; sunt definite de 
raporturi care există în cadrul diviziunii dihotomice a genurilor; în aceste raporturi 
apare şi un element irațional, incomensurabil care este o nouă mărturie a prezenţei 
nedeterminării şi care generează, la rândul lui diversificare, multiplicare; la limita 
inferioară a acestui nivel se află &rouov £160s. 

— Sufletul — un alt domeniu intermediar între Idei şi lumea sensibilă. 

— Lumea sensibilă (a corpurilor). 

Tot acest univers ierarhizat se bazează pe o structură matematică identică: structura 
dimensională (Număr (Punct) — Linie — Suprafaţă — Volum). Matematica oferă un 
model de reducţie la unitate care permite înţelegerea participării şi separării. Acest rol 
deosebit al matematicii în ontologia platoniciană se datoreşte faptului că Platon consideră 
entităţile matematice ca fiind singurele capabile să dea seamă de structura realităţii în 
întregul ei. 

UNITATE UNUL 
Ideea de Bine 
UNU 
DOI Numere ideale LINII 
TREI (Decada) INSECABILE 
PATRU ða Îpeois 
LINIE Idei particulare 
&Touov £i60s) 
NOUS Sufletul SUPRAFEȚE 
EPISTEME Lumii LEMENTARE 
DOXA Suflete 
AISTHESIS individuale 
SUPRAFAȚA &pETÁ 
FOC Corpul KAKÍO 
AER Lumii TARE 
APĂ Corpuri 
PĂMÂNT individuale 
VOLUM ființe vii, concrete 
G&peTn 
KOKLOL 
Materie informă 
APEIRON („Spaţiu“) 
Marele şi Micul'% 
Concluzii 


Acestea au fost, într-o prezentare succintă, teoriile cele mai semnificative care fac 
parte din învăţământul oral. 

Prima întrebare la care trebuie dat un răspuns concluziv este dacă mărturiile adunate 
sunt suficient de convingătoare pentru a susţine existenţa unui învăţământ oral platonician. 
Considerăm că necesitatea argumentării unei asemenea idei s-a dovedit inutilă, fie şi 
numai prin succinta prezentare de faţă. Sunt, în primul rând, argumente de bun-simţ 
care afirmă existenţa învăţământului oral. Înfiinţarea Academiei şi discuţiile care aveau 
loc acolo nu puteau să fie mult deosebite de tipul de discuţii prezentate nouă în opera 
scrisă de Platon şi în care Socrate este animatorul lor aşa cum se poate presupune că 
Platon proceda în întrunirile cu discipolii săi. În plus, Atena acelor timpuri era la apogeul 
manifestărilor spirituale care au făcut din ea un model cultural şi punct de mereu reînnoită 
întoarcere la originile unora dintre cele mai încărcate de substanţă izvoare ale spiritualităţii 
europene. Lectura în public constituia modul principal de difuzare a operei unui autor. 
Comunicarea era directă şi vie. Să nu luăm ca mărturie decât menţiunile lui Diogenes 
Laertios în această direcţie: “Se mai povesteşte că Antistene, pregătindu-se să citească în 
public o lucrare pe care o compusese, îl invită şi pe Platon să asiste“ sau, câteva rânduri 
mai jos: “ Se spune că Socrate, auzindu-l pe Platon citind dialogul Lysis, exclamă: «Pe 
Heraclit, câte plăsmuiri îmi atribuie tânărul acesta mie!» “.1% 

Totodată, sunt cunoscute pasajele în care Platon declară că preferă transmiterea 
orală a cunoaşterii, mărturii pe care Şcoala de la Tiibingen îşi fondează susţinerea 
învăţământului oral. Argumentele cele mai importante în favoarea învăţământului oral 
ar fi: construirea unei teorii a predării şi învăţării (deci a unei teorii didactice) bazate pe 
comunicare orală animată sub forma dialogului care să se apropie cât mai mult de tipul 
conversaţiei fireşti, normale. În plus, textul scris avea, în această concepţie, mai degrabă 
un rol mnemotehnic şi protreptic. Pe lângă aceste aspecte sunt de menţionat diversele 
trimiteri din Dialoguri la un adevăr mult mai înalt, care e trecut sub tăcere în mod 
intenţionat, declarat. Apoi chiar programul educativ destinat paznicilor cetăţii ideale 
din Republica este o dovadă în acest sens, ca şi programul educativ din Legi. 

A subestima tradiţia indirectă, a nu acorda credit tradiţiei orale, pot fi considerate 
atitudini limită în măsura în care această tradiţie semnalează existenţa unor doctrine 
platoniciene orale care vin să completeze spaţiile goale, teoriile argumentate doar parţial 
în Dialoguri. 

În calitate de cercetător al gândirii platoniciene, orice comentator are obligaţia 
profesională, dar şi morală să ia act de aceste mărturii şi să le folosească pentru a împlini 
imaginea unitară care trebuie atinsă. M.D. Richard oferă şi un alt argument. Este cunoscută 
marea problemă rezolvată doar parţial deocamdată, a cronologiei şi autenticităţii 
Dialogurilor.!* Or, având în vedere aceste diverse probleme, se pune întrebarea de ce doctrinele 
nescrise sunt respinse deşi autenticitatea surselor întregii tradiţii indirecte nu este pusă la 
îndoială. Suntem de acord cu atitudinea lui M.D. Richard care afirmă că antiezoteriştii 
greşesc atunci când resping doctrinele nescrise ca fiind „pură ficţiune“ sau „invenţie“. 

Este evident că tradiţia scrisă, respectiv Dialogurile oferă structura gândirii platoniciene 
în aproape întreaga ei desfăşurare. Dar este la fel de clar că învăţământul oral şi tradiţia 
indirectă completează această structură şi o împlinesc. De aceea, se poate vorbi de 
complementaritate între cele două tradiţii. R. Schaerer afirmă: „La punctul de întâlnire al 
acestor două drumuri... îl descoperim pe Platon şi doar acolo trebuie să-l căutăm“.!”! 

Ezoteriştii au demonstrat, convingător considerăm noi, că învăţământul oral 
constituie o însumare de doctrine care argumentează existenţa a două principii: Unu — 
Limita şi Diada nedeterminată a Marelui şi a Micului care acţionează reciproc; existenţa 
Numerelor Ideale, a Ideilor şi a entităţilor matematice prin intermediul cărora, pe baza 
unor procedee matematice este determinat sensibilul. „Această matematizare a ontologiei 
este considerată de reprezentanţii Şcolii de la Tubingen contribuţia personală a lui Platon 
la problema filosofiei greceşti a relaţiei lui Unul cu Multiplul. Construcţia ontologică 
ierarhizată se bazează pe un model matematic care funcţionează la fiecare nivel, dar 
care evidenţiază specificitatea acelui nivel. În plus, chiar latura axiologică (&petń 
Karia) poate fi gândită prin referire la modelul matematic. În acest mod apern, acea 
excelenţă valorică apare clar ca medie şi ca limită. 

Un alt aspect trebuie semnalat: problema sistematicităţii doctrinelor nescrise, faptul 
că ele ar trebui să se constituie într-un discurs continuu şi complet cu o înlănţuire 
argumentativă care să ducă la concluzii solide şi irevocabile. Nu se poate afirma aşa 
ceva în ceea ce priveşte doctrinele nescrise — ele nu formează un sistem, sunt doar 
mărturii scurte care, doar prin însumare, vin să completeze textele Dialogurilor şi, 
astfel, să împlinească gândirea platoniciană. Cât priveşte caracterul de sistem al gândirii 
platoniciene în întregul ei, aceasta este o altă problemă îndelung disputată de comentatori 
pe care nu ne propunem să o abordăm în această prezentare. M.D. Richard afirmă că „în 

ciuda cercetărilor lui «sistematice», filosoful nu a atins niciodată Adevărul în esenţa şi 
în puritatea lui, ci a reuşit doar să abordeze anumite aspecte ale lui“.!? Ezoteriştii 
consideră că învăţământul oral platonician este „un sistem deschis“. Această convingere 
o împărtăşim şi noi. 

În ceea ce priveşte Prelegerea despre Bine, M.D. Richard consideră că e mai plauzibilă 
plasarea ei într-o perioadă anterioară Republicii şi adoptă astfel, poziţia lui Krămer. Noi 
optăm pentru poziţia adoptată de Gaiser care plasează această prelegere undeva în ultimii 
ani de viaţă ai lui Platon. Considerăm însă că relevanţa acestei Prelegeri nu constă atât de 
mult în momentul istoric în care s-a produs, ci în conţinutul ei. În plus, considerăm că mai 
importante au fost discuţiile sau prelegerile despre Bine din cadrul Academiei. 

Suntem şi noi de părere că direcţia evolutivă sau genetică în gândirea platoniciană 
este cea mai plauzibilă şi că ar fi destul de greu de susţinut ideea unei foarte timpurii 
exprimări a întregii teorii platoniciene care ulterior ar fi suferit doar mici „retuşuri“. 
Există mărturii clare ale lui Aristotel în Metaţizica unde se afirmă, de pildă, posteritatea 
doctrinei Numerelor Ideale în raport cu aceea a Ideilor!” sau în Legi 819d, unde Atenianul 
afirmă că a descoperit târziu caracterul irațional (incomensurabil) al diverselor mărimi 
continue (indivizibile). Considerăm că este mai plauzibilă o evoluţie şi o continuă îmbogăţire 
a diverselor cunoştinţe platoniciene despre treptele ontologice şi logico-matematice. Asta, 
însă, nu anulează ceea ce semnala G. Reale: prezenţa unei gândiri tradiţionale greceşti 
centrate pe perechea de contrarii. Suntem iarăşi de acord că preocupările pentru rolul 
matematicii au apărut în perioada de maturitate, perioada Republicii (sau poate cu puţin 
timp înainte), dar putem să presupunem că ele au fost parţiale şi că doar în timp ele s-au 
completat, ajungând cândva spre începutul perioadei de bătrâneţe să se constituie într-o 
teorie clară a Numerelor Ideale sau a entităţilor matematice. „Superioritatea doctrinelor 
nescrise“ afirmată de M.D. Richard" constă, după părerea noastră, în faptul că aceste 
doctrine se conturează şi sunt dezbătute şi aplicate în perioada de bătrâneţe când, deja, 
întreaga gândire platoniciană intrase într-o perioadă de precizare, de argumentare şi detaliere 
la toate nivelurile ontologice cu ajutorul metodei aritmo-logice şi cu ajutorul dialecticii 
elementarizante. În acest sens, într-adevăr, teoria principiilor sau a Numerelor Ideale sau, 
mai ales, a entităţilor matematice sunt superioare pentru că reuşesc să coaguleze într-un tot 
unitar ceea ce apare disparat în Dialoguri. 

Ar mai fi de semnalat că doctrinele nescrise ne ajută să înţelegem mai bine gândirea 
aristoteliciană pe care o descoperim a fi mult mai apropiată de cea platoniciană decât am fi 
gândit. Chiar dacă nu menţionăm aici decât succint teoria categoriilor, a cauzelor sau chiar a 
nefiinţei care a stat la baza teoriei aristoteliciene a substanţei sau teoria măsurii juste (ueG6Tes) 
din Etica Nicomahică şi care poate fi corelată cu doctrina nescrisă a Binelui-Unu ca Limită 
care-şi impune controlul asupra Diadei nedeterminate ca principiu al excesului şi al lipsei, 
avem deja destule sugestii pentru a înţelege mai bine ce a însemnat Platon pentru evoluţia 
gândirii greceşti ulterioare. Totodată, se demonstrează astfel că o serie de teorii aristotelice 
de primă importanţă sunt produsul unei valorificări geniale evident dar al unei moşteniri pe 
măsură. În acest mod, în relaţia continuitate — inovaţie se redă continuității locul pe care îl 
merită. Această afirmaţie e susţinută de o altă idee: dacă în schema ierarhiei ontologice 
platoniciene, reunim pe un singur nivel, Ideile supreme cu cele particulare, obţinem o schemă 
corespunzătoare ierarhiei universului plotinian. În acest fel, platonismul se înscrie în tradiţia 
filosofică greacă preocupată de problema găsirii unui număr cât mai mic de principii pe baza 
cărora să se poată explica întreaga structură diversificată a realului. 

Parazitul antic 
Nobleţea deriziunii 

„Cinez cu cine vrea, doar să mă cheme-aştept, / Cu cine nú vrea chiar, n-aştept să fiu 
chemat! / La masă plin de haz, stârnesc prăpăd de râs / Şi-mi laud gazda mult, cât timp e 
la ospăț. / Pe cel ce i-ar vorbi cumva-mpotrivă, eu / ÎL ocărăsc cumplit şi mă reped să-l 
bat. / Din toate-nfulec, beau de sting din toate,-apoi / M-am dus. (...)“! 

Aceasta este replica pe care Epicharmos, autor comic grec din Sicilia (sfârşitul 
secolului VI - prima jumătate a secolului V î.Ch.), o atribuie unuia dintre personajele 
sale. Replica aceasta coincide cu profesiunea de credinţă a unui parazit. 

Astfel, tipul de personaj este vechi în literatura greacă; iniţial el purta numele de 
linguşitor (k6AaE/k6lax), în timp ce termenul de parazit avea cu totul alt sens: îi desemna 
pe slujitorii secundari ai cultelor anumitor divinităţi, care deţineau privilegiul de a lua 
masa în templu, ceea ce le-a atras numele de nap&orov/parăsitoi (napă/pară — lângă; 
otrog/sitos — grâu). Termenul se aplica de asemenea, la Atena, încă din vremea lui 
Solon, cetăţenilor care luau masa în Pritaneu, iar în alte cetăţi, diferiților ocupanţi ai 
unor funcţii de rang inferior’. 

Cât despre tipul linguşitorului, aşa cum l-a schiţat sicilianul Epicharmos, el pătrunde 
în comedia atică; probabil în amintirea originii menţionate, una dintre măştile de teatru 
ale parazitului se cheamă 6 Zixedixóg/ho Sikelikós („Sicilianul“). Printr-o metaforă ironică, 
linguşitorul va fi numit parazit de către Araros, fiul lui Aristofan, şi îndeosebi de către 
Alexis din Thurioi (sec. IV î.Ch.), autor al unei piese intitulate Paraziţii. Cu această 
denumire, personajul va avea un loc important în comedia greacă medie şi nouă 
(secolele IV-III î.Ch.), din care s-au păstrat fragmente. 

Sunt cunoscute nume de paraziți reali din Atena, vestiți pentru experienţa în arta 
culinară sau pentru vorbe de spirit incluse mai apoi în culegeri“. Toată arta lor urmărea 
un scop precis: acela ca ei să subziste pe cheltuiala altuia, locuind în casa patronului sau 
trăind din invitaţii. Prezenţi la nunţi, sacrificii şi celebrarea victoriilor, paraziţii erau în 
general bine primiţi, având un rol similar cântăreților şi dansatorilor. Aprecierea varia 
după felul cum evoluau ca bufoni. Dacă nu excelau într-o astfel de artă, rămânea linguşirea. 
Erau de asemenea confidenţii, complicii sau mesagerii stăpânului — maeştri în a înşela 
un tată, în a cuceri o hetairă, în a servi ca martori mincinoşi. Unii se ocupau de 
cumpărăturile zilnice. Aşadar, existau diferențieri sociale între paraziți. Cei mai de jos 

ajungeau adesea ţinta batjocurilor sau a mâniei convivilor. Răbdarea lor era fără margini; 
se revanşau însă, furând din casa gazdei’. 

Instituţia paraziţilor va fi adoptată la Roma ca şi alte elemente de civilizaţie greacă, 
mai cu seamă în condiţiile în care aici funcționau din vechime raporturile dintre clienţi şi 
patroni. În perioada imperială ei aveau chiar mai mulţi patroni, beneficiind totodată de o 
modestă retribuţie cotidiană. Fără a fi propriu-zis un parazit, epigramistul Marţial 
(sec. I d.Ch.) s-a numărat printre acest gen de clienţi. 

Personajul cu trăsăturile sale romane a fost frecvent adus în scenă de diverse specii 
literare ale comediei latine€. Pe lângă originea greacă, în literatura latină el are şi o 
obârşie populară — în atellana orală, farsă oscă sau campaniană. Un tip consacrat al 
acestui fel de teatru oral era Dossennus, vicleanul cocoşat şi lacom, strămoș al parazitului 
din comediile lui Plaut (cca 250-184 î.Ch.). Parazitul apare astfel ca un personaj-sinteză, 
căci Plaut (care, preluând — şi prelucrând — subiecte ale comediei noi greceşti, valorifică 
în acelaşi timp tradiţiile italice şi mentalităţile romane) îl integrează perfect în ceea ce 
Eugen Cizek numeşte „ţara comediei palliate“: este vorba despre o Atenă (sau un alt 
oraş grecesc) cu existenţă convenţională, o lume elenistică oarecum „romanizată“, un 
tărâm artificial unde moravurile greceşti sunt parodiate în latineşte, iar realităţile italice, 
parodiate pe un ton grect. Astfel, parazitul Curculio (numele înseamnă „gărgăriţă“, 
văzută ca pagubă pentru recolte) din piesa omonimă pare a fi grec atunci când se referă 
la strategi şi tirani, însă devine îndată roman când îi ridiculizează pe filosofii greci 
stabiliţi la Roma; Saturio (numele, derivat de la adj. satur — sătul, este mai degrabă o 
antifrază comică) din Persanul tace elogiul aticismului vorbind o latină arhaizantă (el 
dispreţuieşte dictoanele siciliene, dialectul sicilian fiind aici considerat o greacă mai 
puţin autentică); în schimb, Ergasilus din Captivii, în cele câteva „jurăminte“ — pe zei 
Şi pe... oraşe italice — rostite greceşte, în dialect doric, pare să opteze pentru stilul 
sicilian; Charmides din Odgonul se compară cu Manducus, figură grotescă a farsei 
rustice, ca şi amintitul Dossennus?. 

Parazitul plautin se constituie, aşadar, ca un personaj greco-roman, având şi trăsături 
popular-italice. Uneori el este supradimensionat şi este inclus într-o geografie care tinde 
să devină fantezistă. În piesa Captivii, pentru a sugera lăcomia lui Ergasilus, Hegio, tatăl 
protectorului acestuia, face şi el aluzie la un „catalog“ de oraşe; deşi reale, toponimele 
respective trimit la numele unor feluri de mâncare (v. 160 şi urm.): Pistor(i)enses — 
locuitori din Pistorium (astăzi Pistoia), oraş în Etruria, cf. pistor — brutar; Panicei — 
aceia din Pana, oraş samnit, cf. panis — pâine; Placentini — cei din Placentia (astăzi 
Piacenza), cetate pe râul Pad, cf. placenta — turtă, plăcintă; Turdetani — populaţie din 
Hispania, cf. turdus — sturz; Ficedulenses — nume care trimite la toponimul Fidiculae 
(Fidiculi), oraş în Apulia, şi la ficedula — pitulice. Altă dată, Curculio, pornind de la 
denumiri geografice existente, inventează ţări fabuloase ale abundenței: 

442 Curculio: (...) Persas, Paphlagonas, 

Sinopas, Arabes, Caras, Cretanos, Syros, 

Rhodiam atque Lyciam, Perediam et Perbibesiam, 

hes) 

Libyamque oram omnem et omnem Conterebromniam". 

La Lucian din Samosata, reprezentant al celei de a doua sofistici şi scriitor satiric de 
limbă greacă din sec. II d.Ch., parazitul Simon, susținătorul unui dialog parodic!!, vorbeşte 
despre universalitatea condiţiei sale, aceeaşi la greci şi la barbari. În viziunea parodică a 

personajului, războinicii de la Troia au fost de fapt nişte paraziți. Amestec de geografie, 
mitologie, fantezie. Dar, chiar dacă imaginația îi permite parazitului să călătorească oriunde 
în tinuturile comediei sau să capete statură de epopee, el rămâne un personaj legat de 
patronul său, şi, mai mult, de oraş: când patronul se află la ţară, parazitul flămânzeşte”. 

Va fi un personaj întotdeauna citadin şi la Alcifron”, epistolograf atenian din 
sec. II d.Ch. împrumutând subiecte şi personaje tipice ale comediei noi greceşti din operele 
lui Menandru, Diphilos sau Philemon, Alcifron reconstituie în Scrisorile sale o Atenă cu 
o jumătate de mileniu mai veche decât timpul în care a trăit. Paraziţii lui Alcifron reprezintă 
un tip social având tangenţe cu comedia, însă evoluând pe o scenă lărgită, cetatea însăşi. 
Este Atena cartierelor periferice, unde se derulează intrigi nocturne, este uneori o Atenă 
civilizată, opusă Megarei, Aigionului, Corintului ori cetăților din Pelopones!*. În scrisorile 
dintre paraziți, personajele îşi povestesc deseori înjosirile îndurate la ospeţe, dar şi trucurile 
folosite în situaţii-limită: un parazit fură un şervet de pânză scumpă, pe care speră să îl 
vândă cu un preţ bun (Scrisoarea XC); un altul, al cărui patron prânzeşte la oră fixă, se 
gândeşte să modifice gnomonul (cadranul solar) astfel încât să arate orele mai repede 
(Scrisoarea XLVIII). 

Se deduce ambiguitatea tipului parazitului. El este liber şi totuşi dependent; igno- 
rant şi erudit în dialogul lui Lucian, tragi-comic în scrisorile lui Alcifron. Tot astfel, 
urbanitatea nu presupune o eleganţă autentică a manierelor: Philippos din Banchetul lui 
Xenofon vine neinvitat, pretinzând că o face în glumă". 

În general, parazitul este sărac şi predispus la a se umili, cum reiese şi din texte ale 
lui Horaţiu (unde figura există şi în variantă feminină)!“ şi ale lui Persius”. El poate fi 
clientul roman frustrat, ca în satirele lui Iuvenal!'5, sau ca în epigramele lui Marţial, unde, 
pe lângă nemulţumirile privind condiţia (acum decăzută) a clienţilor, abundă (auto)ironiile 
la adresa acestor vizitatori matinali ce îşi aşteaptă sportula (coşuleţul cu daruri) şi la 
adresa oaspeţilor de profesie”, dar şi ironiile la adresa patronilor”; poate fi greco-orientalul 
de la Roma, flămând şi linguşitor, disprețuit de Iuvenal”!; poate fi parazitul imoral, personaj 
nocturn de al cărui cântec trebuie ferit tineretul”; însă poate fi chiar magistratul care, 
dornic să îşi sporească averea, ştie să se transforme în client”. 

Chiar ocupând la masă (şi acceptând) locul cel mai neînsemnat”, acela care trăieşte 
din averea altuia poate afişa o nobleţe de comedie: Saturio se laudă cu strămoşii lui şi cu 
„meseria“ lui, — reflex al lumii elenistice, unde această ocupaţie era ereditară —, se 
mândreşte cu lada de cărţi de dictoane atice pe care i-o dă ca zestre fiicei sale, ştiut fiind 
că arta de a-şi cuceri patronii se baza şi pe experienţa paraziţilor precedenţi”. Ridicolul 
creşte atunci când unii îşi compară lenea ori sărăcia cu stilul de viaţă al filosofilor: Saturio 
al lui Plaut se vede filosof cinic; la Terenţiu, comediograf ce îi urmează lui Plaut, Gnatho 
vrea să înfiinţeze şcoala filosofică a... gnathonicilor”; Simon din dialogul lui Lucian, 
caricaturizând o serie de personaje celebre, „demonstrează“ că mulţi filosofi şi-au dorit 
viaţa de parazit (nu şi invers!) şi crede că „parazitica“ întrece deopotrivă filosofia şi 
retorica. Parazitul latin îşi numeşte protectorul rex, rege. Dar Ergasilus din Captivii de 
Plaut se crede el însuşi regum rex regalior — rege mai rege între regi (v. 825). 

Prin ambiguitatea lui tipologică, parazitul apare ca personaj singular, căci antichitatea 
prefera delimitarea clară a tipurilor, tiparelor, tipologiilor: Aristotel respinge amestecul 
de trăsături, lipsa de proprietate în atitudinea personajelor, inconsecvenţele”. Structura 
duală mai este dată de opoziţia dintre condiţia reală şi dimensiunea „mitologică“ 
provenită dintr-o înţelepciune de comedie: la Lucian din Samosata, parazitul poate fi 

profet sau fiu de zeu; la Diodoros din Sinope (piesa Moştenitoarea), un parazit îşi consideră 
meseria o invenţie a zeilor, chiar a lui Zeus, cu care el se aseamănă prin omniprezenţa la 
ospeţe (2 Kock II); Thraso, militarul-curtean din Eunucul lui Terenţiu, se vrea nu numai 
regele Pyrrhus al Epirului, temutul comandant de oşti din sec. IV-III î.Ch., ci şi Hercule 
în sclavia Omphalei, regina mitică a Lydiei%. Situaţia se inversează în comedia Amphitruo 
de Plaut, unde zeul Mercur, coborât pe pământ şi transformat în „copia“ unui sclav 
pentru a-i face servicii lui Iuppiter, se socoteşte el însuşi un parazit”. 

Această trăire simultană în planul nobleţii şi al deriziunii este urmarea unei vocaţii a 
deghizării şi generează o vocaţie parodică a personajului. Dialogul lui Lucian din Samosata 
parodiază dialogul platonician, maieutica socratică, în care citatul, mai ales cel din Homer, 
are un rol esenţial. Aşa încât interlocutorul lui Simon începe prin a dispreţui traiul pe 
seama altuia şi sfârşeşte prin a cere lecţii de parazitism! Philippos din Banchetul lui 
Xenofon ştie să fie ridicol în împrejurări serioase. În spaţiul latin, precizia stilului juridic 
roman oferea o excelentă materie de parodie: parazitul din Comedia măgarilor de Plaut 
îi instituie iubitei patronului adevărate „legi“ de fidelitate. Totodată, Phormio din comedia 
omonimă a lui Terenţiu îi ajută pe tinerii piesei şi îi induce în eroare pe bătrâni datorită 
abilității cu care manevrează legile (atât romane, cât şi ateniene). 

Talentul parodic se sprijină pe arta limbajului, sursa existenţei eroului şi temeiul 
fascinaţiei lui. Din Artotrogus (Roade-pâine, nume grecesc cu terminaţie latină < &proc/ 
ârtos = pâine, rpoyew/trâgein = a roade), Plaut face un tip memorabil al linguşitorului: 
având drept patron un militar fanfaron, parazitul devine ecoul amplificator al lăudăroşeniei 
acestuia, comic prin absurdul ficţiunilor pe care i le „serveşte“ soldatului, dar şi prin 
contrastul dintre aparenta admiraţie şi persiflarea din aparts-uri, unde nu lipseşte autoironia. 

Arta limbajului se vădeşte în exprimări pline de spirit, din care transpar erudiţia 
culinară şi inventivitatea verbală. Charmides din Odgonul îşi povesteşte naufragiul: 

588 Charmides: Quasi uinis Graecis Neptunus nobis suffudit mare”. 

Un joc de cuvinte este cel bazat pe omonimia ius (1) — drept, lege / ius (2) — sos. 
Parazitul plautin îşi cere cu fermitate dreptul... sau sosul". 

Pe Phormio al lui 'Terenţiu îl aşteaptă mereu o cena dubia, masă „îndoielnică“, 
adică îmbelşugată, de unde nu ştie ce să aleagă mai întâi (v. 342-343). 

Varii situaţii sunt comentate cu un umor subtil: în Ursuzul, piesă de Menandru, 
tânărul Sostratos s-a îndrăgostit fulgerător. Chaireas, parazitul său, îl întreabă dacă această 
rapiditate se datorează cumva unei deliberări anterioare”. Două exemple — reale — de la 
Athenaios (Ospăţul înțelepţilor) denotă maliţie şi inteligenţă. Invitat într-o casă ruinată, 
Korydos spune că trebuie să cineze cu braţul stâng ridicat, asemenea cariatidelor (atitudine 
în care erau frecvent reprezentate aceste statui feminine cu rol de susţinere a edificiilor). 
Pe cel care aduce pâine foarte neagră (şi deci foarte ieftină), acelaşi Korydos îl ironizează 
spunând că nu a adus pâini, ci umbrele lor”. 

Un atare limbaj expresiv ţine de funcţia de bufon a parazitului. Însă acesta este şi un 
confident, un ajutor al personajelor, un intrigant, căci are acces la un limbaj secret, la 
viaţa ascunsă a celorlalţi. La Alcifron, în Scrisoarea IX, dorind să îşi schimbe condiţia şi 
să intre în slujba unui bogătaş, un locuitor de pe țărm solicită mijlocirea unui parazit. În 
Scrisoarea CVI, parazitul unui soţ înşelat intenţionează să dea în vileag taina soţiei, ca şi 
pe slujitoarele complice. 

Pentru comedie, parazitul poate deţine rolul esenţial. Fantezia lui se manifestă adesea 
aducând soluţia salvatoare pentru îndrăgostiţi: el îi ajută să facă rost de banii necesari 

răscumpărării iubitei, atunci când ea este sclavă, sau să o păstreze, atunci când în piesă 
există personaje oponente. Astfel, personajul preia funcţia de adjuvant, pe care o 
îndeplineşte de obicei sclavul. Cele două tipuri se comportă totuşi diferit în spaţiul sce- 
nic: prin înşelarea stăpânului şi sfidarea propriei condiţii, sclavul domină acţiunea cu 
orice risc; parazitul, mai prudent, mimează eleganța, caută să fie amabil şi amuzant — 
ceea ce nu îl împiedică să îşi trădeze protectorul. Atât sclavul, cât şi parazitul pendulează 
conştient, unul — între libertate şi condiţia servilă, celălalt — între rafinament şi condiţia 
umilă“. Iar dacă sclavul acţionează de dragul răsturnărilor de situaţie (şi nu este întotdeauna 
eliberat la finalul piesei), parazitul aşteaptă, de la cei cărora le-a adus servicii, un ospăț 
sau chiar calitatea permanentă de oaspete. Interesat era şi Dossennus din atellana 
Philosophia a lui Pomponius: întrebat cine a furat aurul, el răspunde că nu a învăţat să 
ghicească pe gratis! (Ribb. I, 109-110). 

Fie că îi revine sau nu rolul principal, parazitul rămâne un personaj comic cu o alură 
de monstru ridicol. În teatrul grec el îşi descoperă, în metafore ce amintesc de zeul Proteus, 
capacitatea de a se „metamorfoza“, de fapt de a se adapta împrejurărilor: ia chipuri de 
luptători sau devine armă (Aristophon, Medicul, 4 Kock II), se transformă în felurite 
animale (Aristophon, Pitagoricianul, 10 Kock II), se preschimbă în obiecte neînsufleţite 
sau devine forţă a naturii — trăsnet, fulger, cutremur, furtună (Antiphanes, Strămoșii, 195 
Kock II). La Plaut, parazitul are un „viciu“ fundamental pe care şi-l clamează: foamea. 
La Terenţiu (poet comic ce pleacă tot de la modele elenistice, utilizează elemente de la 
Plaut şi chiar din teatrul popular, evidențiind însă caracterele), deşi nu manifestă verva 
plautină, este şi el în căutarea ospeţelor. Recurgând la procedee ale deghizării, paraziţii 
plautini urmăresc să îşi construiască o imagine derizorie: acesta este efectul ultim al 
exagerărilor groteşti, ca şi al prezenţei scenice puse sub semnul diformităţii — Curculio 
se maschează pretinzând că îi lipseşte un ochi, Saturio din Persanul se declară descendent 
al unui neam de Duricapitones (Greoi-de-căpăţână), Gelasimus (Caraghiosul, gr. 
yedowoc/gelâsimos) din Stichus gândeşte că foamea sa este din neamul elefantului şi, 
oarecum la antipodul lui, Ergasilus din Captivii şi Saturio din Persanul compară tagma 
paraziţilor cu şoarecii*. În schimb, paraziți terenţieni se preocupă de construirea unei 
imagini nobile a propriei persoane: cu o existenţă independentă şi căutat acasă pentru a i 
se cere servicii, Phormio nu se mai prezintă drept un măscărici de vânzare, ca Gelasimus 
din Stichus, care apela chiar la spectatori spre a fi cumpărat, nici drept un prizonier în 
casa protectorului său, ca Peniculus (Periuţă, „curăţitor“ al mesei) din Gemenii“, ci 
drept un personaj care, neavând bogății, este gata să-i înfrunte pe cei puternici fără a se 
teme de consecinţe şi care trăieşte lipsit de griji, mereu vesel, compătimindu-şi patronul 
ce îşi dă osteneala să îl hrănească şi ce se îngrijorează de cheltuielile nemăsurate provenite 
de aici“ (interpretarea actorului Ambivius Turpio a subliniat, la vremea reprezentării 
piesei, aceste atitudini ale lui Phormio, spre satisfacția lui Terenţiu). 

Iar dacă paraziţii plautini au, ca de altfel întreaga lume a lui Plaut, mai multă 
exuberanţă, cei terenţieni câştigă în fineţe şi inteligenţă. Aşa se întâmplă în Eunucul, 
piesă în care Terenţiu recurge la procedeul contaminării, preluând subiectul din comedia 
Eunucul a lui Menandru, iar cuplul soldat-parazit — din Linguşitorul aceluiaşi Menandru, 
adăugire făcută cu scopul de a da vivacitate piesei şi de a asigura receptarea ei favorabilă. 
Aici, soldatul poate fi el însuşi încadrat în tipul parazitului, căci Thraso a fost, din câte 
spune, un mercenar aspirant la favoruri pe lângă un rege oriental căruia îi ajunsese 
„comesean“ (conuiua*8). Mai temperat decât militarii din piesele lui Plaut, el nu se mai 

glorifică pentru fapte de vitejie neverosimile, ci preferă o aparenţă de expert în tehnica 
militară (când „asediază“ — cu laşitate — casa iubitei), de om de încredere ce şi-a 
impresionat regele prin elevația sa (falsă), de înţelept care a distrat o întreagă asistenţă 
anihilându-şi adversarii prin replici „memorabile“ (fără originalitate). Tot astfel, în 
construcţia personajului Gnatho, parazitul lui 'Thraso, deci în definitiv parazitul unui 
parazit, se pot remarca asemănări cu teatrul lui Plaut: Gnatho are ceva din arta linguşirii 
a lui Artotrogus (Militarul fanfaron), din cugetările parodic filosofice ale lui Saturio 
(Persanul), din lăcomia lui Ergasilus (Captivii)*, din abilitatea parazitului din Comedia 
măgarilor“, din prudenţa parazitului din Bacchidele; ca şi Peniculus (Gemenii), este un 
susţinător al iubirilor patronului, mai apoi un trădător al patronului, în această din urmă 
ipostază apropiindu-se şi de Charmides (Odgonul). Dar dacă parazitul Curculio intra în 
goană, în chip de seruus currens, şi, rugând să aibă drum liber, trecea în revistă funcţionarii 
şi filosofii cetăţii deopotrivă greceşti şi romane, pentru Gnatho lucrurile se schimbă: 
meseriaşii şi bucătarii sunt cei care îi aleargă cu toţii înainte (concurrunt), salutându-l şi 
chemându-l la masă“. Aceasta pentru că, descendent al unei familii bune, ajuns parazit 
după ce şi-a risipit averea, Gnatho are abilitatea de a rămâne un om distins, de a fi un 
inovator între paraziți. ÎI diferenţiază de omologii săi plautini cunoaşterea mai profundă 
a caracterelor şi o mai mare detaşare de lumea căreia îi aparţine: 
248 Gnatho: Est genus hominum qui esse primos se omnium rerum uolunt 
Nec sunt; hos consector; hisce ego non paro me ut rideant, 
Sed eis ultro adrideo et eorum ingenia admiror simul.” 

Râsul devine uneori amar, căci se întâmplă ca parazitul să fie respins de toți. Însă 
proporţiile personajului şi energia sa îi conferă virtualități scenice deosebite. Referindu-se 
la influenţa lui asupra evoluţiei acţiunii şi asupra umorului pieselor, Florence Dupont afirmă 
că „moartea parazitului este şi moartea glumei““*. Teatralitatea personajului se vădeşte în 
comedia plautină şi terenţiană, unde el pune la cale substituiri de persoană şi deghizări, 
creând o adevărată piesă în piesă; în acest sens se remarcă şi un personaj feminin al lui 
Plaut, fiica lui Saturio din Persanul: ştiind să poarte nume noi, veşminte (şi lacrimi) de 
captivă persană, folosind formule evazive de răspuns (dintre care cea din v. 550 este o 
reminiscență a v. 3 din Odiseea lui Homer), ea se dovedeşte, în ciuda refuzului iniţial de a 
participa la înşelăciunea pregătită pentru negustor, o demnă urmaşă a şapte generaţii de 
paraziți“. Din caracterizarea generală a parazitului, făcută în comedia Drakontion a lui 
Timocles (8 Kock II), se desprinde figura unui personaj dispus să îşi schimbe tipologia: el 
urmează comportamentul protectorului său, asumându-și rolul (de îndrăgostit, de pildă) 
care îl face util în succesiunea evenimentelor. Când încercarea parazitului de a se implica în 
acţiune eşuează din pricina ostilităţii sau indiferenţei celorlalţi, cum i se întâmplă lui 
Gelasimus din Stichus de Plaut, intriga se anulează: comedia s-a transformat într-un balet 
comic. (De altfel, cu toată atmosfera de banchet din final, Stichus conservă caracterul 
introspectiv propriu modelului menandreic, figura parazitului fiind aici singura cu adevărat 
plautină*.) Condiţia parazitului se apropie astfel, din perspectivă latină, chiar de cea a 
actorului de la Roma, care avea un statut juridic infamant (ţinând de pragmatismul 
mentalităților tradiţionale romane), statut dublat totuşi de remarcabile îmbunătăţiri privind 
poziţia socială, ca şi privind atitudinea spectatorilor faţă de artistul scenic”. 

Teatralitatea parazitului se manifestă chiar atunci când acesta iese din teatru: îi rămân 
disponibilitatea ludică, nevoia de a-şi semnala propria existenţă, capacitatea de a antrena 
celelalte personaje în trăirea unor roluri prestabilite. Aflate sub influenţa comediei (cum 

o arată şi onomastica inventată în maniera lui Aristofan — şi totodată după modelul 
epopeii comice pseudohomerice Batrachomyomachia (Bătălia dintre șoareci şi broaște) —, 
onomastică reprezentată de porecle ce parodiază numele (şi poreclele) greceşti obişnuite, 
dintre care nume de paraziți precum Artepithymos — Flămând-de-pâine, Erebinthol6on — 
Prăpădul-năutului, Lopad6kthambos — Spaima-farfuriilor, Kotylobrâchthisos — 
Înghite-pahare, Autokletos — Se-invită-singur, Hypnotrăpezos — Visează-masa, 
Kallikomides — Petrecere-frumoasă ş.a.), Scrisorile lui Alcitron sunt nucleele unor scenarii 
ce pot fi dramatizate. Se fac referiri exprese la teatru în Scrisoarea CIX şi mai ales în 
CXV, unde un parazit devine actor de comedie, caută susţinători în rândul publicului şi 
speră aplauze. 

Acest tip de personaj îşi păstrează vocaţia spectacolului şi în epigramele lui Marţial, 
unde vânătorul de invitaţii se lamentează ca un erou tragic: 

II, 11 5 Quod dextra pectus pulsat et comam uellit: 

Non ille amici fata luget aut fratris 
(a) 
Nihil colonus uilicusque decoxit. 
10 Maeroris igitur causa quae? Domi cenat.” 

În acelaşi registru al similitudinilor cu teatrul, disperarea clientului umilit din Satira V 
a lui Iuvenal este privită din unghiul spectatorului, comparată fiind cu o scenă de comedie 
sau de mim (v. 157-158); în Satira III, capacitatea grecului venit la Roma de a se adapta 
stărilor de spirit ale celor pe care îi adulează este, ironic, pusă în paralel cu abilitatea 
comediantului (v. 100-103). Şi Horaţiu, în Epistula I, 18, vede în servilismul parazitului 
asemănări cu jocul actorului secundar dintr-un mim (v. 14). 

Iar pentru a fi pe placul tuturor, este nevoie de o artă a simulării (Gnatho şi-a impus 
să aprobe orice păreri, chiar atunci când ele se schimbă de la un moment la altul“5), de o 
artă a disimulării (căci acelaşi Gnatho îşi păstrează raţiunea, şi de altfel laudele la adresa 
militarului sunt mereu interpretabile în sens de batjocuri), de o artă a imitării care ia 
forme hilare (dansul lui Philippos de la Xenofon”). Invers, se poate aborda un rol de 
spectator (linguşitorul din Caracterele lui Teofrast şi cel din Epigrama II, 27 a lui Marţial 
elogiază automat pretinsul talent al celor de la care aşteaptă avantaje). 

Masca de teatru a parazitului are faţa şi urechile deformate, sugerând loviturile primite 
la banchete. Dar personajul nu îşi pierde vitalitatea. Râsul este un atribut pe care îl păstrează 
şi în afara comediei, aşa cum se întâmplă cu parazitul nepăsător (şi devorator) creat de 
Ennius (cca 238-169 î.Ch.), al cărui profil se conturează într-un fragment de satura” 
(specie iniţial dramatică, apoi separată de teatru, din care a evoluat satira); pentru Philippos 
din Banchetul lui Xenofon, a fi serios nu este mai puţin greu decât a fi nemuritor”. 
În mod semnificativ, râsul fiind şi starea creată de acest tip de personaj în jurul său, 
dintre denumirile parazitului latin făceau parte derisor şi ridiculus. Asociat cu maliţia, cu 
umilinţa, cu linguşirea, cu drama, dar şi cu generozitatea, râsul face din parazit o figură 
când centrală, când marginală, dându-i mândria de a se considera nobil şi fericirea 
— aparentă sau reală — de a fi derizoriu. 

Cu nume grecesc italienizat şi temperament italian, parazitul Pasifilo din comedia 
Substituiţii de Ariosto aduce în Ferrara Renaşterii comportamentul predecesorilor săi din 
lumea plautină şi terenţiană: intrigi, ospeţe, aluzii livreşti interpretate comic. Amintirea 
din antichitate persistă în commedia dell arte, pe care de obicei o animă, adaptate vremii, 
aceleaşi tipuri ale comediei latine. Bufonii (it. zanni), cu trăsături ale sclavilor şi paraziţilor 

din teatrul antic, uneori servitori ce îşi menţin funcţia de sprijinitori ai îndrăgostiţilor, apar 
în variante numeroase: Arlechino este naivul lacom de bani, totdeauna flămând, al cărui 
costum peticit ajunge cusut în întregime din romburi şi triunghiuri. Pulcinella are drept 
ideal il dolce far niente, visează mereu la un castron uriaş cu macaroane, se îmbată, fură, se 
adaptează oricărei situaţii, se lasă bătut, dar cântă şi filosofează asupra vieţii. Această figură 
îşi continuă cariera strălucită la teatrul San Carlino din Neapole, dar după primul război 
mondial va apărea aproape exclusiv în teatrul de păpuşi. Un alt servitor oportunist, abil şi 
lăudăros este Scapino. Tipurile menţionate devin în Franţa Arlequin, Polichinelle, Scapin. 
Secolul al XVII-lea francez va cunoaşte şi parazitul ca personaj real — Pierre de Montmaur, 
de altfel om de spirit şi foarte cult, caricaturizat, nu fără exagerare, de scriitori ai timpului 
în epigrame şi satire în elină, latină şi franceză. În privinţa personajului literar, Parazitul 
lui Tristan l’ Hermite, reprezentat la Paris în 1653, s-a menţinut treizeci de ani în repertoriu, 
tema acestei piese fiind apoi reluată de către Pailleron într-o fantezie poetică prezentată la 
Odéon în 1860; pentru farsa Vicleniile lui Scapin, în care acţiunea se bazează pe ingeniozitatea 
unui valet, Molière a avut ca model Phormio de Terenţiu. 

Imaginea străveche se regăseşte în teatrul englez, îndeosebi la Shakespeare, care, 
atât în Henric al IV-lea, cât şi în Nevestele vesele din Windsor, face din Falstaff un înţelept 
decăzut, un personaj cu multiple valenţe comice, cavaler scăpătat al veacului al XV-lea, 
dar în acelaşi timp descendent al bătrânului, al soldatului, precum şi al parazitului din 
comediile lui Plaut. Farseur şi păcălit totodată, Sir John Falstaff moşteneşte de la parazitul 
antic noblețea deriziunii. 

Corelând arta actorului cu structura logică a mentalităţii primitive, analizând se- 
mantic termenii ce denumesc artistul de teatru în elină (bnokptrnc/hypokrites — cu sensul 
ulterior de „ipocrit“ = prefăcut), în latină (actor — „cel care acţionează“), în diverse 
limbi moderne europene şi în vocabularul teatral al Extremului Orient, iar pe de altă 
parte luând în considerare experienţa marilor şcoli de artă dramatică ale secolului XX, 
regizorul Ion Cojar propune o definire a noţiunii de actor: „Prin propria sa fiinţă, actorul 
pune la încercare capacitatea omului de a experimenta situaţii de viaţă şi prin urmare 
capacitatea de a suporta tensiunile înălţării şi decăderii, testează comportamente de eroi 
şi monştri, titani şi pigmei puşi în situaţii-limită, pentru cunoaşterea naturii umane în 
toată complexitatea ei contradictorie şi în diversitatea ei imprevizibilă“?. 

Iar parazitul, cu potenţialul său scenic, ar fi, într-o posibilă teorie a artei actorului, 
un corespondent al definiţiei actorului însuşi. 


Note 


i Fragment din comedia lui Epicharmos Speranța sau Bogăția, apud Athenaios, VI, 235 F şi 
urm.; în original: 

Zovõeinrvéo TÂ AGvri, koitoou ET uóvov, 

Kai tâ ya uù ALT, kwdò`v ðe? koAetv. 

Tmvei 5" yapieis T’ eip, kal noro nov 

TEAETA, Kai TOV EOTLOVT! EnOULvEO. 

Koi ká tıs &vTlov Ti Af TNvo AEyew, 

Tvo kvðáčouai te kånrovnyðóuav. 

Kineta, noAAà KATOPAYĂV, OA) ÈUTIOV, 

“Ate. (...) 

> La comediograful Eupolis (sec. V î.Ch.), în piesa Linguşitorii, unde acest rol colectiv era 
interpretat de cor; în Caracterele filosofului Teofrast (sec. IV î.Ch.), care a scris şi o lucrare 
intitulată Despre linguşire, astăzi pierdută. Tema linguşirii se remarcă la Aristofan (a doua jumătate 
a secolului V - începutul secolului IV î.Ch.), care, în Cavalerii, satirizează tipul demagogului 
ce se străduieşte din răsputeri să îl câştige pe Demos (poporul atenian personificat). 
: Totodată, sub numele de parasiti Apollinis avea să funcţioneze la Roma o asociaţie de actori, 
zeul Apollo fiind luat ca protector; cf. Marţial, LX, 28: parasitum Phoebi. De remarcat sensul 
neutru al verbului napooretv/parasiteîn — a lua masa cu cineva (Platon, Laches, 179 c) şi al 
termenului parasitus — comesean (Varro apud Augustin, De ciuitate Dei, 6, 7: parasitos louis — 
convivii lui Iuppiter, zeii), invitat (Apuleius, Metamorfoze, X, 16), dar şi sensul metaforic-comic 
de la Plaut, Epidicus, 311: ulmos parasitos — nuiele de ulm drept paraziți (din monologul unui 
sclav care se teme de bătaie). 
= Unul dintre ei, Chairephon, a scris un tratat despre ospeţe. Lynkeus din Samos, poet comic 
trăitor probabil spre sfârşitul secolului IV î.Ch., în Apomnemoneumata şi Apophthegmata 
(Athenaios, VI, 241 D, 245 A-D), a cules cele mai bune glume ale lui Korydos, Gryllion, Chairephon. 
5 Pentru detalii, a se vedea Edmond Saglio, Dictionnaire des antiquités grecques et romaines, 
tome IV, première partie, Paris, 1926, p. 330-332. 
8 În mai multe fabulae togatae (comedii cu subiect latin) de Titinius, atellanae (în varianta 
cultă) de Pomponius, aproape constant în mimi (mimus — reprezentare dramatică foarte complexă, 
în general de natură comică, în care, pe lângă text, gestica avea un rol important), unde îndeplinea 
roluri secundare şi de obicei imita, ridiculizându-le, gesturile şi vorbele personajului principal. 
7 Eugen Cizek, Istoria literaturii latine, vol. I, Bucureşti, 1994, p. 68-71. Fabula palliata este 
comedia romană cu subiect grecesc (cf. pallium, cuvânt care desemna mantia grecească, opusă 
togii tradițional romane). 

Figura parazitului însuflețea, de asemenea, palliatele lui Caecilius Statius, autor care 
face tranziţia între Plaut şi Terenţiu şi a cărui operă s-a păstrat fragmentar. 
s Este foarte posibil ca Plaut să fi dezvoltat şi îmbogăţit tipul parazitului, făcând din el una 
dintre cele mai originale creații. A se vedea, în acest sens, George E. Duckworth, The Nature of 
Roman Comedy, Princeton University, New Jersey, 1971. 
2 Plaut, Curculio, 288 şi urm.; Persanul, 394-395; Captivii, 880 şi urm.; Odgonul, 535. 
1 „(...) perşii, paflagonii, / Sinopii, carienii, arabii, sirienii, / Cretanii, rhodienii şi Lycia, 
Chiolhania, / Beţivia, (...) / Şi coasta libiană şi toată Soarbevinia“ (trad. Nicolae Teică, în Titus 
Maccius Plautus, Comedia măgarilor, Teatru (II), Editura Minerva, Bucureşti, 1970, p. 143). 
1! Intitulat Despre parazit sau dacă există o meserie a paraziţilor. 
12 Plaut, Captivii, 78-84. 
B3 Alcifron, LI, LXXVII, CXIV (numerotarea ediţiei Meineke). 
1 Id, LII, LXXXVIII, XCV, CIV, CIX. 
15 Xenofon, Banchetul, I, 13. 
15 Horaţiu, Satire, II, 8, 41; Epistule, I, 18, 10-14; Satire, I, 2, 98. 
17 Persius, I, 54-56. 
18 Tuvenal, I, 132-139; V, passim. 
19 Marţial, I, 59; 80; I, 11; 14; 27; IM, 7; 14; V, 22; 47; VII, 20; IX, 9; 35; X, 19; 70; 74; XII, 18 
(cuprinde (v. 1-6) o mențiune privind dificultățile vieții de client, prin care trece Iuvenal, prieten 
cu Marţial); XII, 82. 
2 1d.,1,20; 70; 108; II, 18; 32; II, 4; 36; 46; IV, 8; 26; 85; VI, 48; EX, 100; X, 49; 82; XI, 24. 
2% Tuvenal, II, 78; 86 şi urm. 
2 Id, XIV, 45-46. 
3  Tuvenal, I, 99-101; 117-126; Marţial, X, 10; XII, 29. 
24 Plaut, Captivii, 471; Stichus, 489; 493; 620; Athenaios, VI, 239 C (cf. Kock, Comicorum 
Atticorum fragmenta, II, Diodoros 2). 

235 Plaut, Persanul, 53; 392 şi urm.; cf. Stichus, 221; 400; 454. 

% Id., Persanul, 123; Terenţiu, Eunucul, 264. 

27 Aristotel, Poetica, XV, 1454 a 22-36. Din Poetica nu s-a păstrat cartea a II-a, unde Aristotel 
îşi expune vederile asupra comediei, dar în cartea I, unde este luată în discuţie tragedia, se găsesc 
observaţii valabile pentru creaţia poetică în general. 

5  Terenţiu, op. cit., 783; 1027. 

2 În v. 515 (subparasitabor patri — îmi voi sluji tatăl [= Iuppiter] ca parazit), 521 (prima 
parasitatio — începuturile meseriei [mele] de parazit) şi 993 (amanti subparasitor — pe el 
[= Iuppiter], care este îndrăgostit, îl slujesc ca parazit). A se vedea D. Guilbert, Mercure-Sosie 
dans l'Amphitryon de Plaute. Un rôle de parasite de comedie, în Les Etudes C lassiques XXXI, 
1963, p. 52-63. 

30 „„Ne-a-ndoit Neptun cu mare ca pe nişte vin grecesc“. 

31 Plaut, Captivii, 492, cf. 907; Persanul, 105-107. 

32 Menandru, Ursuzul, 52-53. 

3 Athenaios, VI, 241 D, 246 A. 

3  Pentrutipurile de personaje plautine, a se vedea Barthélémy-A. Taladoire, Essai sur le comique 
de Plaute, Monte Carlo, 1956, p. 157-164. Pentru condiţia sclavului reflectată în teatrul grec şi 
roman, a se vedea Jean Christian Dumont, Servus. Rome et l'esclavage sous la République, Ecole 
française de Rome, 1987, p. 309-630. 

35 Plaut, Curculio, 392-400; Persanul, 60; Stichus, 167-170; Captivii, 77; Persanul, 58. 

5 Id. Stichus, 171-172; Gemenii, 79 şi urm. 

37 Terenţiu, Phormio, 330-343. Cf. infra, nota 50. 

3 'Terenţiu, Eunucul, 407. De altminteri, pe Thraso nu îl încântă atât calitatea de erou pe câmpul 
de luptă, cât mai ales faptul de a fi fost un fel de ofiţer de stat-major al suveranului. 

3 Ambelor personaje li se atribuie jocuri de cuvinte cu rezonanţă militară: Ergasilus se plânge 
că i-a fost luat edundi exercitus („exerciţiul“, dar şi „armata“ ospătării), iar Gnatho, folosind 
expresia domi focique („să-ţi aduci aminte] de casă şi de vatră“), înţelege focus (foc, vatră) drept 
„cămin“, dar şi drept „cuptor“ (Plaut, Captivii, 153; Terenţiu, Eunucul, 815). 

4 Atât în Comedia măgarilor a lui Plaut, cât şi în Eunucul lui Terenţiu, parazitul mijloceşte 
la final o aparentă toleranţă între rivali. 

+! Plaut, Curculio, 280-298; Terenţiu, op. cit., 256-259. 

2  „Eun soi de oameni care vor să fie primii-n tot / Şi nu sint; pe ei îi caut; nu le dau prilej de 
râs, / Ci le râd chiar eu în faţă şi mă mir de firea lor.“ 

8 „Lamort du parasite est aussi la mort de la plaisanterie“ (Florence Dupont, L'acteur-roi ou 
le théâtre dans la Rome antique, Paris, 1985, p. 356). Afirmația se face în contextul analizei piesei 
Captivii, considerată un „balet al măştilor“ în care până la deznodământ nici un personaj nu 
coincide cu rolul său, iar parazitul Ergasilus nu este decât „umbra lui însuşi“; într-o piesă în care 
lipsesc păcălirea taţilor şi banchetele tinerilor, el reuşeşte să menţină dimensiunea râsului şi a 
jocului parodiindu-se pe sine şi pe toţi paraziţii de comedie. Florence Dupont constată o 
dedramatizare în ambele sensuri ale cuvântului: acţiunea este uitată, ca şi situaţia nefericită în care 
se găseşte Ergasilus şi, împreună cu el, comedia (cf. p. 354-359). 

4 Cf. Plaut, Persanul, 57. S-ar părea că Plaut exploatează comic tocmai opoziţia dintre 
considerentele morale enunțate iniţial de fată, care părea să nu accepte propria vânzare (de altfel 
fictivă) din grija pentru o bună faimă, şi abilitatea cu care ea va răspunde la întrebările ce îi sunt 
adresate, reuşind să îl inducă în eroare pe negustor. 

4 Cf. Ettore Paratore, nota introductivă la Stichus, în Tito Maccio Plauto, Tutte le commedie, a 
cura di Ettore Paratore, testo latino a fronte, Roma, 1992, V, p. 178-179. 

De notat că, paradoxal, intervenţiile lui Gelasimus totalizează 356 de versuri din cele 775 ale 
comediei Stichus, alcătuită mai mult din scene disparate. Gelasimus oscilează între speranţă şi 
dezamăgire, este servil sau ameninţător, face un fals elogiu al valorii sale ori se teme de concurenţă. 
Decade până la condiţia de simplu obiect (v. 231), îşi ia un pseudonim (Miccotrogus — Roade-fărâme 

(v. 242), cf. replica lui Saturio din Persanul (v. 103), care se prezintă drept Esurio — Înfometatul). 
În final, semnele prevestitoare de bine îl înşală şi va fi abandonat de tinerii recent îmbogăţiţi 
pentru că, fiindu-le înainte parazit, le ruinase averea. Retragerea lui definitivă din piesă (afirmă că 
se va sinucide pentru a nu se crede că a murit de foame) are loc pe tonul unui comic subtil: 
dialogând cu sine însuşi, Gelasimus deplânge (v. 637; cf. Captivii, 474-477) faptul că măscăricii 
nu mai valorează nimic, iar cei înstăriți ajung în postura de paraziți. 

46 A se vedea în acest sens Janina Vilan-Unguru, Participarea actorilor la viaţa publică 
romană, în Analele Universităţii Bucureşti (limbi clasice şi orientale), Anul XX — 1971, p. 27-42. 
+ „Lovindu-se cu pumnul în piept, smulgându-şi părul, / Să ştii că nu-şi jeleşte nici fratele, 
nici vărul. / (...) / Nu l-a furat vechilul, toţi sclavii-i sunt acasă... / E trist, fiindcă nimeni nu l-a 
poftit la masă!“ (trad. Tudor Măinescu şi Alexandru Hodoş, în Persius. Iuvenal. Marţial — 
Satire şi epigrame, Editura pentru literatură, 1967, p. 301). 

%  Terenţiu, op. cit., 251-253. 

% Xenofon, op. cit., II. 

5 Vahl. 14. Cf. Alfred Ernout, Recueil de textes latins archaïques, Paris, 1938, p. 193 (Ennius, 
Saturae (fragmenta), liber VI). Există dubii privind autorul fragmentului. Textul a fost prelucrat 
de Terenţiu, Phormio, 338-342. 

51 Xenofon, op. cit., I, 15. 

* Ton Cojar, O poetică a artei actorului. Analiza procesului scenic, Paideia, Bucureşti, 1998, 
p. 29-47 (citatul la p. 47). 

Scholia la un fragment 
din „Ilepi tåyaðod“ de Numenius! 


Cosmin Andron 


1.1. Desfăşurând în faţa ochilor un tablou mai mult sau mai puţin riguros al tradiţiei 
mediol/neo-platonice, începând cu Philon Evreul şi terminând cu Damascius nu putem să 
nu vedem, pe lângă o fluctuantă convergenţă şi divergență doctrinară, şi o eterogenitate 
etnică. Nu putem să nu remarcăm faptul că majoritatea numelor ilustre ale acestei şcoli 
sunt purtate de gânditori de origine semitică, de altfel perfect elenizaţi fără îndoială. 
Relevanţa acestui detaliu se menţine nu la nivelul unei constatări sociologice, ci la acela 
al unei investigaţii doctrinare. Observaţia noastră vizează susţinerea tezei conform căreia 
cultura greacă se menţine pe întreaga sa durată sub o influenţă semitică, influenţă ce 
datează încă dinainte de primul mileniu A.C., prin tocmai constituirea acestei culturi pe 
fundamentul egeo-cretan al unui posibil neam semitic?. Ceea ce vom căuta în continuare 
este să aducem în discuţie o astfel de probă, nici pe departe incontestabilă, a prezenţei 
unui fundament semitic în teologia greacă, fundament ce răzbate printr-o serie de citate, 
parafraze sau atitudini teoretice în faţa divinității, care vin din partea unor filosofi 
consideraţi ca deplin integrați în ceea ce numim cu titlu generic: filosofie greacă. Această 
remarcă etnică de care pomeneam mai sus se constituie implicit într-una dintre premisele 
interpretării textului din Numenius. 

Cea de-a doua premisă iese, parcă singură, răsfoind fragmentele rămase din scrierile 
filosofului de care ne vom ocupa în rândurile următoare; Numenius, citat de Eusebiu din 
Cezareea în Preparatio evangelica: se întreabă retoric: „Ti y&p żotı Ilidrov Å Moois 
Grrukicov“ 4. Deşi păstrate fragmentar ca şi citate în diverse scrieri, în special în Preparatio 
Evangelica, textele lui Numenius ne îngăduie să descoperim o bibliografie parţială, 
orientativă. Tratatul Ilepi 1&yo009 care ne va interesa în special, ştim că e împărţit în 
şase cărți’, şi că cea de-a treia şi cea de-a patra tratează problema Binelui în Vechiul şi în 
Noul Testament, ca un concept teologic, filtrat însă printr-o definiţie platoniciană. Găsim 
astfel, pentru a câta oară în medio-platonism, comentarii aplicate textelor Bibliei. Una 
dintre figurile importante care apar în acest demers sincretic dezvoltat de un pythagoreu 
platonizat este Moise, şi asta la mai bine de un secol după Philon Evreul al cărui Opera 
omnia e un uriaş comentariu platonic la Biblia iudaică, în special la Thorah. 

Cine este însă acest filosof nu ştim decât cu aproximaţie. Existenţa sa este învăluită 
într-un mister ţesut nu de legendă, ci tocmai de absenţa acesteia. Pornind de la Stromatele 

lui Clement din Alexandria putem să-l plasăm pe Numenius undeva în cea de-a doua 
jumătate a secolului al II-lea P. Ch. însă şi această datare este înconjurată de contestări la 
fel de întemeiate ca şi mărturia lui Clement, şi care-l plasează în prima jumătate a secolului 
al II-lea“. Cunoaştem, cel puţin în linii generale, dezvoltarea teoretică din scrierile acestuia, 
însă detaliile care se dovedesc în acest caz extrem de utile ne lipsesc. Este ironic faptul că 
deşi ştim că Numenius a scris foarte mult, nu avem păstrate de la el mai multe fragmente 
decât de pe urma lui Heraclit sau Parmenide. Ediţia E. des Places numără 60 de fragmente” 
şi este ediţia de referinţă pentru acest autor, reunind atât culegerile lui E.-A. Leemans 
(1937) şi F. Thedinga (1875) cât şi alte reluări şi identificări mai târzii, completate de un 
amplu aparat critic şi bibliografic. 

Pentru preocupările noastre din acest moment nu este importantă o teorie documentată 
riguros, istoric, a filiaţiei ce s-ar putea presupune sau nega între Philon şi Numenius, ci 
spaţiul semitic — atât în sens geografic, cât şi spiritual - în care aceştia doi îşi desfăşoară 
activitatea. Numenius este un bun cunoscător al sistemelor religioase iudee şi egiptene, 
orientale sau occidentale în general, nefiindu-i străin, de asemenea, nici creştinismul. 
Este riscant să-l presupunem a fi evreu, neştiind despre biografia sa decât că era originar 
sau că a predat în Apameea, în Siria. Un fapt care implică o negare a originii sale iudaice 
ar fi şi acela că el se referă, cel puţin aşa cum reiese din fragmentele păstrate, la evrei 
mereu la persoana a treia. Cunoaşterea textelor sacre ale acestora însă nu-i este câtuşi de 
puţin străină, el inspirându-se din Sfânta Scriptură ca dintr-o sursă autorizată şi perpetuu 
viabilă. Spre deosebire de neoplatonicii târzii ca Porphyrios, lamblichos sau Damascius, 
care fac expuneri critice şi sistematice ale tradiţiilor teologice, Numenius înglobează 
tacit elemente ale unei astfel de tradiţii, filosofia ca fiind originea unui lung demers, de 
aproape patru secole, de clarificare a unor probleme precise, teologice. Filosoful din 
Apameea reprezintă faza proteică a acestui demers, faza unei acumulări care se va repeta 
pe parcursul evoluţiei acestei tradiţii filosofice la intervale neregulate; integrarea lui 
Aristotel prin Porphyrios, a Oracolelor chaldaice prin lamblichos şi Proclos, sinteza 
tradiţiei printr-un aristotelism implicit la Damascius. 

La nivelul demersurilor teologice din platonismul primelor secole P. Ch. se remarcă 
o tendinţă puternică de a oculta cât mai mult posibil şi de a sublinia cât mai clar conceptul 
de inefabil (&ppnrov) al Zeului Suprem. Această tendinţă, să-i spunem iconoclastă, îşi 
are obârşia în Timaios-ul platonic, şi va culmina tot cu un sirian, Damascius, în amurgul 
filosofiei greceşti. Iudeii împărtăşesc la rândul lor acest tip de inconoclasm, iar pentru a 
reveni la punctul de interes al acestei lucrări, întâlnirea unei expresii ca: „Eu sunt cel ce 
sunt“ nu mai are de ce să ne pară stranie într-un fragment al lui Numenius şi nu poate fi 
considerată ca un import mai mult sau mai puţin exotic, ci ca un acces la un fond teologic 
comun. 

Preluarea de către un străin a unui text revelat în cadrul unei comunităţi bine articu- 
late, omogene, cu unele tendinţe de castă, se poate explica prin sincretismul la care ajunsese 
acel spaţiu geografic în timpul Imperiului, un exemplu potrivit în acest sens fiind Philon. 

Vom centra, aşa cum spune şi titlul acestei lucrări, discursul nostru în jurul unui 
fragment ce poartă, în ediţia alcătuită de Edouard des Places, numărul 13 şi este păstrat 
ca citat extras din Preparatio evangelica, XI, 18, 13-14. Textul este aşa cum o arată şi 
scurta introducere a lui Eusebiu’ — păstrată de către editori - un discurs teologic, însă în 
accepțiunea pe care o poartă la un filosof de influenţă platonică din sec. al II-lea d.Ch. 
Acest tip de expunere teologică proprie medio-platonismului nu poate intra sub incidenţa 

istoriei religiilor decât ca şi mărturie a unui sincretism religios, ca demers situat în sfera 
metafizicii, discursul fiind localizat în jurul „celei de-a doua cauze“ (5evTwpov oiriov), 
zeul fiind imaginea care face vizibilă şi comprehensibilă tema discutată. 


1.2. Textul pe care îl va viza analiza noastră este următorul: 


“Oonep 8 náv 10YoG ESTI yeapyâ npòs Tv! pvrevovră, &văl! tòv OVTOV A0YOV 
pátá ESTw O npôtoc Be0s tòv õnprovpyóv. O ev ye v”? onépua néons PIX ÎS 
OTELPEL cic TÒ petalayyávovta AVTOD XPNUOATA GVuNOvTA O vouoETng 5” pvrever 
Ko GLOVENEL kal HETOCPVTEVEL eis MMOG EKOOTOVG tÒ EketBev nporarafeBimueva?. 


Fragmentul este parabolic şi închide în sine atât misterul cât şi cheia dezlegării 
acestuia. Referinţa sa este una cosmogonico-cosmologică cu accent pe teologia intrinsecă 
acestora şi asupra factorilor dinamici din cosmogonie. Din chiar prima frază ni se prezintă 
specificul discursului, şi anume analogia înţeleasă ca raport!“ şi personajele: Primul 
Zeu (npâroc 0e0q) şi Demiurgul (novpyóv). 

Cu ultimul dintre aceste personaje ne-am întâlnit şi în dialogul Timaios şi despre 
care Platon ne spunea, prin intermediul unui pythagoreu (sic!), cum că ar fi elementul 
cosmetic (în sens etimologic, constructor şi legislator) al universului sensibil. Cu prog 
Əeòç însă nu ne întâlnim acolo, cel puţin aparent. Din debutul dialogului, vorbitorul îşi 
manifestă reticenţa de a vorbi despre acel nornp al tuturor.. 

Numenius depăşeşte complexul ocultării Zeului Suprem şi vorbeşte despre acesta. 
În special fondul semitic pe care se structurează premisele filosofiei sale îi permite să o 
facă, şi anume în cadrele F'iinţei autentice, Triada lui Numenius: Iorhp-Ilowhreg- Iona 
este structural aceeaşi cu cea din Timaios; discursul său însă, spre deosebire de dialogul 
platonic teoretizează raportul — Aóyoç™ — dintre primele două personaje — substituite în 
acest fragment de nume alegorice ce au rolul de a sugera funcţionalitatea acestora - şi nu 
se concentrează asupra raportului dintre ultimele două elemente ale triadei aşa cum o 
face dialogul platonic. 

Care este raportul dintre primul Zeu şi Demiurg? Numenius ne descrie acest raport 
printr-o imagine analogică: relaţia dintre Fermier şi Zilier. Comparaţia nu este flatantă 
pentru subiectul principal al dialogului Timaios — demiurgul - însă este totuşi o imagine 
adecvată sub raportul funcţionalităţii. Fermierul (yeopy6g) este proprietarul, cel ce deţine 
un bun pe care-l administrează parţial indirect.!. 

La Philon Evreul — una din posibilele surse ale filosofiei lui Numenius — găsim 
această imagine transpusă în alţi termeni comparaţi. „Dumnezeul cel viu“, spune acesta 
în De somniis", este deasupra oricărui lucru, oricărui existent, tot aşa cum vizitiul stă pe 
capră sau navigatorul pe corabie. El este cel ce conduce — guvernează — cele ce vin după 
el în ordine ierarhică. Dumnezeu este proprietarul lumii, însă un proprietar implicat în 
guvernarea posesiunii sale într-un mod mai mult sau mai puţin direct. El este, spune în 
acelaşi loc Philon, „deasupra corpurilor, deasupra sufletelor, deasupra creaturilor, deasupra 
logosului, deasupra îngerilor, deasupra pământului, deasupra aerului, deasupra corpurilor 
cereşti, deasupra puterilor sensibile, deasupra naturilor invizibile, celor divine şi 
ne-divine.“ El conduce — guvernează — întreaga vastitate a naturii, a lumii, făcând-o să 
depindă de el. 

Proprietarul îşi exercită atribuţiile prin intermediul unui agent (putere) deasupra căreia 
este. °În textul lui Numenius acest agent este Zilierul — Lucrătorul, Plantatorul (pvrevovro)” 

Dedublarea lui Dumnezeu în ipostasul agentului care este altceva decât natura sa, 
este sensul acestei analogii. Dumnezeu nu este un demiurg — lucrător —, ci El este altceva; 
El este Stăpânul, cel ce diferă esenţial — calitativ — de posesiunea sa. Dumnezeu are un 
statut ontologic net diferit faţă de creaţie. El este vârful unei ierarhii în care se identifică 
cu sursa implicită şi explicită a acesteia. Hopo este evident existenţă în sensul vulgar al 
termenului. Într-o lectură platoniciană creaţia duce cu sine o mare încărcătură de relativ 
ontologic fiind instanţa etern coruptibilă, nu în ultimul rând şi datorită componentei sale 
materiale. Dumnezeu — Ilornp - este Existentul autentic — tò Ovros Ov - Fiinţa în 
sensul plenar al cuvântului, fiinţa stabilă, imuabilă. Acest aspect trebuia subliniat într-un 
oarecare fel, iar pentru aceasta Numenius utilizează o lecţiune biblică: „O pév ye dv“ % 
care pare a proveni din: „'Eyo eip ô bv...“ 


1.3. Contactul” lui Numenius cu Septuaginta, traducere ce datează din 285-243 A.C” 
este cu siguranţă nemijlocit. Acceptând chiar teza unei instanţe mediatoare în acest contact, 
termenul mediu este certamente Philon. Aparţinând aceluiaşi spaţiu geografic şi intelectual, 
ei dezvoltă aceeaşi manieră alegorică de raportare la texte. Poziţia platonică a interpretului 
evreu îl scoate din canonul rabinic, conform căruia el nu doar că nu reprezintă o autoritate, 
dar, pe deasupra, numele său este chiar ocultat de comunitatea religioasă iudaică.” Acest 
motiv al unui platonism esenţial al scrierilor philoniene nu poate decât să-l apropie de 
mediul de germinaţie al şcolii post-platonice de origine non-academică. De altfel, el este 
preluat într-o bună măsură de exegeza creştină a primilor părinţi ai bisericii” tot aşa cum 
medio şi neoplatonicii îl vor considera un promotor al unei ontologii teologice de lectură 
platonică-revelată. Probabil că putem înţelege această relaţie prin suprapunerea celor trei 
ontologii între care vedem aproape o identitate structurală — ierarhia — şi funcţională — 
alchimia actului creator originar — destul de asemănătoare modelului din Timaios. Revenind 
însă la Numenius şi la prima lecţiune biblică propusă de acesta, să vedem mai întâi ce 
anume traduce Septuaginta prin „EyÓ eim ó bv“ . 

În textul Bibliei iudaice sub această formulare se ascunde Tetragrama, unul dintre 
numele lui Dumnezeu: ***2. Două texte din Vechiul Testament folosesc acest nume în 
sensul pe care-l îmbracă expresia analizată. Episodul care ne interesează este cel din 
Exod 3:14, unde Moise îl întreabă pe Dumnezeu care-i este numele, iar acesta din urmă 
îi răspunde: ***; Rashi (sec. XI) interpretează aceasta prin „Eu sunt cu voi“... şi trimite 
la un pasaj din Osea 1;9.% 

Rădăcina cuvântului semnifică existenţa (***)”®. Doar alte trei ocurenţe ale lui *** 
sunt păstrate în Vechiul Testament: în Geneza 27, 29, Eclesiastul 2,22 şi Isaial6;4 *** 
rămâne ca formă standard a verbului „a fi“ în aramaica biblică. În Exod 6;3 Dumnezeu 
îi explică lui Moise că prin numele său de YHWH el nu este cunoscut patriarhilor, în 
sensul deplin al cuvântului „a cunoaşte“: ***%, Formula „Eu sunt cel ce sunt“ prin ea 
însăşi nu exprimă decât că Dumnezeu îşi cunoaşte propria lui natură; este o formulă care 
exprimă suveranitatea lui Dumnezeu în revelarea propriei persoane. În alcătuirea numelui 
divin YHWH se găseşte ori un indicativ simplu, ori un indicativ cauzal al verbului a fi, 
formă care se traduce prin: El este (viu, prezent, activ) sau prin El aduce în fiinţă.” 

Aceeaşi expresie însă ar putea fi tradusă şi prin Eu sunt cel ce este. Această traducere 
pare a fi mai aproape de satisfacerea regulilor formării cuvintelor în ebraică, indicând un 

enunţ ce vizează preferenţial existenţa, iar nu acţiunea. Aceasta este poziţia susţinută în 
special de exegeza de orientare creştină. (Este cunoscut faptul că prin absenţa conceptelor 
de npoo5oc şi énıotpog filosofia lui Numenius ce deosebeşte în mod fundamental de cea a 
celui care a fost acuzat”? că l-ar fi plagiat, şi anume Plotin. Or, se ştie bine că metafizica lui 
Plotin este una dinamică în contrast cu cea numeniană care, cel puţin aşa cum ne-o revelează 
fragmentele rămase, este una statică, a prezenţei ca instanţă ontologică fără a se dezvolta 
teoretic vreun aspect activ, relaţional, între elementele implicate în ierarhie). 

YHWH apare, de asemenea, şi în compunerea YHWN şbă”6t Domnul Oştirilor, 
toate sensurile acestui nume se reunesc în interpretarea lui Dumnezeu ca atotputernic, 
suveran şi stăpânitor al tuturor fiinţelor umane şi supraumane. 

Philon şi comentatorii creştini din perioada elenistică găsesc în tetragramă ideea lui 
Dumnezeu înţeles ca Fiinţă Pură. Ne vom opri câteva clipe asupra interpretărilor acestui 
fragment din Exod 3;14 oferite de Philon în De somniis I, XL, unde el spune că: 

[XXXIX]... AeyeoBou yàp où repvkev, &AAÙ uóvov e var TO ÖV. 

[XL] "Ey sim ó öv ïv ôv å&ðúvartov &vBpono kataraßeTv pÀ čvtæv nepì Beòv, 
énty vâ tùy Bnapăw. 

Dumnezeul cel viu nu are ca natură proprie posibilitatea de a fi descris în cuvinte, ci 
natura sa este aceea de A fi. Apariția sa sub o formă sau alta este o concesie făcută celui 
cu care comunică. Răspunzându-i lui Moise, continuă Philon, că el este Cel Ce Este îi 
transmite acestuia mesajul că apariția lui Dumnezeu într-o formă perceptibilă fie sensibil, 
fie inteligibil, este imposibil de înțeles ca fiind legată de Dumnezeu altfel decât ca ceva 
ce-şi găseşte începutul în acesta (Önapğruv) fiindu-i deci posterior şi nedefinindu-l, având 
exclusiv rol de adaptor al imaginii sale la puterile de cunoaştere ale celui aflat în faţa sa. 

Inteligibilele de care pomeneşte Philon aici sunt sufletele incorporale, în genere 
lumea extra-mundană. Dumnezeu este deasupra lor (aşa cum arată şi fragmentul din De 
somniis I, 25, citat mai sus) însă trebuie să se coboare la o asemănare cu lucrurile cu care 
comunică acestea din urmă fiind practic în imposibilitatea de a urca la el. Cunoaşterea 
lui Dumnezeu sub o formă oarecare este un gest de bunăvoință din partea acestuia, dar 
nicidecum natura sa nu rezidă în acea formă. El este ceea ce este. Natura lui este de a fi. 
Philon interpretează astfel în De mutatione nominum II ceea ce Dumnezeu spune despre 
sine: „ Eyó eiu ó &v, oov TO, evar TEPVKA, OV Aéyeoðar. Tod ò` uù rOvTAnOIw 
ÅPALTOAL TÒ A VOPÓTOV YEVOG NPOGNNGEOG TOÔ &piotov, cdo kataypoða EG äv 
óvóatı tÂ Kvpto...* Este natura lui Dumnezeu de a fi, iar nu de a fi descris. Concesia 
făcută lui Moise — şi simbolic prin el tuturor oamenilor — este permisiunea de a-l chema 
pe Dumnezeu cu numele de Domn (tÂ Kopio), în ebraică Adonai.” Se stabileşte astfel o 
legătură esențială între aceste două nume ale lui Dumnezeu. În perioada intertestamentară, 
când aplicarea interdicției de a „nu lua numele Domnului în deşert“ a luat forma unei 
abstinențe în rostirea numele lui Dumnezeu chiar şi în spațiul sinagogii, Adonai va substitui 
în vorbire însă nu şi în scris forma de YHWH (***). În tradiţia nou-testamentară KUTIOG 
(Adonai) desemnează de cele mai multe ori pe Iisus în ipostaza sa de Domn, conştientizând 
totodată că Adonai este în acelaşi timp în tradiţia rabinică un alt nume al lui YHWH". 

Prin urmare, Fiinţa lui Dumnezeu ridică o problemă de comunicare. Philon spune în 
Quod Deterius potiori insidiari soleat (XLIV): ,„...tôv yàp &perâv n pi v Beo npog 
àAHOeLÁV £EOTL katà tò eîvat ovveotÂoaq, Enei kal ó Beòc uOvog Ev TÔ £` var 
DpEoTnkev 00 yápıv &voykoLoG Epei repi qÙToÎ. EVA eiu ô GV, OG TÕV ET? adtov 
0VK 6vrov kapà 70 eîvor, óéÉn 5" póvov dpeotávar vomķopévov. 

Dumnezeu este singurul care există conform esenței sale, iar atunci când se întâmplă 
ca el să vorbească despre sine, o face din necesitate, exprimându-se prin Eu sunt cel ce 
sunt, stabilind astfel şi o distincţie între Existentul autentic şi cei numiţi în mod convenţional 
(vopu(ouevov) şi conform opiniei (ón) ca fiind existenţi. Numenius pare că se raliază 
implicit acestei viziuni pe care o introduce în cadrele propuse de cosmogonia din Timaios. 


1.4. Fragmentul 13 ridică în acelaşi timp şi câteva probleme majore legate de tradiţia 
textului şi a necesităţii adoptării conjecturilor celor mai potrivite. Dacă substantivul onéppa 
din fragmentul amintit ar fi la nominativ, şi nu la acuzativ am putea beneficia de o altă 
lectură a acestui text. În acest caz, on&puo ar deveni un atribut şi s-ar suspenda lecţiunea 
biblică, iar spiritul în care noi credem că a fost introdusă această lecţiune de către Numenius 
s-ar dilua într-o imagine deloc compatibilă cu dezvoltările acestei ontologii sau cel puţin 
cu vreuna dintre sursele lui Numenius pe care am încercat să le identificăm. Posibilitatea 
suprimării acestei lecţiuni stă şi în acceptarea conjecturii yevvâv în locul formei ye &v. 
Această din urmă conjectură pare a avea un oarecare fundament în textul din Timaios 
41a, 6 în forma yevvńoagç şi aparentele dezvoltări ulterioare din 41 şi 42, însă noi o 
considerăm mult prea discutabilă şi arbitrară pentru a o lua în considerare. Din contră, 
credem că am identificat suficiente elemente până acum care să susţină lectura prin prisma 
unui biblism. De altfel, există o seamă de elemente în acest text care îl îndepărtează mult 
de teoria platonică din Timaios, însă cum acest subiect se poate constitui datorită 
complexităţii şi exhaustivităţii sale într-un studiu independent, ne vom limita doar la 
această precizare. 

Cele două probleme semnalate până acum pot afecta fundamental înţelesul textului. 
Edouard des Places a preferat însă forma ye æv şi traducerea lui onepua ca fiind în 
acuzativ. Interpretarea noastră va urma şi ea acest fir şi din motivele pe care le vom 
expune mai jos: 

1. Lecţiunea biblică se justifică ca apariţie în opera acestui filosof prin ceea ce am 
încercat să arătăm în prima parte a acestei lucrări relativ la sincretismul teologic prezent 
în filosofia din perioada post-elenistică şi se justifică, de asemenea, şi printr-o a doua 
trimitere biblică (fr. 13.6) ocurentă în ultima frază a textului şi pe care o vom lua în 
discuţie, mai detaliat, în cele ce urmează. 

2. Substantivul onéppa trebuie în mod necesar să fie în cazul acuzativ şi să deter- 
mine verbul. În caz contrar, se încalcă o evidenţă a textului care atrage atenţia prin particula 
ye asupra pronumelui demonstrativ ce vizează forma de masculin singular a participiului 
prezent a verbului eipu tradus în româneşte prin indicativ prezent, şi se alterează sensul 
analogiei apărând o incoerenţă între prima parte şi cea de-a doua prin crearea unei false 
sinonimii formale între yeopy6G şi orépua. 

3. Subiecţii participaţiei (termenul grecesc tinde însă mai mult spre nuanţa de a fi 
părtaş) la acest personaj care este desemnat aici ca Existentul Autentic sunt forme ale 
fiinţei, şi nu o specie a acesteia care participă la un et6os. 

4. Presupunând că acest Ilpârog ec (npârog ðv) este sămânţa originară ar trebui 
să fie atunci, conform acestui context, sămânţa-suflet a fiinţelor însufleţite, prin urmare, 
ca inteligibil, won ceea ce l-ar degrada din funcţia de Ilpârog ec (npârov &ıtiov) în 
cea de subsecvent forţei active care este vodg (evtépov Girtov), şi anume aici Demiurgul. 

Prin urmare, considerăm că acest Ilpâroc Oeòç este cel ce pune prima sămânță pe 
terenul său care este Creaţia. El este, ca alt sens al substantivului yeopy6c, plugarul care 

plantează o singură sămânță, sămânţa originară din care se va dezvolta ulterior întreaga 
cultură, în solul fertil. Această sămânță este sufletul primordial, iar solul este reprezentat 
de tá Ovra însufleţite. Rolul Demiurgului este acela de a repartiza aceste suflete, de a le 
cultiva, de a le răsădi. Tò pvrevov (asociatul lui yeopyâg din prima frază şi pseudonimul 
Demiurgului în această alegorie) înseamnă şi cultivator, răsăditor. El ia sămânţa originară 
şi o repartizează fiecărei fiinţe ce trebuie să devină însufleţită, ca fiind” părtaşă la natura 
lui în calitatea sa de Fiinţă Absolută. 

Cea de-a doua trimitere biblică ocurentă aici este folosirea pentru Demiurg a 
apelativului legislator. Dumnezeul iudaic (şi cel al Noului Testament) se diferenţiază 
de Primul Zeu din Timaios în lectură neoplatonică, şi pe care îl adoptă Numenius, prin 
aceea că primul este artizanul lumii şi care ca şi creator al cosmosului trebuie să fie şi 
legiuitorul acestuia: „Unul este Dătătorul legii şi judecătorul...“ se spune în Epistola 
Sf. Iacob 4:12. La Numenius — şi în întreaga tradiţie platonică — Primul zeu este 
indiscutabil principiul lumii — atât sensibile, cât şi inteligibile — însă rolul de artizan şi 
legiuitor îi revine instanţei secunde din punct de vedere ierarhic, şi anume Demiurgului. 
La Plotin această instanţă secundă este vodg, iar aspectul legislativ îl îmbracă tot ea, 
motiv pentru care filosoful dă acest nume ocurent şi la gânditorul din Apameea, vonoBErnc, 
vodg-ului care are unele similitudini funcţionale cu Demiurgul lui Numenius. 

Filosof sincretic, între Philon şi Plotin, inspirându-se din unul şi inspirându-l pe 
celălalt, Numenius pune o amprentă unică şi adâncă în filosofia medio-platonică, 
comparabilă în spiritul oriental cu cea adusă de Jamblichus şi în enciclopedismul teologic 
de Damasciuss. 


Philon 


2.1. Credem că am reuşit să conturăm până acum o propunere de lectură a fragmentului 
13 din colecţia păstrată din opera lui Numenius. Am încercat să trasăm totodată şi cadrele 
în care aceste texte sunt scrise în jurul secolului al II-lea d.Ch. şi ne-am manifestat opţiunea, 
sperăm argumentată, pentru o grilă semitică, mai concret pentru o influenţă biblică, vetero 
testamentară, în lectură philoniană asupra teologiei lui Numenius, cel puţin în spaţiul acestui 
fragment. Am menţionat, de asemenea, că o dezvoltare a unei teorii ce ar viza — istoric şi 
doctrinar — o filiaţie între Numenius şi Philon nu îşi are aici locul din două motive. Primul 
ar fi uriaşa lacună informaţională pe care o găsim în cazul biobibliografiei lui Numenius, 
iar cel de-al doilea spaţiul extins, deloc compatibil cu dimensiunile acestui studiu, pe care 
l-ar presupune o abordare comparativă şi exhaustivă a textelor celor doi filosofi. Trebuie 
însă să adoptăm o poziţie odată ce am ales să-l citim pe Numenius şi printr-un filtru philonian. 
Considerăm prin urmare — ca să rezumăm câteva dintre argumentele expuse anterior — că 
Numenius este beneficiarul unei tradiţii philoniene clar definite. La întrebarea dacă 
transmiterea acestei tradiţii s-a făcut prin intermediul textului original al filosofului alexandrin 
sau a fost făcută printr-o difuziune orală — scolastică —, nu putem angaja un răspuns ferm 
şi riguros documentat. Lipsa oricărei menţiuni directe la opera lui Philon în fragmentele 
păstrate pare să nege contactul cu o tradiţie scrisă. Nu trebuie însă pierdut din vedere faptul 
că pentru astfel de autori din epoca imperială preluarea unei doctrine, fără a-i cita sursa, nu 
echivala în mod necesar cu un plagiat”, ci era mai degrabă un act de venerație. Deşi filosoful 
alexandrin nu este citat, prezenţa a numeroase modele interpretative philoniene ne indică, 

pe de altă parte, o cunoaştere şi o integrare în propria operă a unor elemente doctrinare din 
scrierile filosofului evreu. Până la apariţia unor teorii certe, opţiunea lectorului este cea 
care impune luarea uneia sau a alteia dintre atitudini în raport cu problema prezentată. Noi 
înclinăm să credem că Numenius a avut un contact direct cu cel puţin câteva dintre scrierile 
philoniene, în ciuda lipsei citării lor ca surse. Practica nu este neobişnuită, iar 
fragmentarietatea textelor ne interzice o poziţie tranşantă. Considerăm prevalente prezenţele 
doctrinare, iar nu absenţele bibliografice. Acestea fiind spuse, credem că am argumentat 
suficient introducerea celei de-a doua părţi a acestui studiu care speră să găsească în două 
texte philoniene o posibilă origine a expunerii din fragmentul 13. 


Note 


i Textele la care vom face referire cu precădere în acest studiu, provin din următoarele ediții: 


Pentru Numenius, ediţia textului grec însoţită de traducerea franceză a lui Édouard des Places, 
Paris, Les Belles Lettres, 1973. (EDP) Pentru trimiterea la text, utilizăm diviziunea ediţiei în 
fragmente. Pentru compararea cu textul lui Eusebiu din Cezareea: Eusebii Pamphili Pareparatio 
evangelica, ed. F. Vinger, Paris, 1628; Pentru citatele din opera lui Philon Evreul am folosit 
următoarele ediţii: Philonis Alexandrini Opera quae supersunt, edidit Leopoldus Cohn & Paulus 
Wendland, 1896-1914; Philonis Judaei, Opera omnia textus editus ad fidem optimarum editionum 
vol. I-VIII, E. B. Schwickerti, 1828-1830; Philo, Works, ed. C.D. Yonge, 1854; Philo, Works, ed. 
Loeb Classical Library, vol. I-XII, trad. F.H. Colson şi G.E. Withaker, Cambridge Mass.-London; 
Pentru citatele din Biblie folosim ediția română apărută în 1997 la Editura Institutului Biblic şi de 
Misiune al B.O.R.; pentru textul grec folosim Novum Testamentum Graece, Nestle-Aland, Deutsche 
Bibbelgesellschaft, Stuttgart 1995, ed. a 27-a şi Septuaginta, ediția Alfred Rahlfs, Deutsche 
Bibelgesellschaft, Stuttgart 1995. 

Cyrus Gordon; Ugarit and Minoan Crete, WW Norton & Comp. N.Y. 1966 

cartea a XI-a, 10, 12-14 

“Ce este Platon dacă nu un Moise care vorbeşte dialectul atic“; Numenius, Fragmentul 8, EDP 

H.J. Cramer: Der Unsprung der Geist-metaphysik Amsterdam 1966. 

R. Beutler, Numenios 9, ap. Pauly-Wissowa, Realencyclopädie der classischen 
lterlumswissenschaft, Suppl.-Bd, VII, 1940, c. 664-678 et talia 

59 de fragmente certe şi 1 fragment îndoielnic 

O Novuńviog En&kovoov ota nepi tod ðevtépov åitiov Beohoyei (vezi şi în: Numenius, 
Fragmentul 13, 1 EDP) 
4 Cf. nota 2. supra. 
10 70v] tà (mss. Marcianus graecus 341 — sec. XV) 
àvà (mss. Bononiensis, Bibl. Univ. 3643 — sec. XIII); &vapepouevog (mss. Marcianus graecus 
341 — sec. XV-; mss. Neapolitanus II A 16 — sec. XV şi în ed. la Eusebiu din Cezareea: Eusebii 
Pamphili Praeparatio evangelica, ed. Mras, Berlin 1954-1956) 
12 e ğv] ye á ğv (npâtos &v) cj. Dodds; vevvâv cj. Thillet 
Numenius, Fragmentul 13, pg. 55, EDP 
cf. L.S.J. “Qonep 5" náv Aóyog ... avà tòv abtòv Aóyov... (Numenius, Fragmentul 13, 2-3) 
15 Timaios 28. c. 
16 of, IMLS. 
Teoœopyôâgç, nu este Proprietarul în sensul aristocrat al termenului. Raportându-ne la societatea 
secolului II P.Ch. trebuie să avem în vedere gradul la care ajungea atunci complexul relaţiilor de 
proprietate. Tewpyóç poate desemna în aceeaşi măsură ţăranul care-şi lucrează singur pământul 
propriu, arendaşul şi fermierul care-şi dă pământul în arendă. Distincția între aceste trei tipuri se 

face la nivelul proprietăţii, mai întâi, şi apoi la cel al puterii financiare a ţăranului. În Evanghelii 
(Matei 21, 33-46; Marcu 12, 1-12 şi Luca 20, 9-19) întâlnim binecunoscuta parabolă a arendaşilor 
răi. Se spune în această parabolă că un om gospodar (stăpân al unei gospodării: oiko5eon6rns 
[Matei 21, 33) îşi dă via în arendă unor lucrători: yeonyîs. Avem astfel sub ochi imaginea celui ce 
lucrează pământul altcuiva, imaginea arendaşului. Distincția pe care o face însă Numenius între 
două tipuri de lucrători ai pământului: yeopy6s şi pvrevovra, ne conduce mai degrabă spre sensul 
de fermier al cuvântului yeopyâc. Paul Veyne în studiul Imperiului Roman (Istoria vieţii private, 
vol. 1, ed. Meridiane 1994) face la rândul său o distincţie de acest tip între fermierii care-şi muncesc 
ei înşişi pământul şi cei ce se folosesc de arendaşi. Şi unii, şi ceilalţi sunt ţărani (yewpyóç) însă îi 
desparte prezenţa sau absenţa proprietăţii. 

18. Ynepâ&vo yàp OG &ppatoç ńvioyov, Ñ ÒG veoc kvBepwnrnv, bnoinnrtov 6106001 tò öv, 
Eni GOUOTOV, En Poxâv, Eni Gnouuărov, Eni A6yov, Eni Gyyehov, Ei yS, En GEpoc, En 
OVPOvEA, En AiGONTIKGv Svvâueov, En &orátov pv5eov, čoanep BeoTă kar aBéata. Tov yàp 
KOGHOV XNOAVTO EEGPOG EOVTOD Kai &VAPTNGAG Tv TOGAVTNG NvLoxet oo. (Philon Judaeus: 
De somniis I, 25) 

19 Acest intermediar activ este centrul în filosofia lui Philon care presupune subsecvent lui 
npâroc 8e0c Logosul şi aservite acestuia 5Svvaperg divine. 

20 Aceeaşi interpretare o propune şi A.-J. Festugière în La Révélation d Hermes Trismegiste, 
col. Etudes bibliques, Paris 1944-1954 vol. III, pg. 44. 

21 Numenius fr. 13, 4. 

2 Exod3:14-15(... “Ey síu ó dv kal e" nev Org peis tols dois Iopanà Ov å&néotakev 
pe npòs òpâc). 

3 — Pe când acest studiu era deja definitivat şi în curs de tipărire a apărut în numărul dublu 3-4 pe 
ianuarie-decembrie 1998 al revistei Gândire, Cultură & Societate articolul Dumnezeul ascuns al 
iudaismului de Sandu Frunză. Tezele cuprinse în această lucrare, în special dezvoltarea din capitolul 
Numele divine vin în întâmpinarea perspectivei din care vom prezenta aici şi noi acelaşi subiect. 
Neavând ocazia de a aborda articolul sus-menţionat într-o manieră critică în corpul studiului de 
faţă ne rezumăm la a-l propune ca pe o viziune mai exhaustivă, sistematică şi pornind de la alte 
surse bibliografice ale problemei divinității în literatura cultică iudee. 

24 Pentru evreii elenizaţi, limba greacă nu însemna o limbă ca toate celelalte limbi; pentru ei, 
limba greacă simboliza mai degrabă un mod de a gândi universal. Septuaginta a fost o încercare a 
evreilor elenistici de a reformula experienţa lor evreiască specifică într-o lume a discursului uni- 
versal. (...) Philon din Alexandria (...) Era puternic motivat pentru a da o sinteză a Thorei şi a 
elenismului...“ Joseph Mitsuo Kitagawa, În căutarea unităţii, ed. Humanitas 1994 (pg. 86-87). 
3 cf. Constantin Daniel, Orientalia mirabilia [1], Ed. Ştiinţifică şi Enciclopedică, 1974 (pg. 
105-192) şi Scripta aramaica [1], Ed. Ştiinţifică şi Enciclopedică, 1980 (pg. 111-122, 276-283) 
pentru ipoteza apartenenţei lui Philon la secta esenienilor ca unul dintre motivele indezirabilităţii 
sale în cadrul comunităţii rabinice. 

% vezi şi Pierre Hadot, Ce este filosofia antică, ed. Polirom, 1997. 

2 YHWH-Yahve. 

Ko E OK eiu inv“; Pentru o interpretare interesantă a acestei cărţi profetice — cu 
unele sugestii care anticipează câteva dintre propunerile noastre — vezi şi Ion Banu, Profeţii biblici 
vorbind filosofiei, col. Bibliotheca Orientalis, Editura Ştiinţifică 1994, în special pag. 40-41, 43. 
2 häwâ 

*** (yäda) a cunoaşte este folosit atât pentru cunoaşterea lui Dumnezeu (Geneza 18:19; 
Deuteronom 34:10) cât şi pentru cunoaşterea umană şi cea animală (Isaia 1:3). Sensul plenar al 
termenului este acela de a discerne, de a diferenția (în special dintre Bien şi Rău). Dë’â este un 
substantiv feminin tradus prin yvootg în Septuaginta şi scientia în Vulgata şi înseamnă cunoaştere. 
31 apud Dicţionar biblic, Ed. Cartea Creştină, Oradea 1995. 

32 cf. Vita Plotini, 17 

3 „Inperioada străveche, numele Baal era folosit pentru Dumnezeu ca sinonim al lui Adonai în 


sensul de proprietar (1. Cronici 8, 33)... „Carl F. H. Henry, Dumnezeu, revelație şi autoritate, 
vol. 2, Ed. Cartea Creştină, 1994 (pg. 281). 

3+ „Traducerea engleză a Vechiului Testament, tipărită de Jewish Publication Society of America 
în 1917 şi adaptată în special pentru utilizarea ei în şcolile şi sinagogile evreieşti a păstrat Eu 
sunt ca nume al lui Dumnezeu în Exod 3; 14. Cu excepţia Exodului 6; 3 unde a fost păstrat 
YHWH (cu nota de subsol: «numele inefabil, citit Adonai care înseamnă Domnul»), peste tot 
YHWH a fost tradus cu Domnul.“ Carl F.H. Henry, Dumnezeu, revelaţie şi autoritate, vol. 2, 
Ed. Cartea Creştină, 1994 (pg. 282). În mediile evreieşti din diaspora în care se folosea limba 
greacă, Kvplog traduce în aceeaşi măsură pe ***, cât şi pe Adonai sau aramaicul Mar, aşa cum 
de altfel se face şi în Septuaginta. Atât Philon, Josephus Flavius, cât şi apocrifele Vechiului 
Testament (Înţelepciunea lui Solomon, de exemplu), sinagogile de limbă greacă sau mediile 
creştine folosesc kvptoş pentru Tetragramă (***). 

55 peradouBovo 

5 vouoBETmnG 

e"G Eorw [0] vonoerns Koi Kpurhc... 

3 în Deprinciipis, cartea a III-a, cap. H 

3 deşi unele excepţii există. Vezi cazul lui Plotin (cf. Porphyrios, Vita plotini). 


37 


131 


Mistică isiacă și elemente 
de filosofie pythagoreică 
în „Metamorfozele“ lui Apuleius 


Dorin Onofrei 


„At ego tibi sermone isto Milesio uarias fabulas conseram auresque tuas beniuolas 
lepido susurro permulceam — modo si papyrum Aegyptiam argutia Nilotici calami 
inscriptam non spreueris inspicere —, figuras fortunasque hominum in alias imagines 
conuersas et in se rursum mutuo nexu refectas ut mireris“. (Met. 1, 1). De la bun început, 
Apuleius atrage atenţia asupra bivalenţei structurale a romanului său: pe de o parte, 
istorisirea captivantă a peripeţiilor eroului, a tribulaţiilor lui sub înfăţişarea unui măgar, 
descrierea locurilor, oamenilor şi moravurilor întâlnite în cale, pe de altă parte, la un 
nivel de lectură mai profund, un opus theologicum cu caracter ezoteric destinat iniţiaţilor 
în cultele egiptene ale lui Osiris şi Isis. Ne vom opri asupra semnificației redemptorii şi 
iniţiatice a itinerarului lui Lucius, plasat în structura de adâncime a naraţiunii, care 
reprezintă planul fundamental al mesajului romanului. Dar Apuleius nu este numai un 
iniţiat în cultul isiac, el este şi un remarcabil filosof platonician, lucru ilustrat de aşa 
tratate filosofice precum De Platone et eius dogmate, De deo Socratis şi De mundo. Pe 
de altă parte, în sec. II-III p. Chr., în vastul curent al platonismului se varsă şi doctrina lui 
Pythagoras care, trecând prin înflorirea din sec. I a. Chr., devenise impopulară după 
epoca lui Nero şi circula într-o infinitate de derivații subterane. Astfel, e firesc ca în 
textura Metamorfozelor să întâlnim şi idei platonice şi pitagoreice, pe care vom încerca 
să le evidenţiem acolo unde e posibil. 

La începutul romanului facem cunoştinţă cu Lucius, un tânăr negustor grec plin de 
curiozitate faţă de lucruri oculte şi obsedat de mister. Nu întâmplător, punctul de pornire 
al peripeţiilor lui îl va constitui oraşul Hypata: gustul pentru simbol, pentru antinomiile 
vizibil-ascuns, aparent-esenţial, pentru omonimii şi apropieri etimologice este în spiritul 
Noii Academii şi, prin urmare, nu este străin de Apuleius. Hypate este denumirea strunei 
de jos a lirei cu 3 coarde folosite de pitagoreici pentru definirea intervalelor muzicale; în 
concertul lumilor, acest sunet grav este emis de pământ. Lucius îşi începe calea în postura 
inferioară, profană şi pământească a unui muritor de rând, pentru a ajunge, spre sfârşit, la 
un nivel superior, iniţiat şi spiritualizat. O lume plină de mister i se deschide lui Lucius 
încă din clipa terifiantei istorisiri a condrumeţului său Aristomenes. Atras de magie, el 

nu ţine seamă de prima avertizare a lui Isis, prin mijlocirea întâmplării miraculoase 
avându-l ca protagonist pe sacerdotul egiptean Zatehlas, povestite la banchetul din casa 
rudei sale, Byrrhena. În consecinţă, el îşi va primi pedeapsa de „daimon“ căzut, ajungând 
într-un corp de măgar. Este figurată astfel doctrina metempsihozei, comună atât 
pitagorismului, cât şi lui Platon: ,... cei care, în loc să se ferească de ele cât mai mult, 
s-au deprins cu lăcomia, cu desfrâul, cu beţia, aceia fără doar şi poate se întrupează ori în 
măgari, ori în nişte alte asemenea făpturi“. (Platon, Phaedon, 81 e). Măgarul simbolizează 
pofta sexuală, elementul instinctiv al omului, o viaţă care se desfăşoară toată pe plan 
pământesc şi senzual. Este unul dintre animalele consacrate lui Seth, zeu chtonic, al 
Întunericului şi al stihiilor dezlănţuite, fratele şi duşmanul Isidei şi al soţului ei, Osiris. 
Un semn al fiinţelor sethiene este culoarea roşu-cărămiziu-brun, fiindcă „Thyphon (numele 
grecesc al lui Seth) s-a născut roşcat şi de culoarea măgarului“, după cum ne spune 
Plutarh, filosoful platonician a cărui rudă se declară în roman Lucius (Met. 1, 2), în 
tratatul teologic De Iside et Osiride“, 30; de fapt, e culoarea nisipului adus din pustiu de 
furtunile guvernate de Seth. Măgarul roşcat este una dintre entităţile cele mai periculoase 
pe care le întâlneşte sufletul în timpul călătoriei sale de după moarte. Acesta ar fi adevăratul 
sens pentru adjectivul aureus consemnat în subtitlul romanului. 

Astfel, Lucius este convertit involuntar într-un duşman declarat al Isidei [căci zeiţa 
însăşi spune: „pessimae mihique detestabilis iam dudum beluae istius corio te protinus 
exue“ (Met., 11, 6).] Începe lunga călătorie expiratorie a lui Lucius-măgar, marcată de 
anxioasa căutare a trandafirului izbăvitor, care simbolizează aspiraţia eroului la virtuțile 
supreme ale perfecțiunii spirituale. În antichitate s-a făcut o apropiere semantică între 
cuvintele rosa şi ros „rouă“, trandafirul şi culoarea roz devenind simbolurile primei 
trepte a regenerării şi a iniţierii în mistere, în consecinţă, trandafirul ajungând să fie 
considerat „imaginea celui renăscut, după cum roua este simbolul regenerării“. De altfel, 
măcieşul (nbs) e legat la origini de numele zeiţei Hathor, asimilată de timpuriu Isidei, 
fiind arbustul ei sacru. Lumea prin care se mişcă Lucius în rătăcirile sale este o lume a 
violenţei, a samavolniciei, o adevărată lume a lui Seth, care, într-o epocă tardivă devine 
personificarea răului însuşi. Plutarchos afirmă că „el (Seth) viciază toate lucrurile şi 
umple lumea şi marea de răutate“ (De I. et O., 35). 

Această lume crudă în care o mamă îşi ucide copilul, o familie întreagă e nimicită 
pentru un petic de pământ, doi îndrăgostiţi îşi găsesc pieirea din vina unui „al treilea de 
prisos“ este esenţa unei existenţe fără Isis, şi chiar povestirile mileziene amuzante inserate 
în roman corespund exact acestei existenţe: lungul şir de adultere şi pasiuni vinovate 
sunt o sfidare a Isidei, care, în ipostaza sa de soţie fidelă a lui Osiris, este şi protectoarea 
căminului familial. 

Justiţia umană este una nedreaptă, supusă interesului personal; mărturii sunt judecata 
lui Paris şi condamnarea lui Socrate, „divinae prudentiae senex“  (Met., 10, 33), a cărui 
şcoală filosofică — altfel spus, platonismul — este preferată, după părerea platonicianului 
Apuleius, de cei mai distinşi filosofi. Către începutul cărţii XI, sărmanul asin ajunge la 
capătul răbdării, refuză umilirea unei împerecheri dezonorante — căci, chiar decăzut la 
treapta cea mai de jos a umilinţei, „daimonul“ din el îşi păstrează demnitatea — şi 
evadează, rupe cercul vicios al rătăcirii prin mizeria omenească. 

În economia romanului, cartea XI ocupă un loc remarcabil; la o lectură superficială, ea 
lasă o impresie ciudată; doar examinând întreaga operă prin prisma ezoterică, a unui parcurs 
iniţiativ isiac, ni se relevă că „ultima carte, departe de a fi ataşată artificial de restul operei, 

constituie rezultatul ei şi îi dă semnificaţia veritabilă“ (R. Martin — J. Gaillard, Les genres 
littéraires à Rome, v. I, p. 83). În această carte, numită „a Isidei“, mistica isiacă, după ce 
parcă a curs subteran de-a lungul a zece cărţi, iese la suprafaţă în modul cel mai explicit 
posibil: descrierea cultului, ritualelor şi iniţierii în misterele zeiţei. Aici în roman intervine 
direct Apuleius, destrămând convenţia iniţială a operei; dar nu printr-o neglijenţă eroul se 
proclamă Madaurensis şi avocat experimentat (Met., 11, 27 şi 30). „Romancierul scapă 
deliberat naraţia de sub control, lăsând-o să se metamorfozeze din naraţie obiectivă, rotund 
construită, în confesiune tulburătoare, indiscretă şi incontrolabilă“ (E. Cizek, Evoluţia 
romanului antic, p. 165). Scriitorul parcă ne-ar sugera că toate emoţiile, dar şi cunoştinţele 
în legătură cu religia isiacă, îi aparţin lui, originarului din Madaura. 

Revenind la Lucius, îl găsim pe nefericitul asin pe malul mării oarecum purificat 
prin suferinţe rugându-se Lunii, însă făcând menţiunea foarte importantă pentru viitorul 
său, care îl prezintă pregătit pentru a îmbrăţişa cultul isiac: quoquo nomine, quoquo ritu, 
quaqua facie te fas est invocare (Met., 11, 2), apoi se culcă jos, adoarme pe locul unde a 
doua zi va fi oficiată ceremonia Naugium Isidis şi are în vis epifania zeiţei (Met., 11, 3). 
Avem o descriere completă a ritualului cunoscut de antici sub numele de incubatio. 
Relatarea apariţiei impresionante a Isidei e înţesată cu detalii cu semnificaţii simbolice 
(Met., 11, 1-4). Coroana de flori, spicele şi cele două vipere simbolizează forţele chtoniene, 
rodnicia pământului, căci Isis întruchipează şi ocroteşte orice fel de fertilitate. Discul 
strălucitor de pe frunte trimite la funcţia de zeiţă a Lunii şi aminteşte unele reprezentări 
iconografice ale Isidei. Ea este înveşmântată în rochie de in: material sacru datorită originii 
lui pure întâlnit şi la orfici şi pitagoricieni, care mai apare în multe alte pasaje din 
Metamorfoze, schimbarea culorilor rochiei simbolizează puterea nelimitată asupra tuturor 
manifestărilor materiale ale Universului în veşnică devenire, „lumină şi tenebre, zi şi 
noapte, foc, apă, viaţă, dar şi moarte“ (Plutarchos, De I. et O., 77); mantia neagră cu 
stele şi lună — sferele superioare, unde ajung sufletele pure, elevate după moarte. Nodul 
mantiei este nodul lui Isis — simbolul nemuririi. Sistrul — iniţial atribut al zeiţei Hathor 
identificată cu Isis, apoi răspândit în toate practicile religioase egiptene, are funcţia 
apotropaică. Vasul în formă de gondolă reprezintă simbolul zeului solar Râ, iar „aspis... 
ceruicibus late tumescentibus“ este, de fapt, uraeus, cobra femelă care simbolizează 
fluidul vital, căldura Isidei şi concentrează toate proprietăţile soarelui, dătătoare de viaţă 
şi de fecunditate, dar şi în stare să ucidă: dublul aspect al suveranităţii (DS, III). Împreună, 
barca şi uraeus-ul evocă şi legenda conform căreia cândva Isis, răpind numele tainic al 
lui Râ, şi-a extins puterea asupra întegului univers. Sandalele zeiţei sunt împletite din 
frunze de palmier, „arborele biruinţei“, dar şi al lui Hathor. 

Un interes deosebit prezintă discursul zeiţei Isis adresat lui Lucius. Prima lui parte dă 
seamă despre procesul de sincretism religios având-o ca centru pe Isis şi caracterizat de F. 
Dunand, în art. Syncretismes dans la religion de l Egypte romaine, drept sincretism-henoteism. 
Acest proces începu încă în epoca elenistică, dar a luat amploare în epoca romană şi a avut ca 
rezultat o simplificare a panteonului, Isis asumând atributele şi funcţiile unei multitudini de 
zeițe, orientale, greceşti sau romane. Caracterul henoteist al Isidei a fost afirmat la sfârşitul 
epocii elenistice în imnul I al lui Isidoros de la sanctuarul Madinet Madi: „Tu singură eşti 
toate zeițele pe care popoarele le numesc cu alte nume“ (Madiner Madi, |, 23-24). Această 
afirmaţie e dezvoltată în epoca imperială în „litania de la Oxyrhynchos“ din sec. II p. Chr. 
Isis apare aici ca obiectul unui cult nu numai în toate oraşele Egiptului, ci în toate regiunile 
lumii cunoscute, de la Italia la India, şi de la Arabia la Pontus Euxinus, sub aspectele şi 

numele cele mai diverse: Athena, Aphrodita, Tyche, Hera, Dictynne, Atargatis, Selene, Astarte 
ş.a. (P. Oxy., 1380). Aceste fapte nu corespund în mod necesar realităţii, dar ceea ce este cu 
adevărat remarcabil e că în toate ţările evocate zeiţa asimilată Isidei este „marea zeiţă“ a 
țării, figura predominantă a panteonului; acesta este deci un mod de a afirma că pretutindeni 
Isis este marea zeiţă prin excelenţă. 

Acestor documente cultice li se alătură eruditul teolog Plutarchos: „.... la fel cum 
soarele şi luna, cerul, pământul, marea sunt comune tuturor, deşi sunt numite diferit de 
diferite popoare, la fel pentru raţiunea unică ce ordonează universul... există cinstiri şi 
nume diferite la diverse popoare, conform obiceiurilor stabilite“. (De I. et O., 67). 

Multiplele similitudini dintre pasajul apuleian şi textele menţionate mai sus credem 
că ne îndreptăţesc să afirmăm că această parte a discursului Isidei este redarea comprimată 
a unuia sau mai multor texte sacre ale cultului zeiţei: imnuri, invocaţii, tratate teologice, 
şi reiau formule consacrate ale liturghiei isiace. Vom enumera pentru argumentare doar 
câteva din aceste similitudini. Citatului din Plutarh şi versului lui Isidoros le corespund 
în Metamorfoze cuvintele: deorum dearumque species uniformis... cuius numen... totus 
veneratur orbis (Met., 11, 5) şi în „litania din Oxyrhynchos“ formula frapantă Oev 
NOVTOV TÒ KOAOV EQOV, „esenţa frumoasă a tuturor zeilor“ (P. Oxy., 1380). Lui nomine 
multiiugo (Met., 11, 5) şi deae multinominis (Met., 11, 22) de la Apuleius îi corespunde la 
Plutarh "1016... popeovvuog (De I. et O., 53). Catalogului zeiţelor din „litania din 
Oxyrhynchos“ şi listei din imnul I al lui Isidoros le corespund în Metamorfoze nume ale 
unor zeițe romane. 

În sfârşit, afirmației din imnul lui Isidoros cum că egiptenii sunt singurii care cunosc 
adevăratul nume al zeiţei îi corespund cuvintele Isidei: Aegyptii caerimoniis me priopriis 
percolentes appellant uero nomine reginam Isidem (Met., 11, 5). 

În continuarea discursului, Isis îi promite lui Lucius sfârşitul nenorocirilor, învăţându-l 
cum să se comporte a doua zi la serbare. Urmează apoi a treia parte a discursului, căreia 
i s-ar potrivi titlul „Contractul între zeiţa Isis şi myst“. Lucius trebuie s-o slujească pe 
zeiţă tot restul vieţii, reliqua uitae tuae curricula ad usque terminos ultimi spiritus uadata 
(Met., 11, 6). Zeița îi făgăduieşte în schimb o protecţie eficientă în viaţa pământească şi, 
după sfârşitul acesteia, un loc în Câmpiile Elizee. Ba chiar, prin aderarea la cultul zeiţei 
şi păstrarea unei castităţi riguroase (sedulis obsequis et religiosis ministeriis et tenacibus 
castimoniis), lui Lucius i se oferă şansa nesperată a prelungirii vieţii. Or, „nici o religie 
încă nu adusese oamenilor o promisiune atât de concretă a unei nemuriri fericite, şi mai 
cu seamă acest lucru le comunica (misterelor alexandrine) o putere o atracţie irezistibilă“ 
(F. Cumont, Les religions orientales, p. 157). De fapt, nu mai era vorba de promisiunea 
generală oferită fiecărui credincios, pe care o putea garanta stricta respectare a riturilor, 
ci şi de o relaţie personală şi asumată de bunăvoie între om şi divinitate: Lucius se va 
simţi, după iniţiere, învăluit de dulcem matris affectionem (Met., 11, 25). Acesta era un 
cult care aducea nu speranţa, ci fericita certitudine a nemuririi, şi aici, poate, e o cauză 
esenţială a succesului lui. 

A doua zi, după vis, Lucius iese în întâmpinarea procesiunii sărbătorii Nauigium 
Isidis, a redeschiderii navigaţiei, căci Isis şi-a căutat soţul ucis folosind o corabie, de 
aceea era socotită şi patroana navigaţiei şi a marinarilor. Această ceremonie strălucită, 
pitorescă, este evocată pe pereţii peribolului templului Isidei din Pompei şi coroborarea 
frescelor cu descrierea lui Apuleius ne ajută să ne-o imaginăm mai viu. Toţi iniţiaţii sunt 
înveşmântaţi în haine albe, iar bărbaţii — ca şi Lucius, mai târziu, sunt raşi pe cap: sunt 

prescripţiile de puritate ale preoţilor egipteni. Un preot ţine în mână o lampă de aur în 
formă de bărcuţă, simbol al Isidei care trimite la legenda amintită mai sus, precum şi la 
epitetul zeiţei de „ochi al lui Râ“, dar şi la funcţia ei de protectoare a navigaţiei. Alt 
preot duce un altar enigmatic, absent pe fresca pompeiană. Al treilea preot poartă o 
ramură de palmier şi caduceul lui Mercur (pe fresca din Pompei — nuiele), care nu mai 
au nevoie de comentarii. Al patrulea ţine simbolul dreptăţii divine aequitas (absent pe 
fresca din Pompei), care este răspunsul la indignarea lui Lucius în faţa corupţiei justiţiei 
umane, traducând, probabil, conceptul egiptean Maat, adesea asociat Isidei. Acelaşi preot 
poartă un vas de aur în formă de mamelă cu lapte pentru libaţii — trimite la funcţia Isidei 
de zeiţă a fertilităţii. Un preot cu mască de câine îl înfăţişează pe Anubis, al III-lea zeu al 
triadei isiace, care cumulează funcţiile de theopomp şi psychopomp ale lui Mercur. Vaca 
ce urmează este animalul sacru al zeiţei Hathor, ale cărei atribute, cum am mai văzut, le-a 
preluat Isis. Coşul cu mistere dus de un preot ascunde, posibil, un şarpe; în orice caz, Isis 
e reprezentată adesea purtând un coş împletit în care doarme un şarpe (C. Daniel). 

În sfârşit, imaginea zeiţei sub forma unei mici urne de aur reprezintă hydreion-ul, 
conţinând apa sfântă a Nilului, iar şarpele care se ridică deasupra ei este acelaşi 
uraeus, pe care îl întâlnim şi pe imaginile faraonilor. Este interesant că pe fresca din 
Pompei acest simbol este purtat de marele preot, iar cununa de trandafiri o duce alt 
preot. Schimbarea de roluri a fost determinată de apariţia Isidei şi în visul marelui 
preot, după cum îi declară zeiţa lui Lucius. Prevestirea zeiţei se împlineşte şi Lucius 
redevine om. Urmează apoi însuşi ritualul: corabia votivă este purificată — lucru 
semnificativ — cu un ou, care simbolizează creaţia primordială, rodnicia (în Textele 
Sarcofagelor: „Sămânţa (lui Osiris)... a legat de mine chipul de zeu în ou“ — e 
vorba despre conceperea lui Horus), şi cu pucioasă — reprezentare a lumii de dincolo. 
Lucius devine un candidat la iniţiere, păstrând o tăcere desăvârşită — căci Osiris este 
împăratul tăcerii, iar textele egiptene îl numesc pe cel pios tăcut — asistă la slujbele 
sfinte care nu se oficiau în public, căci „alături de ceremoniile publice, exista un cult 
secret, la care nu se admitea decât în urma unei iniţieri gradate... Rituri, interpretări 
nu erau comunicate decât după promisiunea de a nu divulga nimic...“ (F. Cumont, 
Les rel. or., 154). Acesta este şi cazul lui Lucius, care primeşte „secretoque mandatis 
quibusdam, quae uoce meliora sunt“  (Met., 11, 23) şi, după purificare şi zece zile 
de restricţii alimentare, primeşte iniţierea, pe care iarăşi nu o poate descrie, căci ar fi 
o crimă şi un sacrilegiu. Totuşi, din relatarea criptică reiese clar ideea unei morţi 
iniţiatice şi a împărtăşirii din întregul univers. Urmează, peste un timp, treapta a 
doua a iniţierii, de data aceasta în misterele lui Osiris, la templul lui Isis Campensis 
din Roma, înălţat de Caligula pe Câmpul lui Marte, apoi şi treapta a treia, când Lucius 
capătă un rang superior în ierarhia sacerdotală. Pregătirea este aceeaşi, iniţierile înseşi 
sunt evocate cu şi mai mare zgârcenie, aşa că prin sine nu sunt concludente pentru 
subiectul nostru. 

În Cartea XI avem şi o scurtă descriere a serviciului cotidian al cultului Isidei. Astfel, 
Lucius, după visul profetic despre sosirea din patrie a servitorilor şi regăsirea calului său 
alb, vine dimineaţa în templu la ceremonia apertio. Preotul trage la o parte perdelele din 
faţa chipului zeiţei, oferind-o adoraţiei credincioşilor, care — aşa cum face Lucius — 
îngenunchează, cufundaţi în rugăciune şi contemplare. Preotul face libaţii cu apă, venerată 
ca cea a Nilului zeificat, psalmodiind imnuri. La un ceas după răsăritul soarelui, 
ceremonialul fiind îndeplinit, credincioşii salută soarele nou. 

O semnificaţie deosebită pentru mesajul romanului are povestea lui Amor şi Psyche, 
istorisită — nu întâmplător — de o bătrână nebună şi pe jumătate beată. 

„Situat chiar în centrul romanului, acest basm constituie un fel de «digest» al 
semnificaţiilor Metamorfozelor. El condensează mesajul romanului, sensurile lui 
misteriofilosofice, iniţiatice şi redemptorii“ (E. Cizek, Ist. lit. lat., II, p. 662) şi „constituie 
o proiecţie mitică a aventurilor lui Lucius“ (ibidem). Acest basm, deci, trebuie citit din 
perspectivă isiacă, dar, mai ales, din perspectiva platonică, căci „Este cert... că în acest 
basm, aşa cum l-a scris Apuleius, nu totul vine de la Platon, dar amintirea platonismului 
este incontestabilă“ (P. Grimal, Introducere la Metam, p. 12). Platon expune în Phaedros 
cum sufletul (psyche), între încarnările sale, este admis la contemplarea adevărurilor 
divine. Dacă reuşeşte să rămână alături de divinitatea pe care a zărit-o, sufletul va rămâne 
scutit de suferinţe până la alt ciclu. Dar dacă n-a avut viziunea Adevărurilor şi s-a lăsat 
cuprins de uitare şi de rău, care l-au îngreuiat, atunci el îşi pierde aripile şi cade pe 
pământ. În acest moment, sufletul, lipsit de viziunea divină, este înflăcărat în iubire, nu 
doarme noaptea, ziua nu poate sta pe loc; plin de dorinţă, el aleargă peste tot unde crede 
că îl poate găsi pe cel care posedă frumuseţe, şi este gata să se facă sclav. Mitul platonician 
redă exact peripeţiile Psychei imediat după greşeală, când, după ce şi-a zărit soţul divin 
şi s-a rănit de săgețile lui, porneşte în căutare. Prin curiozitatea sa care sfidează divinul, 
Psyche, ca şi „daimonul“ Lucius, se îngreuiază, cade în jos (Mer., 5, 24, 1). Tot mitul 
din Phaedros explică şi motivele care o împing pe Psyche să străbată, neliniştită, 
pământul, sperând să recapete apropierea de divinitate, vizitând sanctuare şi îndeplinind 
ritualele unei pietăţi „vulgare“. Apoi, acceptă de bunăvoie să devină sclavă, sperând 
să-şi regăsească, astfel, iubitul (Met., 6, 5, 3-4). Iar vântul, care o poartă pe Psyche, este 
adesea considerat, în speculaţiile posterioare lui Platon, ca vehicul al sufletelor. 
Similitudinile între itinerarele celor doi daimoni, Lucius şi Psyche, sunt manifeste. Şi 
unul, şi alta ofensează divinitatea printr-o curiozitate impioasă; şi unul, şi alta au de 
suportat, ca răsplată, o condiţie înjositoare, din care se eliberează apoi cu ajutorul 
divinității; ambii se adresează cu rugi aceleiaşi divinităţi, Proserpina; ambii au de trecut 
câteva trepte iniţiatice, diferă doar numărul încercărilor: Lucius se iniţiază de trei ori, 
dar Psyche îndeplineşte patru porunci ale Venerei. Această neconcordanţă poate fi 
rezolvată la rigoare considerând drept o încercare pentru Lucius şi cununa de trandafiri 
care îi întoarce chipul uman. Dar se pare, totuşi, că soluţia o oferă aritmologia pitagoreică. 
Lucius trece trei trepte ale iniţierii, este declarat de mulţime de trei ori fericit (ter beatus, 
Met., 11, 16), şi Osiris, apărându-i în vis, îi spune că „acest număr îţi va asigura o eternă 
fericire“. Trei este pretutindeni un număr fundamental, exprimând, între multe altele, 
cele trei faze ale evoluţiei mistice: curăţire, iluminare, unire. Ca număr impar, îi corespund 
aşa noţiuni din dihotomiile pitagoreice ca masculin, bine, luminos, determinat. Patru, în 
schimb, este numărul sufletului; Lydus în De mensibus, II, 9 subliniază că pentru 
Pythagoras sufletele umane sunt dreptunghiuri: ele au patru vârfuri: vog, ¿niotńun, 
óta, aio8norq — cele patru mijloace de cunoaştere. Patru este numărul stabilităţii şi se 
potriveşte şi pentru a caracteriza pacea profundă a morţilor. O confirmare frapantă găsim 
tocmai la Homer: Odysseus îi declară de trei ori fericiţi pe tatăl Nausicăi, pe mama şi pe 
fraţii ei (Od., VI, 154-155); dar pe pluta sa purtată de furtună spune: „De trei şi patru ori 
fericiţi danaii care sunt morţi...“ (Od., V, 306). Psyche are a patra încercare tocmai pe 
tărâmul morţilor, ba chiar este învăluită cu adevărat de aburul morţii, în urma unei 
indiscreţii. După reînviere, ea nu mai este aceeaşi: Jupiter îi oferă o cupă cu ambrozie şi 

ea îşi ocupă locul de veci între zei. Am putea presupune, deci, că a patra încercare 
pentru Lucius va fi moartea, după care îşi va ocupa locul cuvenit naturii sale viguroase 
de daimon, alături de Isis, după cum i s-a promis. O adâncă semnificaţie ascunde numărul 
unsprezece: Lucius este iniţiat după zece zile de pregătire, în ziua a unsprezecea, iar 
Cartea XI aduce deznodământul fericit al peregrinărilor măgarului. Anca Filipescu, în 
art. „Isis Domina“ şi aleşii ei — „philosophi platonici“ menţionează, citând cartea lui 
René Allendy Le symbolisme des nombres, că numărul 11 este simbolul geniului răzvrătit, 
reflectând, în Metamorfoze, destinul typhonian al eroului. S-ar mai putea da o interpretare, 
în spiritul aritmologiei pitagoreice. Cum s-a spus mai sus, 11 este divizat în mod evident 
în 10+1. Zece reprezintă suma primelor patru numere, faimoasa fetraktys, „sursa naturii 
veşnice“, „rădăcina ultimă a lucrurilor“: ...tetoaktòv naav aeváov PLOEO oua 
7" Exovoav — cum se spune în formula jurământului pitagoreician (Carmina aurea, 47). 
Iar 1 reprezintă monada, marele principiu de fecunditate, în acelaşi timp fiind şi principiul 
unirii şi ordinii. Monada este dată, în diverse surse pitagoreice, şi drept Divinitatea 
unică, tatăl şiprincipiul tuturor, spirit şi suflet al universului, şi lumină cerească. Ca 
rezultat, cele 10 cărţi şi cele 10 zile reprezintă Natura şi existenţa cunoscute de Lucius 
în totalitatea lor, iar ziua şi cartea a XI-a, cele ale iniţierii, semnifică Divinitatea care 
pogoară asupra lui Lucius cu harul său. 

Isianismul întreţesut cu idei platoniciene caracterizează întreg romanul, nu numai 
basmul despre Amor şi Psyche şi Cartea XI. Ettore Paratore vorbeşte despre o obsesie a 
misterului în opera lui Apuleius, iar R. Martin şi J. Gaillard afirmă că nu numai pentru 
roman în ansamblu se impune o decriptare: un număr de episoade secundare în raport cu 
intriga principală par susceptibile de o lectură dublă (op. cit., p. 84). 

Tot ei, punând în discuţie adjectivul aureus din subtitlul romanului, presupun că 
acesta ar fi un fel de clin d'oeil adresat de Apuleius cititorilor iniţiaţi, pentru a le da de 
înţeles că au în faţă un veritabil „roman inițiatic“, invitându-i să nu se ţină de o lectură 
superficială. Cum s-a mai menţionat, Lucius, metamorfozându-se în măgar, devine un 
purtător al ideii de rău, un reprezentant al lui Seth şi, implicit, un duşman al Isidei, un 
antierou. Citind romanul prin această grilă de lectură, putem decela în structura lui elemente 
ale miturilor egiptene şi ale ritualelor isiace. Astfel se prezintă episodul călcării în picioare 
a peştilor din C. II. În Egipt, peştele era interzis oricărei persoane sacralizate; în cazul 
concret al mitului lui Osiris, peştii ar fi devorat o parte a corpului acestuia, sfârtecat şi 
aruncat în mare de către Seth. Iar după cum ne relatează Plutarchos, preoţii egipteni 
notau conceptul de „ură“ prin ideograma „peşte“ (De I. et O., 32). În ritualul isiac 
această vină ar fi fost pedepsită printr-un rit al „călcării în picioare a peştelui“. Legământul 
de păstrare a tainei (disciplina arcani) nu-i permitea lui Apuleius o redare explicită a 
acestui rit, dar iniţiaţii îl puteau recunoaşte uşor şi în forma incifrată din roman. În această 
ordine de idei, gestul absurd al lui Pythias — nume cu încărcătură religioasă, după cum 
remarcă R.M. şi J.G. — capătă o altă semnificaţie, cea de preîntâmpinare pentru prietenul 
său Lucius. Mergând pe aceeaşi linie, putem interpreta lupta lui Lucius cu burdufurile cu 
vin. În Egiptul Imperiului Nou şi din epoca elenismului existase o interdicţie magică 
asupra fierului, din cauza culorii ruginii (care este cea a lui Seth) şi a provenienţei chtonice 
(tot de la Seth) a minereului. Plutarchos în De I. et O., 62, îl citează pe preotul egiptean 
Manethon: „fierul este osul lui Seth“. Or, Lucius îi spune Fotidei că nu se desparte 
niciodată de sabie. Pe de altă parte, Osiris era numit şi „stăpân al vinului“, fiind identificat 
de greci cu Dionysos încă în vremea lui Herodot (II, 77). Astfel, Lucius care se năpusteşte 

cu fierul asupra vinului apare ca partizan al lui Seth încă până la transformarea în măgar. 

Când Lucius-măgarul ajunge în stăpânirea tâlharilor, el poate să asculte istorisirea 
isprăvilor acestora. În urma unei lovituri nereuşite, unul dintre tâlhari, Lamachus, îşi pierde 
viaţa şi este înmormântat în mare, corpus... mari celandum commisimus (Met., 4, 11). 
Elementul-surpriză este că scena se petrece la Teba, departe de mare; în schimb, la Plutarchos 
întâlnim afirmaţia: „Ihyphon este marea... (De I. et O., 32). Se pare că Apuleius a vrut 
să sublinieze că acest răufăcător rămâne şi după moarte în puterea lui Seth. 

Cultul isiac avea ca element central figurarea într-o dramă sacră a asasinării şi sfâşierii 
lui Osiris de către Seth şi a căutărilor întreprinse de Isis, urmate de găsirea bucăţilor 
trupului soţului ei. După o variantă a mitului, expusă de Plutarchos (De I. et O., 13), 
Osiris este închis prin înşelăciune într-o ladă şi aruncat în Nil. Tot prin înşelăciune pretinsul 
prieten Thrasyllos din Metamorfoze îl ademeneşte pe Tlepolemos la vânătoare, unde 
acesta este ucis de un mistreţ (porcul, de altfel, era un alt animal, consacrat lui Seth (v. De 
I. et O., 8), dar este lovit şi de fierul suliţei lui Thrasyllos. Bocetele Charitei şi dorinţa ei 
de a-şi pune capăt zilelor corespund lamentărilor şi coborârii în Infern a Isidei. 

În Metamorfoze avem şi un exemplu de sfâşiere: băiatul care îl necăjea întruna pe 
Lucius-măgarul este rupt în bucăţi — şi, credem, nu întâmplător — de o ursoaică. Acelaşi 
Plutarchos care a devenit pentru noi un adevărat ghid al isianismului, ne oferă o informaţie, 
conform căreia „sufletele (zeilor) luminează în cer ca stele, şi al Isidei e numit Câine de 
către greci..., iar al lui Thyphon Ursa“ (De I. et O., 21). Astfel, decriptarea mesajului 
acestui episod este: Seth e autorul sfâşierii. 

În mitologia egipteană, Horus, după ce creşte, purcede să-şi răzbune tatăl. În urma 
theomachiei, Horus îi smulge lui Seth testiculele, iar Seth lui Horus un ochi. În 
Metamorfoze, C. 7, la un moment dat se ia hotărârea ca Lucius-măgarul să fie castrat. Iar 
când băiatul care îl chinuia este sfârtecat în bucăţi — ca şi Osiris —, mama acestuia trece 
la execuţie. Episodul este mai degrabă comic, totuşi găsim aici elementele de bază: bătrâna 
atentează la organul sexual al lui Lucius, băgându-i jăratic între picioarele din urmă, 
mediis inguinibus; acesta, la rândul lui, o „orbeşte“ pe agresoare, împroşcând-o cu 
excremente lichide. 

Prescripţiile alimentare proprii iniţiaţilor isiaci, precum şi pitagoreicilor, le întâlnim 
când Lucius-măgarul, în cartea a 4-a, mănâncă legume într-o grădină, evită în cartea a 
T-a posibilitatea de a fi hrănit cu bob şi măzăriche, iar în cartea a 9-a devine ascet, 
hrănindu-se numai cu lăptuci. 

Acestea sunt câteva dintre exemplele care au părut să trimită la un sens ascuns. Însă, 
după cum conchid R. Martin şi J. Gaillard, „probabil, rămâne mult de găsit în acest 
domeniu, şi unele episoade aparent «nevinovate» ascund un mit sau un rit necunoscut de 
noi, şi încă îşi aşteaptă explicaţia“ (op. cit., p. 84). 

Unul la Damascius 

Problema principiului are în tratatul Despre primele principii al lui Damascius o 
configuraţie diferită de cea pe care i-ar putea-o descoperi o citire directă, neprecaută, 
aşteptând identificarea subiectului şi prezentarea lui amănunţită. Nu suntem în faţa unei 
expuneri ce este propriu-zis despre principiile prime. De altfel, textul însuşi şi-ar fi respins 
la un moment dat o asemenea metodă. Principiile îşi vor reclama în schimb o altă manieră 
a prezenţei la acest nivel, una nuanţată şi astfel reluată problematic, încât vom putea vorbi 
de fapt despre o logică a principiului, iar nu despre o enumerare descriptivă a principiilor. 

Aporia, în care se deschide şi se fixează discursul, constă în aceea că principiul şi 
totul îşi refuză unul altuia orice situare, nici unul neputând intra în dihotomiile impuse de 
celălalt, deşi pornim din condiţia corelaţiei lor la nivelul gândirii, căci este vorba despre 
„ceea ce este numit principiul unic al totului“. Astfel, faţă de tot, principiul ar putea fi 
sau dincolo de el, sau aparţinându-i. Dar, dacă ar fi dincolo de tot atunci totul însuşi nu 
şi-ar mai putea păstra identitatea, el nemaifiind propriu-zis totul, de vreme ce i se sustrage 
ceva: anume principiul. În celălalt caz, ca aparţinând totului, principiul şi-ar pierde statutul 
său, căci s-ar impune cercetarea unui alt principiu, anterior totului şi deci şi principiului 
deja considerat ca aparţinându-i. În plus, parcursul acesta ar fi infinit, fiecare alt principiu 
revenind la a face parte din tot. Dacă respingem regresul la infinit, va trebui să acceptăm 
că totul este fără principiu. În termenii totului, problema principiului este infinit reiterabilă, 
încât se observă că principiul nu poate fi niciodată acceptat drept ceva anume care are 
rolul de principiu, ceva la care ne-am opri desemnându-l. În celălalt sens, faţă de principiu, 
totul poate fi sau sub principiu sau el însuşi principiu. Primul caz revine la problema 
principiului anterior totului. În al doilea caz, dacă totul este principiu, nimic nu ar putea 
proveni din totul ca efect al totului, căci şi acela ar face parte din tot. Totul proliferează 
propria manieră, neputând funcţiona niciodată în alta, de aceea nu poate fi principiu. 


x 


Aşadar, reluând, se observă că principiul nu poate fi gândit nici ca dincolo de tot, nici 
ca aparținându-i, şi, de asemenea, totul nu poate fi gândit nici ca principiu, nici sub principiu. 
S-ar putea pune în acest moment întrebarea de ce nu se renunță definitiv la a mai 
considera principiul într-un fel sau altul. Ce îndreptățire ar mai putea avea faptul de a 
gândi principiul, dacă în felul acesta se produce o situaţie insoluționabilă? Răspunsul 

unei asemenea întrebări comportă două laturi. Pe de o parte, aporia nu este în sensul 
cel mai obişnuit, o situaţie de gândire insoluţionabilă. Ea nu prezintă două alternative 
încă suspendate înaintea deciderii unei rezolvări. Nu este vorba de a decide dacă 
principiul este anterior totului sau aparţine totului, şi nici de a observa că nu putem 
decide acest lucru. Aporia nu este, în acest caz, pur şi simplu o problemă. Discursul 
care îi va urma nu va fi aşadar nici el constituit dintr-o sumă de argumente susţinând o 
alternativă sau alta, ci el va fi o încercare de a adânci tocmai această situare aporetică. 
Aşadar accentul nu se pune pe faptul că aporia este încă nesoluţionată şi nici pe faptul 
că ea ar fi nesoluţionabilă, ci pe faptul însuşi că, în încercarea de a-l gândi, principiul 
ni se prezintă într-o asemenea manieră. Demonstrația acestei afirmaţii se va desprinde 
din modul în care aporia va rămâne în discurs. Pe de altă parte, aparenta contradicţie 
între faptul că gândim principiul unic al totului ca „vârf al celor ce proced de la el,, şi 
faptul că nu putem gândi principiul totului în nici un mod faţă de totul însuşi, această 
contradicţie apare numai într-un singur caz. Este vorba de cazul în care principiul este 
înţeles drept ceva anume, drept ceva anume desemnat ca „vârf al celor ce proced de la 
el“. Or, principiul nu are nici o relevanţă la acest prim nivel al înţelegerii. În schimb, 
aporia însăşi va arăta în ce manieră acceptăm principiul la nivelul discursului, oferind 
şi îndreptăţirea unui asemenea discurs. În schimb, dacă înţelegem manieră permisă 
pentru principiu în discurs, nu mai avem de a face cu o contradicţie, ci cu o situare 
anume faţă de principiu, încât atunci intenţia nu va mai fi aceea de a debloca situarea 
respectivă, ci din contră, de a o descoperi pe ea însăşi ca atare. 

Astfel, observăm că aporia aduce faţă în faţă două logici ireductibile una la cealaltă: cea 
a totului şi cea a principiului. Prima este cea pe care o exercităm propriu-zis, cea în cadrul 
căreia se realizează chiar şi discursul respectiv. Totul fiind „ceea ce într-un fel sau altul 
concepem“, mecanismul acestui mod de a gândi, singurul posibil pentru noi, constă în aceea 
că nimic nu poate apărea în cadrul acesta decât sub condiţia de a fi conceput. Logica totului 
nu este una izolată, parţială, ci este cea în care, de fiecare dată, gândim, încât a vorbi despre 
ea, a o preciza chiar, nu se face decât tot în termenii ei. Astfel, ea trimite întotdeauna înapoi 
spre deja prezenţa ei în discurs, în chiar discursul care o propune, care o precizează ca atare. 
Ea revine la o suprapusă prezenţă, la o dublă afirmare, a ceva conceput, drept conceput. Este 
o logică, am putea spune, suficientă, de vreme ce poate relua la nivelul ei chiar şi propria 
prezenţă sau, altfel spus, de vreme ce putem gândi totul drept „ceea ce într-un fel sau altul 
concepem“. Totuşi, tocmai această aşa-zisă suficienţă a sa, este cea care lasă loc „celeilalte 
logici“. Astfel, concepem şi principiul. Astfel conceput, el este cel care oferă posibilitatea ca 
totul însuşi să fie gândit în identitatea lui de totalitate limitată şi ordonată. Totuşi, care este 
maniera reafirmării care revine acestuia drept conceput? Cum mai funcţionează, în cazul 
principiului, faptul că el este deja prezent în discurs, de vreme ce fiind deja conceput, el 
„cade“ în termenii totului, şi este refuzat în felul acesta propriei condiţii de principiu? Aşadar, 
principiul nu mai poate fi gândit fără a ridica imediat problema acestui fapt însuşi de a fi 
gândit. El iese din limitaritatea celor gândite în cadrul totului, nemaiputând fi el însuşi definit 
ca atare, nemaiexistând în cazul lui posibilitatea acestui ca atare. Totuşi, nu putem gândi 
acest fapt decât tot din perspectiva totului. Altfel spus, logica principiului nu este una funcţională 
şi alternativă la cea a totului, ci, în măsura în care este o logică, un mod de a gândi, ea este 
pentru noi, sub condiţia totului, ca unic mod de acces al gândirii noastre.! 

Totul nu revine aşadar la anumitele lucruri concepute, ci totul este numai cu 
posibilitatea respectivă de a gândi. 


Unul la Damascius 141 


În acest sens, cele două alternative: dincolo de tot, respectiv aparţinând totului, nu 
desemnează neincluziunea (respectiv incluziunea) principiului în tot, ci sensul lor este 
acela al nesituării (sau situării) principiului în termenii totului, prin a fi gândit ca atare. 

Dar în felul acesta ajungem în situaţia aporetică respectivă, pe care o putem acum 
reformula astfel. În primul caz, dacă principiul este dincolo de tot, înseamnă că îl gândim 
ca atare, ca fiind dincolo de tot. Dar atunci înseamnă că gândim ceva în afara a tot ceea ce 
putem gândi, iar acest „tot ceea ce putem gândi“ devine el însuşi incongruent cu sine. 
În acest caz, nu mai putem gândi faptul însuşi că-l gândim pe acela ca atare, de vreme ce 
nu mai există un cadru în care faptul că-l gândim să aibă sens. Aşadar, dacă-l gândim ca 
atare, nu mai putem gândi faptul însuşi că propriu-zis îl gândim. 

În al doilea caz, dacă principiul face parte din tot, înseamnă că ne oprim asupra faptului 
că-l gândim şi-l considerăm unul dintre cele gândite. Atunci însă nu-l mai putem gândi ca 
atare.” Sensul principiului s-ar pierde, pentru că din nou totul acesta: care include principiul, 
ar fi fără principiu. Se observă că cele două logici nu sunt distincte, în sensul în care 
fiecare ar funcţiona independent de cealaltă. Din contră, dacă am considera principiul 
dincolo de tot, atunci totul însuşi trebuie reanalizat, în ceea ce priveşte posibilitatea de a 
mai fi gândit ca tot. În celălalt sens, dacă principiul este considerat ca aparţinând totului, 
atunci, deşi în felul acesta gândim totul în accepțiunea lui proprie, ca nesustrăgându-i-se 
nimic, totuşi logica principiului nu poate fi astfel absorbită drept una a ceva gândit, ci ea 
repune problema principiului prin necesitatea ca totului astfel conceput să i se descopere 
un principiu. Dar în cazul acesta, problema nu mai poate fi în nici un fel aceea de a alege 
între o logică sau alta, decizând adică dacă principiul este dincolo de tot şi deci nu poate 
intra în nici un fel în logica acestuia, sau dacă, într-un sens exclusiv, principiul aparţine 
totului şi trebuie gândit în maniera totului. De altfel, distincţia respectivă, necesară înaintea 
unei asemenea alegeri, nici nu s-ar putea face, ci chiar aporia este cea care arată că logica 
principiului nu poate funcţiona în afara celei a totului, singura în a cărei efectivitate gândim, 
dar că, pe de altă parte, nici nu poate fi redusă la aceasta din urmă. O bună situare în 
aporia însăşi, impune asumarea acestei duble condiţii. De aceea, ambele alternative ale 
aporiei trebuie luate în considerare şi acceptate ca atare. Prima este aceea că dacă gândim 
principiul ca atare (ca dincolo de tot), perspectiva însăşi din care-l gândim astfel, cea din 
care gândim în general ceva (cea a totului) îşi pierde coerenţa. Cea de a doua este aceea că 
dacă gândim principiul (şi aşadar el aparţine totului), atunci el îşi pierde condiţia lui de 
principiu. Se desprind astfel două probleme în care, în cele din urmă constă aporia: prima 
este cum gândim faptul că gândim principiul ca atare, a doua este cum îl gândim ca atare, 
dacă trebuie să punem condiţia că el este gândit. 

Cele două alternative îşi cer fiecare asumarea şi justificarea. Ele nu sunt oferite spre 
alegerea uneia dintre ele ca soluţie, şi nici nu sunt negative amândouă, în sensul că nici una 
dintre soluţii nu este posibilă şi funcţională, deşi sunt singurele două imaginabile. Faptul că 
nu sunt negative în sensul acesta se arată prin aceea că de fapt noi concepem într-adevăr 
principiul ca dincolo de tot şi necoordonat totului, deşi ajungem în felul acesta la problema 
totului însuşi ca identitate. În al doilea rând, noi avem noţiunea totului, pentru ceea ce 
într-un fel sau altul concepem, deşi, când punem asupra principiului condiţia de a fi conceput, 
o facem remarcând că, în felul acesta, el nu mai poate fi considerat propriu-zis principiu. 

Aşadar, propriu-zis, concepem principiul într-un anume fel, şi de asemenea, orice 
acces la el trece prin faptul că el este conceput. De aceea, nu putem conota negativ 
alternativele prezentate de aporie şi nu le putem considera simple eşecuri ale gândirii 

noastre în faţa a ceva dincolo de ea. Din contră, ele trebuie ca atare acceptate, drept 
condiţii în care „contactul“ nostru cu principiul, se realizează. În acest sens, problema 
principiului nu este aceea a ceva, căruia modul de a fi urmează să i se dezvăluie, ci aceea 
a ceva care tocmai ca problematizat trebuie urmărit. În cazul principiului, a cerceta asupra 
lui revine tocmai la a vedea cum îl gândim, dar nu cum îl gândim a fi, ci revine la a 
descoperi care este problema însăşi a principiului, care sunt nivelurile problematice pe 
care i le putem atinge. De altfel, am observat că el nu poate fi fixat în nici una dintre 
variante: nici în a fi gândit ca atare, nici în a fi gândit, ci problema lui trece tocmai în 
modul în care acestea sunt desprinse aici din sensul lor propriu, din sensul lor imediat 
aplicabil asupra a ceva. Ele devin logică a principiului, în loc de mod anume în care 
principiul ca atare este conceput, respectiv logică a totului, în loc de faptul concret şi 
izolabil, de a gândi principiul. 

Cele două logici se „întâlnesc“ problematic în cadrul uneia dintre ele: cea în care 
de fiecare dată gândim, cea a totului. Aporia apare tocmai pentru că această logică are o 
natură a ei, un cadru al ei care însă, într-o reluare problematică, conduce spre punctele 
sale de limită, de întoarcere. Astfel, putem gândi cele ce, „într-un fel sau altul, concepem“, 
dar nu enumerându-le pe acestea, nu ca ansamblu al lor, ci ca surprindere a posibilităţii 
faptului de a concepe în general, posibilitate sub care ar cădea un asemenea ansamblu 
(deşi el însuşi irelevant prin însumarea pe care o introduce), ca surprindere a cadrului în 
care acestea devin posibile. Ce înseamnă însă a surprinde un asemenea cadru? Înseamnă 
a-l gândi în identitatea lui, ceea ce însă nu se poate face prin apel la cele ce presupun 
acest cadru însuşi. Principiul este atunci acel ceva care oferă totului ordine şi identitate, 
fără a fi el însuşi ceva anume.“ 

El nu este deja ceva, nu avem o accepţiune a principiului, alta decât (în mod indi- 
rect), necesitatea de a gândi ceva care să dea seama de totul. Tocmai de aceea, de exemplu, 
principiul este introdus în discuţie nu ca principiu, nu ca atare, ci drept, „cel ce este 
numit principiul unic al totului“ (n pía tôv návtev &pxů Aeyouévn). Or dacă logica 
totului ar fi una închegată, unitară, ea ar trebui să poată da seama, dacă nu de „situarea“ 
cerută acestui principiu, cel puţin de el însuşi ca prezent şi ca necesitat de logica totului. 
În logica totului, această prezenţă revine pentru principiu, la aporie. Astfel, el este principiu 
al totului, dar nu este el însuşi din tot. El oferă identitate acestei logici, fără însă a mai 
putea să se situeze el însuşi sub ea, dar, în acelaşi timp, neputând fi nici el conceput în 
vreo altă manieră decât singura manieră posibilă a conceperii, anume cea căreia chiar el 
îi oferă identitatea. Dar atunci, modul acesta aporetic este el însuşi cel pe care trebuie să-l 
surprindem în ceea ce priveşte principiul. Problema este aşadar cum se realizează situarea 
aporetică ea însăşi, în ce constă aporia însăşi, cum se poate să gândim principiul în maniera 
aceasta în care a-l gândi refuză „obiectul“, iar a-l gândi ca atare pierde posibilitatea 
logic anterioară, de a fi gândit. 

Dar atunci, se observă că discursul respectiv nu mai poate fi unul descriptiv, care să 
precizeze şi să înfăţişeze primele principii, ci este un discurs care reia faptul însuşi că 
principiul apare gândirii într-un mod problematic precum cel prezent anterior. Discursul 
de faţă se instalează aşadar în poziţia însăşi în care problema principiului poate începe, şi 
anume în faptul că logica totului, ca logică a gândirii în general, îşi revendică principiul 
ca deja conceput. Astfel, cum gândim principiul pentru că şi de vreme ce deja îl gândim 
— iar nu un principiu introdus aleatoriu, ca un obiect precum cercul-pătrat. Prezenţa 
principiului în discurs nu este lipsită de îndreptăţire, precum cea a ceva lipsit de realitate 

dar care şi-ar reclama una. Principiul nici nu reclamă o asemenea realitate. Prezenţa lui 
este de altă natură, iar intenţia este tocmai aceea de a recupera, de a identifica această 
prezenţă însăşi, a principiului. 

În acest sens, tratatul va urmări modul în care gândim principiul, tocmai în măsura 
în care, în cazul lui, se pune condiţia de a-l gândi ca de negândit, respectiv cea de a-l 
gândi, dar nu ca principiu.’ 

Astfel, totul este considerat în pluralitate şi în distincţie. Gândim totul într-o anumită 
pluralitate şi distincţie. Se pune însă imediat problema cum apar acestea două, cum se face 
că ele se impun de la început. Astfel pusă, întrebarea nu cere o motivare a alegerii pluralităţii 
şi distincției drept determinanţii în care gândim totul. De fapt, ele nici nu sunt alese, nu sunt 
întâmplătoare şi nici nu urmează a fi susţinute argumentativ. Întrebarea are alt sens, şi 
anume acela că, dacă situaţi în logica totului, concepem totul însuşi ca pluralitate şi ca fiind 
în distincţie, atunci cum putem justifica nu alegerea lor ca atare, ci faptul că avem o concepţie 
asupra totului însuşi, faptul că totul însuşi poate fi gândit el de fapt, totul. Pluralitatea şi 
distincţia reprezintă condiţia în care gândim totul. Fără ele, se spune, nu putem concepe 
totul. Dar dincolo de condiţia acestei conceperi, cum este ea însăşi posibilă? Problema nu 
este de ce gândim totul în pluralitate şi în distincţie, nici de ce gândim într-un fel sau altul, 
în general, ci este vorba de a surprinde existenţa unui asemenea mod, şi cum anume se 
poate ca un mod sau altul să fie ca atare surprins. Ce îndreptăţire avem să concepem totul în 
pluralitate sau în distincţie? În ce mai sprijinim această concepere însăşi, cum concepem 
totul în distincţie şi în pluralitate? Oprirea în pluralitate ca atare nu se poate face. Totul se 
impune ca pluralitate limitată (tà n&vra noi Boeta e vol nerepaoueva). Dar cum 
ajungem la această pluralitate, cum rezistă ea, concepută fiind? 

Problema, deja configurată,€ nu revine la aceea că nu ar exista plurale, că lucrurile 
pe care le determinăm drept plurale, ar fi de fapt identice între ele, unul şi acelaşi, 
indistincte. Întrebarea apare, din contră, după acceptarea existenţei celor plurale, în 
încercarea de a da seama de ele ca atare, ca plurale. Pluralitatea însă nu poate fi gândită 
în sine, ca pluralitate, pentru că fiind unic determinată, i-ar reveni atât un atribut cât şi 
opusul său, dintre cel ce funcţionează între plurale. Ca să fie pluralitate, ea trebuie să reia 
maniera de a gândi ce se aplică pluralelor, caz în care se observă că ea însăşi dispare ca 
identitate. Problema este aşadar cum gândim regimul plural al celor ce sunt („„realităţi“ 
în traducerea respectivă citată anterior). 

Pluralitatea nu poate fi gândită. Dar aceasta nu în sensul că ea ar fi ceva ce nu mai 
poate intra în termenii obişnuiţi ai cunoaşterii, ceva care ar transcende cunoaşterea, ci în 
sensul că, de fapt, ea este cea care nu mai poate da seama de maniera de a gândi în 
termenii celor plurale, arătând prin această neputinţă a ei că maniera de a gândi în termenii 
celor plurale, arătând, prin această neputinţă a ei, că maniera ce revine pluralelor nu mai 
poate fi gândită în ea însăşi, fixaţii fiind, în acelaşi timp, în ea. Pluralitatea, drept condiţie 
a celor plurale, nu mai poate fi surprinsă. Logica pluralelor nu-şi are întemeierea în sine. 
Deşi gândim în ea, în funcţionalitatea ei, pe ea însăşi nu o putem determina ca atare. 
Atâta timp cât rămânem în această logică, nu o putem surprinde pe ea însăşi, decât 
recurgând la atribute contrare. 

Iată în ce sens, nu putem admite pluralitatea, şi în ce sens, cele ce sunt nu sunt 
plurale. Teza contrară (însă într-un anume regim al contrarietăţii): unul este, totul este 
unu. „Cele ce sunt“, în măsura în care sunt, sunt unu. Unul nu este aici o determinaţie 
comună pentru „cele ce sunt“, ci este ceea ce le asigură acestora faptul lor de a fi ca atare 

„cele ce sunt“, circumscriind logica lor iar nu disperând-o în aplicaţiile ei obişnuite. 
Regimul acestei contrarietăţi între pluralitate şi unu nu este unul logic, formal. Unul 
apare odată cu respingerea pluralităţii din posibilitatea de a fi concepută ea însăşi, într-o 
identitate a ei. Dacă pluralitatea intervenea în încercarea de a da seama de cele ce sunt, 
din perspectiva însăşi în care acestea apar, din cadrul însuşi în care acestea sunt gândite, 
atunci unul iese din logica obişnuită a acestora, în momentul în care, rămânând în ea, 
pluralitatea dispărea ca identitate. Totuşi, unul nu este, în sensul cel mai comun, opus 
pluralităţii, nu este ceva căruia îi lipseşte pur şi simplu determinaţia pluralităţii, ci este 
ceea ce iese din maniera însăşi a pluralităţii. Nemaifiind ceva şi nemaiprimind atributele 
contrare ale pluralităţii, unul indică tocmai faptul că pluralele nu pot da seama de ele 
însele ca plurale. Unul surprinde neputinţa de a concepe cele plurale ca atare, faptul că 
cele plurale nu-şi pot salva identitatea ca pluralitate. Ele sunt plurale timp cât proliferăm 
logica lor, situaţi fiind în interiorul ei. Dar când ne îndreptăm asupra acestei logici, ea 
însăşi nu mai poate fi identificată, precizată. De aceea, unul nu este negația, în sens 
comun, a pluralităţii, ci este nesituarea în această logică, este transcendere a ei. El iese 
din sfera pluralelor nu în măsura în care logica pluralelor ar fi completă, şi în afara ei s-ar 
trece într-o logică diferită, ci tocmai cu nuanţa că din ea însăşi nu se poate da seama de 
logica pluralelor. Unul este „introdus“ în discuţie tocmai pentru că logica pluralelor nu 
este una completă, şi nu este încă o logică de vreme ce nu o putem cuprinde ca atare, nu 
o putem concepe în identitatea ei. 

Totuşi, unul însuşi nu este prin asta ceva anume, ci el vine cu problema: cum gândim 
unul, cum gândim non-pluralitatea — în sensul acesta astfel nuanţat. 

Prima ipoteză (ei čv £orwv) pune de fapt întrebarea cum gândim acest unu care iese din 
logica pluralelor. Totuşi, se observă că „răspunsul“ este oferit ca reper pluralitatea însăşi, 
în funcţionalitatea ei. Argumentarea decurge ca respingere de la unu a pluralităţii şi a oricărei 
relaţii posibile între cele plurale, a oricărei maniere în care pluralitatea ar putea funcţiona. 
Ca determinaţie, chiar faptul de a fi unu i-ar reveni unului doar în logica pluralelor, 
presupunând că el este ceva care are acea determinaţie şi că ea este cunoscută ca determinaţie. 
de a fi unu. Totuşi, argumentarea se desfăşoară în singura logică pe care o putem folosi ca 
atare: cea a pluralelor, or în aceasta, o determinaţie nu poate fi respinsă decât de la ceva. 

Aşadar, pentru a arăta că, în maniera celor plurale, unului nu-i revine nici măcar 
determinaţia de a fi unu, trebuie ca unul însuşi să intre într-un anume fel în maniera potrivită 
pluralelor, să aibă o anume prezenţă la acest nivel. Nu putem gândi nerămânerea în logica 
pluralelor, fie ea chiar în termeni negativi, decât dacă aceşti termeni înşişi sunt aplicaţi la acel 
ceva gândit. Non-pluralitatea, ca depăşire a logicii pluralelor nu trece într-un alt model de a 
gândi, ci se sprijină în logica pluralelor, chiar şi pentru a fi formulată. Pentru a gândi unul ca 
ireductibil la ceva dintre cele ce cad sub logica pluralelor, trebuie totuşi să pornim din condiţia 
că el (unul), este ca atare astfel ireductibil, or această condiţie nu poate apărea decât în logica 
pluralelor, cea în care încă identificăm un lucru ca atare, deosebindu-l de altele. 

Aporia revine aşadar la aceea că nu putem concepe non-pluralitatea (chiar ca relevantă 
pentru imposibilitatea de a surprinde logica pluralelor în ea însăşi) decât tot din această 
logică însăşi. Cu toate acestea, unul nu are o prezenţă propriu-zisă la nivelul celor plurale. 
Aşadar, el nu poate primi ca atare, ca o determinaţie concretă, „concluzia“ primei aporii, 
anume că „nu este unu“. Acest lucru se observă din argumentarea celei de a VI-a ipoteze: 
dacă unul nu este, ei uh čOTL TÒ Ev. 

Dacă nu este, atunci nu mai poate fi considerat în acea logică a excluderii pluralităţii, 
ci din contră, nici nu s-ar mai putea vorbi despre o asemenea logică a unului, ci unul ca 
nefiind ar reveni în logica pluralelor. Unul care nu este revine la respingerea contrarului 
„non-unu nu este“, ceea ce reprezintă o recreditare a logicii pluralelor. 

Dacă nu este, atunci nu înseamnă că, deşi nu-i revine a fi, el este totuşi gândit ca 
unu. Din contră, în cazul lui, a fi unu este ceea ce îl face să treacă într-un regim aparte, 
transcendând pluralitatea. Dacă însă nu este, înseamnă că nu mai este gândit ca unu, ceea 
ce nu mai desemnează depăşirea, ci întoarcerea în logica pluralelor. 

A fi, în cazul unului, nu se mai defineşte faţă de ceva, nu mai are un cadru în care să se 
sprijine, în care să apară, ci el însuşi defineşte un mod aparte de a gândi. De aceea, a nu fi 
nu se mai poate referi la unul considerat mai înainte ca fiind, ci la unul căruia i se sustrage 
condiţia lui, şi care în felul acesta recade într-o abordare de tipul logicii pluralelor. Dar 
atunci, unul care nu este, intră în logica dublă a contrariilor. În cazul unului faptul că nu este 
nu se referă la ceva care, dincolo de a nu fi, are totuşi o identitate a sa, care ne-ar aduce din 
nou pe unul care este. Din contră, căzând în logica pluralelor, unul care nu este, este ales 
din perechea de contrarii corespunzătoare: „unul nu este“, „non-unul nu este“. 

Ipoteza „pozitivă“ nu putea introduce alternativa „non-unu este“, pentru că „unul 
este“ trebuia să se impună ca excluzând orice altă perspectivă asupra unului. „Unul este“ 
nu înseamnă că unul are proprietatea de a fi, şi deci, că am putea considera şi opusul 
(non-unu) ca fiind. Ci, prima ipoteză avea sensul: cum gândim unul ca unu, în maniera 
neinterferării lui cu nimic altceva din sfera celor plurale, nici măcar cu faptul de a introduce 
determinaţii, ci unul în ireductibilitatea lui la „un caz“, identificabil şi prin variantele 
logic contrare sau contradictorii. În prima ipoteză, „non unul este“ nu putea fi gândit 
sau enunțat nici măcar drept fals. Însă, pentru a nu fi, unul va trebui să intre în sistemul 
de relaţii presupus de cele plurale. 

Deşi „non-unul care nu este“ va fi respins ca manieră posibilă de a concepe, respectiv 
„unul care nu este“, instituit, ambele rămân concepute în acest caz sprijinindu-se fiecare 
pe posibilitatea celuilalt de a fi conceput. Ele intră aşadar într-o dinamică mai largă a 
relaţiilor şi contrarietăţilor din logica pluralelor. În celălalt caz, faţă de „unul care este“, 
nici o altă formulare distinctă de aceasta nu mai putea fi admisă, nici măcar drept formulare, 
aceea însăşi că „unul este“ nefiind nici ea funcţională. 

În celălalt caz însă, nu numai unul se cere distins de non-unul, ci şi de faptul său de 
a nu fi îşi cere un reper (acesta fiind reprezentat aici de „celelalte“). Aşadar, ipoteza a 
VI-a introduce unul drept „ceva ce poate fi înţeles“ — astfel, pentru ca distincţia între 
„unul nu este“ şi „non-unul nu este“ să se poată face, trebuie să identificăm fiecare dintre 
cei doi termeni. 

În al doilea rând, „unul care nu este“ poate fi conceput numai faţă de ceva diferit, 
faţă de celelalte. Unul care nu este este diferit de celelalte lucruri. „Unul care este“ nu era 
nici el nimic din cele ce sunt celelalte, numai că acesta nu relua asupra lui faptul de a nu 
fi nimic altceva, ci el nu intra deloc în posibilitatea unei asemenea consideraţii. El nu era 
nimic din celelalte, dar nu pentru că se identifica față de ele, ci pentru că ieşea din sfera 
lor, pentru că nu mai primea nici o asemenea identificare. 

Unul care nu este trebuie în schimb precizat ca atare, atât ca unu, cât şi ca a nu fi. 
Aşadar, lui îi revin ştiinţa şi diferenţa. Dar, deşi îl identificăm astfel în cadrul celor plurale, 
deşi vorbim despre o ştiinţă şi despre o diferenţă care îi revin, observăm totuşi că el nu 
este de fapt identificabil. Cadrul pluralelor nu îl poate prelua ca atare. Pe seama lui vor fi 

puse toate cele patru concluzii posibile: „se naşte şi totodată piere şi deopotrivă nu se 
naşte nici nu piere“. În felul acesta, el nu poate avea un loc stabilit în logica pluralelor. 
Acest lucru se datorează faptului că, deşi ca nefiind, totuşi unul este gândit a fi ca atare. 

Se observă astfel că, deşi încercarea de a stabili unul ca fiind (prima ipoteză) nu se 
poate face decât tot din singura logică funcţională pentru noi, cea a totului, totuşi aceasta 
nu poate recupera unul decât desprinzându-l din condiţia lui, caz în care el recade în 
logica totului (ipoteza a VI-a). Pe de altă parte, logica totului indică totuşi unul ca fiind în 
modul în care i se prezintă ei. Ea însăşi nu-l poate prezenta ca desprins de complexul de 
relaţii în care îl primeşte, deşi acest complex pierde condiţia unului. 

Astfel (ipoteza a VII-lea), dacă retragem unului orice manieră a prezenţei în logica 
pluralelor, spunând că în mod absolut unul nu este, atunci unul „nu se prezintă în nici un 
fel“. Totuşi chiar şi în acest caz, aporia rezistă în faptul că am putut sau chiar a trebuit să 
considerăm în ipoteză unul ca nefiind, pentru ca el să ajungă a nu se prezenta în nici un 
fel pentru noi. Într-adevăr, chiar şi într-un asemenea caz, ca nefiind în mod absolut, unul 
încă este considerat ca atare, căci el nu este ceva, care dacă nu ar mai fi ar dispărea pur şi 
simplu din sfera accesului nostru, ci în cazul lui, chiar dacă spunem că unul în mod 
absolut nu este, acest lucru înseamnă de fapt cum gândim unul ca în mod absolut nefiind, 
ceea ce însă presupune că încă gândim unul. 

După acest parcurs, vom reveni asupra modului în care problema unului este conturată 
în Despre primele principii. Totul, pentru a se susţine ca atare, nu poate rămâne o pluralitate 
dispersată, ci principiul celor distincte este unificatul, iar al pluralelor este unul. Unul 
este tot ceea ce sunt pluralele, dar nu ca sumă a lor, ci anterior totului. 

El este limita care cuprinde totul, dar nu aşa cum oricare dintre plurale este cuprins în tot, 
ci aşa cum totul însuşi, pentru a fi gândit a cuprinde ceva, trebuie să poată fi, mai întâi, el 
însuşi gândit. Unul este cauza pluralelor; observăm aceeaşi trecere de la pluralitatea care în ea 
însăşi nu îşi poate găsi o cauză, la cauza unică, anterioară, care, pentru a fi a pluralelor, iese ea 
însăşi din orice relaţie de cauzare posibilă între plurale. Abia unul este cel care permite totului 
să fie conceput ca atare şi distins de o irelevantă sumă a pluralelor. Totuşi, unul nu este el 
însuşi ceva din totul. Ajungem astfel la problema surprinderii totului ca tot, din perspectiva 
principiului său (unul), fără însă a reduce în felul acesta unul însuşi la a face parte din tot. Or, 
dacă gândim unul conform raportului şi coordonării sale faţă de celelalte, atunci el ar fi retras 
din condiţia sa şi inclus în totul. O primă soluţie este în acest context aceea că unul este totul, 
dar el este mai degrabă unu, căci nu este prin el însuşi, iar nu prin anticiparea din el a totului. 
Presupunând însă o asemenea soluţie, se observă nu numai că nu am desprins încă unul din 
sfera celor încă gândite într-un fel, ci mai mult, am aplicat asupra unului anumite maniere 
specifice discursului totului. Nu numai că nu putem gândi unul ca propriu-zis dincolo de tot, 
ci chiar şi a încerca să-l gândim astfel, face ca unul să intre în moduri precise ale prezenţei în 
tot: este vorba în acest caz despre dualitatea introdusă în unu. 

În continuare, soluţia ar fi atunci aceea de a desprinde unul din aceste maniere ale 
discursului totului, precizând că ele sunt condiţii pe care noi le aducem asupra unului, 
fără ca el să le aibă. Unul ar fi în schimb atât unu cât şi totul, dar în cel mai simplu mod, 
fără distincţie. Totuşi, dacă astfel respingem dualitatea ca mod specific totului, rămânem 
încă în această logică, gândindu-l încă într-un fel. Încercarea de a scoate unul dintre cele 
încă gândite în ordinea totului nu se poate realiza efectiv atât timp cât ea se face tot în 
ordinea totului. Indiferent ce determinaţii am respinge în acest sens unului, el este încă 
gândit ca nerevenindu-i acele determinaţii. 

Pe de altă parte, prin chiar această necesitate reluată de a nu fixa principiul (unul) în 
nici o manieră ce revine la totul însuşi (prin chiar această îndepărtare de la unu a oricărei 
conceperi), se înaintează în acelaşi timp ideea unui principiu de dincolo de tot şi incoordonat 
totului, chiar dacă în felul acesta totul însuşi nu-şi mai poate apropia un mod anume, precizat, 
de a fi conceput, aşa cum era cazul unului, care, ca tot, este încă fie şi numit. 

Un asemenea principiu incoordonat şi dincolo de tot nu poate fi însă pur şi simplu 
desemnat ca atare, ca dincolo de tot. Ar fi ceva aleatoriu, dacă nu ar fi de-a dreptul nepermis. 
Într-adevăr, nu putem gândi decât fie ceva ce face parte din totul, fie totul însuşi. Acest caz 
este ilustrat chiar de tratatul la care ne referim, unde se observă că problema totului ca tot 
nu se pune descriptiv, ci implică asemenea nuanţe care nu sunt reluate de expunere într-un 
mod liniar. Atunci însă, abia a asuma un principiu ca dincolo de tot, ar însemna a accepta 
un obiect fără relevanţă, fără susţinere la nivelul gândirii. Aşadar, nu acesta va fi în acest 
caz parcursul, nu instituind nefondat obiecte ale gândirii, pornind de la necesitatea ei de 
fapt, de a se surprinde ca tot, ca acel cadru care îi este propriu. 

De aceea, atunci când într-un asemenea tratat se va vorbi despre unu pe de o parte, 
despre principiu pe de altă parte, iar în cele din urmă şi despre inefabil, nu va trebui să se 
creadă că acestea ar fi trei „entităţi“ diferite, între care ar exista anumite raporturi în 
ordinea importanţei. Din contră, aşa cum încercăm să arătăm şi aici, cele trei trebuie 
gândite numai din perspectiva unui orizont comun în care ele au sens şi în care principiul 
identităţii nu se mai aplică, precum în cadrul totului, între trei lucruri distincte. 

Astfel, în acest caz, atunci când se ajunge la concluzia că principiul trebuie de fapt 
să fie transcendent totului, nu se va vorbi în continuare despre un alt principiu, care ar 
îndeplini această condiţie. În schimb, unul însuşi intră într-un asemenea „regim“ al 
transcendenţei. Astfel, deşi îl numim principiu şi cauză primă, el este toate acestea doar 
conform unului, acest „conform unului“ (katà tò éb) nemaiputând fi surprins de către 
gândirea noastră. Dar modul în care am putea vorbi în cazul unului despre transcendenţa 
sa, este unul cu nuanţe aparte. 

Astfel, el tocmai ca principiu al totului şi ca principiu ce este în acelaşi timp totul, 
conduce la necesitatea ca principiul să fie dincolo de tot şi incoordonat totului, încât nici 
măcar principiu să nu fie numit. Or, unul ca principiu este deja conceput, fiind în această 
măsură coordonat totului drept cauză şi drept primul. El nu poate avea aceste determinaţii 
în mod strict, ci conform unului, manieră inaccesibilă gândirii noastre. În acest sens, am 
putea spune despre el însuşi că „nu trebuie numit principiu, nici cauză, şi la fel, nici 
primul, înaintea totului sau dincolo de tot“ (Despre primele principii (2)). 

Dar spunând acestea despre el, nu ne referim decât la unul care pentru noi este deja 
conceput şi care, numai ca fiind conceput, a putut ajunge să impună acea manieră ca 
necesară revenind principiului. De aceea, el însuşi va relua această manieră necesară 
numai în sensul unei propriu-zise conceperi. Astfel, deşi spunem că unul este incognoscibil 
şi indicibil (cu trimitere directă la aporiile platonice), totuşi unul este încă gândit ca fiind 
incognoscibil şi indicibil. „Maniera“ însăşi care s-a arătat a reveni unui principiu absolut, 
acea transcendenţă faţă de tot, nu a apărut de altfel decât pornind de la faptul că unul era 
încă conceput, indiferent cum am fi respins de la el tipurile specifice logicii totului. 

Pentru a fi cu adevărat acel principiu dincolo de tot şi incoordonat totului (principiu 
pe care argumentaţia însăşi îl anunţă mereu, dar îl şi îndepărtează prin faptul însuşi că-l 
anunţă, că-l precizează) aşadar, pentru a fi acel principiu, unul ar trebui să nu fie numit 
nici măcar principiu. Dar noi argumentăm în felul acesta abia despre principiu, despre 

ceea ce este conceput şi numit principiu. Principiul (ca principiu al totului şi astfel ca el 
însuşi totul) este cel despre care spunem că ar trebui să fie astfel încât nici măcar să nu fie 
numit principiu. Altfel spus, nu putem trece peste faptul că unul, abia ca principiu şi ca 
totul, se arată a nu putea fi propriu-zis fixat ca tot şi ca principiu. 

Nivelul conceperii şi determinării unului drept totul, drept principiu şi cauză primă, 
este necesar, dar nu definitiv, ci el însuşi, acest nivel, este cel care exclude posibilitatea 
rămânerii în el, căci el duce totdeauna la aporie. Chiar şi în neaplicabilitatea gândirii la 
el, unul este încă gândit. Nu-l putem gândi ca de negândit, fără ca prin aceasta să-l gândim 
deja ca gândit. Distincția, între unul pentru noi şi unul pur, nu este una care se aplică 
concret, ci este una care exprimă aporia în care gândim unul. Acesta, prin aceea însă că 
este unu-principiu (pentru noi), prin aceea că drept principiu este conceput încă, nu mai 
poate fi principiu, care, în adevăratul sens al cuvântului, este dincolo de orice concepere. 
Aşadar, transcendenţa unului faţă de tot nu poate fi surprinsă de gândirea noastră decât 
ca revenindu-i unului însuşi, care însă, în felul acesta este deja conceput şi ca atare sustras 
din condiţia transcendenţei sale. Aporia constă astfel în aceea că, pentru a-i respinge 
unului chiar şi determinaţia de unu, determinaţie din logica pluralelor, trebuie totuşi să-l 
concepem pe unul respectiv. Respingem determinaţia de unu, de la un unu căruia deja i 
se presupune determinaţia respectivă. 

Dar atunci, acceptarea în acest moment a unului ca principiu, fără alte nuanţe, nu se 
poate face. Oprirea în unu ar fi ea însăşi cea care, ca oprire în ceva determinat, pierde 
sensul de principiu, sensul de „dincolo de tot“ al unului. 

Logica principiului va continua, de aceea, cu problema unui „dincolo de unu“. 
Această trecere „dincolo de unu“ nu înseamnă însă, aşa cum am precizat, înaintarea 
spre ceva diferit, spre un alt principiu, faţă de care unul ar fi eventual inferior. Din contră, 
această trecere nu este decât o desfăşurare, o continuare a logicii unului, ea decurgând cu 
necesitate chiar din modul aporetic în care unul a apărut până acum. 

În primul rând însă, ce sens are această ascensiune dincolo de unu, de ce trebuie, sau 
de ce putem propune un „dincolo de unu“? Răspunsul este acela că unul însuşi vine cu 
problema unui „dincolo de unu“. Astfel, în faţa aporiilor unului, cineva ar putea decide 
să rămână la unu, acceptându-l drept propriu-zis. O asemenea decizie însă este încă fisurată 
de faptul că unul tocmai aşa ni se prezintă: ca neputând fi fixat în termeni obişnuiţi. 

Faptul că unul este principiu nu poate fi acceptat ca atare, ca o cunoştinţă. Unul nu 
este principiu în sine, dincolo de implicaţiile pe care le-ar avea propunerea lui ca principiu. 
A ne opri aici şi a accepta unul ca principiu ar însemna renunţarea la sensul de principiu 
al unului. Într-adevăr, faptul unului de a fi principiu nu poate fi adus în evidenţă decât 
într-o manieră interogativă privind acest fapt însuşi, iar nu desemnând unul drept principiu. 

A accepta unul drept principiu înseamnă şi a stabili că îl gândim într-o manieră 
aporetică. Dar în acest caz, aporia nu ar fi decât un caz particular în care gândim unul 
sau, mai precis, confirmarea faptului că ceea ce acceptăm despre el nu îi revine propriu-zis. 
Dar aporia nu are sens ca atare, aşa cum ar avea sens să acceptăm că o anumită stare de 
lucruri este contradictorie. Nu are în schimb sens a accepta că un lucru sau altul (unul de 
exemplu) este gândit în mod aporetic. Relevanţa aporiei nu constă în aceea că nu putem 
gândi unul (de exemplu) în termeni obişnuiţi, ci în aceea că putem gândi faptul că unul 
nu mai revine la aceşti termeni obişnuiţi. Atunci, în loc să acceptăm ca adevărat faptul că 
ceva duce în aporie (ca într-o problemă insolvabilă) va trebui să clarificăm situarea noastră 
în aporie, ba chiar să o provocăm, să o construim ca atare. Va trebui să vedem ce însemnă 

faptul însuşi că, orice manieră de a concepe unul, deşi nu izolează unul ca inaccesibil, 
trimite ea însăşi spre nefixarea unului în ea. 

Credem însă că problema unui „dincolo de unu,, apare tocmai într-un asemenea 
context. Acest context îndreptăţeşte el însuşi „varianta“ unui „dincolo de unu“ (tı to 
£voG Enekewo). Astfel, „dincolo de unu“ surprinde tocmai necesitatea nefixării în unu. 
Unul apare în discurs numai în condiţia gândirii lui (cum gândim unul?), iar nu drept 
ceva anume. Dar odată această condiţie „îndeplinită“, modul în care concepem unul 
arată el însuşi că unul nu poate fi fixat într-un asemenea fel (adică prin a fi conceput) căci 
atunci unul ar reveni în cadrul totului. 

Maniera conceperii pe care am putea-o alătura unului, este ea însăşi cea care indică 
faptul că unul nu poate fi propriu-zis cuprins în vreo concepere sau alta. Acest lucru 
înseamnă că la principiu nu putem propriu-zis ajunge, pentru că ne-am opune prin aceasta 
chiar naturii lui, gândindu-l. Dar atunci înseamnă totuşi că deja concepem faptul că 
principiul ar trebui să fie absolut inaccesibil gândirii noastre. În acest caz, înseamnă că 
unul însuşi, ca principiu, obligă spre continuarea logicii lui, prin chiar faptul că 
recunoaştem că nu-l putem concepe ca atare. 

Unul însuşi permite un „dincolo de unu“ pentru că el nu poate accepta o determinare 
anume, ci el trebuie să iasă din orice concepere a sa. Unul necesită un „dincolo de unu“ 
pentru că analiza unului nu se poate realiza frontal, direct, şi nici nu revine la nişte rezultate 
concrete. În felul acesta, „dincolo de unu“ are sens fără a sumina unul însuşi, şi anume 
tocmai în măsura în care unul nu delimitează un punct al său, nu indică o situare a sa în 
cadrul totului ca „orice concepem“. Din contră, „dincolo de unu“ vine să fixeze nu o 
caracterizare a unului (faţă de ceva ce i-ar urma), ci faptul însuşi că unul nu este un reper 
deja decis în cadrul gândirii.Unul nu este propriu-zis principiu, ci doar în măsura în care, 
ca principiu, el modelează discursul. De asemenea, problema lui revine nu la cea a unui 
ceva anume, ci la reluarea statutului său în cadrul gândirii. Interesează aşadar 
problematizarea lui, iar nu precizarea lui — de altfel imposibilă într-un discurs care 
inevitabil este plural. 

În felul acesta însă, „dincolo de unu“ nu este nici el ceva concret, nu trimite spre 
un altceva, nu delimitează o zonă care ar urma după unu şi spre care ne-am îndrepta. Ci 
dincolo de unu nu are sens decât cu unul şi ca problemă a unului. Am putea spune că el 
„aparţine“ unului însuşi, întrucât dincolo de unu nu trecem la un alt principiu, ci trecem 
tot la unul, continuând a-i adânci şi nuanţa problema. Trecerea nu se poate face decât în 
măsura în care identificăm acea manieră aparte (aporetică) în care ne apare unul ca încă 
gândit. De aceea, nevoia de a merge dincolo de unu nu este decât nevoia de a urmări 
logica principiului, de a continua logica unului însuşi ca principiu. „Dincolo de unu“ nu 
are sens ca spus dintr-o fixare în unu şi privind spre altceva. De fapt, nu putem în general 
spune nimic din unul, el nerevenind niciodată la un reper, ci „dincolo de unu“ spunem 
tocmai din imposibilitatea conştientizată a unei fixări în unul, şi atunci sensul nu mai 
poate fi spre altceva, ci spre unul însuşi. 

Sensul acestui „dincolo“ este dat, de altfel, chiar de modul în care unul este conceput 
încă. Astfel, nuanțele pe care le adăugăm acestui mod de a concepe unul (drept totul) nu 
au rolul de a fixa, de a termina „obiectul“ lor, ci, din contră, rolul de a scoate unul din 
ordinea obişnuită a fixării unui obiect, într-un dincolo de orice asemenea situare. "Totuşi, 
aceasta nu înseamnă că faptul însuşi că gândim unul este nepermis, ci am văzut că tocmai 
de la a gândi unul am ajuns la un dincolo de unu necesar. De aceea, acest întreg parcurs 

nu aduce concluzia că tot ce am fi spus până acum nu are de fapt nici o trimitere (în 
sensul că nu putem trimite la aşa ceva), ci aduce problema cum să fixăm faptul însuşi că 
unul nu este conceptibil. În „dincolo de unu“ nu încetăm a gândi unul, ci gândim unul 
însuşi ca nefixându-se în nici o determinare. 

Rămânând la unul, acel „caracter“ neaproximabil în concepere nu ar fi decât amânat 
totdeauna, prin precizarea repetată că acea concepere nu este nici ea aplicabilă unului. 
„Dincolo de unu“, în schimb, nu mai „anunţă“ această nuanţă (a neaproximabilului), ci 
o reia propriu-zis, scoțând în evidenţă ambele laturi ale problemei, ale aporiei: anume că pe 
unul încă îl gândim, dar că, pe de altă parte, în măsura în care îl gândim, nu ne mai putem 
fixa în modul retragerii lui din tot, din logica aplicată a totului. Altfel spus, deşi nu apare 
decât ca gândit, unul, tocmai ca gândit, refuză aplicabilitatea gândirii asupra lui. Prin „dincolo 
de unu“, această retragere a unului este ea însăşi reluată şi adusă în prim-plan. Am putea 
spune, în acest sens, că unul însuşi este deja „dincolo de unu“, el fiind de fapt cel reluat în 
analiza următoare, ca nerămânând niciodată într-un „aici“ al lui. 

Mai precis, se va vorbi în continuare despre inefabil. Dar înainte de a ne opri la această 
problemă, vom relua aceeaşi problemă a principiului, din următoarea perspectivă: cum vorbim 
despre principiu, dacă pornim nu de la totul, considerat deja ca atare, ca tot, în accepțiunea lui 
de „orice într-un fel sau altul concepem“, ci pornind de la situarea noastră concretă, în 
cadrul gândirii respective. Cum ajungem în acest caz la ceea ce este non-conceptibil, „dincolo“ 
de unu ca gândit, inefabil? Întrebarea trebuie pusă în sensul: cum anume? ce înseamnă o 
asemenea trecere? Pentru a răspunde ne vom referi la ascensiune. Ea pune problema „celui 
considerat primul“, pornind de la ultime, complet exprimabile şi cognoscibile. 

O asemenea trecere nu înseamnă instituirea de la început şi fără nici un temei, a unui 
termen „prim“ pe care abia apoi l-am interoga asupra naturii absolutei sale anteriorităţi. 
Din contră, trecerea presupune faptul că există o asemenea manieră a gândirii noastre 
constând în a ordona diferite niveluri de realitate. De exemplu, cele complet exprimabile 
şi „cognoscibile“ ar putea fi înţelese din perspectiva a ceva ontologic „anterior“. Dar 
atunci, dacă un asemenea mecanism, o asemenea manieră există, se pune problema cum 
dăm seama de ea, cum gândim ceva ca prim, ce ne dă îndreptăţirea de a lucra cu un 
asemenea concept, cu o asemenea distincţie (prim — secund). Abia în felul acesta putem 
vorbi despre trecerea spre „cel numit primul“, despre principiu. Problema principiului 
va fi atunci aceasta: cum dăm seama de el, însă nu introducându-l în mod aleatoriu, ci 
tocmai în măsura în care gândim astfel în lumina lui, pe baza lui. Pentru aceasta, va 
trebui ca acest mod însuşi de a gândi, să fie pus în evidenţă. Acest lucru îl va realiza 
axioma. Ea este cea care introduce în această logică. În legătură cu ea ne interesează 
tocmai faptul că ea funcţionează în această logică de care vrem să dăm seama. 

Avem nevoie de o axiomă pentru că, faţă de „cele mai evidente“, „cel numit 
primul“ nu este situat într-o liniaritate imediată, precum „cele evidente“ între ele. Ci la 
primul se ajunge intrând într-o logică anume, iar nu enumerând pe „cele evidente“ şi pe 
cele din continuarea acestora, până am ajunge la „primul“. De altfel, izolat de logica lui 
specifică, „primul“ nu ar face decât să cadă în termenii totului, drept ceva anume, reluând 
astfel (de data aceasta necritic) aporia principiului ca făcând parte din tot. De aceea, 
pentru a ajunge la „primul“ trebuie să descentrăm această expresie din orice tip de 
refereţialitate şi să creăm condiţiile potrivite pentru a ajunge la logica lui, singura care 
reuşeşte să-l propună într-un mod adecvat. Tocmai într-un asemenea context avem nevoie 
de axiomă, a cărei relevanţă nu este decât în funcţionalitatea ei în cadrul acestei logici de 
care vrem să dăm seama. Este o logică pe care o deţinem, dar nu în termenii ei proprii, nu 

o putem cuprinde ca atare. Intrăm atunci în ea (prin axiomă) tocmai pentru a surprinde 
acest aspect: cum gândim pe „cel numit primul.” 

Ascensiunea însăşi nu va fi o parcurgere a nivelurilor ontologice pe care le putem 
identifica, astfel încât limita acestui parcurs să fie afirmarea vicioasă a ceea ce propusesem 
deja: „primul“. Din contră, ascensiunea este punerea în evidenţă a modului în care 
principiul, „cel numit primul“ ordonează, structurează discursul. Această punere în 
evidenţă se face însă tocmai pentru ca întrebarea privind situarea în discurs a „celui 
numit primul“ să se poată pune în mod adecvat. Problema este aşadar cum gândim pe 
„cel numit primul“ nu în presupoziţia aleatorie că el ar fi ceva anume, ci în condiţia în 
care gândim în modul impus de el, în „logica“ respectivă. 

Se observă însă că maniera anteriorităţii descrisă în axiomă este diferită în cazul unului, 
faţă de cele de până la el. Astfel, până la unu, ascensiunea însemna şi fixarea acelui ceva 
într-o ordine în care dăm seama de el ca atare. În cazul unului, în schimb (şi de aici şi în 
cazul inefabilului) ascensiunea nu mai are sensul fixării prin aplicarea obişnuită a criteriului 
oferit de axiomă, şi are sensul desprinderii din aplicabilitatea imediată a axiomei. 
Anterioritatea unului este a celui care nu se mai defineşte într-o relaţie; este anterioritatea 
faţă de această manieră însăşi de a gândi ceva fixându-l faţă de altceva. El nu este întreg al 
celor pe care le necesită, ci este „prin sine şi separat de toate“ (p. 37; 3-12). 

Acest lucru este şi mai bine scos în evidenţă de faptul că axioma este considerată în 
două aspecte, complementare. Este vorba despre faptul că, pe de o parte, „cel care nu 
necesită inferiorul este anterior celui ce îl necesită“, iar pe de altă parte, „cel ce necesită 
superiorul este considerat secund faţă de superiorul însuşi“. În complementaritatea lor, 
acestea definesc precis relaţia dintre două „trepte“ ale ascensiunii. O asemenea relaţie 
poate fi astfel urmărită în ambele ei sensuri. A necesita inferiorul şi a necesita superiorul 
sunt moduri funcţionale în cadrul logicii totului, reprezentând modul în care gândim 
ceva în acest cadru. Astfel, gândim ceva prin ceea ce presupune el, prin cele la care 
revine, într-o analiză corespunzătoare. De asemenea, gândim ceva ca atare nu 
surprinzându-l şi rămânând în el, ci abia când putem da seama de el ca atare, prin altceva 
care, în felul acesta, îi este anterior. Tot ceea ce intră în mod direct în logica totului, 
impune o anumită situare în felul acesta. Este ceea ce ne lasă să vorbim în cele din urmă 
despre o logică, avându-şi coordonatele sale, funcţionalitatea ei. 

În cazul unului însă, trebuie observat că maniera ascensiunii se schimbă. Modul său 
de a necesita nu mai trimite la un „inferior“ şi la un „superior“ care să îi determine o 
poziţie anume în acest parcurs. De fapt, prin faptul însuşi de a fi unu, el nu necesită. Dar 
prin faptul de a nu necesita şi de a fi astfel principiu, cauză şi primul, respectiv gândit ca 
atare, unul necesită inferiorul, ca acela faţă de care gândim toate acestea (a nu necesita, a 
fi principiu, cauză şi primul). De asemenea, necesită superiorul, anume indicibilul şi 
incognoscibilul complet, pur faţă de contrariu, în timp ce el (unul), fiind indicibil şi 
incognoscibil, este ca atare şi dicibil şi cognoscibil, care sunt însă inferioare celorlalte. 

Se observă că a necesita are în cazul unului un alt sens decât cel de a fi gândit prin 
altceva sub un aspect sau altul. Unul nu mai intră propriu-zis într-o relaţie de dublă 
determinare faţă de „un inferior“ şi faţă de „un superior“. Pentru a fi, unul nu are 
nevoie de nici o asemenea intrare în relaţie. Ca fiind unu, el este absolut lipsit de a 
necesita. Acest fapt (a necesita) intervine în schimb în alt sens. Astfel, se observă că, prin 
ceea ce este gândit a fi, unul nu necesită, dar prin aceea că este gândit a fi, el necesită. În 
cazul lui, nu putem să nu facem distincţia între a fi şi a fi gândit, tocmai pentru că el 

reclamă aceste două nuanţe. Pe de o parte, el nu este un obiect anume, indiferent dacă ar 
fi sau nu gândit, pentru că aceasta ar însemna să-l asumăm în mod aleatoriu. El nu există 
pur şi simplu. Pe de altă parte, el nu este redus la a fi gândit, nu este un obiect instituit — 
din nou aleatoriu — de gândire pentru că am văzut că în cazul lui, chiar prin aceea că este 
gândit el nu-şi mai poate păstra o „natură“ a sa — sau, în aporia principiului, dacă 
aparţine totului atunci el nu mai este propriu-zis principiu. 

În schimb, problema unului (şi astfel, de fapt, a principiului) apare tocmai la întâlnirea 
acestor două niveluri: cum gândim unul dacă nu putem accepta propriu-zis faptul că el 
este gândit, dar nu în acelaşi timp, cum este unul fără a fi propriu-zis gândit, dacă acest a 
fi însuşi nu poate fi accesat decât tot prin gândire. 

Unul aşadar nu mai necesită superiorul şi inferiorul, pentru că ar trebui să fie el 
însuşi gândit prin ceva şi să intre astfel în ordinea totului, ci unul necesită pentru că el, în 
mod necesar este încă gândit. Inferiorul şi superiorul sunt în cazul lui doar sensurile pe 
care le presupune acest „a fi gândit“ al său. Astfel, ca nenecesitând, el este încă gândit. 
Dar ca gândit, el necesită inferiorul faţă de care este gândit. Ca nenecesitând, el necesită 
superiorul, drept acela căruia i-ar lipsi absolut orice formă de a necesita, anume chiar şi 
cea care este introdusă în unul însuşi faptul (gândit!) de a nu necesita. 

Am putea spune că faptul de a necesita are aceeaşi origine în cazul unului ca şi în cazul 
celor anterioare lui. A necesita vine din a fi gândit. Diferenţa este însă semnificativă: celelalte 
necesită pentru că sunt gândite a fi într-un fel sau altul; unul necesită pentru că el este 
gândit chiar şi atunci când îl gândim ca nefiind propriu-zis accesibil gândirii noastre. Dar 
în felul acesta, odată cu unul ieşim din ordinea celorlalte. Unul nu mai păstrează în mod 
funcţional, concret, faptul de a necesita, ci doar sensul acestui fapt de a necesita, prin aceea 
că, deşi este anterior celor gândite într-un fel sau altul, el este încă gândit. Astfel, el necesită 
nu prin el însuşi, ci prin condiţia în care ne devine prezent: aceea de a fi gândit. Aporia 
unului este evidentă: el necesită tocmai pentru că trebuie gândit a nu necesita, el îşi identifică 
un sens al inferiorului şi unul al superiorului, tocmai pentru că trebuie gândit ca neintrând 
în ordinea determinată în cadrul totului de succesiunea inferior-superior. 

Ascensiunea către cel numit primul, către principiu, pune aşadar în joc două lucruri. 
Pe de o parte, este vorba despre faptul că deţinem logica aceasta a principiului, în sensul 
în care gândim pe baza ei. Pe de altă parte, este vorba de faptul că de ea însăşi, de 
această logică şi de cel „numit primul“ nu putem da seama în acelaşi mod liniar, deşi, 
(sau tocmai pentru că) suntem fixaţi în el, în reluarea lui în cadrul gândirii. Atunci 
ascensiunea va pune tocmai această problemă: cum ne raportăm la el din cadrul raportului 
pe care deja îl avem cu el, ce manieră a prezenţei îşi revendică el în cadrul gândirii dacă 
gândirea îşi revendică deja într-un fel prezenţa lui. Aşadar, ascensiunea propune deja o 
situare în logica respectivă, dar în acelaşi timp ea impune continuarea acestei logici. 
Aceasta înseamnă a ajunge la „cel numit primul“, la principiu, tocmai ca acel „ceva“ 
în lumina căruia gândim, dar a cărui gândire însăşi nu se mai poate face în linie dreaptă, 
în mod obişnuit. 

În felul acesta, ajungem încă o dată, însă pe un alt parcurs, la acea necesitate de a nu 
ne opri în unu, de a trece în ceea ce (în orice manieră imediată de a vorbi despre el) el se 
arată a nu fi încă, iar aceasta tocmai pentru că el, încă, se arată. 

Pe de o parte, putem stimula o asemenea înaintare (această trecere în ceva anterior 
lui), tocmai pentru că, în mod inevitabil, totdeauna îl gândim. Pe de altă parte însă, trecerea 
cere tocmai nefixarea în el, tocmai a nu îl gândi ca atare. Totuşi, nu înseamnă că dincolo 

de unu ca gândit (şi ca atare necesitând) trecem prin a-i sustrage unului acest fapt de a fi 
gândit. Dincolo de unu ca gândit nu este unul ca de negândit, căci acesta ar fi încă gândit 
ca atare, iar în plus nu ar avea nici o susţinere la nivelul discursului, nu am avea nici o 
îndreptăţire să-l introducem. Dincolo de unu spunem tocmai din imposibila fixare în 
unu, în sensul în care, de faptul său de a fi principiu nu se mai poate da seama, unul 
neputându-se fixa propriu-zis în a fi principiu. Acest lucru, această trecere „dincolo de 
unu“ nu se face însă pentru a ajunge la ceva care să suprime această „imposibilitate“, 
şi care astfel ar fi propriu-zis principiu. Din contră, sensul acestei treceri este tocmai 
acela de a reţine, de a recupera această „imposibilitate“ drept condiţia însăşi în care 
unul apare. Din unul însuşi ea nu putea fi astfel reţinută, pentru că ea trebuie surprinsă ca 
nesituare, or a o surprinde, înseamnă deja a situa. Dincolo de unu nu este în general ceva 
anume, ci accentul cade de fapt pe cum gândim acest „dincolo de unu“ însuşi, pe 
necesitatea sugerată de unul, de a trece spre „ceea ce“ sub nici un raport nu necesită. 

Dincolo de unu este ceea ce nici măcar unu nu este, în măsura în care, fiind unu şi 
deci gândit ca atare, acesta interzicea orice situare a lui, chiar şi aceea de unu. Vom vorbi 
aşadar despre inefabil ca astfel dincolo de unu. 

Dincolo de unu, care este ultimul conceptibil, inefabilul nu este nimic. Acest a nu fi 
nimic nu înseamnă că inefabilului îi lipseşte orice proprietate posibilă, orice mod posibil 
de a fi, ci înseamnă că el de fapt nu intră deloc în această manieră de a desemna prin 
ceva, manieră specifică totului. Inefabilului nu-i lipsesc toate modurile în care, în logica 
totului, ceva poate fi caracterizat ca atare, căci acesta ar fi nimic în sensul lui a nu fi „în 
nici un fel şi sub nici un raport“ (tò unSaun unõopâsç öv). Inefabilul în schimb nu mai 
intră de loc (el de fapt), în posibilitatea însăşi de a fi sau nu ceva. „Nimic“ nu înseamnă 
în cazul lui că nu este nimic din ceea ce în general ceva poate fi, ci înseamnă că lui nu îi 
revine această manieră însăşi în care (în cadrul totului) ceva se identifică prin complexul 
determinaţiilor sale şi al relaţiilor în care acesta poate fi pus. Astfel, nu putem spune 
propriu-zis că inefabilul nu este dicibil (de exemplu) pentru că faptul însuşi că inefabilul 
este dicibil sau indicibil, nu este adecvat inefabilului. 

Ce relevanţă are însă a vorbi despre ceva care nu intră în nici o manieră predicativă, 
nici măcar în una care ulterior va fi recunoscută ca neadecvată — aşa cum se întâmplă, în 
mod necesar, în cazul unului? Inefabilul introduce necesitatea acestui fapt de a nu mai fi 
reductibil la predicatele pe care le-ar putea avea ceva în logica totului. Această necesitate 
vine de la unul însuşi, care, s-a observat că, gândit ca unu, impune ca acest fapt de a fi 
gândit ca unu să nu-i revină. Aceasta nu înseamnă că inefabilul este instituit ca un ceva, 
ca o zonă în afara totului. Pentru a putea vorbi „despre“ inefabil, trebuie să renunţăm de 
la început la conceperea lui drept ceva, drept referentul (de orice natură ar fi) al celor 
respinse sau acceptate despre el. Inefabilul revine nu la ceva inefabil, ci la problema 
inefabilului, la ceea ce introduce el în discurs, la necesitatea aceasta impusă de discurs 
însuşi, după ce s-a ajuns la unu. El poartă tocmai problema neputinței fixării în unu, ca 
dublată (această neputinţă) de necesara şi concomitenta deja fixare (ca deja concepere a 
unului) şi chiar (problema) unui dincolo de unu. 

Accentul în cazul inefabilului se pune tocmai pe faptul că nici neintrarea lui în 
termenii totului (nici măcar în mod negativ) nu mai poate fi reluată şi prezentată ca 
atare, revenind inefabilului. 

Altfel, acest fapt da a fi dincolo de tot, de a nu putea fi cuprins în nici o manieră a 
totului, acest fapt revenea deja unului. El însuşi, ca unu, nu intra în nici un mod (inevitabil 

plural) pe care l-ar fi putut propune gândirea. Totuşi, unul era încă unu şi deci era încă 
acela care nu putea fi cuprins de gândire, acela care, deşi ca principiu transcendea orice 
serie a totului, totuşi el însuşi era încă principiu reintra astfel (ca principiu al totului, al 
celor secvente) în ceea ce se considera că transcende. Deja în cazul unului putem vorbi 
despre inefabil, deşi nu în sensul că ar avea această proprietate, ci pentru că el deja nu 
poate fi gândit ca fiind propriu-zis unu, iar orice încercare de a-l gândi în vreun fel, de a-l 
preciza, indică ea însăşi (această încercare) că nu poate avea un referent. 

Chiar faptul că unul nu mai poate fi accesat de gândirea noastră (dialectică) ar însemna 
încă un acces la el: el ar fi cognoscibil ca incognoscibil şi, în acelaşi timp (prin chiar 
acest fapt) el nu ar mai putea fi cunoscut ca incognoscibil. Unul este inefabil în acest 
mod al nesituării liniare în gândire, ceea ce nu înseamnă că am putea trage concluzia că 
el este inefabil. Inefabilul unului nu se poate converti într-o proprietate, ci el rezidă 
numai în situaţia aporetică respectivă. 

Astfel, se spune chiar că s-ar putea ca Platon însuşi, „prin intermediul unului, să ne 
îndrepte într-un mod inefabil, spre inefabil“. La unul însuşi, spune Damascius, Platon a 
ajuns prin suprimarea celorlalte. Dar, în condiţia acestei suprimări pe care o introduce, 
unul însuşi nu mai poate fi gândit într-un mod anume, ci nici o ipoteză nu mai poate fi 
urmărită liniar, ducând în aporie. În acelaşi timp însă, unul trebuie reţinut în condiţia 
acestei suprimări. 

Ceea ce face ca aporia să nu poată fi destructurată ca un argument vicios, ci să fie 
menţinută ca atare, este chiar faptul că unul însuşi trebuie reţinut astfel, neputându-se 
face abstracţie de el şi de ceea ce introduce el la nivelul gândirii. Damascius precizează 
că Platon „a negat chiar şi faptul că [unul] este unu, dar nu [a negat] şi unul însuşi“ (p. 
55, 13-12). Unul însuşi nu mai poate fi negat, ci imediat ce identificăm aporiile în care 
putem intra cu unul, el trebuie acceptat ca atare (ca producând asemenea aporii). Astfel, 
tocmai prin acest inaproximabil, prin acest nesituabil al său „prezentat“ în aporii, unul 
apare ca depăşind totul, or, tocmai ca depăşind totul, ca non-pluralitate, unul trebuie 
reţinut. Aporiile nu au nimic de a face cu nişte contradicții, care în logica totului ar fi 
imediat urmate de negarea „ipotezei“ sau de eliminarea termenului ce susţine acea 
ipoteză, respectiv unul în acest caz. Ele trebuie înţelese, din contră, nu ca desfăşurându-se 
în cadrul totului, ci în sensul că unul însuşi nu mai intră într-un asemenea cadru şi de 
aceea, încercarea de a-l configura în acest cadru nu mai este una obişnuită, liniară. 

În acest sens, am putea vorbi de unu ca inefabil. Dar faptul că unu este inefabil nu 
are încă deplină claritate atât timp cât asupra unului avem încă o manieră de a-l concepe.” 
Tocmai de aceea se va face în continuare trecerea spre inefabil. 

Inefabilul reia ceea ce în cazul unului însemna surprindere a aporeticităţii oricărei 
surprinderi în general, în plus, reia astfel, tocmai pentru că, în cazul unului, aveam încă 
de a face cu o surprindere. Inefabilul surprinde „condiţia aporeticităţii unului“. 
Trecerea în inefabil reprezintă o „fixare adecvată în această condiţie însăşi. În cazul 
unului, rămânând la unu, ea nu putea fi încă indicată. Astfel, aşa cum am văzut, ea 
însăşi se sprijină pe o concepere a unului, însă, odată obţinută, această condiţie este 
una care nu revine propriu-zis, o „condiţie“ prin care nu concepem ceva, nu descriem 
ceva anume, ci, din contră, ea ţine de faptul că unul nu mai poate fi în nici un fel 
indicat şi determinat în acea indicare. De aceea, abia inefabilul surprinde această 
„condiţie“ într-o manieră potrivită. Suspendând orice situare, el „arată“ că, drept 
„dincolo de unu“, unul iese din orice condiţie. Acest lucru era deja anunţat de aporia 

unului (de această „condiţie“ deci), dar ea însăşi este înţeleasă în mod adecvată abia 
atunci când nu mai este prezentată descriptiv. "° 

Odată cu inefabilul, „condiţia“ unului se arată ca nerevenind propriu-zis unului, şi 
ca nefiind o condiţie particulară, care ar determina unul. Din contră, ea trece dincolo de 
unu, în sensul în care nu se fixează niciodată în unul ca atare (unul însuşi neacceptând un 
„ca atare“ al său). Ea nu condiţionează unul, ci, din contră, faptul că unul nu poate fi 
determinat ca unu (de unde şi trecerea lui într-un „dincolo de unu“). 

Reluând „condiţia“ unului, inefabilul nu este ceea ce fixasem la unu, ci ceea ce nu 
putem fixa, ceea ce nu trebuia fixat. Nu puteam fixa faptul că unul este incognoscibil fără 
ca prin aceasta el să fie deja cogniscibil. Inefabilul însă nu este incognoscibilitatea unului 
abstrasă cumva din acesta, izolată, ci el introduce faptul paradoxal că unul nu este 
incognoscibil, fără a fi prin aceasta cognoscibil. El repune însă această paradoxală condiţie 
în termenii ei proprii. Altfel, înţeleasă direct, ca propriu-zis aplicându-se unului, ea ar deveni 
o contradicţie obişnuită. Unul trebuia să treacă în acest „dincolo de unu“ în care condiţia 
lui nu mai este una determinată şi unde se arată în ce sens ea nu este una determinată. 

Aşadar, inefabilul, ca dincolo de unu, nu este nici măcar inefabil. Lui nu îi revine 
faptul de a fi inefabil, el însuşi introducând tocmai renunţarea la orice logică atributivă. 
El nu este inefabil decât în sensul în care acea nesituare a unului trebuia desprinsă din 
orice aplicabilitate şi reţinută în dinamica provocării ei." 

În felul acesta însă, inefabilul nu este propriu-zis altceva decât unul. Între ele nici nu 
se poate discuta în asemenea termeni, ei nu sunt acesta şi ceva diferit. În schimb, accentul 
în „relaţia“ lor se pune de fapt pe necesara trecere dintre ele, această trecere subliniind ea 
însăşi nefixarea în vreunul dintre ei ca termeni concret identificabili. Unul şi inefabilul 
trimit unul la celălalt tocmai pentru că ele nu rezidă niciodată în două prezenţe anume, 
individualizate la nivelul totului, ci trec totdeauna în nivelul problematic pe care îl alcătuiesc. 

Astfel, inefabilul presupune situarea aporetică în care apare unul, pentru că numai 
aşa putem identifica momentul transcenderii logicii totului, căreia inefabilul îi oferă sensul 
deplin. Inefabilul nu poate introduce în mod direct această transcendere, această nesituare 
în logica totului. Ea nu este o situare ce-i revine în mod obiectiv inefabilului, o determinaţie 
proprie. Ci necesitatea şi sensul ei se desprind abia din perspectiva totului, în momentul 
în care fixarea în el nu mai este una obişnuită, liniară. Nu putem spune că inefabilul este 
în sensul obişnuit „dincolo de tot“. Totuşi, inefabilul fixează sensul nesituării în tot, 
chiar dacă nu reia acest sens asupra sa însuşi. Mai întâi însă, nesituarea aceasta trebuie să 
fi intervenit în situarea însăşi, şi anume în momentul în care aceasta ar fi descoperit că 
singură se respinge din îndreptăţirea ei. 

Totul însuşi trebuie să cuprindă acest moment al „insuficienţei“ sale, în care, pentru 
a se identifica pe sine, trebuie să fi identificat nesituarea în cadrul său şi necesitatea 
acestei nesituări. Acest lucru este introdus însă abia de către unu. Ca acela la care încă ne 
referim, unul arată neîndreptăţirea referirii înseși. 

Or, inefabilul presupune un asemenea fundal. Mai precis, nu inefabilul însuşi, ci 
ceea ce introduce el (anume sensul deplin al nesituării în totul) şi, de asemenea, ceea ce 
el nu trebuie gândit a introduce (şi anume pe sine însuşi ca inefabil, ? caz în care ar fi 
instituit ca inefabil). 

În sensul acesta în singurul sens în care putem vorbi despre inefabil: ca problemă a 
sa mai degrabă decât ca fiind el însuşi ceva identificabil inefabilul presupune momentul 
aporeticităţii unului. Pe de altă parte, nu putem să ne oprim la unu, căci, aşa cum am 

observat, abia trecerea lui dincolo, în inefabil, pune în mod adecvat desprinderea de tot 
pe care unul o introduce. 

Dar atunci, tocmai surprinderea în necesitatea lor a acestor două mişcări (cea a 
inefabilului dinspre unu şi cea a unului în inefabil), este ceea ce ne permite să vorbim nu 
despre două momente distincte, ci mai degrabă despre o aceeaşi logică în care unul şi 
inefabilul apar. Este vorba despre logica principiului, de la care a pornit discursul respectiv. 

Unul şi inefabilul nu sunt două entităţi diferite, ci mai degrabă doi paşi ai logicii conturate 
aici. Accentul nici nu se poate pune pe diferenţa dintre ei, căci, izolat, nici unul nu ar putea 
apărea în mod deplin. Unul şi inefabilul nu sunt două principii care şi-ar reclama fiecare identitatea 
şi între care ar exista o relaţie de subordonare, eventual de la inefabil la unu, ci ele alcătuiesc, de 
fapt, manieră în care gândim pe „cel care este numit principiul unic al totului“. Principiul 
însuşi nu este unul anume, şi ceva anume, ci el nu poate fi prezent în discurs decât reluat 
totdeauna la nivelul faptului de a fi gândit. El nu este surprins ca fiind propriu-zis unul, şi nici 
ca fiind propriu-zis inefabilul, ci singura prezenţă a sa pe care o putem păstra îndreptăţit în 
discurs este cea configurată tocmai în acea necesară dublă trimitere a unului şi a inefabilului, 
unul la celălalt. Astfel, am putea spune că principiul este unul, dar nu ca unu ci, ca inefabil, 
aşadar cu necesitatea nefixării în unul ca atare. De asemenea, am putea spune, atunci, că principiul 
este inefabilul, dar nu drept un atare inefabil, ci drept acel „dincolo de unu“ pe care, în cazul 
unului, nu-l putem menţine, în primă instanţă, fără a contrazice limitele şi configuraţia gândirii 
noastre. În felul acesta, de fapt, principiul nu revine la ur principiu, la ceva ce este principiu, ci 
la logica lui, singura care, dacă dăm seama de ea, ne permite acceptarea principiului în discurs. 
Acesta, ca principiu al totului, este unu, dar ca unu, el este inefabil. Precizăm din nou că, într-o 
asemenea exprimare, unul şi inefabilul nu opresc accentul asupra lor. Principiul nu este, pe 
rând, fiecare dintre acestea, ci ele au tocmai sensul deprinderii principiului dintr-o accepţiune 
sau alta. Astfel, odată cu sine, unul scoate principiul din ordinea totului, ajungând astfel în 
aporie. Ca neintrând în această ordine, principiul este incognoscibil, dar ca principiu al totului 
şi deci ca incognoscibil, el este cognoscibil. În continuare, inefabilul nu reia asupra lui 
incognoscibilitatea unului, faptul lui de a fi incognoscibil, ci relevanţa modului în care 
incognoscibilitatea unului conduce în aporie. El reia maniera în care principiul poate intra, ca 
incognoscibil, în discurs. Aceasta este o manieră autodestructivă, tocmai în măsura în care ar 
rămâne o manieră, o modalitate de a intra, încă, în discurs. De aceea, inefabilul va „preciza“ 
necesitatea ca această manieră să nu fie una determinată, liniară. Această neliniaritate este 
introdusă de inefabil, care însă nu o mai particularizează, nu o mai instituie, ci o scoate (odată 
cu sine) din orice instanţă. El nu mai este ceva anume şi nu este nici măcar inefabil. 

În plus, chiar faptul că am respinge orice determinaţie de la el, ne face să intrăm în 
aporie, căci în logica obişnuită a totului, respingem o determinaţie de la ceva. Deşi spunem 
că nimic din totul nu îi revine inefabilului (nici măcar faptul însuşi că nu i-ar reveni nimic), 
totuşi, prin chiar a spune acest lucru, încă determinăm inefabilul într-un fel. Altfel spus, nu 
putem să-l fixăm într-adevăr în acea totală transcendere faţă de tot, deoarece ar fi deja de 
ajuns să-l fixăm, pentru ca el să nu mai fie într-adevăr dincolo de tot. În cazul unului, aporia 
venea din aceea că nu îl puteam situa în cadrul totului, ci situarea însăşi se respingea din 
îndreptăţirea ei. În cazul inefabilului însă, după ce am surprins necesitatea nesituării unului 
în tot, aporia vine, din contră, din a nu putea situa inefabilul dincolo de tot. Spuneam însă 
că inefabilul reia şi oferă deplina însemnătate situării aporetice a unului. S-ar fi părut atunci 
că problema unului este, ca aporetică, decisă. Se arată însă acum, odată cu aporia inefabilului, 
că aporia unului nu este una propriu-zisă, care poate fi consemnată ca atare, ci ea îşi reiterează 

problema prin faptul însuşi de a fi cuprinsă într-un fel sau altul. Astfel, nu putem accepta 
pur şi simplu că unul duce în aporie şi că în felul acesta este inefabil, nesituabil, trimițând 
spre un „dincolo de unul“. Nu putem spune acest lucru pur şi simplu, pentru că deja a-l 
spune ne trimite într-o altă aporie. Aşadar, nici măcar că suntem în aporie nu putem spune, 
nici măcar în felul acesta descriptiv nu putem ieşi din logica principiului, circumscriind-o, 
izolând-o ca atare. Se arată atunci că aporia unului nu este o problemă izolată, un mod ce se 
restrânge la unu, un mod particular al acestuia de a ni se arăta. În acest caz, ea ar putea chiar 
lua aspectul unei neputinţe de a gândi unul în termenii totului. Dar ceea ce îndepărtează o 
asemenea înţelegere de la aporia unului, este că nu o putem determina ca o astfel de 
„problemă“, ci chiar a preciza aporeticitatea unului şi a o accepta ca atare, nu se poate 
face decât recăzând în aporie, aşadar nu circumscriind-o, ci adâncind-o. Inefabilul arată în 
felul acesta că, deşi în termenii totului unul ajunge în aporie, totuşi, nici maniera acestei 
indicibilităţi a unului, a acestei aporeticităţi, nu poate fi ea însăşi acceptată ca atare, ca o 
determinaţie. Unul nu este el însuşi aporetic dacă intenţia este aceea de a accepta acest fapt 
ca atare. În schimb, unul este aporetic numai în problematizarea acestui fapt însuşi. 

Astfel, deşi s-ar părea că inefabilul pune problema unului în „termeni“ adecvaţi, 
stabilind necesitatea unului „dincolo de unu“ care să dea seama chiar de gândirea aporetică 
a unului, totuşi, se observă că inefabilul nu precizează nimic asupra unului, încât nici măcar 
necesitatea unui „dincolo de unu“ nu este fixată de inefabil. Din contră, aporia inefabilului 
„arată“ că un asemenea „dincolo de unu“, o asemenea absolută transcendenţă nu poate 
fi fixată, ci fixarea ei trimite înapoi spre cadrul din care s-a încercat a fi făcută. Altfel spus, 
un „dincolo“ de totul, ca un termen propriu-zis exterior gândirii, nu are nici un sens în 
sine. În schimb, chiar când îl propunem ca „dincolo“, încă îl gândim. Singurul său sens va 
fi atunci cel adus de problematizarea lui ca încă gândit chiar şi atunci când este gândit a fi 
dincolo de o asemenea posibilitate. Inefabilul apare pe acest fundal al gândirii care nu se 
poate respinge pe sine decât reintroducându-se. 

Problema unului nu putea fi redusă la cea a unui ceva gândit, ci revenea la „dincolo de 
tot“, dar acest „dincolo de tot“ la rândul lui, nu are valoarea în sine, ci revine la gândirea 
care-l propunea înainte, şi în cadrul căreia el recade în problematizarea sa, în aporie. 

Ca unu, principiul se arată a nu putea fi fixat în cadrul totului, ci trimițând dincolo 
de tot. Apoi, ca inefabil, principiul nu poate fi dincolo de tot propriu-zis, ci el trebuie 
reasumat ca gândit încă. 

Inefabilul întoarce problema unului la tot. Această întoarcere nu este nimic altceva 
decât aporia însăşi şi anume în măsura în care ea trebuie păstrată ca atare, ca aporetică, 
iar nu redusă la o determinaţie. Este aporia în măsura în care nu i se poate institui nici 
unul dintre termeni, ci aceştia trebuie păstraţi ca atare, ca termeni ai aporiei, aşadar nu 
instituiţi, ci doar problematizaţi. Nu putem accepta principiul nici ca încă gândit (în unu), 
nici ca propriu-zis de negândit (în inefabil). Ci principiul „apare“ doar în „tensiunea“ 
dintre aceşti doi termeni, în nefixarea în vreunul dintre ei şi, în acelaşi timp, în acceptarea 
lor concomitentă şi aporetică. 

În felul acesta însă, inefabilul permanentizează aporia principiului. Astfel, principiul 
nu este unul ca atare (pentru care aporia ar fi însemnat că nu poate fi gândit într-un mod 
determinat), ci este unul tocmai în măsura în care el nu trebuie gândit într-un asemenea 
mod. Este unul care nu este în aporie ca într-o neputinţă de a fi gândit, ci unul care 
trebuie gândit în aporie, şi care doar în aporie şi în menţinerea ei problematică îşi capătă 
sensul. Inefabilul mută principiul în problema principiului. 

Damascius deschide astfel logica unului, dându-i sensul problematizării reluate, ceea 
ce dă seama de ea ca logică, iar nu ca o simplă problemă izolată. 

În plus, prin inefabil se pierde posibilitatea (vicioasă) a unui şir aporetic infinit. 
Astfel, se arată că aporia nu este doar o problemă de fixare a unului în tot, încât, după ce 
această problemă nu s-ar fi „rezolvat“ nici cu inefabilul, să putem continua, presupunând 
ceva anterior inefabilului însuşi. Ci, cu aporia lui, inefabilul revine în cea a unului. Unul 
trebuie să treacă în inefabil, încă inefabil numai în măsura în care este păstrat în cadrul 
aporetic în care „apare“, iar nu izolat într-o nerelevantă inaccesibilitate obiectivă a 
gândirii. Din contră, inefabilul întoarce problema unului la ea însăşi şi nu o mai trece 
propriu-zis în altceva. „Nerezolvarea“ prin inefabil are tocmai sensul fixării în problema 
unului, sensul acceptării ei ca necircumscrisă, ca deschisă în problematizarea ei. Aporia 
nu mai poate avea sensul depăşirii ei, ci sensul fixării în ea, dar în ea ca aporie. Ea nu 
reprezintă faptul că nu putem gândi principiul, ci ea este modul în care îl gândim. Acest 
mod trebuie păstrat ca atare şi întreţinut în problematizarea lui. 

Se arată în felul acesta că aporia principiului nu este o situaţie paradoxală căreia să-i 
putem totuşi preciza termenii şi să o identificăm ca atare din perspectiva unui meta-discurs 
în care ea să devină analizabilă. Nici o manieră a discursului nu se poate îndrepta asupra 
principiului în mod direct, de vreme ce el însuşi se va recunoaşte ca funcţionând în 
condiţia impusă de principiu. Discursul nu poate fi despre principiu, ci mai degrabă 
principiul „dinspre“ discurs, în sensul în care acesta nu-şi poate pune problema identităţii 
sale decât ieşind (odată cu principiul) din cadrul strictei sale aplicabilităţi, reluând prob- 
lematic acest cadru însuşi. Prezenţa principiului în discurs nu mai desemnează ceva, dar 
creează posibilitatea ca discursul însuşi să se poată desemna pe sine, să se poată situa 
liniar în neliniara condiţie care îi revine. 

Se observă că situarea aporetică anunţată de la început nu este dizolvată. La o primă 
vedere s-ar părea că da, se iese din aporie precizând lucrurile, adică prezentând unul şi 
inefabilul şi identificând situările, relaţiile dintre aceştia, chiar dacă într-un mod paradoxal, 
în care discursul se întoarce asupra lui însuşi. Dar, de fapt, nu este vorba despre o 
„rezolvare“, ci mai degrabă despre o fixare în aporia însăşi, fixare în sensul asumării 
aporiei în propria ei natură, adică nu ca problemă, ca impas într-o discuţie orientată spre 
concluzie, spre soluţionare, ci ca o stare de fapt la nivelul gândirii noastre, stare de fapt 
care-şi vădeşte sensul doar într-o adâncire conştientă. 

Ceea ce numim „logică a principiului“ este întreg acest parcurs, care nu „rezolvă“ 
aporia, ci dă sensul prezenţei sale la nivelul discursului (prezenţă ce nu este atinsă de 
nuanţa de paradox în manieră slabă, peiorativă). Aporia îşi recuperează în felul acesta 
sensul situării în ea. Principiul este dincolo de tot revenind astfel în termenii totului, dar 
aceasta numai ca dincolo de tot — şi din nou, acestea toate nu ca atare, nu ca o descriere 
a ceva, ci doar ca susţinută problematizare, doar ca situare în aporia însăşi. 


Note 


i Trebuie accentuat că, deşi este o totalitate limitată, totul nu este şi o mulţime finită şi determinată. 


Nu este vorba în tot despre cele pe care le putem gândi, faţă de cele pe care nu le mai putem gândi. O 
asemenea distincţie nu funcţionează, pentru că, dacă ar funcţiona, aşadar dacă am putea gândi cele 
două categorii, atunci şi „cele ce nu mai putem gândi“ ar fi prin asta, într-un fel concepute. 

2 Distincția dintre a fi gândit şi a fi gândit ca principiu apare în cazul principiului pentru că el 
nu poate deveni simplu obiect al analizei, caz în care a fi obiect al analizei şi a fi el obiect al 
analizei ar fi două sensuri suprapuse. Principiul, în schimb, pune problema faptului său de a fi 
gândit, tocmai pentru că el nu se menţine într-o obiectivitate pe care discursul doar ar alege-o apoi 
dintre alternative. Sensul acestui discurs nu se stabileşte dinspre principiu, ci dinspre necesitatea 
gândirii lui. Principiul nu este deja principiu ca atare, propriu-zis, înainte de a se fi pus problema 
gândirii acestui „ca atare“. 

a Nu este vorba despre un alt tot, pentru că totul nu se constituie la nivelul adăugării a ceva, a 
unor lucruri anume. Totul nu este mulțimea alcătuită de cele din el, încât dacă adăugăm şi altceva, 
să avem de a face cu o altă mulţime şi deci cu un alt tot. Din contră, nici o adăugire nu are sens faţă 
de tot, de aceea diferenţa nu apare din modul în care gândim totul, ca aparţinându-i principiul sau 
nu. Tot astfel şi numai astfel are sens şi expresia „totul acesta“. 

$ Tocmai de aceea nu se poate pune întrebarea dacă principiul este într-adevăr ceva sau dacă nu 
cumva introducem o noţiune vidă. 

3 Cu alte cuvinte, prezența principiului în discurs reia ca problematică această prezență însăşi, iar 
asta numai în condiţia în care, în mod necesar, pentru această reluare, principiul trebuie să fi fost prezent 
în discurs. De aceea, problema se transformă în „cum este prezent în discurs“ principiul totului? 

5 127e3-6 Parmenide: „Dacă realitățile (tà Svr) sunt plurale, urmează neapărat că ele însele 
sunt şi asemenea şi neasemenea, ceea ce este însă cu neputinţă; într-adevăr, nici cele neasemenea 
nu pot fi asemenea şi nici cele asemenea neasemenea: (traducere Sorin Vieru). 

7 Trebuie notat că principiul este „cel numit primul“ (tó npoTov Aeyópevov), ceea ce înseamnă 
că nu este desemnat ca atare, drept „primul“, ci prezent doar ca a fi gândit într-un fel sau altul. 
„Cel numit primul“ este într-un fel sau altul; cel „primul“ însă nu poate intra în discuţie pentru 
că, dacă ar intra, ar intra cu problema ridicată de această posibilitate: anume, ce înseamnă „primul“, 
ce numim şi cum numim „primul“. Accentul s-ar muta din nou pe cum gândim pe acela, în ce 
sens putem vorbi despre el. 

3 Paşii ascensiunii nu prezintă propriu-zis tot atâtea principii, ci doar cazuri în care gândim în 
această logică. Dar, în fiecare dintre acestea, principiul scapă încă unei precizări directe, tocmai 
atât timp cât aceste exemple pot fi continuate, atât timp cât logica, aplicată fiind, cere în continuare 
ceva din totul însuşi. 

2 Aşa cum am spus, această manieră este necesară în cazul unului, chiar pentru surprinderea 
nefixării unului în nici o concepere. Astfel, unul trebuie mai întâi conceput ca unu, ca principiu, ca 
totul, pentru a se vedea apoi ce condiţie revine de fapt acestora. Deşi necesară, conceperea lui încă 
într-un fel, îşi subliniază necesitatea nefixării, în ea şi a respingerii ei ca propriu-zis vizând unul, ca 
propriu-zisă, ca îndreptăţită. 

10 De altfel, tocmai de aceea spunem că aporia nu rezistă ca atare, ca o situaţie particulară a 
ceva, ci doar în provocarea ei ca aporie, adică în accentuarea nesituării în termenii obişnuiţi ai 
totului. Cum gândim unul în aporie însemna tocmai cum gândim unul dacă trebuie să refuzăm o 
configurare definitivă a acelui mod de a-l gândi. 

11 Celcare ar decide să se oprească la unu, mulţumindu-se cu el ca principiu, s-ar opri în aporie, 
dar nu ar fi un sens adâncit, conştientizat al acesteia, sens care apare ca atare doar atunci când 
aporia este deschisă şi urmărită ca aporie. 

12 Chiar şi după problema unului, aşadar după ce se ajunge în mod adecvat la inefabil, chiar şi 
atunci, nu putem vorbi „despre“ el decât dinspre totul (şi anume respingând de la el orice situare) 
pentru că altfel l-am introduce pe el însuşi în totul. 

Liber mundi 
Istoria unei metafore 
(de la Sf. Pavel la George Berkeley)! 

inta paradoxală — şi ambițioasă — a lucrării de faţă constă în a sublinia prezenţa 
viguroasă a unui topos atât de specific „medieval“ cum e liber mundi în opera unui 
filosof atât de convenţional „modern“ cum e George Berkeley (1685-1753). Soluţia 
acestui „paradox“ stă, cum voi încerca să arăt, în considerarea lui Berkeley drept un 
filosof de limită între medieval şi modern, o neaşteptată punte intelectuală între cele 
două lumi. Metodologic, pentru a face acest lucru am ales ca demersul meu istoric asupra 
toposului liber mundi să fie retrospectiv pre-derminat şi limitat numai la câteva din 
aspectele sale, în funcţie de modul particular în care acest topos apare la Berkeley. Aşa 
se face că unele dintre numeroasele implicaţii culturale pe care le-a avut liber mundi au 
fost menţionate doar în notele de subsol. 


Liber mundi reprezintă unul dintre cele mai fascinante toposuri cultural-filosofice 
ale universului medieval. E acel gen de metaforă predominantă care ajunge, în cele din 
urmă, să cuprindă în sine şi să oglindească întregul unei civilizaţii. Într-un mod destul 
de interesant, principiul său „fondator“ poate fi descifrat, înăuntrul Creştinismului, în 
acelaşi timp la Sf. Ioan (1, 1-14) şi la Sf. Pavel (1 Corinteni, 13, 12), iar această dublă 
întemeiere se va păstra şi va rămâne uşor recognoscibilă de-a lungul tuturor evoluţiilor 
ulterioare ale toposului. Cum ideea de liber mundi presupune, în mod necesar, două 
elemente (un text de citit şi un cititor care să citească), să considerăm, pe de o parte, 
întemeierea ioanică ca asertând „perspectiva textului“, iar pe de altă parte, întemeierea 
paulinică ca asertând „perspectiva cititorului“. Să mai adăugăm, în sfârşit, că aceste 
două „perspective“ nu-şi sunt câtuşi de puţin adverse, ci — dimpotrivă — ele sunt pe 
deplin complementare. 

Mai întâi, dintr-un punct de vedere strict teologic, aflăm în Evanghelia după Ioan 
temeiul propriu-zis pe care se sprijină liber mundi: „La început era Cuvântul şi Cuvântul 

era la Dumnezeu şi Dumnezeu era Cuvântul. Acesta era întru început la Dumnezeu. 
Toate prin El s-au făcut; şi fără El nimic nu s-a făcut din ce s-a făcut. ...Şi Cuvântul s-a 
făcut trup“. Există, în acest pasaj, o ambiguitate semantică surprinzător de fertilă din 
punct de vedere teologic şi metafizic, întrucât cuvântul „Cuvânt“, aşa cum este el 
prezent în Evanghelia după Ioan, e traducerea grecescului logos care însemna (între 
altele) atât „cuvânt“ (verbum), cât şi „rațiune“ (ratio). Drept rezultat, se poate spune 
că Încarnarea a făcut lumea aceasta nu numai „citibilă“ (întrucât Cuvântul Însuşi a 
„intrat“ într-însa şi, ca să zicem aşa, a „scris-o“, dar şi „raţionabilă“, comprehensivă 
(întrucât tocmai prin Dumnezeu ca ratio „toate s-au făcut“, altfel spus au primit un 
„temei“, o „rațiune suficientă“ spre a exista).? Am atins aici o chestiune foarte delicată, 
căci această „bună“ ambiguitate va reprezenta o premisă crucială a civilizaţiei europene, 
ca una veşnic „obsedată“ de cunoaşterea lumii. Lumea este considerată „gândibilă“ 
şi cognoscibilă întrucât ea conţine esențialmente „rațiune“ (logos), altfel spus, procesul 
de cunoaştere a lumii este un proces de „auto-recunoaştere“ prin care raţiunea noastră 
(ca facultate de cunoaştere) se regăseşte pe sine în chiar esenţa lumii (ca una „făcută“ 
de către Rațiunea Supremă). O dovadă simptomatică a acestei trăsături caracteristice a 
civilizaţiei europene creştine ar fi şi aceea oferită de faptul că e destul de uşor de văzut 
cum spusa ioanică mai sus citată: „Toate prin El (prin Logos — n. ns, C.B.) s-au făcut; şi 
fără El nimic nu s-a făcut din ce s-a făcut“ (1, 3) va fi, multe secole după, reiterată prin 
acea afirmaţie oarecum stranie a lui G.W.F. Hegel: „Ceea ce este raţional este real. Şi 
ceea ce este real este raţional“. (Hegel 1996: 17) Prin urmare, se poate spune cu temei 
că există, în straturile adânci ale acestei civilizaţii, o reală continuitate de gândire în 
ceea ce priveşte conceperea premiselor esenţiale ale cunoaşterii lumii. 

Întemeierea paulinică a „cărţii lumii“, pe de altă parte, este preocupată mai cu seamă 
de implicaţiile sale soteriologice şi „existenţiale“: „Căci vedem acum ca prin oglindă, în 
ghicitură, iar atunci, faţă către faţă; acum cunosc în parte, dar atunci voi cunoaşte pe deplin, 
precum am fost cunoscut şi eu.“ (Videmus enim nunc per speculum in aenigmate, tunc 
autem facie ad faciem; nunc cognosco ex parte, tunc autem cognoscam, sicut et cognitus 
sum.) Astfel — presupunând această „obscuritate“ drept cea mai înaltă formă posibilă de 
comunicare între noi şi transcendent — lumea întreagă devine un mare şi divin „sistem de 
semne“; nici o parte a ei nu este ne-semnificativă ori accidentală, fiecare fiind ceva asemenea 
unei „litere“, unei gramma, iar întregul cadru al lucrurilor constituie această cea mai 
interesantă „carte“ ce ne stă pururea în faţă; atâta doar că trebuie să ştim cum s-o „citim“. 
Iar într-o astfel de „lectură“ este cuprinsă — în viziunea Sf. Pavel — o praeparatio, o discretă 
„fază de iniţiere“ ca formă de aşteptare a adevăratei noastre vieţi (tunc).? Această întemeiere 
paulinică priveşte mai cu seamă, aşa cum s-a menţionat mai sus, „perspectiva cititorului“ 
asupra lui liber mundi: nevoile sale interioare de a fi „salvat“, „beneficiile“ şi „progresele“ 
sale spirituale ori alte interese intime legate de această „lectură“. O astfel de perspectivă 
implică, la Sf. Pavel, transcenderea simplului şi imperfectului act al „citirii“ (nunc cognosco 
ex parte) şi asocierea acestei „citiri“ unui gen de ascensio coeli ca salvare, în vederea 
atingerii unei stări de perfectă transparenţă (tunc cognoscam, sicut et cognitus sum). Desigur, 
nu găsim câtuşi de puţin în textul Sf. Pavel cuvinte precum „literă“, „carte“, „lectură“ 
ş.a.m.d.. În schimb, ceea ce ne îngăduie totuşi să folosim această interpretare este existenţa, 
recunoscută în mod curent, a unui vechi model hermeneutic „de identificare“ între oglindă 
(speculum) şi carte (liber). Or, speculum joacă în textul paulinic de mai sus, ca şi în întreaga 
cultură medievală, un rol absolut central. 

Trăsătura existenţial-iniţiatică a acestui topos („perspectiva cititorului“) va fi 
dezvoltată într-o măsură semnificativă de către Sf. Augustin în Confesiuni (printre altele): 
„ai întins ca pe o piele firmamentul Cărţii tale, cuvintele Tale cele întru totul potrivite, pe 
care le-ai pus deasupra noastră prin slujirea unor muritori.... Să laudele numele Tău, să Te 
laude pe Tine cetele cele mai presus de ceruri ale îngerilor Tăi, care nu au nevoie să 
privească acest firmament şi citind să cunoască Cuvântul Tău. Căci ei văd mereu fața Ta, 
şi acolo citesc fără ca silabele să se succeadă în timp, ce anume voieşte voinţa Ta cea 
veşnică. Ei citesc, aleg şi iubesc: citesc mereu şi ceea ce citesc nu se scurge în urmă. Căci 
alegând şi iubind, ei citesc însăşi neschimbarea judecății Tale. Tăbliţele lor nu se închid şi 
nici cartea lor nu se face sul; fiindcă pentru ei această carte eşti chiar Tu însuţi...“ (Augustin, 
1998: 482-3) Augustin întăreşte distincţia dintre cele două registre (ceresc şi pământesc), 
asertând ideea existenţei unei diferenţe ontologice uriaşe între „îngeri“ şi „muritori“. 
Or, în mod paradoxal, demersul său parcă ar vrea, în exact acelaşi timp, să reliefeze şi 
singura cale, ca şi scopul suprem al reducerii acestei diferenţe. În chiar enunţul enigmei 
stă undeva ascunsă şi cheia ei. Căci, spune un specialist al chestiunii, „aşa cum Augustin 
presupune o distincţie între cartea cerească şi cea pământească, propriul său pasaj ilustrează 
valoarea meditaţiei asupra asemănării lor, iar procedeul său corespunde perfect îndemnurilor 
explicite ale părinţilor bisericii, care-i învățau pe cititorii medievali să-şi lămurească şi 
să-şi explice scopul tainic al dumnezeiescului Cuvânt înăuntrul cuvintelor revelate, cum 
ar fi Biblia şi Cartea naturii“ (Gellrich 1985: 29). E aproape inutil să mai spunem că 
semnificaţia capitală a operei Sf. Augustin pentru istoria ideii de liber mundi este unanim 
recunoscută de către cercetătorii moderni ai domeniului. Astfel, el este considerat drept 
principalul întemeietor al filosofiei pe care acest topos îl implică esențialmente, 
recunoscându-i-se rolul decisiv al contribuţiilor ce le-a adus la maturizarea şi la remarcabila 
continuitate ulterioară a lui liber mundi. Aşa cum spune, într-un text recent, Umberto Eco: 
„De la Augustin va prelua Evul Mediu ideea unei limbi perfecte care, însă, nu este o limbă 
a cuvintelor, ci una a lucrurilor, o limbă a unei lumi care — aşa cum se va spune mai târziu 
— este quasi liber scriptus digito Dei.“ (Eco 1996: 11). 

Este o chestiune ţinând de experienţa comună faptul că un astfel de topos cum e 
liber mundi a putut să apară numai într-o „religie a Cărţii“. Şi anume rolul central pe 
care Biblia l-a jucat în creştinism! a fost acela care a făcut ca acest topos să fie semnificativ 
într-o măsură atât de mare de-a lungul întregului Ev Mediu: „În forma sa cea mai simplă, 
ideea Cărţii începe cu lecturile medievale ale Bibliei.“ (Gellrich 1985: 32) Simplul fapt 
al „centralităţii“ acestui text sacru a determinat aproape toate meditaţiile ulterioare 
asupra cărţii qua talis. Mai mult decât atât — şi în plus faţă de prestigiul creştin al Cărţii 
însăşi (ca text „revelat“ sau „dumnezeieşte inspirat“) —, o carte este, general vorbind, 
guvernată de anumite reguli constructive şi funcţionale destul de stricte; se poate spune, 
prin urmare, că ea este o entitate autonomă şi suficientă sieşi, un „obiect“ definit şi cu 
o funcţionalitate ce poate fi, mai mult sau mai puţin, ţinută sub control. Cu alte cuvinte, 
cartea deţinea toate premisele istorice şi tehnice pentru a deveni o metaforă pe deplin 
convenabilă şi utilă în cadrul concepţiei medievale asupra lumii. 

Pe de altă parte, trebuie spus că, prin propriile sale supoziţii religioase şi culturale, 
universul medieval implica adânc credinţa într-un anume principiu ordonator şi 
„organizator“ cu aplicaţie asupra întregii lumi vizibile, ca o imitație pământească sau 
„umbră“ a nevăzutei ordini cereşti.5 Or, cum s-a spus, „credinţa într-un univers 
teologico-simbolic revelat este premisa ce face posibilă reprezentarea totalităţii şi a unităţii 


164 Costică Brădăţan 


cunoaşterii“ (Mazzotta 1993: 5), ceea ce face, la rându-i, ca ideile de „unitate“ şi de 
„totalitate“ a cunoaşterii să fie caracteristici constante ale învăţăturii şi formelor culturale 
medievale. De aici, o tendinţă savantă generală ce s-a întrupat de-a lungul întregului Ev 
Mediu în „încercarea curentă de a strânge laolaltă toate firele cunoaşterii într-un Text 
enorm, într-o enciclopedie sau summă, care ar oglindi ordinele istorice şi transcendentale, 
întocmai cum Cartea Cuvântului lui Dumnezeu (Biblia) era o oglindă (speculum) a Cărţii 
Lucrării sale (natura)“ (Gellrich 1985:18). Aşa se face că ideea cărții ajunge să reprezinte, 
într-un chip convenabil şi controlabil, tocmai ideea unui principiu central care organizează 
şi structurează întreaga noastră cunoaştere asupra lumii. De aceea, cartea lumii va ajunge, 
în cele din urmă, să fie o carte în care — parafrazându-l pe Thomaso de Celano — totul este 
cuprins (liber in quo totum continetur) (Gellrich 1985: 32). 

„Proza lumii“, cum îi va spune mai târziu Michel Foucault (Foucault 1996, cap. 2), 
este o textură semnificativă a lucrurilor înseşi şi scrierea unui autor ne-omenesc. 
„A învăţa să citeşti semnele acelei Cărţi nu era un proces de „inventare“ ori de „creare“ 
de sententia pentru „propoziţiile“ din Biblie sau din natură, ci unul de a ajunge să 
înţelegi o scriere“ (Gellrich 1985: 34) care era, cum ar veni, obiectivă. Întrucât această 
scriere nu este câtuşi de puţin un produs omenesc, ci aparţine lucrurilor înseşi, apare 
necesitatea căutării şi statuării „autorului“ ei adecvat. O astfel de necesitate izbitoare a 
fost remarcată de toţi cei ce s-au ocupat îndeaproape de respectiva problemă. Jacques 
Derrida, de exemplu, consideră că această scriere este una care se transcende pe sine în 
căutarea propriului ei, „etern“, autor. Această scriere este înţeleasă... „în cadrul unei 
totalităţi, şi dezvoltându-se într-un volum sau într-o carte. Ideea cărţii este ideea unei 
totalităţi, finite sau infinite, a semnificantului;, această totalitate a semnificantului nu 
poate fi o totalitate dacă o totalitate constituită de semnificat nu-i preexistă, nu-i 
supervizează înscrisurile şi semnele sale, şi nu este independentă de ea în idealitatea ei“ 
(Derrida 1976: 18). În ceea ce-l priveşte pe Jesse Gellrich, în acest punct el pare oarecum 
„alertat“ şi „speriat“ de, să zicem aşa, o eventuală confusio linguarum între cele două 
registre ale scrierii: cel celest şi cel pământesc. „Acest rezumat făcut de către Derrida 
arată inevitabilitatea ca „ideea de carte“ în Evul Mediu, în măsura în care era un sistem 
de semnificare — cuvinte în Scriptură, lucruri în natură —, să devină o metaforă pentru 
divinitate: întreaga „totalitate“ preexistentă a planului lui Dumnezeu e virtuală în 
mijloacele de semnificare. Deşi Augustin a început cu o distincţie între scriere şi Cartea 
celestă, reflecţiile medievale asupra graniţei dintre ele par fascinate de prezenţa uneia în 
cealaltă“ (Gellrich 1985: 35). Or, pentru a „rezolva“ un astfel de impas pare rezonabil 
să presupunem că o astfel de confusio linguarum este mai curând un dezirabil „punct de 
întâlnire“ al celor două perspective complementare, mai sus presupuse, („perspectiva 
textului“ şi „perspectiva cititorului“) decât vreun factor de dezordine ori hybris la nivel 
metafizic. Căci însăşi afirmarea diferenţei ontologice implica, în chip paradoxal, şi o 
cale de reducere a ei: prin chiar „lectura“ textului lumii se produce în mod necesar o 
elevatio animi în condiţia „cititorului“, aşa încât el se află din ce în ce mai aproape de 
însuşi Autorul cărţii lumii, recucerindu-şi astfel locul său „natural“ din înaltul Cerurilor. 

Dintr-un punct de vedere filosofic, trebuie spus că Sf. Bonaventura (1221-1274) 
este unul dintre cei mai importanţi gânditori medievali care dezvoltă adânc şi aruncă o 
lumină bună asupra acestui topos. În viziunea Sfântului Bonaventura”, privind atent la 
lumea din jurul nostru (Natura or Creatura), vom putea să descoperim câte ceva şi 
despre natura, legile şi căile lui Dumnezeu însuşi ca Creator. Cunoaşterea „lumii 

acesteia“ este primul stadiu al unui proces epistemic ascendent prin care omul se apropie 
de Dumnezeu (elevatio animi)”. Acest prim stagiu (theologia symbolis) presupune o 
cunoaştere a lumii sensibile ca un sistem de semne (vestigia) care-l revelează pe 
Dumnezeu: „Ca într-o oglindă, în lucrurile lumii sensibile avem a-l contempla pe 
Dumnezeu nu numai întrucât sunt semne, ci, în ele, prin esență, putere şi prezenţă. “ 
(Sed quoniam circa speculum sensibilium non solum contingit contemplari Deum per 
ipsa tanquam per vestigia, verum etiam in ipsis, in quantum est in eis per essentiam, 
potentiam et praesentiam. ); „Acestea sunt semnele cu ajutorul cărora putem medita asupra 
lui Dumnezeu.“ (Haec autem sunt vestigia, in quibus speculari possum Deum nostrum. y), 
„Astfel că toate lucrurile cognoscibile... demonstrează în mod evident că, în ele, ca 
într-o oglindă, se poate vedea eterna generaţie a Verbului, Imagine şi Fiu al lui Dumnezeu, 
Tatăl, etern emanent.“ (Sic ergo omnia cognoscibilia... manifeste proclamat, quod in 
illis tanquam in speculis videri potest aeterna generatio Verbi, Imaginis et Filii a Deo 
Patre aeternaliter emanantis.) (Bonaventura 1994: 17, 21) Or, certitudinea şi eficienţa 
acestui demers epistemic sunt asigurate de chiar faptul că o astfel de cunoaştere este 
foarte asemănătoare unui proces de lectură, căci, într-o altă lucrare importantă a sa, 
Bonaventura consideră creatura lumii, explicit, drept o carte în care străluceşte Treimea 
creatoare (Creatura mundi est quasi quidam liber in quo relucet... Trinitas fabricatrix). 
(Bonaventura 1911: book II, chap. 12). 

Dar mai sunt mulţi alţi gânditori medievali care trebuie consideraţi ca aparţinând 
acestui mod de gândire: Scottus Eriugena, Guilelmus din Auvergne, Raymundus Lullus, 
Raymond Sebond şi aşa mai departe. Raymond Sebond, bunăoară, a scris un volum masiv 
intitulat chiar Liber creaturarum, seu Naturae, seu Liber de Homine propter quem sunt 
creaturae aliae. În Prologul acestei interesante lucrări, Sebond încearcă să expună o „ştiinţă 
a cărţii creaturilor“. Aceasta ar fi o carte pe care orice creştin trebuie s-o cunoască, pentru 
a putea s-o apere şi, dacă e cazul, chiar să şi moară pentru ea. Raymond Sebond mai 
susţine că o astfel de ştiinţă „permite cunoaşterea fără greş a întregii credinţe catolice şi 
dovedirea caracterului ei adevărat“ (et per istam scientiam tota fides catholica infallibiliter 
cognoscitur et probatur esse vera). Această ştiinţă ar fi una completă şi suficientă sieşi, ca 
una ce nu mai presupune nici o altă ştiinţă sau carte complementare. Căci „singurele două 
cărţi pe care ni le-a dat Dumnezeu însuşi sunt, într-adevăr, Cartea Firii şi cea a Sfintei 
Scripturi: ...duo sunt libri dati a Deo, scilicet liber Universitatis creaturarum seu liber 
naturae, et alius est liber sacrae scripturae.“ (Apud Gilson 1995: 430-1). 

Dimensiunea augustinian-„existenţialistă“ (sau „perspectiva cititorului“) implicată 
de liber mundi, care consideră „lectura“ cărţii lumii drept un proces de elevatio animi, 
va fi apoi fortificată, într-un mod semnificativ, şi amplu dezvoltată de acei autori de 
„Literatură sapienţială“ cum ar fi Thomas à Kempis (1380-1471) sau Sir Thomas Browne 
(1605-1682). De fapt, pare să existe şi o anume, specială, afinitate între acest gen de 
literatură şi toposul liber mundi. În plus, până la acel moment toposul cu pricina se 
bucurase deja de o extrem de largă răspândire şi de varii dezvoltări, aşa încât aceşti 
autori de „literatură sapienţială“ aveau acum la dispoziţie o moştenire enormă de 
valorificat. Bunăoară, în atotfaimoasa sa Imitatio Christi, Thomas à Kempis spune: „Dacă 
inima ta ar fi dreaptă, atunci toată creatura ar fi [pentru tine] o oglindă a vieţii şi o carte 
a sfintei doctrine.“ (Si rectum cor tuum esset, tunc omnis creatura speculum vitae et 
liber sacrae doctrinae esset) (Thomas à Kempis 1943: 175)”. Toposul, ca să spunem 
aşa, se „interiorizase“ şi se desfăşura acum din plin în registrele „vieţii interioare“. 

Pe de altă parte, Religio Medici a lui Browne cuprinde o mult mai largă şi întru totul 
semnificativă expunere a implicaţiilor cultural-ştiinţifice ale acestui topos: „Astfel, există 
două cărţi în care-mi găsesc eu Divinitatea; alături de cea scrisă de Dumnezeu [există şi] 
o alta a slujitorului său, Natura, acel manustruc universal şi public ce se află întins sub 
ochii tuturor; cei care nu l-au văzut vreodată [pe Dumnezeu] în cea dintâi, L-au descoperit 
în cea de-a doua. Aceasta [din urmă] era Scriptura şi teologia păgânilor: mişcările naturale 
ale soarelui i-a făcut să-l admire mai mult pe Dumnezeu decât oprirea sa suprafirească 
i-a făcut pe copii lui Israel; efectele obişnuite ale naturii au produs mai multă admiraţie 
în ei decât au produs în ceilalţi toate miracolele Sale. Cu siguranţă că păgânii se pricepeau 
mai bine cum să alăture şi cum să citească aceste litere mistice decât [ne pricepem] noi 
creştinii, care îndreptăm un ochi mai nepăsător asupra hieroglifelor acestora cotidiene şi 
nu ne încumetăm să sorbim Divinitatea din florile naturii“ (Browne 1943: 337). Or, 
putem foarte uşor constata că un astfel de fragment este pe deplin simptomatic pentru o 
anumită „atitudine epistemică“ atunci emergentă. Ea venea ca o alternativă serioasă şi 
egală la cunoaşterea strict teologică, şi anume postula cunoaşterea creaturii în felul în 
care şi anticii o cunoşteau: „cei care nu l-au văzut vreodată [pe Dumnezeu] în cea dintâi, 
L-au descoperit în de-a doua. Aceasta [din urmă] era Scriptura şi teologia păgânilor... “<. 


x 


Ca o primă concluzie, în această tradiție de gândire, cunoaşterea naturii, a 
„creaturilor lui Dumnezeu“ conține o evidentă dimensiune „soteriologică“ şi, prin 
urmare, presupune un proces subsidiar de elevatio animi. Or, această strânsă conexiune 
între cunoaştere şi credință (id est cunoaşterea generală era o parte — definită şi 
substanţială — a experienţei religioase curente), ca trăsătură caracteristică a viziunii 
medievale asupra lumii, va reprezenta o premisă esenţială a remarcabilelor progrese 
ştiinţifice ale Europei moderne. Mai mult chiar, e rezonabil să presupunem că o 
civilizaţie în care studiul naturii ca liber creaturarum constituia o parte esenţială a 
adorării lui Dumnezeu (ca Creator), este o civilizaţie caracterizată prin, să-i spunem 
aşa, o viguroasă propensiune spre cunoaştere („drive to knowledge“). Iar conţinutul 
religios manifest al punctului medieval de plecare este tocmai ceea ce conferă o putere 
şi o adâncime extraordinare acestei seculare propensiuni. 

Ca „metaforă dominantă“, liber mundi e prezentă neîndoielnic nu numai în mistică, 
teologie sau filosofie, dar şi în celelalte forme culturale ale universului medieval.” Să 
aruncăm, în trecere, o foarte scurtă privire asupra poeziei. În poezie, toposul cultural 
reprezentat de liber mundi îşi atinge fără îndoială maturitatea în faimoasele versuri ale lui 
Alanus de Insulis (m. 1203): omnis mundi creatura / quasi liber, et pictura | nobis est, et 
speculum. | Nostrae vitae, nostre mortis, | Nostrae status, nostrae sortis. | Fidele 
signaculum.“ Aceste consideraţii „sprinţare“, mai curând „jucăuşe“, sunt luate cât se 
poate de în serios de către Giuseppe Mazzotta şi socotite drept „o descriere utilă, chiar 
dacă vagă, a celor mai generale principii în care ar putea fi înrădăcinată structura 
enciclopedică a poemului, reprezentarea sa cuprinzătoare, expansivă asupra heterogenităţii 
Şi totalităţii lumii. Căci [aceste] cele mai citate versuri ale lui Alan reflectă sentimentul că 
întregul creaţiei este o totalitate armonioasă şi o construcţie simbolică de lucruri şi cuvinte, 
o carte şi o oglindă, a căror alfabet poate fi descifrat, ale căror semne tainice pot fi desluşite 
şi clasificate şi ale căror secrete imagini alegorice pot fi revelate ca o reprezentare fidelă 

(fidele signaculum) a condiţiei noastre“ (Mazzotta 1993: 17). Iată astfel cum, în calitatea 
sa de „formă culturală“ pe deplin simptomatică, poezia medievală contribuie şi mai mult 
la constituirea şi consolidarea unui concept general al cărții ca simbol. ( — Ca şi cum ar fi 
fost nevoie de încă o „testare“ sau „validare“ a acestei „metafore dominante“ prin aplicarea 
ei anume la domeniul poeziei.) Aşa se face că o astfel de „validare“ întăreşte şi mai mult 
„universalitatea“ şi „aplicabilitatea“ toposului, îl confirmă în situaţia lui de exponent 
condensat al unei anume Weltanschauung. Apoi, tot Giuseppe Mazzotta este acela care îl 
plasează cu succes pe Dante Alighieri (1265-1321) în îndelungata tradiţie a folosirii acestei 
metafore în civilizaţia creştină occidentală. El îl găseşte pe Dante în mare măsură 
reprezentativ atât pentru ceea ce liber mundi implică „filosoficeşte“, cât şi pentru tradiţiile 
enciclopedice ale Evului Mediu care s-ar fi reflectat în opera sa. În acest scop, Mazzotta 
citează un minunat fragment din Divina Commedia: „La sfârşitul poemului, viziunea ce o 
are pelerinul asupra întregului cosmos ca un volum ale cărui foi sunt risipite printre straturile 
lumii materiale — Nel suo profondo vidi che s"interna / legato con amore in un volume | 
ciò che per l universo si squaderna: | sustanze e accidenti e lor costume | quasi conflati 
insieme, per tal modo | che ciò ch io dico è un semplice lume (Par: XXXII, 85-90) — 
confirmă pur şi simplu atât ideea lui Dante că [toată] creaţia este o carte, cât şi impulsul 
său imaginativ spre a combina şi reconstrui într-o unitate varietatea bogată, în desfăşurare, 
a creaţiei.“ (Mazzotta 1993: 18) 

În sfârşit, importanţa majoră a unei asemenea „metafore dominante“ ar putea fi 
revelată şi de faptul, evident adecdotic, că uneori până şi simplele litere (într-un sens 
propriu, fizic) erau considerate drept „sacre“. Aceasta este, desigur, o atitudine extremă, 
dar totuşi putem „citi“ suficient de limpede într-însa puterea şi semnificaţia culturală 
generală pe care toposul liber mundi ajunsese să le atingă la un moment dat, pe parcursul 
Evului Mediu. Se povesteşte, bunăoară, că până şi „literele, prin ele însele, erau sacre 
pentru Sfântul Francisc de Assisi, despre care se spune că strângea şi economisea fiecare 
bucăţică de pergament pe care o găsea în călătoriile sale, pentru că litterae sunt ex 
quibus componitur gloriosissimum domini Dei nomen (sunt literele din care se compune 
preaslăvitul nume al lui Dumnezeu)“. (Gellrich 1985: 35) 


x 


Cât priveşte „longevitatea“ acestui topos, Jesse Gellrich consideră că „deşi ea (ideea 
de carte) prevalează în tradiţiile culte de la Augustin la Chaucer, nu este totuşi un concept 
transistoric, ci e determinată şi fixată de omogenitatea unică a învăţăturii medievale. Ea 
reprezintă o „epistemă“ care s-a schimbat radical prin vremea lui Francis Bacon şi, în 
consecinţă, Cartea studiată în aceste pagini este o idee hotărât medievală“ (Gellrich 
1985: 20). Liber mundi este neîndoielnic o „idee hotărât medievală“, dar, aşa cum voi 
încerca să arăt mai jos, există câteva temeiuri ferme spre a crede că George Berkeley, un 
filosof convenţional „modern“, poate fi privit ca o importantă şi semnificativă excepție 
de la această schemă generală. 

Într-un mod destul de „semnificativ“, s-a întâmplat că printre puţinii filosofi moderni 
care au recunoscut limpede acest vechi topos în gândirea lui George Berkeley au fost 
doi gânditori francezi. Asta se întâmpla pe la începutul acestui secol. Mai întâi, în 1911, 
în foarte influenta sa conferinţă L'Intuition philosophique, Henri Bergson spune: 
„Mi se pare că Berkeley consideră materia drept o peliculă transparentă, subțire, situată 

între om şi Dumnezeu. Ea rămâne transparentă atâta vreme cât filosofii nu se ocupă de 
ea, şi atunci Dumnezeu se arată direct.“ De aceea, el crede că cea mai proprie manieră 
de a înţelege filosofia lui Berkeley este aceea de a considera materia drept „limba pe 
care ne-o vorbeşte Dumnezeu. Metafizicele materiei, îndesind fiecare silabă, punând-o 
în valoare, instituind-o ca entitate independentă, ne-ar abate atenţia de la sens, ar dirija-o 
către sunet şi ne-ar împiedica să urmăm cuvântul divin“ (Bergson 1995: 129). Nu mult 
mai târziu, în 1922, Etienne Gilson vede o anume relaţie între filosofia lui George Berkeley 
Şi viziunea medievală asupra lumii. Mai precis, Gilson consideră că există o asemănare, 
cu privire la toposul liber mundi, între gândirea lui Berkeley şi filosofia altui irlandez, 
medievalul Scottus Eriugena: „Nu am trăda gândirea lui Scottus Eriugena spunând că, 
pentru el şi pentru Berkeley, natura este limba pe care ne-o vorbeşte Autorul ei. Să 
dedicăm această apropiere memoriei lui Taine: Berkeley şi Scottus Eriugena sunt, şi 
unul, şi celălalt, irlandezi“ (Gilson 1995: 198)”. 

Încercând să dovedesc prezenţa acestui vechi topos în filosofia lui George Berkeley, 
principalele lucrări ce le-am ales pentru cercetarea de faţă sunt cele timpurii, acelea care 
l-au făcut pe Berkeley celebru. Astfel, în $ 147 al primei sale lucrări importante, An 
Essay towards a New Theory of Vision (1709), el scrie: 

„La urma urmei, cred că putem conchide cu temei că obiectele proprii ale vederii 
constituie o limbă universală a Autorului Naturii [în prima ediţie: limba universală a 
Naturii], prin care noi suntem instruiți asupra modului în care să ne rânduim acţiunile 
spre a obţine acele lucruri care sunt necesare pentru protejarea şi bunăstarea corpurilor 
noastre, ca şi pentru a evita tot ceea ce le-ar putea fi vătămător şi distructiv. Mai cu 
seamă prin informaţiile ce ni le oferă suntem noi conduşi în toate treburile şi preocupările 
vieţii. Iar felul anume în care ele ne semnifică şi ne indică obiectele ce se află în depărtare 
este acelaşi cu acela al limbilor şi semnelor [rezultate] prin omenească desemnare, care 
nu sugerează lucrurile semnificate prin nici o asemănare (likeness) sau identitate de 
natură, ci numai printr-o legătură habituală (habitual connexion) pe care experienţa 
ne-a făcut s-o observăm între ele“ (Berkeley 1989: 51-2). 

E limpede, presupun, felul specific în care apare, în acest fragment, ceea ce anterior 
numeam „perspectiva cititorului“. La o primă vedere, acel secol părea să fi uitat — şi 
încă într-un mod atât de izbitor — de orice impuls către elevatio animi. inta ultimă a 
„cititorului lumii“ este, după Berkeley, „protejarea şi bunăstarea“ corpului său, şi 
„evitarea a tot ceea ce i-ar putea fi vătămător şi distructiv“. Cum s-ar zice, cartea lumii 
devenise un simplu manual de supravieţuire. Componenta creştin-„existenţialistă“ a 
„perspectivei cititorului“, aşa cum apare în această concepţie, se schimbase radical şi 
căpătase aspecte şi accente cu totul noi. „Salvarea“ omului ajunsese să însemne atunci 
ceva aproape neînsemnat — dacă nu cumva de-a dreptul ilar — altădată: doar o existenţă 
liniştită şi întru totul pasivă, la o distanţă convenabilă de „lucrurile vătămătoare“ ale 
lumii, o trecere cât se poate mai discretă printre greutăţile acestei lumi. Or, o astfel de 
transformare dramatică pare să exteriorizeze o anumită stare de „oboseală culturală“ a 
timpului aceluia, stare exprimată uneori printr-un vădit sentiment de nostalgie faţă de 
„fericitele vremuri“ ale Evului Mediu. De aceea, ne vine destul de uşor să descifrăm 
aici, convertite filosofic în acest curs de gândire, o „neliniște“ (uneasiness) seculară 
generală şi o condiţie umană profund necăjită (Hazard 1961: IV, cap. 5). 

În acelaşi timp — şi într-un mod oarecum paradoxal — e destul de uşor să desluşeşti 
într-un fragment berkeleyan ca acesta şi o emergentă atitudine „pragmatică“ faţă de „lumea 

externă“ (external world), o atitudine care, în cele din urmă, va deveni pe deplin 
paradigmatică pentru întreaga civilizaţie occidentală. În fond, acest pragmatism mai curând 
„optimist“ şi încrezător în sine, uşor de recunoscut peste tot în gândirea, sentimentele şi 
mentalităţile moderne, este esențialmente răspunsul la următoarea întrebare: „Cum pot să 
folosesc lumea din jurul meu în modul cel mai eficient şi mai profitabil cu putinţă?“ Şi, 
într-un chip mai mult sau mai puţin surprinzător, răspunzând acestei întrebări George 
Berkeley angajează nemijlocit unul dintre cele mai prestigioase toposuri ale civilizaţiei 
medievale occidentale: „o limbă universală a Autorului Naturii, prin care noi suntem instruiți 
asupra modului în care să ne rânduim acţiunile spre a obţine acele lucruri care...“ De aici 
semnificaţia sa capitală în întemeierea şi consolidarea unor atitudini mentale 
„paradigmatice“ ale modernităţii, ca şi motivul pe baza căruia l-am considerat ceva mai 
înainte drept o remarcabilă „punte intelectuală“ între medieval şi modern. 

Mai departe, legat de aceeaşi idee a unei „limbi universale a Autorului Naturii“, 
Berkeley ridică o altă veche! problemă filosofică, şi anume nominatio rerum, cuvenita 
relaţie dintre lucruri şi cuvinte. Chestiunea se bucurase de preocupare şi interes în mai 
toată Antichitatea şi Evul Mediu!” şi, de asemenea, conţine rădăcinile esenţiale ale 
lingvisticii moderne. Opţiunea pe deplin modernă a lui Berkeley este pentru o relaţie 
„convenţională“ între cuvinte şi lucruri (habitual connexion), astfel încât, evitând orice 
speculaţii scolastice asupra „naturii oculte a lucrurilor“, el consideră că înstăpânirea 
noastră pragmatică asupra lumii este instituită prin învățare, treptat, încă de la întâia 
noastră înfăţişare, de la „prima noastră intrare în lume“: 

„Trebuie mărturisit că nu prea putem confunda alte semne cu semnele semnificate 
(signs signified) sau să le gândim [ca făcând parte] din aceeaşi specie, aşa cum suntem 
noi, idei vizibile şi tangibile. Dar o oarece considerare [acordată subiectului] ne va arăta 
cum se poate întâmpla acest lucru fără să le presupunem ca fiind de o natură asemănătoare. 
Aceste semne sunt constante şi universale, legătura lor cu ideile tangibile a fost învățată 
la prima noastră intrare în lume; iar de atunci, aproape în orice moment al vieţii noastre, 
ea s-a produs mereu în gândirea noastră, s-a accelerat şi a acţionat [tot] mai profund 
asupra minţii noastre.“ (Berkeley 1989: 50-1) 

În această chestiune, Michel Foucault consideră că teoria berkeleyană despre limba 
universală a naturii reprezintă un „punct de cotitură“, şi anume ea înseamnă în acelaşi 
timp sfârşitul lumii vechi şi începutul unei noi episteme. Pentru el (Foucault 1996)% 
„convenţionalismul“ lui Berkeley presupune un amestec ciudat între „sigur“ şi 
„probabil“ în procesul de semnificare: „Certitudinea legăturii: un semn poate fi atât de 
constant, încât suntem siguri de fidelitatea sa (astfel, respiraţia desemnează viaţa), dar 
poate fi doar probabil (ca paloarea pentru graviditate).“ (Foucault 1996: 101) 

Destul de curând, în cea de-a doua sa lucrare importantă, The Principles of Human 
Knowledge (1710), relativ la aceeaşi idee a lumii ca o „limbă universală“, Berkeley o 
accentuează şi îi mai adaugă câteva aspecte esenţiale: „....răspunsul meu este, mai întâi, 
că legătura ideilor nu implică relaţia de la cauză la efect, ci numai pe aceea de la indiciu 
(mark) sau de la semn la lucru semnificat. Focul pe care-l văd nu este cauza durerii ce o 
sufăr o dată cu apropierea mea de el, ci indiciul care mă previne asupra lui. În acelaşi 
fel, sunetul pe care-l aud nu este efectul cutărei sau cutărei mişcări ori loviri a corpurilor 
din jur, ci semnul acesteia.“ (Berkeley 1989: 97) 

Astfel, pe de o parte, această teorie a semnificării ce înlocuieşte ideea obişnuită de 
cauzalitate aruncă o nouă şi cuvenită lumină asupra „noutăţii“ teoriei lui Hume cu 

privire la cauzalitate.” Pe de altă parte, un fragment ca acesta conţine a altă irumpţie 
spectaculoasă a „perspectivei cititorului“, aşa cum Berkeley a înţeles s-o (re-)instituie. 
Pur şi simplu, urmând chiar exemplele practice pe care el le foloseşte pentru a-şi ilustra 
ideile filosofice, putem — iarăşi — „citi“ aceeaşi atitudine mentală înfrigurată, oarecum 


PETI 


„Speriată“ față din lumea din juru-i: „focul pe care-l văd... cauza durerii ce o sufăr o 
dată cu apropierea mea de el“; „sunetul pe care-l aud... loviri ale corpurilor din jur“.? 
Acest „cititor“ al cărții lumii pare a fi unul neadaptat şi „obosit“: un „cititor“ medieval 
rătăcit în plină modernitate. De fapt, o astfel de atitudine mai sugerează, aluziv, şi o 
veche idee platonic-creştină: existenţa omenească ca o existenţă mereu „în trecere“, 
viaţa ca un exil pământesc temporar. (Cu toate acestea, ar mai fi posibil ca folosirea 
tocmai a acestor exemple brutale şi chinuitoare să fi fost, inconştient, vreun secret „ritual 
filosofic“ de împăcare şi „îmblânzire“ a brutalităţii şi sălbăticiei lumii din jur. De ce 
nu, la urma urmei?) 

inta ultimă a demersului analitic întreprins de Berkeley este constituţia intimă a 
cunoaşterii noastre despre lumea externă (external world). (E, în fond, aproape un truism 
să spui că aceasta reprezintă o caracteristică fundamentală — o adevărată obsesie — a 
mai tuturor filosofilor britanici moderni.) Iar considerând lumea externă ca pe un text 
sau ca pe o limbă, crede Berkeley, suntem încredinţaţi asupra certitudini şi eficienţei 
acestei cunoaşteri: este mai uşor şi mai profitabil să consideri lucrurile „numai ca indicii 
şi semne spre informarea noastră“ decât să speculezi la nesfârşit despre „cauzele 
corporale“. Dar, mai presus de toate, o astfel de cale „„materialistă“ de a explica lucrurile 
„pare să fi înstrăinat atât de mult spiritele oamenilor de acel principiu activ, de acel 
spirit suprem şi înţelept“, de Dumnezeu: 

„În al doilea rând, temeiul pentru care ideile se compun în mecanisme, adică în 
combinaţii artificiale şi regulate, este acelaşi cu acela [valabil] pentru combinarea literelor 
în cuvinte. (...) De unde este evident că acele lucruri care [concepute] prin ideea unei 
cauze ce cooperează şi concură la producerea efectelor, sunt cu totul inexplicabile, şi ne 
conduc la absurdităţi dintre cele mai mari, pot fi foarte firesc explicate şi să aibă stabilită 
o întrebuințare proprie şi evidentă atunci când sunt considerate numai ca indici şi semne 
spre informarea noastră. Iar căutarea şi străduinţa de a înţelege acele semne instituite de 
către Autorul Naturii — asta s-ar cuveni să fie îndeletnicirea filosofului pozitiv (natural 
philosopher), şi nu pretenţia de a explica lucrurile prin cauzele corporale; care [din 
urmă] doctrină pare să fi înstrăinat atât de mult spiritele oamenilor de acel principiu 
activ, de acel spirit suprem şi înţelept, în care noi trăim şi ne mişcăm şi ne avem 
ființa“ (Berkeley 1989: 97). 

Ultima remarcă (cea subliniată) este, de fapt, un citat din Sf. Paul. E foarte important, 
acum, să observăm că gândirea lui George Berkeley trebuie neapărat plasată în lunga tradiţie 
a filosofiilor creştine apologetice.” E acel gen de lucru „simplu“, de detaliu „decorativ“, 
pe care, însă, dacă nu înţelegi să-l faci, rişti ca tot ce ai întreprins deja să stea sub specia 
şubrezeniei şi a incompletitudinii. Căci, în viziunea lui Berkeley, filosofia nu este o disciplină 
intelectuală ca oricare alta, ci — mai presus de toate — ea este un fel de „exerciţiu religios“ 
(askesis). Prima ţintă a filosofiei, spune el în altă parte, constă în a ne oferi „sublima idee de 
Dumnezeu şi aşteptarea în tihnă a nemuririi“ (Berkeley 1989: 132). De asemenea, după 
cum tocmai am văzut, „străduinţa de a înţelege acele semne instituite de către Autorul Naturii 
— asta s-ar cuveni să fie îndeletnicirea filosofului pozitiv“, asta şi nimic altceva. Orice 
altceva pare neesenţial şi lipsit de semnificaţie. Dacă nu cumva, dată fiind precaritatea noastră 

existenţială şi urgenţa „mântuirii“, nu e ceva de-a dreptul indecent. „Ca să înţelegem 
atitudinea lui Berkeley faţă de propria sa filosofie, trebuie să avem în minte preocuparea sa 
pentru a dovedi existenţa şi activitatea providenţială a lui Dumnezeu, şi spiritualitatea şi 
nemurirea sufletului. El era convins că, prin critica ce a adus-o teoriei substanţei materiale, el 
a lipsit materialismul de principalul său sprijin. (...) Pentru a vedea filosofia lui Berkeley aşa 
cum el însuşi a văzut-o, este esenţial să ne amintim de interesele sale religioase, apologetice 
şi morale.“ (Copleston 1994: V, 256) 

În perioada următoare a vieţii sale, ideea că întreaga lume vizibilă este o limbă pe 
care Dumnezeu (,„Autorul Naturii“) ne-o grăieşte a devenit atât de importantă în viziunea 
lui Berkeley încât, mulţi ani mai târziu (în 1733), când a trebuit să scrie o apărare a 
primei sale lucrări asupra vederii, aceasta s-a intitulat: The Theory of Vision — or Visual 
Language Shewing the immediate Presence and Providence of a Deity — Vindicated and 
Explained. De fapt, această apărare aproape că nu face altceva decât să rezume şi să 
întărească principalele aspecte ale teoriei sale asupra „limbajului optic“, expusă în mai 
toate lucrările sale anterioare: 

„Prin urmare, voi începe acum cu acea concluzie că vederea (vision) este limba 
Autorului Naturii, de unde se deduc teoremele şi soluţiile fenomenelor, şi se explică 
natura lucrurilor vizibile şi facultatea vederii (visive faculty). (...) Un mare număr de 
semne arbitrare, variate şi opuse, constituie o limbă. Dacă o astfel de legătură este instituită 
de oameni, avem a face cu o limbă artificială; dacă [e instituită] de către Autorul Naturii, 
este o limbă naturală. Infinit de variate sunt modificările luminii şi ale sunetului, de 
unde fiecare dintre ele poate să ofere o nesfârşită varietate de semne, şi în consecinţă 
fiecare a fost angajată să formeze [respectivele] limbi; una prin desemnarea arbitrară a 
umanităţii, cealaltă prin cea a lui Dumnezeu însuşi. O legătură stabilită de către Autorul 
Naturii, în cursul obişnuit al lucrurilor, poate fi numită, cu siguranţă, naturală; după cum 
cea făcută de către oameni va fi numită artificială.“ (Berkeley 1989: 241) 

E destul de limpede, până acum, că pentru George Berkeley lumea este o carte („0 
limbă universală“) într-un mod explicit şi fundamental (adică lumea este un text 
esentialiter). Pentru el „întregul sistem al Naturii este un sistem de semne, o divină 
limbă vizuală, ce vorbeşte spiritelor noastre despre Dumnezeu“ (Copleston 1994: V, 
248). Desigur, o bună parte dintre implicaţiile medievale ale acestui topos nu mai sunt 
atât de manifeste în gândirea lui, dar principalele premise pe care le presupune liber 
mundi sunt evidente. Căci maniera sa explicită de a aserta liber mundi implică, în primul 
rând, existenţa unui autor care a „scris“ sau mai degrabă care a „rostit“ lumea („Autorul 
Naturii“), apoi prezenţa unei relaţii de „auctoritate“* între autor şi acea lume (în 
acest caz relaţia este, mai precis, una de semnificare), şi, desigur, existenţa unui „cititor“ 
care mereu transcende „semnul“ (signum) către „lucrul semnificat“ (signatum). Cele 
două perspective („perspectiva textului“ şi „perspectiva cititorului“), descifrate în 
textele Sf. Ioan şi ale Sf. Pavel, sunt şi ele prezente, chiar dacă în forme foarte specifice. 
Pe de o parte, lumea se desfăşoară amplu în faţa ochilor oamenilor, asemenea unei 
„limbi universale“ ori a unui „sistem de semne“ instituit de către divinul Autor, iar — 
pe de altă parte — oamenii înşişi sunt implicaţi, existenţial, în descifrarea unor astfel de 
semne cel puţin pentru a obţine „protejarea şi bunăstarea corpurilor“ lor, şi pentru „a 
evita tot ceea ce le-ar putea fi vătămător şi distructiv. “ 

În vădită opoziţie cu George Berkeley, majoritatea contemporanilor săi de seamă 
(cum ar fi Kepler, Descartes, Newton, Leibniz, Gassendi etc.) folosesc acest topos mai 

mult ca pe un artificiu retoric.* Ei consideră metafora cărţii numai prin prestigiul ei 
retoric şi prin avantajele „Literare“ pe care ea le-ar putea aduce discursului filosofic. 
Pentru ei, în schimb, într-o tradiţie ce ar putea fi urmărită până la Leonardo da Vinci” 
sau Girolamo Cardano, mai curând decât o carte severă, imobilă şi rigidă, pe care oamenii 
ar trebui s-o descopere şi s-o înţeleagă, lumea aceasta este o foarte precisă şi minunată 
maşină care-i uimeşte şi-i încântă la nesfârşit. Orice omenească cunoaştere trebuie să 
slujească tocmai la descoperirea regulilor şi a principiilor de funcţionare ale acestei 
divine, celei mai interesante maşini cu putinţă. Ei nu sunt atât de interesaţi să caute 
Autorul acestei maşini, ci mai curând să descopere, să descrie şi să se bucure de maşina 
însăşi. Ei sunt atât de fascinaţi de „construcţia“, „mişcările“, legile, principiile, 
„predictibilitatea“, „părţile interne“ ale acestei maşini, încât, în cele din urmă, omit 
să-şi mai pună întrebări asupra „naşterii“ sau „originii“ ei. De aici, pesemne, feluritele 
curente deiste (mergând, uneori, până la ateism făţiş) şi poziţii anti-metafizice care 
caracterizează din plin începuturile modernităţii filosofice europene. 

General vorbind, ar fi neîndoielnic foarte interesant şi fructuos să cauţi şi să analizezi 
feluritele „metafore dominante“ pe care le-au folosit savanții şi filosofii, trăitori în 
diferite epoci, pentru a înţelege şi explica, pentru a se înstăpâni asupra ori pentru a 
„îmblânzi“ lumea din juru-le: lumea ca o carte, lumea ca o maşină, lumea ca teatru 
etc., etc. Căci fiecare din aceste „metafore dominante“ are anumite implicaţii existențiale 
şi conţine câte un set de supoziţii cultural-metafizice care exprimă un Weltanschauung 
sau altul. A alege o anume „metaforă dominantă“ pentru a gândi lumea din jurul tău, 
mai degrabă decât pe oricare alta, înseamnă să te vădeşti ca un mod particular, propriu 
de a fi în istorie. Nu este deloc întâmplătoare o astfel de alegere, ci ea revelează, riguros, 
cele mai adânci structuri, culturale şi antropologice, ale unei civizaţii sau ale alteia. 

În sfârşit, să mai observăm o anumită „ciudăţenie“ a timpurilor noastre: în civilizaţia 
noastră atât de pluralistă, sofisticată şi — ca să spunem aşa — „manieristă“, se pare că 
n-am putea fi mulţumiţi cu o singură metaforă, oricât de „dominantă“, pentru înţelegerea 
şi îmblânzirea lumii. Ar fi o limitare prea dureroasă a fantasmelor, viselor şi perspectivelor 
noastre interioare. Noi avem nevoie să studiem şi să ne lăsăm fascinaţi de toate metaforele 
ce au fost angajate înaintea noastră, ca diferite moduri de a fi în istorie. Pentru că propriul 
nostru mod de a fi în istorie este, cel mai probabil, istoria însăşi. 

Note 


3 Ar mai trebui spus că „întemeierea teologică“ pentru liber mundi este foarte asemănătoare 


cu cea a icoanei, pentru că, dogmatic vorbind, icoana nu este o simplă „pictură“. Icoana poate 
„prinde“ chipul lui Dumnezeu pentru că, prin Încarnare, Dumnezeu Însuşi a decis să se facă 
vizibil sărmanilor noştri ochi pământeşti. Icoana nu este numai lemn şi vopsea, ci mai conține şi 
o parte „ascunsă“: chipul lui Dumnezeu ca realitate spirituală. Astfel, icoana are o dublă natură, 
întocmai cum şi Hristos are o dublă natură. — Întocmai cum, fireşte, şi cartea lumii are o natură 
duală: signans şi signatum. 

a Să mai menţionăm că, în acelaşi fel, în Phaidon (61d), Platon consideră că funcţia filosofiei 
este aceea a unei „pregătiri pentru moarte“: melethe thanathoû. 

a Bunăoară, relativ la cărțile enciclopedice medievale, un autor contemporan poate să scrie: 
„Enciclopediile... mai sunt numite şi oglinzi pentru că, aşa cum spune Vincent (de Beauvais), 
oglinziile induc speculaţiile şi imitaţia...“ (Mazzotta 1993: 4) Pentru ilustrare, să cităm câteva 
titluri de cărţi enciclopedice medievale: Speculum quadruplex (Vincent de Beauvais), Speculum 
humanae salvationis (Hugues de Saint-Cher), Speculum humanae conditionis ş.a.m.d. 

4 Vreau să-mi exprim mulțumirile recunoscătoare Prof. Giuseppe Mazzotta (Yale University) 
pentru a-mi fi indicat cartea lui Gellrich, ca şi pentru alte, numeroase, sugestii importante legate 
de toposul liber mundi. 

3 Interesant, această idee a „mâinii invizibile“ va reprezenta, mult mai târziu, un concept 
central în teoria economică a lui Adam Smith. Desigur, în viziunea lui Smith, „mâna invizibilă“ 
nu mai este o manifestare directă a lui Dumnezeu, ci, pe deplin simptomatic pentru 
Weltanschauung-ul modern, a... legilor pieţei libere. 

s De aceea, e cât se poate de firesc ca toposul să apară şi în celelalte „religii ale Cărţii“. 
Bunăoară, în ceea ce priveşte civilizația musulmană, Mohhyddin ibn-Arabi spunea, explicit, că 


174 Costică Brădăţan 


„Universul este o imensă carte“(Chevalier şi Gheerbrandt 1994: I, 254) 

ý „Vechile religii tradiționale ale grecilor şi romanilor n-au fost întrupate în cărți sacre. 
Iudaismul şi creştinismul şi, mai târziu, mohomedanismul au fost [în schimb] religii ale cărții. 
Numele, Biblia, poate proveni de la biblion, sulurile de papirus, sau de la Byblus, un oraş din 
Siria, faimos ca piaţă de papirus; aşa cum o avem noi astăzi, Biblia a fost scrisă între 1000 î.H. şi 
150 d.H.“ (Artz 1980: 39-40) 

8 Nu este greu de văzut că, în această „imitație“, este prezentă o anume dimensiune 
„platonică“. Să mai spunem că o astfel de tendință imitativă pare să atingă punctul ei cel mai 
înalt în sec. XIII: „Percepția societății pământeşti ca o structură ordonată ce reflectă ormoniile 
superioare ale universului a fost... un important stâlp de temelie a viziunii asupra lumii în secolul 
al XIII-lea.“ (Barber 1993: 475) 

?  Expusă mai cu seamă în lucrările sale Itinerarium mentis in Deum, Breviloquium, De reductione 
artium ad theologiam, Commentaria... („Ca licenţiat, el a conferenţiat mai întâi despre Scripturi (1248), 
iar apoi (1250-52) despre Sentintele lui Petru Lombardul.“) (Wippel and Wolter 1969: 298) 

10 Acest proces e, fără îndoială, unul mult mai complex decât e prezentat aici, „citirea“ lui 
liber creaturarum fiind doar un prim pas. De fapt, „Această înălţare este marcată de trei etape 
principale. Prima constă în regăsirea urmelor lui Dumnezeu în lumea sensibilă; a doua constă în 
căutarea imaginii lui în sufletul nostru; a treia trece dincolo de lucrurile create şi ne introduce în 
bucuriile mistice ale cunoaşterii şi adorării lui Dumnezeu.“ (Gilson 1995: 409) 

1 Acest din urmă citat din Bonaventura este folosit şi în lucrarea, întru totul fundamentală, a 
lui Curtius despre literatura europeană şi Evul Mediu latin (Curtius 1971: 368). 

12 Săne amintim de relaţia hermeneutică specială dintre oglindă (speculum) şi carte (liber), pe 
care am menţionat-o mai sus 

15 Cartea lui Jesse Gellrich, citată de atâtea ori în această lucrare şi căreia îi sunt atât de îndatorat, 
se ocupă mai cu seamă de ideea de carte în legătură cu numeroasele „forme culturale“ (teoria 
limbii, mitologie, ficţiune, pictura de manuscris, arhitectură sacră, muzică şi aşa mai departe) ale 
Evului Mediu european (Gellrich 1985). 

14 Versurile sunt citate, parţial, şi în lucrarea lui Gellrich (Gellrich 1985: 34). (Să remarcăm, 
încă o dată, relaţia specială, de „vecinătate semantică“, dintre „oglindă“ şi „carte“.) 

15 În traducerea românească a Etei Boeriu, prezenţa toposului nu este chiar atât de evidentă: În 
sânul lor văzut-am cum s-aşterne, | de dragoste cuprins ca-n cingătoare, | tot ce răzleț prin 
univers se cerne, | şi ce-i substanţă-n el ori întâmplare, | şi legătura lor, unite-astfel, | că tot ce 
spun e palidă licoare. (Dante 1965: 566) 

15 Pentru o prezentare aproape exhaustivă a problematicii cărţii în Evul Mediu vezi şi cap. 
XVI („Cartea ca simbol“) din faimoasa lucrare a lui Ernest Robert Curtius, Literatura Europeană 
şi Evul Mediu Latin (Curtius 1971: 347-404) 

17 Sămai observăm că există autori care consideră perioada irlandeză a lui Berkeley [1685-1713] 
drept „cea mai importantă fază a carierei sale“ (Cf. David Berman, George Berkeley. Idealism 
and the man [Oxford, 1994:7]) 

15 După cum se ştie, sofiştii au fost cei care, pentru prima oară în filosofia europeană, au 
folosit distincţia dintre „natură“ şi „convenţie“ în numirea lucrurilor. Vezi, de asemenea, pentru 
aceeaşi problemă dialogul Crazylos a lui Platon. 

19 În Evul Mediu mai cu seamă în relaţie nemijlocită cu „mitul turnului Babel“. Vezi, pentru 
această problemă, cap. 5 din ultima carte (publicată postum) a lui Paul Zumthor ( Zumthor 1997). 
% În special cap. III, $ 3 („Reprezentarea semnului“). 

2 David Hume (1711-1776) şi-a scris faimoasa sa lucrare A Treatise of Human Nature în anii 
pe care i-a petrecut în Franţa (1734-7) şi a publicat-o, în trei volume, între 1738 şi 1740. (Copleston 
1994: V, 258-9) 

2 Plecând de la semnificaţia acestor exemple locale ar fi foarte interesant de conceput o întreagă 
„istorie a filosofiei“ bazată exclusiv pe exemplele şi pe faptele practice pe care filosofii le folosesc 
pentru a-şi verifica şi ilustra teoriile, şi de dedus variile lor atitudini mentale şi existenţiale numai 


Liber Mundi — Istoria unei metafore 175 


din genul şi natura acestor exemple. 

233  Subtitlul importantei sale lucrări Three Dialogues between Hylas and Philonous 
conţine şi această expresie semnificativă: „împotriva scepticilor şi ateilor“. Vezi, pentru 
aceeaşi problemă, G. Brykman, Berkeley: philosophie et apologétique (Brykman 1984). 

% Apărută ca răspuns la un articol critic, dintr-un ziar al vremii, la lucrarea sa An Essay towards 
a New Theory of Vision (Dublin, 1709). Adam Smith descria această scurtă apologie ca pe „unul 
dintre cele mai fine exemple de analiză filosofică care poate fi găsit fie în propria noastră limbă, 
fie în oricare alta“ (citat de Berman 1994: 136). 

25 Evident că, dintr-un alt punct de vedere, în termeni de „surse ale puterii“ sau de „drept 
divin“, această relaţie poate fi privită şi ca una de autoritate, dar aprofundarea unei astfel de 
chestiuni n-ar mai ţine de scopul explicit al lucrării de faţă. 

26 Bunăoară, să aruncăm o privire asupra cazului lui Descartes, cu privire la această dimensiune 
aproape exclusiv „retorică“ a lui liber mundi. E adevărat, în Expunere despre metodă putem citi: 
“După ce am luat hotărârea de a nu mai căuta pe viitor nici o altă ştiinţă, în afara celei pe care aş 
putea-o descoperi în mine însumi sau în marea carte a naturii (in vasto mundi volumine)...“ (Descartes 
1995: 17) Dar, pe de altă parte, într-o altă lucrare importantă a sa, Principia Philosophiae, el spune, 
mult mai apăsat: „Am descris Pământul şi [în genere] întreaga lume vizibilă ca pe o maşină...“ 
(Cartea 4, $ 188) şi „Nu găsesc nici o diferenţă între acele maşini făcute de meşteşugari şi feluritele 
corpuri pe care natura le face de una singură...“ (Cartea 4, $ 203) 

2 Pentru mecanica lui Leonardo da Vinci, ca şi pentru relaţia specifică dintre aceasta şi 
concepţiile mecanice ale lui Descartes, vezi, de exemplu, fascinanta carte ce a scris-o Paul Valéry 
despre Da Vinci (Valery 1957). 

